
UN ARHIPELAG NUMIT INGENUITATE 

Nici o hartă a spiritualităţii umane, configurată prin 
artă, nu poate ignora enigmaticul arhipelag al in¬ 
genuităţii fără a deveni astfel incompletă. Un arhi¬ 
pelag, spunem, şi nu o insulă, pentru că deşi cen¬ 
trul său de greutate e reprezentat de ţărmurile prea 
puţin explorate ale naivităţii, el polarizează în ju¬ 
rul lor, pe o aceeaşi longitudine spirituală a ino¬ 
cenţei, reveriei utopice, miraculosului şi spontanei¬ 
tăţii, numeroase alte insule ce au devenit, într-o 
măsură mai mică sau mai mare, ultime rezervaţii 
ale mai sus-amintitelor ipostaze ingenue. Spre a li 
se da o identitate, nu însă şi o delimitare absolută, 
au fost numite convenţional: „artă primitivă", „arta 
copiilor", „artă a psihopaţilor" sau „artă populară". 
Le reuneşte o aceeaşi atmosferă spirituală, ce ne-a 
fost proprie tuturor, la naştere, dar pe care prea 
puţini am ştiut s-o conservăm. Ea permite comu¬ 
niunea totală dintre fiinţa noastră şi fiinţa ascunsă 
a lucrurilor, dominaţia intuiţiei asupra premeditării 
şi un elan imaginativ neinhibat de nici o convenţie 
sau canon impuse prin educaţie. Această structură 
sufletească face să dăinuie copilul din noi şi o dată 

cu el inocenţa sincerităţii, spontaneitatea, inventivi¬ 
tatea şi curiozitatea nedisimulată. Precum şi acele 
doruri, nu întru totul conştientizate, acele vise şi 
acea blîndeţe a mărturisirilor şoptite ce conturează, 
dar şi ocrotesc totodată un spaţiu pentru a cărui 
identificare cunoştinţele noastre istorice sau geogra¬ 
fice se dovedesc insuficiente: arhipelagul fiinţării 
ingenue. 

Ca un pămînt al făgăduinţei, dintotdeauna visat şi 
prea de puţine ori atins, ca un Eldorado obsedînd 
cu promisiunea unor fabuloase resurse imaginative 
fantezia secătuită a omului contemporan, se ridică 
în mijlocul său contururile diafane ale Insulei Nai¬ 
vilor. Populaţia ei, mult mai numeroasă decît s-ar 
putea bănui, e alcătuită azi din toţi cei a căror sen¬ 
sibilitate artistică şi-a conservat starea de graţie a 
ingenuităţii. Un har ce-i absolvă de păcatul cu¬ 
noaşterii unilaterale şi-i face imuni la ideile, con¬ 
venţiile şi prejudecăţile ce ne împiedică, adesea, să 
vedem lucrurile. 

Exploratorii moderni ai acestei insule le-au dat lo¬ 
cuitorilor denumiri felurite, în funcţie de una sau 
alta din trăsăturile cărora le-au acordat prioritate: 
„pictori de duminică 44 , pictori „laici 44 sau „de oca¬ 
zie 44 , „pictori ai inimii sacre 44 , „artişti ai instinctu¬ 
lui 44 , „neoprimitivi 44 , „exponenţi ai marelui real 44 
sau ai „realismului naiv 44 , „maeştri populari ai rea¬ 
lităţii 44 , „artişti insitici 44 . în mare parte sinonime, 
conturînd mozaical un recognoscibil portret-robot 
al artistului naiv, aceste denominaţii maschează însă 
disocierile de esenţă ce trebuiesc operate, în peri¬ 
metrul artei „laice 44 , între arta naivă, pe de o par¬ 
te, şi arta primitivă, arta populară şi arta de ama¬ 
tori, pe de altă parte, O delimitare nu atît este¬ 
tică, cît mai ales tehnică şi sociologică. Ea va con¬ 
stitui obiectul unui capitol aparte ce va urmări ana- 

logiile, intercondiţionările şi graniţele care pot fi 
stabilite între insulele acestui arhipelag. 

Mulţi îi atribuie lui Henri Rousseau-Vameşul, 
primul pictor naiv modern, rolul de Columb al a- 
cestui arhipelag. El nu a fost însă, în epocă, sin¬ 
gurul descălecător. Cu Paul Gauguin începea o alt¬ 
fel de îmbarcare spre utopicele insule ale naivităţii, 
cea care căuta în spaţiul geografic, real, urmele unei 
expresivităţi primitive a popoarelor naturale, o ex¬ 
presivitate plină de forţă, extaz solar şi de o in¬ 
tensitate cromatică instinctivă. El le va regăsi în 
insulele Oceaniei. în urma lui Gauguin, Kandinsky 
le va căuta în Africa de Nord; Nolde în mările su¬ 
dului şi în Japonia; Pechstein în insulele Palau, în 
China şi în India; Segall în Brazilia; Klee în Tu¬ 
nisia ş.a.m.d. Pentru toţi aceşti artişti mirajul uni¬ 
versului inedit promis de viaţa şi arta popoarelor 
primitive răspundea încercării chinuitoare de a se 
regăsi de fapt pe ei înşişi, propria puritate, în afara 
ipocriziei, convenţiilor şi stereotipiei unei culturi ofi¬ 
ciale resimţite ca sterilă. Există însă o deosebire 
esenţială între toţi aceşti exploratori şi Rousseau. 
în vreme ce ei căutau acest pămînt al făgăduinţei 
ca pe un loc aflat în altă parte, în alte orizonturi 
geografice, Vameşul este primul care a înţeles că 
marea descoperire nu poate fi decît răsplata unei ex¬ 
plorări interioare şi că mult visatele „Insule fericite^ 
se află în noi, în străfundurile nealterate ale pro¬ 
priei sensibilităţi. Universul picturii lui Rousseau, 
cel care avea să intrige, să entuziasmeze, să decon¬ 
certeze şi în cele din urmă să seducă definitiv, este 
acea oază de linişte şi siguranţă, nevăduvită de nos¬ 
talgie şi mister, pe care toţi o căutaseră, mai mult 
sau mai puţin zadarnic, „dincolo de propria epi¬ 
dermă*, cum va nota Mario de Micheli. Aceas¬ 
tă oază Rousseau o descoperise în mod spontan, ca 

pe o lume a fabulosului, fără ca măcar s-o caute, 
deoarece o purta în sine, asemeni tuturor naivilor. 
Ea i se revela în ciuda sau poate tocmai datorită 
ignoranţei sale profesionale, căci există un fabulos 
şi o şansă a ignoranţei în orice artă. Curată, multi¬ 
coloră, strălucitoare şi parcă smălţuită, paşnică şi 
senină, lumea poetică a Vameşului emana din pîn- 
ză un farmec magic şi reprezenta evadarea dintr-o 
realitate sfîşiată de contradicţii, deziluzii şi cru¬ 
zime într-o lume fără dezbinări, fără monştri mo¬ 
rali, fără violenţă. Sînt principalele coordonate u- 
mane, morale şi spirituale ce localizează Insula Ar¬ 
tei Naive. Pentru a o afla trebuie să trăieşti marea 
aventură a explorării pînă la capăt a propriei inte- 
riorităţi. O insulă imaginară, dar nu ireală, ce ma¬ 
terializa deopotrivă „exotica natură" visată de Mal- 
larme, unde „beţia văzului se ia la întrecere cu be¬ 
ţia păsărilor planînd între o mare neştiută şi ce¬ 
ruri" şi „lenevoasele insule ale reveriei", în care 
Baudelaire intuia arbori ciudaţi şi fructe savuroase. 
Mulţi au căutat-o deci, puţini au avut şansa de a 
o găsi. Pentru că, spre a ajunge la ea, e nevoie de 
un paşaport pe care viza intelectului nu mai e su¬ 
ficientă. 

Odată identificată şi omologată pe harta spirituali¬ 
tăţii, Insula Naivilor a trezit interesul şi faţă de ce¬ 
lelalte insule ale arhipelagului, reprezentînd arta co¬ 
piilor, a psihopaţilor sau cea primitivă, interes iz- 
vorînd dintr-o aceeaşi exacerbată poetică a eva¬ 
ziunii. Ele au fost un rezervor nesecat de suges¬ 
tii formale, de dezinhibări tematice şi modele de 
sinteză pentru cei aflaţi în căutarea unei viziuni noi, 
libere de orice încătuşare a civilizaţiei. Klee, Miro 
sau Picasso sînt numai cîţiva dintre beneficiarii di¬ 
recţi ai acestor incursiuni eliberatoare. 


Dar, aşa cum au existat falşi profeţi sau falşi hagii, 
pretinzînd o recunoaştere nejustificată de nici un 
hagialîc, există şi falşi naivi, mimetişti purtaţi de 
modă ai unor forme de expresie al cărei conţinut 
l-au putut doar învăţa nu şi trăi şi care, deci, nu-i 
exprimă. Pentru că dacă formele, temele ori regis¬ 
trul cromatic al artei naive pot fi imitate, motivaţia 
existenţială a acestei ipostaze de a trăi estetic rea¬ 
litatea — singura ce-i conferă autenticitate — nu 
permite decît o fiinţare naivă, pe cont propriu. De 
aceea falşii naivi vorbesc despre o lume pe care n-o 
cunosc decît „din auzite**, ei nu sînt depozitarii a- 
celor revelaţii miraculoase ce luminează şi încăl¬ 
zesc mărturiile tuturor celor ce au fost cu adevărat 
oaspeţii Insulei Naivilor. Ingenuitatea artei naive 
nu este o tehnică ce ar putea fi copiată, ci rezulta¬ 
tul unei atitudini morale şi al unei viziuni pârtii 
culare asupra lumii . Cînd raţiuni mercantile sau 
considerente de succes iau locul instinctului — spon¬ 
taneitatea, sinceritatea şi ingenuitatea se scurg prin¬ 
tre degete. Rezultatul e o minciună estetică şi o de¬ 
naturare a finalităţii originare a artei naive. Face¬ 
rea întru artă devine simplu artefact, producţie de 
serie, pîndită mereu de capcanele kitsch-ului, în 
care cad toţi cei ce părăsesc sau nu au ajuns nici¬ 
odată la altitudinea ei de descoperiri şi trăiri auten¬ 
tice. 

Printre cei ce au căutat să identifice şi să localizeze 
pe harta spiritualităţii umane acest arhipelag al in¬ 
genuităţii, mulţi au repetat eroarea iui Columb, care 
a descoperit continentul american crezînd că a ajuns 
în Indii. Eroarea se referă, de această dată, la con¬ 
fundarea continentului mitologic al Utopiei, „acel 
pămînt pe care debarcă necontenit omenirea 44 , cum 
scria Oscar Wilde, cu ingenua Insulă a Naivităţii. 
Rudă geografică apropiată a utopicelor Insule feri± 

cite 1 , situată pe aceeaşi paralelă spirituală, Insula Na¬ 
ivilor, cu toate că încorporează şi ea visul nostalgic al 
omenirii după o lume a înţelegerii, dreptăţii, comu¬ 
niunii generale, libertăţii şi îndestulării, dominata 
exclusiv de bunătate, armonie şi frumos, conferă a- 
cestor virtuţi nu o structură teoretică, raţională, 
le converteşte nu în mituri ce năzuiesc spre o îm¬ 
plinire practică, în proiecte socio-economice con¬ 
crete, ci în imagini intuitive, în trăiri emoţionale 
capabile să evoce un spaţiu spiritual compensativ 
în raport cu realitatea. Astfel încît, deşi ambele ati¬ 
tudini, cea utopică şi cea naivă, sînt expresia unei 
aceleiaşi năzuinţe comune de a transcende realitatea 
dată prin evadarea spre un orizont ideal, defulant — 
o concretizează şi o materializează diferit, prin mij¬ 
loace, modalităţi şi soluţii specifice fiecăreia în par¬ 
te. Cu alte cuvinte, deşi vizionarul utopic şi visă¬ 
torul naiv se hrănesc cu aceleaşi fantasme şi proiec¬ 
ţii ale unui Eu ultragiat şi contrazis în elanurile sale 
definitorii, le digeră în mod diferit. 

Cu toate că îşi are exploratorii ei moderni, ce au 
impus-o conştiinţei estetice contemporane (Wilhelm 
Uhde, Apollinaire, Kandinsky — la începutul a- 
cestui secol, şi Bihalji-Merin, Anatole Jakovsky, Rolf 
Italiander, Herbert Read ş.a. pentru anii mai apro¬ 
piaţi de noi), arta naivă nu este un fenomen mo¬ 
dern. Doar conştientizarea ei tipologică şi explora¬ 
rea teoretică a acestui teritoriu recent descoperit 
este un eveniment modern. Iar la o cercetare mai 
atentă se va vedea că Insula Naivilor nu a repre¬ 
zentat nici pentru exploratorii spiritualităţii umane 
din secolele trecute o „terra incognita“. Deja Kant 
îi semnalase prezenţa, apoi Schiller îi dedică un im¬ 
portant studiu, socotind atitudinea naivă, alături de 
cea sentimentală, una dintre raportările fundamen¬ 
tale ale omului la realitate. Schlegel, Diderot şi 

Stendhal surprind şi ei, deşi sporadic, determinante 
semnificative ale atitudinii naive, menite s-o pla¬ 
seze mai riguros în contextul reacţiilor artistice le¬ 
gitime şi eficiente. Avalanşa de cărţi, studii, albume 
şi cataloage publicate astăzi în lume pe tema artei 
naive nu este deci reflexul unei preocupări deve¬ 
nite, brusc, modă şi nici material de propagandă tu¬ 
ristică menit săj întreţină isteria unei năvalnice „goa¬ 
ne după aur“, după aurul fanteziei şi purităţii, spre 
ţărmurile ademenitoare ale Insulei Naivilor. Ele se 
înscriu într-o continuitate istorică, amplificînd in¬ 
vestigarea fenomenului amintit pe măsura impor¬ 
tanţei pe care o dobîndeşte el în viaţa sufletească a 
omului contemporan. 

La fel cum în domeniul descoperirilor geografice, 
conştientizarea existenţei unui nou continent nu co¬ 
incide niciodată cu momentul constituirii lui fizice, 
mult mai veche, şi în cazul Insulei Naivilor, ca şi al 
întregului arhipelag al ingenuităţii de altfel, existenţa 
lor premerge cu mult momentul primei lor semnalări 
teoretice. Istoria devenirii lor se pierde în negura 
timpurilor. Pentru că, artişti ingenui, pictori naivi 
au existat la drept vorbind întotdeauna, ca şi o 
artă a copiilor sau a spiritelor rătăcite. Numai câ 
ele reprezentau vagi gesturi spontane, răspunsuri din 
vis ale unor imbolduri stopate de realitate, efulgu- 
raţii nedesluşite ale unei memorii fecundate de nos¬ 
talgia unui Eden pierdut, iar nu o practică artis¬ 
tică cît de cît regularizată, acumulată şi cristali¬ 
zată treptat sub forma unei modalităţi de expresie 
independente. 

Arhipelagul ingenuităţii s-a ivit din magma neliniş¬ 
tilor sufleteşti şi curiozităţilor nesatisfăcute, o dată 
cu nevoia omului de a visa, de a compensa reali¬ 
tatea deficitară prin plăsmuirile unei fantezii ne¬ 
corupte de nici o finalitate utilitaristă. De atunci, el 

a atras mereu spre ţărmurile sale cu roci blînde, 
ocrotitoare, fantomaticile corăbii rătăcitoare, oste¬ 
nite de furtuni şi agasate de traseele maritime stan¬ 
dardizate. în rada porturilor sale au acostat, tem¬ 
porar sau definitiv, atîţia dintre artiştii şi meşte¬ 
rii populari anonimi de la jumătatea acestui mile¬ 
niu, fie înfrumuseţînd cu reprezentări picturale mo¬ 
bilier şi obiecte de uz cotidian, fie însufleţind în¬ 
gălbenite file de cronici ori cărţi populare cu minia¬ 
turi de o emoţionantă ingenuitate. Pictura murală 
de o fabuloasă inspiraţie a unor biserici gotice din 
Finlanda sau a bisericilor din lemn, maramureşene, 
portretele picturii votive sînt, în istoria artei naive, 
puncte de referinţă ce-i atestă vechimea şi exten¬ 
siunea tematică. Ba chiar şi numeroşi maeştri ca¬ 
nonizaţi ai artei culte, de la Bruegel cel Bătrîn la 
Chagall, Utrillo sau Fernand Leger, porniţi în ex¬ 
plorarea unor noi orizonturi şi tehnici de expresi¬ 
vitate plastică, fie că au adăstat şi ei pe ţărmurile 
Insulei Naivilor, fie că i-au străbătut măcar apele 
teritoriale. Unii dintre ei se vor fi simţit aici mai 
acasă decît oriunde, chiar dacă fregatele lor au ră¬ 
mas înregistrate oficial în alte porturi şi sub alte 
pavilioane. 

In Europa de la începutul timpurilor moderne — 
demonstrează Jean Delumeau — frica, ascunsă sau 
manifestă, era prezentă pretutindeni. Spaimă de 
boală şi epidemii, de tîlhărie, mizerie şi foamete, 
de războaie religioase şi naţionale, de năvăliri bar¬ 
bare. Pînă într-atît încît la cumpăna dintre secolele 
XVIII şi XIX, Saint Just se socotea îndreptăţit să 
afirme că „noţiunea de fericire este nouă pentru 
Europa a . în această lume a neliniştii şi nesiguran¬ 
ţei, arta naivă, încă neidentificată teoretic, ca atare, 
întruchipa o rară rezervaţie a fericirii. Cu atît mai 
mult astăzi, cînd omul a devenit parcă mai vulne- 

rabil în faţa primejdiilor şi mai permeabil la frică 
decît străbunii săi (teama de o conflagraţie nucleară 
nimicitoare, de epidemii mondiale ale unor boli in- 
|; curabile, de dezastre ecologice ireversibile etc), exis- 
I tenţa acestei enclave de visători fericiţi, a acestui 

| refugiu de calm, armonie şi comuniune, pe care ni-1 

§ oferă Insula Naivilor, poate deschide, fie şi numai 
ţ temporar, un compensaţiv orizont al speranţei. Şi 
f. chiar dacă, ontologic, lumea ei are adesea conturu- 
| rile difuze ale unei Fata Morgana, chiar dacă oame- 
nii, evenimentele ori situaţiile pe care le figurează 
h sînt mai mult plăsmuiri utopice decît reflectarea u- 
nor ipostaze reale ale vieţii reale, rămîn totuşi senti" 
mentele, visele şi dorurile care le-au inspirat. Şi 
cită vreme ele persistă în om, în omul zilelor noas¬ 
tre, orice speranţă ne e încă permisă! 

Originea 


1. NAIVITATEA CA MOD DE A FI 

Originea artei naive trebuie căutată nu în istoria 
genurilor şi curentelor artistice, ci în spirit. înainte 
de a fi o modalitate estetică, naivitatea este o ati¬ 
tudine existenţială, o dimensiune a spiritului, de 
esenţă morală, identificabilă nu numai în artă, ci 
şi în comportamentul uman, în genere. 

Kant, primul dintre gînditorii ce au reflectat teo¬ 
retic asupra acestui fenomen, caracteriza naivita¬ 
tea drept „răzvrătirea sincerităţii natural-primitive 
a omului împotriva practicii disimulării, devenite 
a doua natură. Rîdem de simplitatea care nu ştie 
încă să se prefacă, dar ne bucurăm de simplitatea 
naturii care joacă un renghi artei de a te preface. 
Ne aşteptăm să întîlnim moravurile de fiecare zi 
ale oamenilor, produs al educaţiei lor artificiale, ce 
urmăresc, grijulii, doar cum să se exteriorizeze în 
forme plăcute, bine studiate şi cînd colo, iată, de¬ 
odată, natura candidă, necoruptă, pe care nu eram 
pregătiţi s-o întîlnim şi pe care cel la care se ma¬ 
nifestă nici nu intenţiona s-o dezvăluie. Frumoasa, 
dar falsa aparenţă careia-i acordăm de obicei atîta 

importanţă se preface deodată în nimic; falsitatea 
din noi e demascată* 2 . Facultatea benefică a naivi¬ 
tăţii este, aşadar, după Kant, păstrarea naturale- 
ţii originare ce nu acceptă nici o disimulare, nici un 
artificiu. Ea este acea sinceritate nepremeditată ce 
spulberă orice falsă aparenţă, invadîndu-ne de bea¬ 
titudine. Dar această stare de nuditate a modului nos¬ 
tru de gîndire şi comportare este o cucerire extrem de 
fragilă, repede ascunsă de cortina disimulării ce se 
coboară imediat, adăugind satisfacţiei voioase de la 
început un sentiment de regret, o nostalgie a puri¬ 
tăţii întrezărite, dar prea degrabă pierdute din nou. 
Ideea va fi reluată şi dezvoltată de către Schiller 
în celebra sa disertaţie Despre poezia naivă şi sen¬ 
timentală 3 . El distinge două moduri opuse de a 
trăi şi simţi realitatea şi de a o transpune în artă: 
cel naiv şi cel sentimental . Poezia naivă se carac¬ 
terizează prin aceea că, fără a face eforturi deose¬ 
bite, se află în contact direct şi firesc cu natura 
în toată splendoarea ei, se identifică nemijlocit cu 
ea, sentiment pe care cealaltă atitudine l-a pierdut 
resimţindu-i lipsa şi fiind astfel permanent în cău¬ 
tarea naturii pierdute. Este impulsul ce animă poe¬ 
zia sentimentală , nostalgia romantică după unitatea 
dintre fantezie şi gîndire, dintre simţire şi reali¬ 
tate, dorul de acea comuniune şi armonie, încă ge¬ 
nerală în zoriF umanităţii, dar pierdută odată cu 
dezvoltarea civilizaţiei. Cei vechi, spune Schiller, 
posedînd încă această unitate, ştiau să-şi transpună 
operele în forme definite şi finite, cei noi sînt an¬ 
grenaţi în căutarea categoriilor infinite. Poeţii an¬ 
tici ne impresionează prin naturaleţe, prin adevăr şi 
prospeţime, prin prezenţă vie; ceilalţi prin idee. Con- 
siderînd drept o condiţie esenţială a naivităţii în 
artă ca „natura să biruie asupra artificiului fie fără 
ştiinţa şi voinţa persoanei, fie cu deplina ei cunoş- 

tinţă“ A , Schiller plasează sub semnul ei întreaga artă 
elenă, care aparţinea unei civilizaţii ce nu degene- 
rase într-atîta încît să se rupă de natură. Mai mult, 
el stabileşte chiar o relaţie de necesitate între ge¬ 
niu şi naivitate. „Adevăratul geniu trebuie să fie naiv, 
altminteri nu e geniu» Singură naivitatea îl face 
geniu, fiindcă ceea ce îl defineşte în ordine intelec¬ 
tuală şi estetică nu se poate dezice de ceea ce îl 
caracterizează în cea morală. Străin de norme, a- 
ceste cîrje ale neputinţei şi pedagogi ai falsităţii, 
călăuzit doar de natură şi de instinct, care este înge¬ 
rul său păzitor, geniul păşeşte liniştit şi sigur peste 
capcanele gustului fals, pe care omul fără geniu, 
dacă nu le ştie ocoli, se poate socoti pierdut. u5 
Considerînd naivitatea în primul rînd o trăsătură 
spirituală, un mod de a exista, Schiller < i identifică şi 
în afara operelor geniului, în viaţa lui particulară, 
în atitudinile şi moralitatea sa. Astfel, geniul va fi 
sfios , pentru că la fel este şi natura; inteligent , tot 
pentru că natura nu poate fi altfel, nu însă şi 
viclean , căci numai arta poate fi vicleană. El e fi¬ 
del caracterului şi înclinărilor sale, dar nu din prin¬ 
cipiu, ci întrucît natura, An pofida fluctuaţiilor ei, 
îşi redobîndeşte mereu echilibrul, reconfirmînd per¬ 
petuu vechea necesitate. Este modest , pentru că ge¬ 
niul îşi rămîne sieşi mereu un secret. Trăsături pe 
care crede a le putea identifica la %iajoritatea ma¬ 
rilor genii, de la Sofocle, Arhimede sau Hipocrat 
pînă la Ariosto, Dante, Rafael, Diirer, Cervantes 
sau Shakespeare. Ba chiar şi la marii oameni de 
stat şi căpetenii militare, ce au demonstrat genia¬ 
litate, acest caracter naiv se face adesea simţit spre 
surpriza şi contrarierea biogiafilor lor. 

Revenind acum la urmele naivităţii în regnul es¬ 
tetic, să mai amintim că Schiller nu identifică na¬ 
tiva naivitate a geniului, întotdeauna ghidat de na- 

tura şi de instinct, doar în capodoperele artei elene, 
ci o vede renăscută şi în creaţia lui Shakespeare sau 
a lui Goethe. Regăsirea ei devine însă tot mai pro¬ 
blematică în arta cultă modernă, dominată de arti¬ 
ficialitate. In vreme ce artistul naiv din vechime se 
afla cu obiectul său intr-un raport unic şi stabil, 
într-o comuniune vie şi directă pe care o transpune 
nemijlocit în opera sa, artistul modern, de tip sen¬ 
timental, reflectează asupra impresiei pe care obiec¬ 
tele o produc asupra sa, şi numai pe această re¬ 
flecţie se sprijină emoţia în care se transpune el în¬ 
suşi şi pe care ne-o provoacă şi nouă. Obiectul e 
raportat aici la o idee y şi numai pe această relaţie 
se sprijină forţa lui poetică. De aceea, artistul naiv 
ne impresionează prin naturaleţe, prin adevăr sen¬ 
sibil, prin prezenţă vie, iar cel sentimental prin 
idee . • 

Un interes aparte pentru consideraţiile noastre ul¬ 
terioare, privind motivaţiile mării forţe de atracţie 
a artei naive asupra publicului contemporan, îl pre¬ 
zintă şi observaţiile lui Schiller privind cauzele sa¬ 
tisfacţiei ce o resimţim în prezenţa naivităţii ce ni 
se relevă din gusturile şi acţiunile semenilor. „Există 
în viaţa noastră — scrie Schiller — momente cînd 
simţim faţă de natura din plante şi minerale, din 
vietăţi şi peisaje, precum şi faţă de natura umană din 
copii, din obiceiurile ţăranilor şi lumii nedenaturate 
de civilizaţie, un fel de dragoste şi de respect duios, 
nu pentru că această natură ne-ar mîngîia sensibi¬ 
litatea ori ne-ar satisface inteligenţa şi gustul (căci 
mai degrabă se-ntîmplă contrariul), ci pur şi sim¬ 
plu pentru că e natură (...). Interesul acesta, de¬ 
seori ridicat la rang de necesitate, stă la temelia pa¬ 
siunii noastre pentru flori şi animale, pentru gră¬ 
dini şi plimbări, pentru mediul rural şi oamenii 
3ui a .. . Or, acelaşi interes este şi cel ce animă şi 

orientează tematic, creaţia artistului naiv şi ne face 
pe noi, ceilalţi, să adăstăm visători în faţa plăsmui¬ 
rilor sale de basm ce ne dezvăluie, de regulă, aceeaşi 
natură nealterată. Satisfacţia pe care ne-o dăruie 
este mai puţin estetică şi mai mult morală, căci 
iubim în primul rînd nu obiectele reprezentate, ca 
atare, ci ideea pe care o întruchipează. Iubim în 
ele inepuizabila forţă şi imaginaţie creatoare a vie¬ 
ţii, desfăşurarea ei calmă, sigură de sine, după legi 
proprii, necesitatea interioară a lucrurilor, veşnica 
lor unitate. „Ele sînt.ceea ce am fost şi noi şi ceea 
ce din nou va trebui să devenim ... Aşadar ele sînt 
totodată imaginea copilăriei noastre pierdute, care 
veşnic va rămîne ce avem mai scump; de aceea ele 
ne umplu inima de o anumită melancolie. Aminti¬ 
rea copilăriei constituie pentru noi suprema de- 
săvîrşire în lumea ideală, pricinuindu-ne o emoţie 
sublimă." 6 De aici, de altfel, şi posibilitatea atît de 
frecventelor analogii, dar şi confuzii între univer¬ 
sul artei naive şi cel al artei copiilor, problemă de 
care ne vom ocupa într-un paragraf aparte. 
Analizînd formele de manifestare ale naivităţii la 
un acelaşi nivel de generalitate, Friedrich Schiller 
şi, mai aproape de zilele noastre, Johannes Volkelt 
îi caută urmele, primul, în poezia romantică, iar cel 
de al doilea într-o opoziţie a stilurilor, identifica¬ 
bilă de-a lungul întregii istorii a artei. Configuraţia 
de ansamblu a fiecărei imagini artistice, consideră 
Volkelt, va diferi hotărîtor în funcţie de faptul 
dacă este însufleţită de o atitudine naivă sau de una 
sentimentală. „Nimeni nu poate contesta că Man- 
tegna aparţine direcţiei stilistice naive, iar Botti- 
celli celei sentimentale, că Velasquez ţine de prima, 
Murillo de cea de a doua. Pe Rubens oricine îl va 
socoti, în comparaţie cu Van Dyck, ca naiv." 7 Vol¬ 
kelt era însă un estetician prea subtil pentru a nu-şi 


20 



da seama că această dihotomizare este prea rigidă şi 
că, de cele mai multe ori, stilurile se intersectează, 
astfel că prin polaritatea naiv-sentimental artiştii 
nu pot fi separaţi în două grupe distincte. „Este po¬ 
sibil ca un artist să fie, pe aceeaşi treaptă a dez¬ 
voltării sale, în parte naiv, dar să simtă estetic deja 
în mod sentimental. După cum este de la sine în¬ 
ţeles că unul şi acelaşi artist (să ne gîndim la 
Goethe) poate fi în diferite etape ale evoluţiei sale, 
succesiv, şi naiv şi sentimental. Există apoi artişti 
la care doar precumpăneşte una sau alta din ati¬ 
tudini, fără a-1 exprima însă integral. Trebuie să 
avem mereu în vedere această relativitate a opozi¬ 
ţiei. Există o naivitate, ce trece puţin şi în senti¬ 
mental şi o sentimentalitate ce mai păstrează în 
sine ceva naiv.“ 8 

Disocierea naiv-sentimental nu implică nici la Schil- 
ler, cum nici la Volkelt, vreo judecată de valoare, 
ci numai o disociere şi o caracterizare tipologică. 
Principiu ce ne va călăuzi şi pe noi de-a lungul 
întregului demers analitic, întrucît, individualizînd 
şi particularizînd arta naivă în raport cu celelalte 
modalităţi de expresie artistică, n-am dori să lăsăm 
impresia că disociem valoarea ; de nonvaloare, au¬ 
tenticul de inautentic sau izbînda de eşec. 

Desigur, accepţia pe care Schiller, şi după el, Schle- 
gel şi Volkelt, o conferă în consideraţiile lor con¬ 
ceptului de naivitate este mult mai largă şi gene¬ 
rală decît aceea, mai specializată şi mai operativă, de 
care ne vom servi spre a analiza, în contextul lu¬ 
crării de faţă, ipostazele contemporane ale artei 
naive. Prin caracterul ei universal, dihotomia naiv- 
sentimental, aşa cum am încercat s-o sintetizăm mai 
sus, se interferează sau se suprapune în parte altor 
celebre polarizări din estetica germană: clasic şi ro¬ 
mantic, apollinic şi dionisiac, apollinic şi faustic. 



In ce ne priveşte, am socotit util să o evocăm aici 
spre a pune în lumină — împotriva unor prejude¬ 
căţi izvorîte din ignoranţă şi a unei zeflemeli ser 
cretate de suficienţă izvoarele spirituale şi mo¬ 
rale din care se alimentează şi astăzi acest curent 
al naivităţii, care împrospătează apele sensibilită¬ 
ţii şi .fanteziei moderne.. 

Înainte de a ne continua investigaţia într-un teri¬ 
toriu estetic mai riguros delimitat, şi de. a căuta să 
trecem de la o accepţie mai mult metaforică a con¬ 
ceptului de naivitate: la una mai restrînsă şi mai 
adecvată aplicării ei. la fenomenele contemporane 
pe care le urmărim, să vedem cu ce concluzii 
şi cîştiguri teoretice, putem porni mai departe, 
acum după ce am încercat o primă desluşire a sen¬ 
surilor naivităţii şi a surselor ei spirituale. 

O primă învăţătură, iar aceasta implică de acum o 
judecată de valoare, ar fi aceea că, naivitatea, ca 
stare de spirit, nu reprezintă o deficienţă, o formă 
de retrogresiune sau de dezvoltare întârziată, ci un 
dar şi o vocaţie ; un „atavism u ce readuce în civi¬ 
lizaţia noastră obosită de făţărnicie, de convenţii 
şi norme artificiale ceva din spontaneitatea şi since¬ 
ritatea originară ă > comuniunii omului cu lumea şi 
cu semenii săi. Ea este o trăsătură perenă a spiri¬ 
tualităţii umane, mai evidentă sau mai ascunsă, mai 
manifestă sau mai latentă în funcţie de anumite con¬ 
diţii soeio-culturale ce-i favorizează sau nu expri¬ 
marea. In tot cazul ea nu poate fi emanaţia unei 
mode pentru că, fiind spontană nu poate fi preme T 
ditată. Numai mimarea, numai imitarea urmelor 
materiale lăsate de trecerea ei prin preajma unui 
şevalet pot deveni, modă. 

In sfîrşit, de reţinut este şi faptul că, fiind o ca¬ 
litate a spiritului, naivitatea nu se obiectivează nu¬ 
mai în creaţiile acestuia (opere de artă, valori cul- 

turale), ci rămîne, la cei mai mulţi dintre oamenii 
ce au harul de a o poseda, o formă de manifestare 
cotidiană, şi atît. Ea nu are, deci, o determinaţie in- 
fraestetică, ci una general-existenţială. Sînt, cu alte 
cuvinte, mult mai mulţi oameni ce şi-au conservat 
un mod de raportare naivă la lume decît artişti 
naivi, ca atare. La fel cum există mult mai muiţi 
oameni cu simţul umorului, avînd harul de a-i în¬ 
senina şi înveseli pe cei din jur decît totalitatea ac¬ 
torilor de comedie. Dar arta, arta naivă a celor mai 
puţini, ne ajută să-i preţuim şi pe ceilalţi, mai nu- 
(rneroşi. 


2. CRISTALIZAREA 

UNEI MODALITĂŢI ARTISTICE 

Naivitatea, ca stare de spirit, nu este încă acea nai¬ 
vitate structurată estetic pe care o numim, în mod 
convenţional, „artă naivă“, după cum sensibilitatea 
accentuată a unor oameni nu se converteşte automat 
în acea sensibilitate filtrată de expresia artistică şi 
devenită emoţie estetică. Ambele au suportat, spre 
a deveni dintr-o aptitudine generală o caracteristică 
estetică, numeroase decantări, metamorfoze şi re¬ 
structurări. Căci naivitatea unei viziuni tematice, 
a trăsăturilor unui desen sau a unui univers cro¬ 
matic nu mai este acea naivitate globală, difuză şi 
nespecializată, a cărei semnalare şi definire o da¬ 
torăm lui Kant şi Schiller. Chiar dacă se trage din 
ea! 

Trăsături ale artei naive pot fi detectate în opere de 
artă din cele mai vechi timpuri, ceea ce îl face pe 
un cunoscut cercetător al fenomenului — Anatole 
Jakovsky — să afirme că „arta naivă a existat din- 
totdeauna“.? Desigur, nu în formele concrete în care 

ne-am obişnuit s-o întîlnim şi preţuim de la des¬ 
coperirea ei modernă încoace. Istoria ei reală, pro¬ 
cesul devenirii ei progresive, precede însă cu mult 
acel moment de revelaţie, ce marca, în Franţa a- 
cestui început de secol, recunoaşterea valorii şi im¬ 
portanţei celui mai strălucit reprezentant modern 
al artei naive — Henri Rousseau, supranumit Va¬ 
meşul. Naşterea artei naive nu trebuie aşadar con¬ 
fundată cu acreditarea ei publică şi teoretică, prin 
grupul de artişti şi critici ce aveau să stea ei în¬ 
şişi la capătul unui precipitat drum de revoluţio¬ 
nare şi înnoire a artei europene. 

Ignorarea artei naive în tratatele şi istoriile de spe¬ 
cialitate devine explicabilă daca vom ţine cont de 
faptul că a fost practicată dintotdeauna la periferia 
artei culte, ignorată de aceasta şi de teoreticienii ei, 
sau confundîndu-se cu arta populară şi mai tîrziu 
cu cea amatoare. Iniţial ea nu a fost privită nici de 
cei care o practicau drept o activitatea independentă, 
cu o finalitate primordial artistică. Cîte un mese¬ 
riaş sau un ţăran pictau pe tablă sau plăci de lemn 
imagini stîngace, spre a conferi mai multă forţă de 
atracţie vreunei firme sau reclame locale (Fig. 2, 4). 
Lumea bîlciurilor a fost şi ea dintotdeauna populată 
de panouri naive, întruchipînd fundaluri şi fiinţe 
groteşti pentru tarabele de tir, sau ţinuturi exotice, 
străbătute într-o perpetuă rotire de căluţii şi caleş¬ 
tile caruselelor. (Fig. 3). 

în multe ţări, în vechea Rusie, de pildă, sau în Slo¬ 
venia, ţăranii îşi împodobeau uşile dulapurilor, ale 
camerelor, tăbliile paturilor sau frontispiciile stu¬ 
pilor cu scene pictate ilustrînd proverbe sau eveni¬ 
mente neobişnuite din viaţa comunităţilor respec¬ 
tive. Din aceeaşi familie spirituală fac parte şi bi¬ 
necunoscutele peretare brodate, ce puteau fi vă¬ 
zute, pînă de curînd, în mai toate bucătăriile de la 

ţară. Numeroase muzee de artă populară conservă 
| astfel de lucrări, deşi ele începuseră deja să nu mai 
\ fie, în sens propriu, arta populară. Ţăranii sicilieni 
i îşi pictau încă din secolul XVII, cu naive scene de 
viaţă, cabrioletele lor pe două roţi. în ţările din Bal¬ 
cani, înainte de toate în România, dar şi în alte zone 
geografice, în Polonia sau Spania secolului al 
XVIII-lea, au început să fie realizate picturi pe sticlă, 
cu un desen simplu, adesea stîngaci, dar puternic 
colorate, pe diverse teme biblice. Şi dacă ne în¬ 
toarcem şi mai mult în trecut, în secolele XV—XVI, 

‘ vom putea întîlni pictură ţărănească naivă, de un 
mare rafinament, înnobilînd cu fresce de o fasci¬ 
nantă şi fabuloasă imaginaţie epică pereţii exte- 
■ riori ai bisericilor, cum e cazul bisericilor gotice din 
® Lohja şi Hattula, în Finlanda, sau a bisericilor din 
lemn maramureşene. Chiar dacă aceste icoane pe 
sticlă şi lemn sau frescele amintite constituiau o- 
biecte de cult, avînd o finalitate primordial reli¬ 
gioasă, realizatorii lor începuseră deja să-şi pună, 
în conceperea lor, probleme intrinsec artistice. în 
| Ţările de Jos, sau în cele germanice (mai ales din 
zona Bavariei de azi) butoaiele de vin sau de bere 
erau adesea împodobite cu scene bahice, pictate sau 
sculptate direct în lemnul recipientului. Trubadurii 
medievali obişnuiau ca în timp ce-şi interpretau 
baladele să deruleze o pînză, pictată cel mai adesea 
de ei înşişi, ilustrînd întîmplările narate. Cele pu¬ 
ţine, cîte s-au păstrat, nu şi-ar găsi nicăieri mai 
bine locul ca intr-un muzeu al picturii naive. Pre¬ 
cum şi miniaturile figurative ce ilustrează peripe¬ 
ţiile eroilor din cărţi populare, precum Alexandria 
sau Erotocritul. (Fig. 1) 

Exemplele de mai sus. departe de a epuiza toate 
cazurile menţionabile în acest context, n-au urmărit 
- decît să jaloneze, în mare, o practică estetică şi o 




perioadă pe care am putea-o considera drept pre¬ 
istoria artei naive . Din toate aceste forme disparate 
de activitate estetică implicită sau explicită, avînd 
în comun aceeaşi ingenuitate a unei exprimări, de 
regulă neşcolite şi neconvenţionale, s-au decantat şi 
cristalizat treptat acele trăsături ce particularizează 
universul tematic şi repertoriul stilistic al artei 
naive. Dar istoria ei propriu-zisă începe de fapt — 
cum sublinia Jakovsky 10 — în momentul în care 
societatea feudală făcea saltul ei hotărîtor spre 
epoca modernă, odată cu primii paşi ai industriali¬ 
zării. Era momentul pe care Contele de Lautreamond 
îl caracteriza drept „întîlnirea simplului ac cu ma¬ 
şina de cusut“. în Franţa, de pildă, istoria modernă 
a picturii naive debutează cu Revoluţia din 1789, 
mai exact cu abolirea sistemului rigid al breslelor 
meşteşugăreşti. Pe vremea corporaţiilor, dacă cineva 
simţea vreo aplicare spre pictură sau modelaj, sfîr- 
şea prin a intra într-un „atelier tt de artist, şi la ca¬ 
pătul uceniciei obligatorii înceta de a mai fi un 
pictor ingenuu spre a ascede la rangul de profesio¬ 
nist al picturii. în aceste ateliere, tinerii ucenici 
dobîndeau principiile de bază ale meseriei, prin¬ 
cipii după care se călăuzeau apoi, cu sfinţenie, în¬ 
treaga viaţă. Ei posedau cu toţii un anume simţ al 
frumosului, condiţionat şi de un mare respect pen¬ 
tru lucrul bine făcut, iar acest simţ şi această ne¬ 
cesitate şi-o puteau de acum satisface după pofta 
inimii, întrucît întreaga lor existenţă era dedicată 
producerii unei multitudini de obiecte cit mai per¬ 
fecte ca realizare, situate de obicei la jumătatea 
drumului dintre o operă de artă şi un obiect de uz 
cotidian. 

Unii dintre ei au devenit pictori in sensul propriu 
al cuvîntului, ca J. B. Chardin, fiul unui tîmplar 
de pe Rue de Seine. în ce-i priveşte pe ceilalţi, ei 

rămâneau încă meseriaşi şi atît, cel mult ceva mai 
şcoliţi şi mai rafinaţi, ceea ce nu le modifica prea 
mult statutul de ultimi exponenţi rutinieri ai unei 
arte populare, din al cărei tezaur tradiţional îşi 
extrăgeau formele, motivele şi modelele filtrate de 
o selecţie şi un gust colectiv secular. Ca indivizi 
ei nu se manifestau însă creator. Arta naivă, pu¬ 
ternic individualizată, şi liberă de orice reguli ca¬ 
nonizate se iveşte atunci şi acolo unde folclorul a- 
muţeşte. 

Odată cu introducerea maşinismului, situaţia se 
schimbă în mod fundamental, căci maşina înlătură 
rapid diri procesul de producţie orice muncă ma¬ 
nuală cît de cît semnificativă pentru destinul pro¬ 
dusului, orice intervenţie individuală condiţionată de 
talent şi înclinaţie artistică, ce-şi mai spunea cu- 
vîntul în cadrul sistemului manufacturier. Nu este 
astfel de mirare că primii pictori naivi s-au recru¬ 
tat dintre acei indivizi dotaţi, care ieri mai prac¬ 
ticau meserii precum olăritul, pictura pe sticlă, tîm- 
plăriâ de artă, feroneria etc., şi înainte de toate 
dintre cei ce trebuiau să-şi cîştige de acum exis¬ 
tenţa în noile meserii ce nu mai aveau nici o tan¬ 
genţă cu arta. Dezrădăcinaţi, dezorientaţi, înşelaţi în 
aşteptări şi îngrădiţi în exprimarea simţului lor 
pentru frumos, ei vor folosi şi cel mai mic prilej 
spre a regăsi un drum, chiar şi indirect, spre para¬ 
disul! pierdut. Cel care îşi petrecuse pînă atunci viaţa 
pictînd sau dăltuind îngeri pentru biserici, şi care 
de acum înainte trebuia să lucreze într-o mină, se 
simţea el însuşi un înger căzut. Şi nu-i mai rămînea 
altă cale decît aceea de a povesti despre această 
cădere. Alţii, chiar dacă mai aveau într-un fel sau 
altul de-a face cu vreo activitate artistică, acuzau 
şi ei duritatea noului stil de viaţă şi regretau cal¬ 
mul timpurilor apuse, dispărute pentru totdeauna 


27 


în viitoarea ameţitoare a transformărilor economice, 
căutînd într-o lume imaginară, compensativă, ur¬ 
mele fericirii pierdute. Şi cum nostalgia dilatează 
pînă la dimensiuni ireale orice obiect al dorinţelor 
neîmplinite, întreaga lor viaţă anterioară dobîndea 
şi ea proporţiile unei duminici fără sfîrşit, înghi¬ 
ţind şi anulînd celelalte zile ale săptămînii, nu mai 
puţin reale totuşi. O duminică nesfîrşită pe care o 
evocau în pînzele lor şi care le inunda într-o lumină 
festivă întreaga pictură, dar care, fatalmente, nu 
putea dăinui mai mult decît orice reverie duminicală. 
Poate şi de aceea, nu numai pentru că cei mai mulţi 
puteau lucra numai în timpul lor liber, li s-a spus 
„pictori de duminică* (dar, de fapt, pictori ai dumi¬ 
nicii). Siliţi să muncească şase zile pe săptămînă, 
între 10 şi 16 ore neîntrerupt, în hale cu aer viciat, 
cu plafoane şi ferestre murdare, cenuşii, îşi defulau 
prin pictură toate viziunile contrazise de existenţa 
lor reală: un cer limpede şi albastru, nepîngărit de 
vreo dîră de fum industrial, pajişti incredibil de 
verzi, flori în culori ca un strigăt de protest împo¬ 
triva monocromiei citadine, ape limpezi din care 
peştii nu se refugiaseră încă. 

Dar în căutarea^ acestui pămînt al făgăduinţei, re¬ 
zervaţie a fericirii individuale, fiecare trebuia să 
devină un Columb pe cont propriu. Pentru că nici 
unul din drumurile bătute, consemnate în hărţile 
tradiţiei, transmise altădată din tata în fiu odată 
cu secretele meşteşugului, nu le mai puteau fi aici 
de nici un folos. Fiece pas întru cucerirea prin pic¬ 
tură a acestui teritoriu devenea astfel o aventură şi 
o luptă absolut individuală; busole teoretice nu exis¬ 
tau, şi numai o imaginaţie cu adevărat creatoare îi 
mai putea călăuzi. Totul trebuia reinventat; teme şi 
tehnici, desen şi perspectivă, umbre şi corporalitate, 
totul, dar absolut totul, pînă la prepararea şi ames- 

tecul culorilor. Şi cu cît conştientizau mai puţin din 
toate acestea, ignoranţa lor se transforma în cali¬ 
tate. Miraculosul din pînzele lor şi surpriza desco¬ 
peririi erau cu atît mai autentice. Fiindcă, sublinia 
cu justeţe Jakovsky, nu oricine doreşte poate .fi 
naiv, şi pentru a fi astfel, în deplinul înţeles al cu- 
vîntului, trebuia să fie cu adevărat posedat de o do¬ 
rinţă arzătoare, altfel nu ar fi continuat, în ciuda 
tuturor piedicilor, să urmeze singura cale ce-i mai 
rămăsese de afirmare a Eu-lui său şi a tot ceea ce 
ameninţa să se piardă definitiv. Ei au fost cu toţii, 
neîndoielnic, nişte posedaţi, de aceea majoritatea 
operelor lor au aureola unei revelaţii şi ni se par 
pline de har. „Peisajele lor sînt nude, ca Adam şi 
Eva, înaintea păcatului originar. Fără nici o pu¬ 
doare. Ele nu ştiu încă ce-i bine şi ce e rău; n-au 
muşcat încă din fructul oprit al cunoaşterii şi nu 
cunosc astfel nici măcar conceptul păcatului plas¬ 
tic, ce se învaţă în Academii. Ei ştiu doar că pic¬ 
tura îi ajută să trăiască şi că ea întruchipează uni¬ 
cul lor Eden, adică fericirea, extazul, infinitul, sau 
cum vrem să-l mai numim 44 . 11 Şi pentru că reali¬ 
tatea le contrazicea toate idealurile de viaţă, ei şi-au 
propus să construiască lumea din nou cu ajutorul 
picturii, s-o reînceapă cu ochii şi inima ingenuă a 
unui copil. 

Sîntem deci, în această Europă a jumătăţii de secol 
XIX, într-o plină regrupare a resurselor de crea¬ 
ţie şi sensibilitate artistică, solicitate şi absorbite 
pînă atunci de practica meşteşugărească. într-o lu¬ 
me în care individul avea tot mai puţin posibilitatea 
să-şi regăsească imaginea obiectivată şi măsura ca¬ 
pacităţilor creatoare în produsul muncii sale, deve¬ 
nit anonim, un număr tot mai mare de ţesători, 
cizmari, hamali, păstori, mici funcţionari sau mici 
rentieri se simt atraşi fără rezerve de pictură ca 

de o ultimă şansă. Şi vor picta cu o furie şi o pa¬ 
siune nicicînd egalată la vreo categorie de artişti 
amatori de pînă atunci, sacrificîndu-şi fiece frîn- 
tură de timp liber, chiar clipele de somn şi de odih¬ 
nă, atracţiei, parcă magice, a şevaletului. 

Cui se adresa acest elan creator pe care nu şi-l pu¬ 
teau înăbuşi şi care-i acapara plenar? Pentru cine 
configurau acest univers imaginar compensativ? In 
primul rînd pentru ei înşişi, pentru propria lor plă¬ 
cere, apoi pentru ceilalţi membri ai familiei şi pen¬ 
tru prieteni. Niciodată însă spre a~l comercializa. 
Ideea de a vedea în aceste „şoapte" colorate, în a- 
ceste confesiuni făcute doar celor dragi şi apro¬ 
piaţi, un mijloc de cîştig, le era la fel de străină ca 
şi ideea de a transforma un moment de confesiune 
intimă în motiv de exhibare publică. Totuşi, ce des¬ 
tin era rezervat operelor lor, după ce-şi împlineau 
funcţia defulatorie originară? Cel mai adesea uitarea. 
Fie că autorii înşişi le-au distrus, fie că moştenitorii 
s-au ruşinat de „mîzgălelile" descoperite prin poduri 
sau pe pereţii din camera părinţilor şi bunicilor, 
majoritatea s-au pierdut. Pentru că ele erau semne 
ale unei limbi pe care prea puţini o vorbeau încă, 
mesaje ale unor suflete chinuite, receptate şi înţe¬ 
lese doar de inimi gemene, tînjind şi ele după un 
colţ de natură unde florile erau mai înalte decît 
coşurile fabricilor. 

Abia cînd a luat fiinţă la Paris „Salonul indepen¬ 
denţilor", unii dintre aceşti „pictori de duminică" 
şi-au putut găsi, dacă nu şi un public care să-i ac¬ 
cepte şi să-i admire, cel puţin un perete pe care 
să-şi expună tablourile. 

Dacă e adevărat, măcar în parte, că interesul larg 
pentru arta naivă contemporană îşi are sursa în 
destinul vieţii şi operei lui Henri Rousseau, ca şi 
în condiţiile ce l-au ajutat să cîştige bătălia pen- 

tru recunoaştere, atunci îşi află locul în contextul 
acestor consideraţii, despre izvoarele practice şi so- 
cial-istorice ale artei naive, şi consemnarea avata¬ 
rurilor ce au făcut din drumul între anonimat şi 
mit parcurs de Rousseau una dintre cele mai pasio¬ 
nante şi grele de urmări aventuri ale artei secolu¬ 
lui XX. Un drum de-a lungul căruia l-au secondat 
alţi patru naivi parizieni (Seraphine Louis, Camille 
Bombois, Andre Bauchant şi Louis Vivin) (Fig. 7— 
10) pe care, alături de Rousseau, negustorul de artă 
Wilhelm Uhde, primul lor biograf şi exeget, îi pre¬ 
zenta în 1928 în comun sub genericul Pictori ai 
inimii neîntinate. Deşi consideraţi astăzi drept „ma¬ 
rii clasici" ai genului, ei nu au fost singurii din 
epocă, şi poate chiar, cu excepţia lui Rousseau, nici 
cei mai buni. Fiind însă singurii ce pătrunseseră în 
conştiinţa artistică a avangărzii şi care erau spri¬ 
jiniţi de negustorii de artă, ei au ajuns repede la o 
celebritate ce conferea prestigiu nu numai propriu¬ 
lui lor nume, dar şi viziunii artistice pe care o im¬ 
puneau. Se crea astfel un stimulent moral şi un pre¬ 
cedent dătător de speranţă, capabil să-i încurajeze 
pe cei mai numeroşi, dar încă anonimi. Ei se sim¬ 
ţeau astfel îndemnaţi să persevereze într-o modali¬ 
tate de exprimare ce începea cu încetul să nu mai 
fie considerată o aberaţie şi o impertinenţă; (cum 
i se întîmplase încă lui Rousseau cînd îşi expusese 
pentru prima dată, în 1885, la „Salon des Champs 
Elysees", două pînze, spre a-şi vedea apoi una sfî- 
şiată de briceagul unui vizitator „indignat"). Iro¬ 
nizarea şi chiar batjocorirea tablourilor sale vor 
continua pînă în clipa fastă a întîlnirii sale cu Al- 
fred Jarry. Părintele lui Vbu roi avea antenele ne¬ 
cesare pentru a capta originalitatea şi neobişnuita 
forţă de emanaţie a pînzelor lui Rousseau şi îi co¬ 
mandă o litografie cu tema „războiul" pentru re- 

vista „Ymagier", pe care o edita împreună cu Remy 
de Gourmont. Tot el a avut şi inspiraţia de a adăuga 
la numele modestului funcţionar poştal porecla 
„Vameşul", denumire ce va deveni sinonimă, de 
acum înainte, cu una din cele mai frumoase şi per¬ 
sistente legende din istoria picturii moderne. 12 
Totuşi, primul din cercul său de prieteni-artişti care 
îl vor înconjura cu o dragoste înţelegătoare şi amu¬ 
zată, cel care îl adoptă total va fi Apollinaire. După 
unele ezitări se va decide brusc să-l sprijine. Şi o 
va face în stilul său propriu, cu înflăcărare şi’ ta¬ 
lent, percutant şi revendicativ. Pagini întregi, în 
versuri şi proză, lăudînd virtuţile plastice şi exo¬ 
tismul proaspăt din pînzele Vameşului, vor apărea 
sub semnătura sa în principalele reviste culturale 
pariziene. Puţin înainte de izbucnirea primului răz¬ 
boi mondial îi dedică chiar un întreg număr al 
prestigioasei sale reviste „Soires de Paris". Ar fi 
însă nedrept să-i căutăm pe susţinătorii lui Rous- 
seau numai în cercul literaţilor. Paul Signac, de 
pildă, unul din întemeietorii „Salonului independen¬ 
ţilor", îl invită încă din 1886 să se alăture grupu¬ 
lui lor. Pînă la sfîrşitul vieţii sale, cu o scurtă în¬ 
trerupere, el va expune cu regularitate la „Salon". 
Pissarro, Redon şi Gauguin i-au receptat şi ei, cu 
simpatie şi interes, opera. Iar cînd, în 1890, tulii din 
membrii grupului vor solicita îndepărtarea sa din 
„Salon", Toulouse-Lautrec îi va lua apărarea cu ve¬ 
hemenţă. în anul în care Gauguin se îmbarca spre 
Tahiti, Rousseau pictează Portretul lui Pierre Lotti 
şi prima sa pînză exotică, Furtună în junglă. Legă¬ 
tura dintre aceste lucrări nu este întîmplătoare, căci 
Lotti, membru al Academiei Franceze, era princi¬ 
palul trubadur al exotismului, trăsătură ce va de¬ 
veni comună şi majorităţii pînzelor lui Rousseau. 
(Fig. 5, 6). 

Cum am mai amintit, o dată cu campania pornită 
de Apollinaire pentru recunoaşterea valorii artis¬ 
tice a operelor lui Rousseau, succesul nu s-a lăsat 
prea mult aşteptat. Joseph Brumer îi organizează 
o expoziţie la New York, iar corifeul negustorilor 
de tablouri, Ambroise Vollard, începe să-i cum¬ 
pere pînzele. Nu scump, dar cumpără. Un alt ne¬ 
gustor de artă, nu mai puţin important, Paul 
Guillaume, începe şi el să cumpere, la îndemnul 
aceluiaşi Apollinaire, care îl sfătuia într-o scri¬ 
soare: „Achiziţionaţi tablouri ieftine: Rousseau, 
Picasso, Bonnard, Cezanne ş.a.m.d. . . Ştiţi la ce mă 
refer. . 

Cum vedem, în această selecţie ce ar onora astăzi 
colecţiile oricărui muzeu din lume, numele lui Rous¬ 
seau se afla în frunte. Vameşul era lansat. Din 
păcate, la acea dată nu mai 'era în viaţă. Părăsise 
în 1910, însingurat şi sărac, o existenţă convulsio¬ 
nată de lipsuri, neînţelegere, adieri de speranţă şi 
îndoieli spre a deveni mit, spre a-şi lua locul, cum 
scria Jakovsky, „ca statuie şi simbol la mormîntul 
naivului necunoscut". Pe propria sa piatră fune¬ 
rară, Apollinaire va scrie cu creionul, iar Brâncuşi 
va grava în piatră, trei ani mai tîrziu, următorul 
epitaf: 

„Rousseau dragule, tu ne auzi 
Noi te salutăm 

Delaunay, soţia lui, domnul Queval şi cu mine. 
Îngăduie ca bagajele noastre să treacă ne vă- 
muite prin poarta cerului. 

Noi ţi-aducem pensule, culori şi pînze 
Pentru ca în sacrele-ţi clipe de răgaz, la lu¬ 
mina adevărului, 

Să pictezi chipul stelelor 

Cum odinioară mi-ai pictat mie chipul • 



In ciuda naivităţii ce-1 caracteriza, şi ca om nu 
numai ca pictor, şi care-1 făcea sfios şi reţinut, 
neajutorat şi total dezinteresat în relaţiile prac¬ 
tice cu ceilalţi, Vameşul a rămas totuşi neclintit 
in credinţa faţă de valoarea şi importanţa artei 
sale, a universului şi a valorilor ce ni se dezvăluiau 
prin ea. Pînă într-atît incit se simţea îndreptăţit 
să-i mărturisească odată lui Picasso: „noi sîntem 
cei doi mari pictori ai epocii, tu în genul egipţean, 
eu în genul modern", apreciere ce-şi avea temeiul 
ei, măcar pentru faptul de a fi disociat două din 
punctele de referinţă obligatorii în aprecierea şi 
caracterizarea oricărui fenomen artistic al epocii 
noastre. Că nu a greşit stă dovadă şi o judecată 
asemănătoare, formulată parcă şi mai tranşant, pe 
care o vom regăsi la unul din cei mai autorizaţi 
reprezentanţi ai modernismului — Wassily Kan- 
dinsky: „Nu văd pentru viitor altă soluţie decît 
arta abstractă sau pictura naivă". Şi nu era o vorbă 
spusă în doi peri, fiindcă singurele tablouri pe care 
le acceptase pe pereţii locuinţei sale, alături de 
cele proprii, erau două mici pînze semnate de 
Rousseau. 

Recunoaşterea definitivă a lui Rousseau — deşi 
venită, ca şi pentru Van Gogh, prea tîrziu spre a 
se mai putea bucura de ea — a deschis în istoria 
artei naive capitolul modern al definitivei ei afir¬ 
mări şi conştientizări. Vameşul, împreună cu cei 
patru pictori amintiţi, susţinuţi şi expuşi împreună 
de Wilhelm Uhde, în 1928, la „Galerie des Quatre 
Chemins", au deschis drumul celorlalţi artişti naivi 
din Franţa şi din alte ţări. Unii, pensionari de-acum, 
încep să picteze la bătrîneţe, precum Dominique 
Largu, ce ia pentru prima dată pensula în mină 
la 76 de ani. Alţii, între ei tipograful Dominique- 
Paul Peyronnet, sau şoferul de autobuz Emile Blon- 

del, încetează să se mai ruşineze de pasiunea lor 
secretă şi încep să-şi arate lucrările prietenilor şi 
cunoscuţilor, intrînd repede în atenţia colecţiona¬ 
rilor. Criticul Oto Bihalji-Merin, cel care a între¬ 
prins cea mai riguroasă, sistematică şi complexă 
investigaţie de pînă acum a artei naive moderne 
şi a răspindirii ei în întreaga lume 13 , identifică 
numai în Franţa, şi doar în răstimpul dintre pe¬ 
rioada postrousseauiană şi cea interbelică, jpeste 
15 personalităţi artistice distincte, apropiate ca va¬ 
loare de grupul clasic al „celor 5“. Nu putem în- 
tîrzia aici asupra lor, cum nu ne-am propus de¬ 
altfel nici analiza valorii şi individualităţii celor¬ 
lalţi pictori naivi la care ne-am referit pînă acum. 
Fam amintit în contextul de faţă numai întrucît: 
am văzut în destinul sinuos al vieţii şi operei lor* 
în ecoul „bătăliei pentru Rousseau" şi în succe¬ 
sul unora dintre expoziţiile personale sau colective 
organizate cu operele lor, una din sursele actualei 
popularităţi a genului în întreaga lume, deci una 
din originile formelor şi proliferării sale actuale. 
Pentru că arta naivă nu este o meserie care se 
învaţă, depinzînd deci de numărul academiilor în 
care se predă, ci o „febră a imaginaţiei" ce se ia 
prin contaminare. Şi pentru toată viaţa. 


3. ÎN CĂUTAREA PROPRIEI IDENTITĂŢI: 
DESPRINDEREA DIN 
SINCRETISMUL ORIGINAR 

Cind vrei să ştii cum arăţi te priveşti în oglindă, 
dar cind vrei să afli ce te individualizează te uiţi 
şi la ceilalţi. Primul e un act de autoaprofundare, 
cel de al doilea unul de comparaţie. La fel vom 

proceda şi în cazul artei naive: după ce, punîndu-i 
în faţă oglinda aburită a sufletului, şi-a recunoscut 
chipul în apele iluminate ale ingenuităţii, o vom 
ajuta acum să-şi conştientizeze profilul specific, 
comparînd-o cu alte ipostaze artistice care, deşi 
luate separat, pot fi uşor confundate cu ea, puse 
alături îşi dezvăluie subtile, dar decisive deose¬ 
biri. 

Cu unele se aseamănă prin analogii în compoziţie, 
tehnică sau viziune, ce trădează fondul lor comun 
de ingenuitate (arta primitivă, arta copiilor, arta 
psihopaţilor), cu altele prin aparente identităţi de 
statut sau funcţie socială (artă populară, artizanat, 
arta amatorilor). Dar, şi într-un caz şi în celălalt, 
asemănările sînt doar de suprafaţă, fragile şi ne¬ 
semnificative punţi aruncate peste adînci şi defini¬ 
tive falii căscate în solul cîndva omogen al sincre¬ 
tismului estetic originar. 

Critica şi istoria artei nu au clarificat încă trăsătu¬ 
rile calitative definitorii ale artei naive — locul 
şi rolul ei în sfera esteticului. Această situaţie îm¬ 
piedică o judicioasă interpretare a artei naive, dece¬ 
larea valorilor ci specifice. în numeroase exegeze şi 
prezentări ce deschid albume monografice sau cata¬ 
loagele unor expoziţii de artă naivă, bunăvoinţa sub¬ 
minată de ignoranţă a autorilor confundă aproape 
totul: arta primitivă, artizanatul, desenele copiilor, 
defulările grafice ale bolnavilor mentali, amatoris¬ 
mul şi folclorul. Ba chiar şi forme ale artei profe¬ 
sioniste, ţinînd de expresionism sau hiperrealism, 
sînt amintite în acest context. Şansa de a recu¬ 
noaşte şi identifica, în acest amalgam, profilul es¬ 
tetic aparte al artei naive se reduce astfel conside¬ 
rabil. 

în drumul nostru prin teritoriile imaginaţiei luxu¬ 
riante, fertilizate de ingenuitate, să evităm deci ris- 

cui de a trece pe lingă ea fără a o recunoaşte sau 
să salutăm, din greşeală, pe altcineva, cu care doar 
se aseamănă. Pentru aceasta, vom încerca să inven¬ 
tariem, succesiv, trăsăturile care o disting de cele¬ 
lalte ipostaze artistice amintite mai sus: 

Arta primitivă. In numeroase panorame ale istoriei 
artei moderne, clasicii picturii naive sînt menţio¬ 
naţi printre „artiştii ingenui şi primitivi Albume 
de artă şi chiar expoziţii ce le sînt dedicate în ex¬ 
clusivitate îi reunesc adesea sub genericul de „artă 
primitivă". Confuzia pleacă de la o dublă coinci¬ 
denţă: prima se referă la momentul pătrunderii 
lor în conştiinţa estetică europeană; a doua la efec¬ 
tul de dezmărginire avut de ambele asupra căută¬ 
rilor formale în care erau implicaţi toţi marii artişti 
ai epocii. 

Interesul manifestat de pictorii avangărzii pari¬ 
ziene pentru arta neagră sau pentru exotismul po¬ 
poarelor „primitive" ale Oceaniei datează de la în¬ 
ceputul secolului şi a fost declanşat de sculpturile 
arhaice ale artei negre „descoperite" pe la 1907 de 
Vlaminck şi Matisse. Ele produceau în pereţii edi¬ 
ficiului raţionalist al civilizaţiei — conceput de 
Gauguin ca o „închisoare a naturii umane“ — o 
breşă prin care răzbatea suflul proaspăt al unei vi¬ 
ziuni noi, oglindă a unui suflet colectiv, liber de 
orice încătuşare a civilizaţiei şi de convenţiile ei 
formale. O dată cu descoperirea magicului univers 
artistic al primitivilor, urechea Europei a devenit 
sensibilă şi la sunetul nostalgic emanat de creaţiile 
popoarelor primitive din insulele Oceaniei. Exo¬ 
tismul, negrismul, arhaismul acestor noi orizon¬ 
turi „primitive" ale artei i-au fascinat pe artiştii 
din toate colţurile Europei: de la Picasso la Leger, 
de la Lipschitz la Laurens, de la Barlach la Martini, 
de la Modigliani la Brâncuşi. Picasso şi-a părăsit 

transparenţa clasicistă a primei perioade, orien- 
tîndu-se spre forţa de sinteză a măştilor şi fetişu¬ 
rilor negre. Derain, Matisse şi expresioniştii se in¬ 
spirau şi ei din simplitatea şi fermitatea structurală 
a sculpturii negre. 

Tot pe atunci însă, şi poate nu întîmplător, mai 
^exact în 1909, Wilhelm Uhde „descoperea“ — teo¬ 
retic de această dată — noutatea de formă şi viziu¬ 
ne a operei lui Rousseau, a funcţionarului de poştă 
Vivin, a fostului atlet de circ Bombois, a grădina¬ 
rului Bauchant şi a menajerei sale Seraphine. Exo¬ 
tismul şi prospeţimea lumii pe care o dezvăluiau pîn- 
zele lor, farmecul lor magic, comunicarea directă 
-şi sinceritatea expresiei conturau, deşi cu alte mij¬ 
loace decît ale artei primitive, un acelaşi spaţiu al 
posibilei evadări din chingile artei academice, uri 
prilej de înnoire şi împrospătare a izvoarelor inspi¬ 
raţiei. Paradisul naturaleţii spontane, al fiinţelor fan¬ 
tastice şi al florei misterioase, descoperit de Rous¬ 
seau, a devenit punctul de plecare al suprarealis- 
mului. Despre tabloul său Ţigancă dormind (Fig. 12) 
Wilhelm Uhde spune că a anticipat cubismul. „Pi- 
casso, cel din faza tîrzie, este în întregime antici¬ 
pat în acest tablou“. Alergătorii lui Delaunay par 
a veni în filiaţie directă din păduricea Jucătorilor 
de fotbal (Fig. 13), pînză a aceluiaşi Rousseau. în 
italia, numeroşi pictori înzestraţi, ca de pildă Ottone 
Plasai, părăsind retorica pedantă a picturii de No- 
vecento, s-au lăsat inspiraţi de ingenuitatea realis¬ 
tă a „Maeştrilor popularii Mulţi pictori şi grafi¬ 
cieni din perioada interbelică priveau plini de ad¬ 
miraţie şi nostalgie la plăsmuirile datorate infanti- 
lităţii inventive a naivilor. 

Momentul „descoperirii^ artei primitive şi al celei 
naive coincizînd deci, ca şi efectul lor asupra artei 
moderne, li s-a părut unor istorici (de pildă 

Herbert Read sau Mario de Michelli) că şi structu¬ 
ral aceste ipostaze artistice coincid, şi că pot vorbi, 
indistinct, despre unul şi acelaşi fenomen, numit 
generic „artă primiţivă“. 

Dar „primitivii artei moderne^, cum au fost nu¬ 
miţi uneori, sub imperiul confuziei amintite, pic¬ 
torii naivi, se deosebesc în operele lor de primitivis¬ 
mul artei arhaice sau al popoarelor „naturale** în 
primul rînd prin conştientizarea semnificaţiei şi fi¬ 
nalităţii estetice a activităţii lor. Formele şi imagi¬ 
nile simbolice plăsmuite de popoarele primitive (fie 
că e vorba de cele din preistoria omenirii sau de 
primitivismul unor triburi şi popoare ce şi-au con¬ 
servat un mod de existenţă natural, în afara civiliza¬ 
ţiei, pînă spre zilele noastre) au o funcţie primordial 
magică, incantatorie. Practicile magice de conju- 
rare a unor forţe supranaturale favorabile căutau să 
asigure o vînătoare norocoasă, o naştere uşoară, a- 
lungarea bolii sau a duşmanului. Aceşti artişti ano¬ 
nimi se simt a fi o verigă intr-un infinit lanţ al ge¬ 
neraţiilor şi totodată într-o deplină identitate cu 
opera lor. Sub aspect plastic, în desenele şi picturile 
lor, conceperea spaţiului era condiţionată de îngus¬ 
timea cîmpului lor vizual. Este o artă anteperspec- 
tivală, bazată pe o viziune exclusiv frontală şi din 
profil a siluetelor şi figurilor (trăsături ce o apro¬ 
pie de caracteristicile artei infantile). Primitivii erau 
preocupaţi mai puţin de redarea formelor exterioci- 
re ale fiinţelor şi evenimentelor, cît de exprimarea 
semnificaţiei lor interne. Arta primitivă a dezvol¬ 
tat aşadar un limbaj instinctual al formelor, repre¬ 
zentând o practică rituală şi nu una estetică. Acu¬ 
rateţea uimitoare a înfăţişării unor atitudini anima¬ 
liere urmărea nu o performanţă artistică, ci impreg¬ 
narea pe această cale a imaginilor respective cu o 
forţă magică benefică. Forma artistică este con- 

cretizarea unei metafizici criptice exprimată prin 
simboluri şi obiecte cu potenţial magic. In arta pri¬ 
mitivă distanţa dintre semnificat şi semnificant este 
maximă, semnul fiind plasat cit mai departe de 
semnificaţia sa. In arta naivă, imaginea este aproa¬ 
pe tautologică, distanţa dintre semnificat şi semni¬ 
ficant fiind minimă, ca atare şi încărcătura, ten¬ 
siunea ei cognitivă. 

Nimic deci din motivaţia rituală, din condiţionarea 
ancestrală şi anonimă a artei primitive nu trans¬ 
gresează în statutul strict individual, în instinctul 
ludic şi comuniunea fraternă cu natura ce caracte¬ 
rizează antropologic arta naivă. 

Arta copiilor. S-a spus adesea că arta naivă ne res¬ 
tituie copilului din noi, că ea filtrează lumea prin 
candoarea interogativă din ochii acestuia. Dar a ji 
copil nu este totuna cu a-ţi păstra nealterate, şi la 
maturitate, spontaneitatea şi prospeţimea percep- 
tuală care-1 caracterizează. Primă este o stare natu¬ 
rală, suportată şi nepremeditată, cea de a doua o 
virtute ideală , dorită şi asumată. Tot astfel nici 
arta copiilor nu este acelaşi lucru cu arta naivă, 
născută din şansa conservării în unii dintre adulţi 
a zestrei de puritate şi prospeţime infantilă. Forme¬ 
le în care copilul gîndeşte şi cele în care îşi repre¬ 
zintă realitatea sînt corelate şi condiţionate de capa¬ 
cităţi biologice înnăscute. Infantilitatea sa intelec¬ 
tuală îl face să trăiască într-un univers magic. Crea¬ 
ţia naivă a unui adult nu este însă produsul unui 
sistem nervos încă nedezvoltat, ci a faptului că 
pentru el copilăria rămîne sentimentul fundamental 
prin care percepe lumea. El se află la nivelul ino¬ 
cenţei primare şi vede un univers descoperit atunci 
prima oară. In mod inconştient el descoperă astfel 
noi forme ale realismului subiectiv, atitudine ce nu 
ţine seama de legile fizicii şi schimbă proporţiile 

corpurilor şi obiectelor. Ca şi în compoziţiile plas¬ 
tice ale copiilor, persoanele, lucrurile sau detaliile 
ce i se par mai importante sînt supradimensionate,, 
exagerate, subliniate expresiv. 

Dar, în afară de o raportare neconvenţională, in¬ 
stinctuală la realitate, de o sensibilitate nealteratâ 
şi de o anume stîngăcie tehnică, evidenţiabile în am¬ 
bele cazuri, nimic nu justifică identificarea acestor 
sfere diferite de manifestare estetică. Un prim cri¬ 
teriu de distingere trebuie căutat în conştiinţă, în 
motivaţia psihică diferită a celor două tipuri de ac¬ 
tivităţi. Copilul pictează şi desenează pentru a-si 
însuşi cognitiv mediul ambiant, pentru a învăţa 
să-l numească şi să-l controleze. (Nici un copil nu 
va desena lucruri pe care nu le-a văzut vreodată) 
Prin imagini, el încearcă să înţeleagă şi să-şi ex¬ 
plice lumea înainte de a o putea interpreta logic v 
conceptual. De aceea, pentru copil important este 
numai procesul activităţii plastice ca atare, rezul¬ 
tatul nu este destinat nimănui, el nu constituie un 
mijloc de comunicare. Arta naivă în schimb are o- 
funcţie accentuat comunicativă, ea narează, fabu- 
lează, informează, avertizează, acuză sau exprimă 
gratitudine. Copilul, după ce a terminat un desen, 
nu mai este interesat de el. Finalitatea lui s-a con¬ 
sumat în însuşi actul elaborării. Dimpotrivă, naivul 
doreşte să ni se destăinuie şi să-l înţelegem, el nu 
este preocupat atîta de sine cit de subiect, de re¬ 
velaţia existenţială pe care doreşte să ne-o îm¬ 
părtăşească. De aceea, el nu-şi va arunca niciodată 
lucrările terminate, cu excepţia cazului că i se par 
nereuşite. Desenînd, copilul îşi clarifică sieşi rela¬ 
ţiile sale cu lumea şi ale lucrurilor între ele. Artis¬ 
tul naiv ne explică nouă, celorlalţi , adevărurile sim¬ 
ple pe care le-am uitat, ne tălmăceşte vocea as¬ 
cunsă a lucrurilor şi fiinţelor, pe care urechea noas- 


tră hipercivilizată nu o mai percepe. Pentru copil, 
recurgerea la mijloacele expresiei plastice coincide 
cu o fază trecătoare în evoluţia sa intelectuală. Prin¬ 
cipiile gîndirii logice, graniţele raporturilor con¬ 
venţional stabilite între om şi obiect îi sînt necu¬ 
noscute. Pe drumul de la cuvînt la consemnarea 
lui simbolică, în scris, copilul descoperă universul 
semnelor, ceea ce echivalează cu un act de obser¬ 
vare şi percepere a lumii. Lipsa de perspectivă din 
imaginile artei infantile nu este expresia unei forme 
stilistice deliberate, ci a stadiului său de subdez¬ 
voltare raţională. Dar această limitare a capacităţii 
cognitive păstrează totodată — ca şi în cazul artei 
primitive — globalitatea expresiei şi a primordia¬ 
lităţii imaginii. Capacitatea de percepere adecvată a 
spaţiului şi înţelegerea legităţilor şi raporturilor 
anatomice corecte coincid cu păşirea în lumea ra¬ 
ţională a celor maturi. Convenţiile însuşite prin 
educaţie estompează forţa originară de expresie a 
formei. Intensitatea fanteziei plastice se converteşte 
în gîndire abstractă. Miracolul copilăriei a luat sfîr- 
şit, desenele adolescentului nu mai sînt ecoul unei 
trăiri spontane, ci se adaptează normelor vizuale şi 
perceptuale ale omului matur. „La început, aseme¬ 
nea unor raze Rontgen, privirea copilului străbate 
prin pereţi şi îmbrăcăminte, prin orice bariere ar¬ 
tificiale şi surprinde formele ce trăiesc şi se agită 
îndărătul lor. El modifică proporţiile după o măsură 
proprie, înrudită cu principiul raportului arhaic, 
dintre mare şi mic, interior şi exterior. El îşi con ¬ 
struieşte, din joacă şi cu emoţie, o lume miraculoasă, 
dar o dată cu joaca, învăţarea raporturilor dintre 
cauză şi efect, orientare şi scop se substituie crea¬ 
tivităţii iniţiale. Visele şi basmul cedează locul ci¬ 
tării metodice din cartotecile realităţii“. 14 Aşadar, 
operele izvorîte din sensibilitatea şi imaginaţia copi- 

lului sînt fructul unui anotimp spiritual trecător; 
o dată cu dezvoltarea sa intelectuală forţele instinc¬ 
tuale sînt diminuate, iar actul creator este cel mai 
adesea substituit prin activităţi de rutină, planificate, 
şi printr-o concepţie pur raţională. In istoria fie¬ 
cărui individ, creaţiile plastice ale copilăriei sînt ro¬ 
dul unei însuşiri care se pierde. Nici o premeditare 
sau act de voinţă nu o pot conserva. Nu poţi ră- 
mîne copil, te poţi cel mult copilări. Impulsul şi 
resursele creatoare din care ia naştere arta naivă 
sînt însă de durată pentru că ea este singura artă 
plasată în afara oricărei deveniri istorice, şi care nu 
reprezintă o treaptă biologică ori intelectuală 
în dezvoltarea individului. Atemporală şi nestre- 
sată de experienţa şi suferinţele civilizaţiei, ea e 
singura poartă prin care ne putem întoarce în ţara 
naturaleţii şi spontaneităţii originare. 

Arta psihopaţilor. Fiind expresia nemijlocită şi spon¬ 
tană a unor explozii emoţionale, a unor obsesii, an¬ 
goase şi viziuni strict individuale, produsele estetice 
ale psihopaţilor îşi descoperă şi inventează, în fie¬ 
care caz în parte, limbajul prin care să ni le comu¬ 
nice. Dînd curs, de pildă, impulsului de a transcrie. 
în caligrafia fricii neliniştile sale profunde, alie¬ 
natul mental nu se bazează pe nici un fel de norme 
şi convenţii de structurare a imaginii, el nu benefi¬ 
ciază de nici o experienţă anterior acumulată de 
predecesori, pe care să se sprijine şi pe care s-o 
lărgească prin propria sa inventivitate. în această 
privinţă, produsele sale au acelaşi statut anistoric ca 
şi arta copiilor sau arta naivă. Psihopatul, copilul sau 
naivul de astăzi se exprimă plastic la fel cu cei de 
acum o sută sau cinci sute de ani. Cel mult tema, 
obiectul concret al viziunilor sau obsesiilor vor fi 
diferite. Acţionînd exclusiv sub impulsul necontrolat 
al bolii sale psihice, alienatul nu se află niciodată 

el însuşi la cîrma procesului de creaţie. Mina ce 
ţine pensula sau creionul pare a fi condusă de for¬ 
ţe străine pe care nu le poate domina. Procesul de 
creaţie este discontinuu, capricios, nesubordonat nici 
unei traiectorii logice. 

Deşi spontan în expresie, artistul naiv nu lucrează 
niciodată în stare de transă. Drumul lui prin ţinu¬ 
turile de basm ale imaginaţiei sale nu este cel al 
unui somnambul călăuzit de impulsuri pe care nu 
le conştientizează, ci al unuia care păşeşte cu ochii 
larg deschişi şi ştie bine unde vrea să ajungă. Chiar 
dacă şi el porneşte la drum fără hărţi şi busole, 
fără sprijinul tradiţiei, redescoperind, de fiecare 
dată, pe cont propriu, ţărmuri şi de alţii vizitate. 
Dar cum aceste descoperiri n-au fost niciodată con¬ 
semnate în vreun atlas, fiecare nou sosit rămîne un 
explorator autentic. 

Proiectîndu-şi în imagini plastice demonii, coşma¬ 
rurile şi halucinaţiile ce-i bîntuie conştiinţa, psiho¬ 
patul conturează o lume din care caută să evadeze , 
de care vrea să se elibereze. Artistul naiv creează în 
plăsmuirile sale senine, armonioase şi liniştitoare, o 
lume în care ar dori să se refugieze , care îi ex¬ 
primă năzuinţele şi idealurile. Sentimentele care-1 
animă nu mai sînt, ca în cazul alienatului, efectul 
perturbării legăturilor dintre Eu şi societate, dintre 
om şi obiect, ci tocmai expresia unei comuniuni to¬ 
tale cu natura, cu oamenii şi fiinţele ce-1 încon¬ 
joară. Să mai menţionăm şi faptul că alienatul, ase¬ 
menea copilului, nu are conştiinţa formei. Ea nu 
este decît ecoul grafic al unui gest spontan, necon¬ 
trolat. Naivul a dobîndit această conştiinţă, şi încă 
într-o formă de excepţie: el creează permanent în 
starea euforică indusă de revelaţia formei. 

Desigur, aventura existenţială a omului contempo¬ 
ran, ce a cunoscut deopotrivă deznădejdea şi groa- 

za, speranţa şi euforia unor spectaculoase izbînzi ale 
cunoaşterii, mîndria ca şi repulsia de a aparţine unei 
specii cu reacţii şi atitudini atît de contradictorii, 
nu a putut rămîne fără urmări asupra artei sale. 
Spre a formula sfîşierile sale schizofrenice între apa¬ 
renţă şi îndoială, între revoltă şi dezgust, artistul 
contemporan recurge adesea la vocabularul absur¬ 
dului şi al fantasticului. Este uneori tot mai greu 
astăzi să faci o demarcaţie rigidă între normal şi 
perturbat, între sănătos şi maladiv în artă. 15 Ceea 
ce nu înseamnă că valoarea artei lui Van Gogh, de 
pildă, ar fi diminuată întrucît forţe ale întuneri¬ 
cului şi halucinaţiei i-au animat imaginaţia. Ori¬ 
cum, nu o dată traversarea unor zone de alienare 
au reactivat, brusc, talente inhibate sau o sponta¬ 
neitate creatoare ce părea sclerozată. 

Arta naivă îşi vădeşte şi în acest sens atemporali¬ 
tatea, plasîndu-se în afara tuturor acestor avata¬ 
ruri ale artei moderne. Potentele ei creatoare nu au 
nevoie, spre a fi repuse în funcţiune, de biciul de¬ 
menţei. Normalitatea, înţeleasă ca înscriere firească 
a individului într-o relaţie armonioasă cu ordinea 
lumii şi cosmosului, este starea ei naturală. Ea îl 
face pe naiv să se simtă, asemeni artistului renas¬ 
centist, un homo universalis , ce şi-a păstrat ne¬ 
ştirbite contactele sale cu forţele cosmice ancestrale. 
De aceea şi izvorul inspiraţiei sale pare inepuizabil, 
surprinzîndu-ne mereu cu o uimitoare bogăţie şi 
prospeţime a formelor de expresie plastică. 
Artistul naiv nu este un „imbecil de geniu a , cum a 
fost caracterizat odată Rousseau, ci o sensibilitate 
ce refuză imbecilitatea unor constrîngeri artificiale 
şi-şi păstrează astfel şansa de a-şi descoperi geniali¬ 
tatea* 

Arta populară. Faptul că foarte mulţi artişti naivi 
contemporani trăiesc în f sau provin din mediul ru- 

ral, că uneori şcoli întregi, precum cea de la Hlebine, 
din Iugoslavia, sau cea de la Brusturi, în ţara noas¬ 
tră, sînt alcătuite exclusiv din ţărani, precum şi 
situarea artei naive în zona amatorismului, i-au fă¬ 
cut pe unii exegeţi ai fenomenului fie să o asimi¬ 
leze cu totul artei populare, fie să o discute şi s-o 
analizeze, în mod indistinct, împreună cu cele¬ 
lalte forme ale artei populare. 

Dar, deşi încolţeşte şi ea din solul comun al sen¬ 
sibilităţii şi expresivităţii unui popor şi îi poartă 
amprenta, arta naivă are un destin aparte, o ge¬ 
neză ce o face să nu poată înflori decît atunci si 
acolo unde, datorită unor condiţii social-istorice noi, 
folclorul nu mai poate germina. Fertilitatea artis¬ 
tică a solului păstrîndu-se însă intactă, el nu va 
rămîne sterp, ci locul vechilor specii va fi luat de 
altele noi. Arta populară, devenită plantă de seră, 
întreţinută şi conservată în condiţii artificiale, este 
înlocuită de luxurianta vegetaţie a artei naive, floa¬ 
re de cîmp prin vitalitate şi vocaţie. Asupra aces¬ 
tui proces de geneză compensativă, mult mai com¬ 
plex, vom mai avea ocazia să revenim. 

Dincolo de unele asemănări tematice sau de trans¬ 
gresare a unor motive decorative, principala tră¬ 
sătură ce separă arta populară de cea naivă trebuie 
căutată în deosebirea dintre rutină şi spontanei¬ 
tate, dintre conservatorismul unui stil colectiv, re¬ 
zultat al sedimentărilor anonime şi expresia strict 
individualizată a unei personalităţi unice şi irepe- 
tabile. 

Oricît ar părea de ciudat, artiştii populari nu sînt 
nişte autodidacţi. „Academia^ pe care, conştient sau 
nu, au absolvit-o fiecare se numeşte tradiţie . Asi- 
milînd-o, artistul popular se instruieşte (la fel ca 
orice artist profesionist într-o şcoală de artă). Din 
anii cei mai fragezi ai vieţii sale el trăieşte încon- 

jurat de obiectele făcute sau împodobite de părin¬ 
ţii, bunicii sau consătenii săi. Ele constituie ambien¬ 
tul său artistic, pe care învaţă să-l reproducă în¬ 
tocmai, cu o evoluţie aproape imperceptibilă, con¬ 
tribuind astfel la perpetuarea sa din generaţie îji 
generaţie. Instrucţia sa artistică este, aşadar, o în¬ 
suşire a unor reţete şi practici stereotipe, iar nu a 
unor principii estetice în baza cărora să acţioneze 
creator, pe cont propriu. Conservatoare şi statică, 
practica artistului popular cunoaşte o evoluţie lentă, 
motivată mai ales exterior (apariţia unor noi mate¬ 
riale, modificarea tehnologiilor, diversificarea tipo¬ 
logiei obiectelor uzuale etc.). Arta populară proli¬ 
ferează, aşadar, prin continuitate ereditară şi suc¬ 
cesiune istorică, şi nu printr-o creativitate condusă 
de un gust individual. 

Aflat în afara oricărei tradiţii şi continuităţi, artis¬ 
tul naiv descoperă el însuşi limbajul artei, pe care 
îî individualizează şi îl rafinează prin creaţie pro¬ 
prie. Dar odată cu moartea artistului, ciclul se în¬ 
chide, şi fiecare din cei ce-1 urmează îl ia de la 
început. Evoluţia rămîne posibilă, astfel, numai de-a 
lungul şi în interiorul operei şi vieţii fiecărui ar¬ 
tist în parte. Modalitatea estetică prin care se ex¬ 
primă îi apare astfel pictorului naiv la fel de fi¬ 
rească ca şi actul respiraţiei, lipsit de orice preme¬ 
ditare sau analiză prealabilă şi care s-a născut o dată 
cu propriul sentiment şi cu nevoia de a-1 exterio¬ 
riza. 

Spre deosebire de arta naivă, justificată estetic prin 
sine însăşi, arta populară are o funcţie extrinsec es¬ 
tetică, ea este totdeauna o artă „aplicată* 4 , izvorînd 
din dorinţa de a da culoare şi veselie obiectelor de 
uz cotidian — îmbrăcăminte, mobilă, vase, covoare 
ş.a.m.d. Iar arta aceasta, adaptată formei practice a 
obiectelor şi tehnicii de producere a lor, dovedeşte 

o constantă înclinaţie către abstract — fie spre o 
abstracţie geometrică, aşa cum se întîmplă cu co¬ 
voarele finlandeze, cu broderia românească ori cu 
vasele din Peru; fie către o stilizare ritmată de mo¬ 
tive naturaliste, ca în ceramica Europei centrale, 
sculpturile polineziene în lemn şi ţesătura ceho- 
slovacă. Pictura naivă în schimb, de pe orice meri¬ 
dian ar fi, este predominant figurativă, chiar şi 
atunci cînd elemente naturale, recognoscibile, sînt 
dispuse în compoziţii cu funcţie mai mult decora¬ 
tivă (ca în cazul majorităţii pînzelor Seraphinei 
Louis). De regulă însă, ea este nu numai figurativă, 
ci şi pronunţat narativă. 

Artistul popular este produsul unei comunităţi omo¬ 
gene şi relativ închise, cu care se confundă şi se 
identifică total, astfel încît formele ei colective de 
expresie le simte şi le adoptă în mod firesc, ca fiind 
ale sale. El participă la conturarea acestui stil co¬ 
lectiv căruia i se integrează cu o participare ano¬ 
nimă. Opera sa este o verigă impersonală într-un 
lanţ ce dobîndeşte contur şi individualitate abia în 
întregul său. Dimpotrivă, apărut în condiţiile dizol¬ 
vării vieţii contemplativ-patriarhale şi a unei civi¬ 
lizaţii ce dinamitează vechile structuri sociale săteşti, 
ţăranul devenit artist naiv este un singular şi un 
izolat, ce încearcă să reînvie şi să conserve prin 
arta sa şi pentru sine o lume pe care nu o mai 
găseşte nicăieri în realitate. Stilul său va fi ca 
atare strict individual, inconfundabil şi irepetabil, 
ca orice descoperire autentică. Cum sublinia cu jus¬ 
teţe unul din cei mai avizaţi exegeţi români ai fe¬ 
nomenului, Modest Morariu, „există, desigur, gru¬ 
pări de artă naivă în care pot fi decelate trăsături 
colective. Dar aceasta se întîmplă şi în arta cultă 
şi nimeni nu confundă un Henoir din perioada Ar- 
genteuil cu un Manet din aceeaşi perioadă. Există, 

de asemenea, înrudiri între naivul american şi cel 
iugoslav, de pildă, în primul rînd de structură psi¬ 
hică, chiar dacă aparţin unor climate diferite. Exis¬ 
ta, în sfîrşit, înrudirea ce decurge dintr-un simţ co¬ 
mun al formei în viziune, simţ îndreptat spre struc¬ 
turile simplificate. 4416 

Şi o altă trăsătură, aparent comună celor două do¬ 
menii în discuţie şi anume stângăcia, are de fapt, în 
fiecare caz în parte, o origine diferită. în vreme ce 
stîngăcia din unele forme plastice populare ţine de 
caracterul lor voit rustic, fiind de fapt o trăsătură 
canonizată , ca în cazul picturii votive, de pildă, la 
artistul naiv ea este o „boală de creştere 44 , un han¬ 
dicap tehnic, sau rezultatul imitării, cu mijloace 
neadecvate, a marilor stiluri. 

Oricum, deşi reflectă şi ea în mod specific filonul 
comun de creativitate şi sensibilitate al unui popor, 
deşi substanţa ei umană implicită este impregnată 
de o aceeaşi esenţă naţională, ca şi celelalte forme 
de artă, cultă sau populară, arta naivă are un sta¬ 
tut estetic şi antropologic propriu, ce nu trebuie a- 
similat celui al artiştilor populari sau al profesio¬ 
niştilor care se exprimă în spirit naiv. 

Arta amatorilor. Dintre toate formele de activitate 
artistică, cea căreia pictura naivă i-a fost cel mai 
des încorporată, fără nici o acoperire, este arta de 
amatori, ea însăşi cu un statut şi o motivaţie încă 
prea puţin cercetate şi clarificate. Ceea ce le face să 
fie adesea confundate este faptul că se plasează, 
ambele, la polul opus artei profesioniste şi că fi¬ 
nalitatea lor nu este în primul rînd una estetică, ci 
una formativă şi reflexivă, vizînd efectul de dez- 
mărginire şi împlinire pe care procesul creaţiei, ca 
atare, îl are asupra artistului însuşi. 17 De asemenea, 
le mai este comun faptul că activitatea artistică re¬ 
prezintă pentru amator, ca şi pentru naiv, o ocupaţie 

colaterală, suplimentară celei profesionale, şi nu mo¬ 
dalitatea de a-şi cîştiga existenţa. Dar aici încetează 
şi motivele ce ar putea menţine eroarea de a-i con¬ 
funda. 

Ce îi separă? în primul rînd ponderea existenţiala 
diferită a acestei activităţi în viaţa fiecăruia. Nu 
prin aceea că amatorul n-ar fi mînat şi el adesea 
de o pasiune autentică pentru artă — atunci cînd nu 
o practică spre a-şi omorî timpul, cum ar merge la 
pescuit, sau din motive de vanitate, de compen¬ 
saţii sociale sau chiar materiale —, dar creaţia a- 
ceasta „de timp liber“ nu este pentru el o chestiune 
„de viaţă şi de moartei Indiferent ce meserie ar 
practica, naivul vede însă în arta sa principala ac¬ 
tivitate ce-1 justifică şi-l răscumpără ca individua¬ 
litate într-o lume de anonimi, singura pe care o 
socoteşte demnă să-l reprezinte. El este adesea un 
posedat căruia orice altă activitate i se pare deran¬ 
jantă. 

în al doilea rînd, ceea ce-i distinge este drumul pe 
care îl străbat spre a ajunge la artă. în vreme ce 
artistul amator navighează, cu mijloace rudimen¬ 
tare şi improvizate, de-a lungul traseelor maritime 
tradiţionale ale artei culte, atingînd, în căutarea per¬ 
formanţei, doar porturi intermediare, artistul naiv 
îşi inventează traseul şi ţărmul spre care se în¬ 
dreaptă, locul unde ajunge fiind, pînă la el, „terra 
incognita a . Oriunde s-ar afla, el şi-a atins totdea¬ 
una ţelul, pentru că, spre deosebire de amatorul obiş¬ 
nuit, ceea ce-1 călăuzeşte nu este imitaţia, repetarea 
aventurilor artistice de mult consumate înaintea sa 
de alţii, ci relevarea noilor orizonturi de sensibili¬ 
tate şi imaginaţie pe care le poartă în sine. In vre¬ 
me ce, deci-, din punct de vedere tehnic, amatorul 
îşi însuşeşte rudimentele artei, copiind procedeele 
ei tradiţionale sau noile forme ale diverselor stiluri 

moderne, artistul naiv vrea să ne dezvăluie lucru¬ 
rile şi evenimentele ce animă viaţa sa interioară fără 
să fie conştient de limitele posibilităţilor şi ale in¬ 
strucţiei sale artistice. Impulsionat de prea plinul 
imaginaţiei sale, el are astfel îndrăzneala să atace 
subiectele cele mai pretenţioase, alegoriile cele mai 
subtile şi, prin tensiunea ce se naşte între „igno- 
ranţa w tehnică şi autenticitatea viziunii sale inte¬ 
rioare, între simplitatea ideii şi proiecţia ei plastică, 
el atinge acea unitate de expresie care îl deosebeşte 
de oricare alt artist. Amatorul se apropie de pic¬ 
tură dintr-o perspectivă intelectuală, în timp ce 
pictorul naiv dă curs unor impulsuri senzitive şi 
emoţionale, în care predomină intuiţia inconştientă 
în locul culturii şi raţiunii. Deformarea şi denatu¬ 
rarea fenomenelor în transpunerea lor plastică nu 
constituie la el — cum remarca Oto Bihalji-Merin 13 
— o intenţie stilistică, ci proiecţia adevărului său 
intern. 

Distincţia artă naivă — artă profesionistă. In termeni 

uzuali, deosebirea dintre un artist profesionist şi 
unul neprofesionist e văzută, de obicei, în faptul că 
în vreme ce primul este „şcolit u şi îşi cîştigă exis¬ 
tenţa prin activitatea sa artistică, devenită „pro¬ 
fesie^ cel de al doilea e autodidact şi practică arta 
în timpul său liber, avînd adică o altă „meserie de 
bază“. Cînd distincţia trece însă din planul statutului 
social în cel estetic, graniţele dintre arta naivă şi cea 
profesionistă devin permeabile, simpla referire la 
„lipsa de profesionalitate u a uneia nemaifiind sufi¬ 
cientă spre a o distinge, în toate cazurile, de cea¬ 
laltă. Dacă profesionalitate înseamnă şi stăpînirea 
mijloacelor de expresie, atunci mulţi dintre maeştrii 
artei naive sînt, în acest sens, profesionişti. Nu con¬ 
tează cum au ajuns la ea, şi anume nu prin absol¬ 
virea unor academii sau şcoli oficiale, ci empiric, 

printr-o practică îndelungată. Capacitatea de a pune 
în armonie intenţia artistică cu mijloacele tehnice 
de a o realiza înseamnă depăşirea diletantismului. 
Putem spune oare despre Rousseau, care prepara pe 
paleta sa douăzeci şi două de tonuri de verde, des¬ 
pre Ivan Generalic cu extraordinara sa expresivi¬ 
tate a desenului şi miraculoasa vigoare cro¬ 
matică, sau despre Rene Rimbert, cu acurateţa a- 
proape fotografică a peisajelor sale citadine, că sînt 
nişte diletanţi? 

Şi totuşi, din ce în ce mai mult în ultima vreme, o 
diferenţiere mai riguroasă, tocmai în plan estetic 
şi psihic, motivaţional, între arta profesionistă şi cea 
naivă, a devenit din nou necesară. O necesitate re¬ 
simţită o dată cu transformarea artei naive într-un 
fenomen la modă, ceea ce i-a determinat pe mulţi 
pictori profesionişti să împrumute mijloacele de ex¬ 
presie ale artei naive. Uneori cu rezultate spectacu¬ 
loase, greu de distins de creaţia naivilor neprofe- 
sionişti, fapt ce l-a determinat pe cunoscutul istoric 
al artei naive Oto Bihalji-Merin să pună în circula¬ 
ţie conceptul de „naivitate conştientă spre a de¬ 
osebi operele acestor imitatori profesionişti de crea¬ 
ţia spontană a naivului autentic. Dar poate exista 
în adevăratul sens al cuvîntului o naivitate con¬ 
ştientă de sine , deliberată, fără a se contrazice? Cum 
nota cu justeţe Ion Frunzetti — „oriunde începe să 
se practice naivitatea ca o formulă conştientă, voit, 
ea se autosubminează. Copil nu redevii doar imitînd 
copiii 44 . 19 Naivitatea este o stare de spirit pe care 
nu ţi-o impui, ci o posezi sau nu. A studia ani de 
zile, a deveni un erudit al artei, pentru a mima apoi 
ignoranţa şi ingenuitatea naivului, mi se pare nu 
numai o lamentabilă soluţie de „înnoire * 4 şi „aco¬ 
modare 44 la zi a artiştilor respectivi, dar şi o min¬ 
ciună în plan moral, un fals estetic. 

De regulă mobilurile unui asemenea fals sînt dic¬ 
tate de dorinţa de a fi la modă sau de motive prac¬ 
tice, de vandabilitate sporită. Dar şi asupra acestei 
probleme, a raportului dintre sinceritate şi modă 
în contextul artei naive contemporane, vom reveni 
pe larg în capitolul următor. 

Nu se poate vorbi deci de o artă naivă profesio- 
ţ nistă, ci cel mult de pictori profesionişti intraţi în 
sfera de influenţă a artei naive. Naivul autentic nu 
| va picta niciodată din motive extrapersonale (eco¬ 
nomice sau de succes). El nu aşteaptă nici o răs¬ 
plată bănească pentru arta sa, pe care o înţelege 
ca un mod de a-şi salva sufletul, iar nu de a-şi cîş- 
tiga existenţa. Recunoaşterea valorii, lauda, succesul 
de critică le va recapta doar ca o răsplată a bucu¬ 
riei împărtăşite celorlalţi şi nu ca un onorar. Căci, 
arta sa nu are preţ! 

Ceea ce îl mai distinge, în planul pur al creaţiei, pe 
naiv de profesionist este capacitatea sa re-creatoare f 
liberă faţă de orice imperative estetice. Cum am'mai 
menţionat, el nu-şi propune atingerea unor obiec¬ 
tive sau performanţe estetice propriu-zise. Pictura 
| lui este re-creaţie, realizare, nevoie existenţială a si- 

' nelui. El pictează deoarece arta îl ajută să trăiască 

şi să se regăsească, să-şi afirme individualitatea în- 
tr-un context social depersonalizat. Artistul naiv nu 
caută o explicaţie stilistică sau teoretică pentru for¬ 
ma pe care o conferă obiectelor. Aceste probleme 
estetice au, în cazul său, mai puţină importanţă, 
adevărul şi reprezentarea figurativă pe care o dă 
realităţii sînt pentru el unul şi acelaşi lucru. 

Unele din caracteristicile estetice ale picturii naive 
pot fi regăsite şi în arta cultă: imaginea plană, fără 
perspectivă, în „stil egiptean“ (Rousseau); funcţia 
autonomă a culorii; conţinuturi narative suprarea¬ 
liste sînt proprii şi unor pictori moderni precum 

Chagall, Leger, Klee, Rauschenberg sau Jan Vos. De 
altfel, în toate curentele şi stilurile artei culte pot 
fi identificate elemente naive: simplitate, claritate, 
reducţionism, caracter explicit, univocitate. Dar la 
artistul ingenuu, totul este naiv, cum totul este pur: 
motivaţia, construcţia, bucuria reuşitei. 

Această naivitate eliberează parcă compoziţiile sale 
de sub constrîngerea gravitaţiei* pictura sa nu mai 
are nici un centru de greutate. în compoziţiile pro¬ 
fesioniştilor, care-şi gindesc tabloul şi reflectează 
asupra structurii sale, apare mereu un „erou“, fie 
el numai un măr, un scaun sau un pătrat negru pe 
un fond alb. Lui îi sînt subordonate apoi toate ce¬ 
lelalte elemente ale tabloului. în compoziţiile naive, 
un asemenea centralism plastic nu mai există. Nici 
un fel de ierarhie sintactică nu perturbă democra¬ 
ţia detaliilor din ansamblul unei pînze naive. 
Reflectînd asupra operei sale, artistul profesionist 
este capabil să-şi conştientizeze limitele şi să le de¬ 
păşească. El nu se va declara niciodată satisfăcut 
doar cu atîta cît poate la un moment dat, cu ceea 
ce a învăţat şi stăpîneşte din punct de vedere teh¬ 
nic. Un profesionist tinde să se depăşească continuu. 
Naivul însă nu-şi propune niciodată mai mult de- 
cît poate . De aceea el nu e capabil şi nici interesat 
de vreun progres în arta sa. La nici unul dintre 
reprezentanţii marcanţi ai picturii naive, de la Rous- 
seau la Generalic sau Rabuzin, nu pot fi eviden¬ 
ţiate salturi calitative sensibile între diferitele pe¬ 
rioade ale creaţiei lor. Există poate un plus de în- 
demînare tehnică în operele tîrzii ale lui Rousseau, 
pe care la început nu o avea. Totuşi aceste abili¬ 
tăţi dobîndite prin practică abia dacă semnifică ceva 
în valoarea de ansamblu a pînzelor respective, şi nu 
determină nici o aprofundare sau împlinire a pic¬ 
turii sale. Dar, dacă nu poate fi detectat de-a lungul 

operei unui singur artist, progresul nu se manifestă 
nici în cadrul devenirii istorice, de ansamblu, a ar¬ 
tei naive. Această artă izvorăşte exclusiv dintr-o in¬ 
dividualitate închisă în sine. Ea se plasează, ast¬ 
fel, cu totul în afara oricărui proces de dezvoltare 
diacronică şi întrucît, spre deosebire de arta profe¬ 
sionistă, nu ţine cont de regulile nici unui stil cano¬ 
nizat sau ale unor principii formale constructive, nu 
este nici transmisibilă prin tradiţie. De aceea, expe¬ 
rienţa artistică a lui Rousseau, Vivin sau Gene- 
ralic nu poate fi asimilată şi continuată, ci doar 
imitată. Prin aceasta nu va creşte însă numărul 
naivilor autentici, ci doar cel al epigonilor. 

Nici tranzitarea unor motive, tehnici sau formule 
stilistice din perimetrul artei culte în cel al pic¬ 
turii naive nu estompează distanţa ontologică şi 
gnoseologică ce le separă. Preluîndu-le, uneori cu 
respect şi sinceră adoraţie, naivul nu este capabil să 
le pătrundă adevărata structură, dîndu-le o altă 
semnificaţie decît cea originară. Toate aceste ele¬ 
mente preluate se abat acum de la logica sistemului 
artistic care le-a generat şi un alt tip de conştiinţă, 
decît cea care le-a produs, le furnizează semnificaţia, 
în acest proces de „transformare 4 * a motivelor artei 
profesioniste (ca în cazul copiilor naive după modele 
celebre ale artei culte), artistul naiv le imprimă, in¬ 
conştient, propria filosofie (total diferită faţă de 
cea originală), creînd astfel valori spirituale noi. 

Aceste cîteva încercări de precizare a unor dife¬ 
renţe specifice, capabile să individualizeze arta naivă 
pe fundalul genului proxim al ingenuităţii, rămîn 
totuşi simple incizii pe ansamblul unui organism ce 
arată, desigur, altfel în viaţă decît pe masa de di¬ 
secţie. Necesare din motive demonstrative, aceste 
graniţe îşi pierd, în realitate, rigiditatea, devenind 

mult mai labile. Separarea între artă naivă, artă 
primitivă, artă populară sau naivitatea conştientă a 
profesioniştilor se realizează prin reciproce inter¬ 
sectări şi tranziţii. Nu există categorii pure. Distin¬ 
gerea lor nu înseamnă astfel o ierarhizare valorică 
sau o calificare morală, ci ne va ajuta doar în 
orientările şi clarificările necesare următorilor paşi 
pe care-i vom face în explorarea teritoriului, plin 
de capcane pentru teoretician, al artei naive. 




Modalitatea 




1. CARACTERIZARE TIPOLOGICĂ 

v Eu nu strivesc corola de minuni a lumii 

Şi nu ucid 

cu mintea, tainele ce le-ntîlnesc“' 
LUCIAN BLAGA 

Încercarea de a aduce la acelaşi numitor inepuiza¬ 
bila varietate de forme şi imagini plastice prin care 
se obiectivează starea de spirit a naivităţii ar echi¬ 
vala cu iluzia de a putea cuprinde diversitatea ti¬ 
pologică a speciei umane în instantaneul fotografic 
al unui exemplar al ei, fie el cit de reuşit. Am sur¬ 
prinde astfel poate, cel mult, ceea ce o diferen¬ 
ţiază de alte specii, nu şi bogăţia trăsăturilor ce-o 
exprimă. 

Nici o imagine statică, definitivă, nici o definiţie 
limitativă a artei naive nu se poate suprapune re- 
cognoscibil peste fluiditatea chipului ei, întrezărit 
vag prin undele succesive ale atîtor sensibilităţi, 
care în curgerea lor nesfîrşită îi descompun şi re¬ 
compun permanent contururile. Nu ne rămîne decît 
soluţia empirică a unei caracterizări ostensive. Pro- 

-cedeu ce evocă doar un număr limitat de exemple 
reprezentativei ce aparţin extensiunii definitului, fără 
a o epuiza însă. 

Ca şi primii exploratori uluiţi, confruntaţi cu mira¬ 
jul exotic al ţinuturilor din Amazonia sau Insulele 
Oceaniei, lipsiţi de sprijinul aparatelor de foto¬ 
grafiat, teoreticianul ce a străbătut la pas peisajul 
fabulos al artei naive se poate bizui doar pe o me¬ 
morie bună şi pe speranţa de a transpune în limba¬ 
jul sec al conceptelor cît mai mult din inefabilul unei 
lumi, de fapt indescriptibile. De aceea, rîndurile 
noastre nu vor şi nu pot să se substituie aven¬ 
turii de a o descoperi pe cont propriu; ele pot în¬ 
cerca cel mult s-o incite şi poate, astfel, s-o şi pro¬ 
voace. 

Ne oprim în continuare la cîteva din trăsăturile 
‘existenţiale şi estetice proprii modalităţii de mani¬ 
festare şi de expresie ale naivităţii, 
a) Omul. Dacă „stilul este omul“ — cum spunea 
Buf fon — atunci cunoaşterea stilului trebuie să în¬ 
ceapă prin cunoaşterea omului ce l-a creat. Şi chiar 
dacă arta naivă este mai mult sau mai puţin decit 
un stil, cunoaşterea tipologiei umane din care emană 
rămîne şi aici primul pas spre înţelegerea şi iden¬ 
tificarea ei. 

Pictorul naiv nu este, cum s-ar putea crede, un ex¬ 
centric. Nimic spectaculos şi neobişnuit în înfăţi¬ 
şare sau comportament care să-l scoată în eviden¬ 
ţă, detaşîndu-1 de mediul uman căruia îi aparţine. 
'Căci spectaculosul rămîne exclusiv al universului 
pe care îl poartă în sine şi pe care îl apără, gelos, 
de orice intruziune din afară. De aceea, discreţia, 
modestia şi anonimatul par să-i convină şi să-l ca¬ 
racterizeze cel mai bine. Şi, avîndu-şi lumea sa, ce-1 
absoarbe şi-l satisface deplin, el nu pare nici intere¬ 
sat de contacte permanente şi numeroase în lumea 

exterioară. Nu este un ursuz, dar nevoia de comu¬ 
nicare şi-o satisface prin arta sa. Totuşi, singură¬ 
tatea în care se complace mai mult decît altă cate¬ 
gorie de artişti nu e atît expresia unei reţineri deli¬ 
berate cit apăsarea unui destin. Arta sa nu se dez¬ 
voltă prin dialogul cu alte curente şi direcţii sti¬ 
listice ale vremii. în izolarea ei, arta naivă se spri¬ 
jină exclusiv pe individualitatea omului ce o creează. 
Asta o şi deosebeşte de arta populară, condiţionată 
de o circulaţie neîntreruptă a motivelor, tehnicilor 
şi sentimentelor întregii comunităţi ca intr-un vast 
sistem de vase comunicante. Orice progres şi în¬ 
noire produsă într-o zonă a conştiinţei estetice popu¬ 
lare se resimte şi se reflectă imediat în nivelul ar¬ 
tistic al ansamblului. 

Sub raport cultural, naivul este, de obicei, un ins 
cu un nivel de instrucţie scăzut, cel mult mediu. 
Dar, poate, tocmai de aceea, setea de cunoaştere, 
curiozitatea în faţa ipostazelor infinite ale naturii 
nefiindu-i amăgite de tiparele rigide în care o ci¬ 
vilizaţie hiperraţionalizată vrea să înghesuie şi ceea 
ce nu se lasă înţeles decît cu sufletul, au avut şan¬ 
sa de a-şi păstra candoarea interogativă a copilului, 
ce descoperă lumea nu prin concepte, ci cu prospe¬ 
ţimea dintîi a privirii şi a simţurilor sale nealte¬ 
rate. De o condiţie socială de asemenea modestă — 
provenind din ţărani (cel mai adesea săraci), mineri, 
meşteşugari, mici funcţionari sau gospodine —, pic¬ 
tura a însemnat pentru artiştii naivi, adesea, uni¬ 
cul prilej de bucurii şi de satisfacţii, compensaţia 
imaginară a unor neîmpliniri şi lipsuri din plan 
real. De aceea, ei nu văd în creaţia lor un simplu 
hobby, ci o revanşă, în lumea pe care şi-o creează, 
ei sînt depozitarii adevărurilor esenţiale, ei dictează 
legile şi ierarhia valorilor, ei sînt bogaţii, deoarece 
aici totul le aparţine, nimic nu le este interzis sau 

inaccesibil. Pot chiar să zboare sau să vadă prin 
ziduri, pot suspenda gravitaţia, conferind obiectelor 
sau fiinţelor, pe care le consideră demne de ea, sta¬ 
rea de graţie a levitaţiei. Şi pentru că în existenţa 
lor socială se simt adesea umiliţi, mărunţi şi neluaţi 
în seamă, pictura lor are o secretă satisfacţie a in¬ 
versării proporţiilor. Detalii ori amănunte ale activi¬ 
tăţii şi înfăţişării umane, de obicei minimalizate, 
dobîndesc în pînzele lor un loc şi o importanţă se¬ 
mantică hipertrofiată. Un biet cîine vagabond, o 
pasăre de curte pricăjită, o colibă dărăpănata ca¬ 
pătă brusc dimensiuni miraculoase — de leu, dragon 
sau palat. Umilul cerşetor, încovoiat sub desaga lui 
de agoniseli mizere, îl acoperă şi-l umileşte, prin 
mărime, pe poliţistul din fundal; copiii îi întrec în 
înălţime pe adulţi; bicicleta devine mai impunătoare 
decît un autocar. Beneficiază, însă, de această re¬ 
structurare compensatlvă doar prietenii însufleţiţi 
sau neînsufleţiţi ai omului simplu. 

S-a spus că amatorul, între altele, mai şi pictează. 
Naivul trăieşte exclusiv prin şi pentru arta sa şi 
doar „între altele 44 se mai preocupă şi de ches¬ 
tiuni „secundare 44 , precum cîştigarea existenţei sau 
îndeplinirea obligaţiilor sociale şi familiale. El nu 
este totuşi un posedat, inconştient şi iresponsabil, ci 
are conştiinţa posedării unor virtuţi şi responsabi¬ 
lităţi spirituale ce-1 absolvă de cele cotidiene. De 
aceea, în împrejurări practice e adesea neajutorat, 
timid şi nedescurcăreţ. 

Dacă această sumară schiţă de portret se aseamănă 
cit de cît cu originalul, vom fi în dreptul nostru să 
nu credem, precum esteticianul grec Evangheios 
Moutsopoulos, într-o naivitate deliberată „răsărită 
din voinţa artistului, dotat cu o bună educaţie teh¬ 
nică, de a comunica în fiecare creaţie a sa o nuanţă 
de simplitate 44 (sbl. ns.). Şi, de asemenea, să ne în- 

doim de ingenuitatea unui medic, profesor, inginer 
sau scriitor care „între altele 66 mai şi pictează, şi nu 
oricum, ci neapărat în manieră „naivă 64 , lepădîn- 
du-şi temporar toga respectabilităţii şi elevaţiei cul¬ 
tivate pentru nuditatea inocentă a „sălbatecului 66 . 
Numai că nuditatea lor e doar indecentă, 
b) Tema. Tema ca atare, prin conţinutul ei, nu 
poate fi un criteriu suficient de individualizare a 
artei naive. Cel mult interesul preferenţial acor¬ 
dat unor subiecte şi, desigur, „culoarea locală 66 pe 
care acestea o dobîndesc în viziunea naivă. Căci 
toate temele şi subiectele artei culte pot fi regăsite 
în una sau alta din pînzele naivilor, de la ceio 
laice la cele religioase, de la peisaj la natura statică; 
de la scene de muncă sau sărbătoare la portret şi 
autoportret. Şi totuşi, deşi fiecare dintre constan¬ 
tele tematice expuse în continuare ca individuali- 
zînd arta naivă poate fi asociată şi cîte unei direc¬ 
ţii stilistice, tradiţionale sau moderne a artei pro¬ 
fesioniste, nici una nu le ilustrează singură pe toate. 
Reunirea lor intr-un unic profil tematic, de ansam¬ 
blu, conferă picturii naive, şi sub acest aspect, o 
fizionomie distinctă. 

O anumită împrejurare legată de tematica artei 
naive capătă de la bun început o valoare defini¬ 
torie; faptul, decurgînd din fondul ei ancestral de 
sinceritate şi spontaneitate, că niciodată tema şi 
subiectul unui tablou naiv nu vor fi alese din mo¬ 
tive conjuncturale. Bineînţeles cită vreme auten¬ 
ticitatea motivaţiei sale nu e influenţată tematic de 
concursuri, de comenzi ferme ale unor clienţi sau 
de antrenarea festivistă a acestei arte în campanii 
legate de un eveniment oarecare. 20 
în mod normal, terna unui tablou reprezintă pentru 
orice naiv emanaţia directă şi spontană a unei stări 
emoţionale, a unui interes spiritual şi a unei ne- 

cesitaţi strict personale. Ea este prelungirea firească 
a personalităţii, a temperamentului şi a nostalgiilor 
sale. De aici şi o altă trăsătură specifică a artei 
naive: atemporalitatea, anistoricitatea ei tematică. 
Acolo unde se manifestă o naivitate pură se naşte 
o artă pe care o putem compara doar cu spiritul 
copilăriei, neîmpovărat de evenimente istorice şi 
contemporane, din univers şi societate. Numai o 
perspectivă primar naivă asupra lumii acordă drep¬ 
tul la existenţă unei arte independentă de orice 
eveniment. Peisajele, evenimentele şi oamenii pe 
care ni-i înfăţişează sînt de oricînd şi de oriunde, şi 
chiar imaginile citadine recognoscibile ale unor mari 
oraşe par nişte diorame în care timpul s-a oprit. 
Iernile lui Generalic, Petranovic, Vecenaj sau Gâzi 
(Fig. 14—16) străbat încă acelaşi anotimp cu cel al 
zăpezilor şi gheţuşurilor lui Brueghel. Nici animalele 
sălbatice din pînzele lor nu par să fi suportat încă 
consecinţele izgonirii omului din rai. Fiarele „dez¬ 
amorsate ale lui Rousseau, Ghizzarde sau Hirsch- 
field, leii, tigrii, lupii sau şerpii ce n-au învăţat nici¬ 
odată să sperie, să sfîşie sau să ucidă şi-au conser¬ 
vat în tablourile naivilor acea blîndă frăţietate uni¬ 
versală din vremurile paradisiace (Fig. 17, 18). 
Dintre permanenţele tematice cu o frecvenţă defini¬ 
torie pentru arta naivă se cuvine amintit pe pri¬ 
mul loc cultul naturii şi, legat de el, obsesia vege¬ 
talului (fig. 19, 20). Vegetaţia delirantă a pădurilor 
virgine sau cea explozivă a unor grădini scăpate toc¬ 
mai din chingile iernii sînt domesticite şi convertite 
în inepuizabile armonii cromatice. (Fig. 22). Pînă 
şi oraşul apare, adesea, doar ca un caz particular al 
variatelor ei forme de existenţă, floralizat şi trans¬ 
format intr-un pretext decorativ, unde casele ori 
străzile au aceeaşi funcţie ornamentală ca şi a ra¬ 
murilor, florilor sau păsărilor, precum în unele din 

i pînzele lui Prefet Duffaut, Morris Hirschfield (Fig. 
j 21), Eduard Odenthal, Simon Schwertzenberg sau 
Alexandru Savu — şi sub acest aspect unul din cei 
j mai originali şi reprezentativi naivi! români. Fericit şi 
j liber, faţă în faţă cu miracolul naturii, sensibilitatea 
naivului vrea să ni-1 împărtăşească recurgînd la 
culori cu gestul reflex şi nedisimulat cu care copilul, 
lipsit de sprijinul cuvintelor, dorind să ne semna- 
leze un lucru, îl indică. De aici sentimentul de re- 
| descoperire perpetuă, pe cont propriu, a forţei ex- 

ţ presive şi fabulatorii a liniei, conturului şi culorii 

j cu ajutorul cărora ne restituie o natură trecută prin 

sufletul său ca printr-un filtru capabil să reţină efec¬ 
tele poluării şi degradării ei iresponsabile. De aceea, 
peisajele lui, deşi impregnate de adoraţia naturii, nu 
1 sînt naturaliste, nici măcar realiste, ci compoziţii 
sintetice, ce reaşază într-o armonie originară tot 
ceea ce memoria lor afectivă a reţinut mai emo¬ 
ţionant din întîlnirile cu munţii, pădurile, livezile, 
cîmpiile sau apele în mijlocul cărora au copilărit 
sau pe care doar le-au visat în claustrarea unei ca¬ 
mere citadine. De aceea, naivul nu lucrează mai nici- 
i odată „după na tură “, el nu se aşază cu şevaletul său 

' în „plein-air w , în faţa unei privelişti care să-l inspire, 

I ci, ca şi cînd şi-ar face autoportretul, el pictează 

doar acea natură pe care o vede reflectată în oglin¬ 
zile sufletului. (Fig. 23—27). 

Dar natură nu înseamnă numai floră, ci şi faună. 

I O faimă de asemenea domesticită şi redimensionată 

j de viziunea naivilor. Ei au, şi reflectă în pînzele lor, 

! dragostea copilului pentru animale, o atracţie izvo¬ 

râtă din curiozitate şi din instinctul ancestral al co¬ 
munităţii cu tot ce e viu. Har o pînză naivă care, 
indiferent de subiect, să nu fie înveselită de pre- 
f zenţa unor animale. Şi, fie că deţin rolul princi- 

( pal, fie că fac simplă figuraţie, de fundal şi de at- 


mosferă, ele îşi păstrează locul întîi în ierarhia sim¬ 
patiilor pictorului naiv. Astfel încît, adesea, oame¬ 
nii par a fi ei simple accesorii întîmplătoare în lu¬ 
mea unde cîini şi pisici, iepuri şi găini, fluturi şi 
păsări sînt favorizaţi de o supradimensionare afec¬ 
tivă. Fauna exotică a junglei le incită, de asemenea, 
imaginaţia (nu însă şi observaţia, căci, de cele mai 
multe ori, sălbăticiunile pe care le pictează nu 
le-au văzut niciodată în carne şi oase). Le vedem 
mişcîndu-se liber în mijlocul naturii sau în captivi¬ 
tatea unor grădini zoologice (altă obsesie tematică 
animalieră, ca şi mitul Arcei lui Noe): urşi albi sau 
bruni, tigri, lei, maimuţe sau vulpi, dar mai ales 
elefanţi şi girafe, specii mult simpatizate, poate şi 
pentru că trompa sau gîtul lor lung se lasă mai uşor 
desenate. Alteori, cînd s-au numărat printre pu¬ 
ţinii prieteni intimi ai artistului, cîte un cîine sau o 
pisică sînt imortalizaţi cu minuţia şi înţelegerea 
unui portret uman. Cel puţin Adolf Dietrich, portre- 
tizîndu-şi dinele de vînătoare (Fig. 28), sau Sol 
Meijer, surprinzîndu-şi pisica într-o veche cutie 
de pălării (Fig. 29), se dovedesc nu numai buni 
cunoscători intuitivi ai psihologiei animale, ci şi 
capabili să o redea cu fineţe şi simplitate. Iar în 
celebra compoziţie Copil cu cal a englezului James 
LIoyd, greu poţi decide care fizionomie este mai 
expresivă şi mai „umană u , cea a nepotului său, por¬ 
tretizat cu acest prilej, sau a calului, ocrotindu-1 
cu blîndeţe şi înţelepciune pe micuţul său „stăpîn“. 
(Fig. 30). 

Animalele redobîndesc în tablourile naivilor acea 
adoraţie idolatră originară, pierdută odată cu do¬ 
mesticirea lor; sau devin expresia renaşterii, în vi¬ 
ziunea naivă, a sentimentului ancestral al înrudirii 
tuturor vieţuitoarelor. Şi chiar dacă sînt handica ¬ 
paţi de necunoaşterea anatomiei animale şi de lipsa 

unor abilităţi de tehnică academică a desenului, naivii 
reuşesc totuşi să pătrundă, prin sinceritatea afec¬ 
ţiunii lor faţă de subiect, dincolo de suprafaţa na¬ 
turalistă a aparenţei lor fizice. De aceea, animalele 
desenate de ei îşi au locul nu atît între planşele 
ilustrative ale unui tratat de zoologie cît în contex¬ 
tul amical si nostalgic al unui album de familie. 
(Fig. 32). 

în sfîrşit, o altă zonă tematică frecventată cu predi¬ 
lecţie de arta naivă este cea a alegoriei şi a fan¬ 
tasticului, ambele recombinînd elementele realului 
după un nou cod legic, al substituţiei şi al reve¬ 
riei subconştiente. 

Au recurs la forţa de personificare intuitivă a for¬ 
melor metaforice atît „clasicii u Rousseau-Vameşul 
(Războiul [Fig. 33], Ţigancă dormind, Republica 
Franceză, Libertatea invitîndu-i pe artişti sa parti¬ 
cipe la cel de al 22-lea Salon al independenţilor 
etc.) sau Andre Bauchant (Apollo se înfăţişează păs¬ 
torilor, Odysseus, Femei şi păsări ş.a.), cît şi „moder- 
nii“ Rene Rimbert (Vameşul Rousseau în drum spre 
glorie şi spre lumea de apoi, Fig. 35), Ivan Ra- 
buzin (Floarea, Intîmpinînd pămîntul, [Fig. 34]), 
Milasov Jovanovic (Cercul pasiunilor), Natalie 
Schmidtovâ (Visuri din Pacific), Shalom din Safed 
(Despărţirea luminii de întuneric), Patrik J. Sullivan 
(Cea de a patra dimensiune), Alexandru Savu (Lu¬ 
mea în copaci, Fig. 78), şi mulţi alţii. Naivii se fo¬ 
losesc de alegorie nu spre a personifica noţiuni ab¬ 
stracte (virtutea, dreptatea, speranţa), cum se în- 
tîmplă de obicei în arta cultă, ci mai ales spre a 
conferi o valoare metaforică, şi astfel o mai mare 
forţă generalizatoare, unor evenimente şi destine 
semnificative (viaţa lui Rousseau-Vameşul consti¬ 
tuie subiectul a numeroase alegorii) sau unor reve¬ 
laţii şi stări existenţiale cărora le acordă o semnifi- 

caţie universală (presimţirea morţii, intuirea infini¬ 
tului, apăsarea singurătăţii, aşteptarea angoasată ca 
presentiment inexplicabil etc., Fig. 36—38). Senti¬ 
mente pe care nu le incifrează sub forma parabolei, 
ca alegorie închisă, ci le dau deschiderea semantică 
a unei ghicitori, ce oferă receptorului şansa de a-i 
descoperi şi articula el înţelesul. 

Din aceeaşi sursă spirituală izvorăsc şi viziunile lor 
de un fantastic oniric sau suprarealist. Numai că 
atmosfera universului lor fantastic este mai cu 
seamă feerică şi optimistă, de o voie bună ce nu mai 
păstrează nimic din neliniştea tenebroasă a unora 
dintre alegorii. Este lumea fabuloasă a basmului 
trăit ca realitate, a visului străbătut cu ochii des¬ 
chişi. fluturi albaştri cu aripi largi cit cerul; peşti 
fabuloşi, de mărimea unui zeppelin, plutind în 
văzduh cu o masivă imobilitate; cai survolînd cra¬ 
terul blînd al unui vulcan, mai mult floral decît mi¬ 
neral; inorogi păscînd flori răsărite misterios în mij¬ 
locul zăpezii; uriaşe flori cu lujer ecuatorial îmbră¬ 
ţişând' ocrotitor pămîntul, iată numai cîteva din fe¬ 
ţele acestui univers de un fantastic prietenos, con- 
trazicînd numai legile şi proporţiile cotidianului, nu 
şi nostalgiile lui secrete (Fig. 44, 49—52). Celălalt 
fantastic, de sorginte suprarealistă, îşi împrumută 
însemnele grafice din surse extrem de diverse şi 
distanţate stilistic. Regăsim astfel, în nălucirile plas¬ 
tice ale lui Jlija Bosilj-Basicevic elemente de icono¬ 
grafie bizantină alături de contururile fantomatice 
ale picturii rupestre de la Tassili (Fig. 39—40). Iar 
„literele* imaginare cu care Aloys Sauter îşi scrie 
destăinuirile sale groteşti, cu care Morris Hirshfield 
îşi consemnează halucinaţiile sale absurde sau Adela 
Vargas ne descrie grădinile ei astrale fac parte şi ele 
din acelaşi alfabet al fantasticului. . 

O trăsătură definitorie a artei naive, evidenţia- 
bilă în oricare dintre dominantele tematice amin¬ 
tite mai sus, e reprezentată de. tratarea exclusiv 
narativă a subiectului. Tablourile naivilor sînt nişte 
descrieri literare transpuse în limbaj plastic căci ei 
sînt povestitori pasionaţi, .iar vocaţia lor este prin 
excelenţă epică (Fig. 41—43).: 

Sigur, am putea continua pe multe pagini încă 
identificarea unor preferinţe, tematice şi a confi¬ 
gurării specifice pe care o dobândesc în viziunea 
naivă. Nu am înainta însă mult mai mult decît am 
reuşit pînă acum în caracterizarea modalităţii de 
■ expresie a artei naive deoarece, în definirea unei 
personalităţi, oricît de utilă ar fi cunoaşterea in¬ 
tenţiilor ei, hotărâtoare rămîne ; capacitatea de a şi 
le materializa şi modul în care o face . Or, în artă, 
1 a te opri la temă înseamnă a rămâne la nivelul in- 
| tenţiilor. . 

fc c) Expresia. Dintre caracteristicile cele mai frec¬ 
vent amintite în referirile la arta naivă, stîngăcia 
pare a ocupa primul loc. Evocată fie ca o imputare, 
j£ fie doar ca o constatare, ea se referă la o anumită 
1 lipsă de îndemânare tehnică ce dă naştere unei con¬ 
tradicţii între intenţie, resursele folosite şi rezul¬ 
tat. Dar aceasta, sub rezerva-că intenţia figurativă 
a pictorului naiv, atunci cînd trece în revistă între¬ 
gul existenţei văzute ori numai visate, ar fi aceeaşi 
cu a pictorului academic. Ceea Ce, de regulă, nu 
e cazul. El practică o stângăcie asumată. Fiindcă 
lipsa corporalităţii plastice'* şi ă iluziei spaţiului, 
neglijarea perspectivei geQrqeţrice sau a proporţii¬ 
lor anatomice reale nu. ,sînt ; totdeauna rezultatul 
ignoranţei şi al resurselor-tehnice, rudimentare ale 
pictorului, ci corespund integrai viziunii şi inten¬ 
ţiei sale. El resimte, instinctiv îndemânarea 



iluzionistă a artistului cult drept o minciună, 
drept ceva aflat în contradicţie cu mai profunda sa 
individualitate spirituală. Indemînarea nu-i magie, 
şi un artist înzestrat ca Rousseau, Vivin, Generalic 
sau Rabuzin ar fF putut cu uşurinţă să o deprindă, 
dacă în ochii săi ar fi avut vreo importanţă. Dar 
artistul naiv refuză din principiu instruirea, de¬ 
oarece vede în ea un compromis în raport cu ne- 
mijlocirea percepţiei sale intuitive. El vrea — cum 
spunea Goethe *—să „vadă şi să redea clar ceea ce 
este clar‘\ iar această „claritate" se află întotdea¬ 
una numai în propriul spirit originar, care vine din 
copilărie. 

Faptul că artistul naiv resimte „stilul clasic" ca 
pe o minciună, nu este întrutotul neîndreptăţit. 
Cercetări recente de psihologie a percepţiei vin să-i 
dea, în parte, dreptate. Rudolf Arnheim, de pildă, 
a demonstrat 21 că în artă „asemănarea" cea mai 
deplină, apreciată ca atare de cel ce percepe for¬ 
ma artistică figurativă, se bazează de fapt pe o 
neasemănare, pe deformări şi denaturări ale pro¬ 
porţiilor şi dimensiunilor de bază ale obiectului. 
Deformări cerute de diferenţa, ignorată de nespe- 
cialişti, dintre „spaţiul fizic real 44 şi „spaţiul psi¬ 
hic" pe care-1 percepem prin intermediul operei. 
De aceea şi imaginea cea mai „realistă" se bazează 
pe o iluzie optică. Astfel, perspectiva centrală, pro¬ 
cedeu tehnic propriu întregii picturi figurative, rea¬ 
liste, de la Renaştere pînă astăzi, dar nu şi pic¬ 
turii naive, nu este decît deformarea brutală şi 
complicată a formei normale a lucrurilor. Forţa 
de impresionare a unei imagini nu derivă, aşadar, 
din proiecţia optică" a obiectului reprezentat. Ima¬ 
ginea artistică este Utt echivalent subiectiv al pro¬ 
prietăţilor observate la acest obiect, echivalenţă 
reaiizată cu mijloace niciodată univoce, ci depen- 

dente de ecoul evenimentului sau obiectului „re¬ 
produs" în sensibilitatea artistului şi. de tipul aces¬ 
tei sensibilităţi. Viziunea naivă rămîne, sub acest 
aspect, la fel de îndreptăţită ca şi cea clasică, 
echivalentul plastic al irealităţii pe care ni-1 oferă 
ea nefiind, sub aspect psihic, mai puţin autentic 
decît al realismului de tip tradiţional. De aceea, 
şi „stîngăcia" ei nu ne apare ca atare decît în ra¬ 
port cu normele şi intenţiile constructive ale artei 
academice, ce nu epuizează însă modalităţile unei 
eficiente însuşiri estetice a realităţii. Arta naivă 
rămîne, în aceeaşi măsură ca orice altă formă de 
expresie artistică, o formă de reconstruire şi re¬ 
construire a realului, într-un context guvernat de 
criterii de ordonare şi apreciere proprii, .şi toc¬ 
mai în această capacitate îşi află originea libertatea 
de creaţie specific artistică. 22 „Stîngăcia“ naivilor 
este, astfel, şi ea o formă de „minciună semnifica¬ 
ţi vă w , capabilă să evoce realul mai exact decît orice 
copie mecanică. Şi prin această putinţă a ei de a ne 
oferi nu un duplicat, ci o replică, un echivalent al 
realului, ea se alătură cu drepturi egale celorlalte 
modalităţi istorice de interpretare artistică, crea¬ 
toare a realităţii. 

Există, desigur, şi multă stîngăcie involuntara în 
arta naivă, ca şi în oricare alt gen de artă, căci 
unde putem afla artistul, cultivat sau ciutodidact, 
capabil să domine şi să controleze în întregime pro¬ 
cesul creaţiei sale? Sigur, nu luăm în considera¬ 
ţie aici acele forme de stîngăcie rezultate dintr-o 
totală lipsă de îndemînare şi înzestrare nativă, căci 
ele scot opera respectivă din perimetrul artei, ori- 
cît de sinceră ar fi intenţia şi naivitatea pe care 
le exprimă. Cînd, însă, calităţile plastice ale ima¬ 
ginii şi simţul culorilor se află într-o unitate de- 
săvîrşită, unele neîndemînări tehnice, în desen sau 

în configurarea anatomică, nu ni se mai par je¬ 
nante. Cel mai adesea stîngăcia „involuntară" este 
efectul încercării nereuşite a unora dintre pictorii 
naivi de a se apropia cît mai mult de realitate prin 
intermediul regulilor şi practicilor academice, cele 
ce domnesc în marea pictură, pe care o admiră şi 
pe care năzuiesc 'egaleze. Dar lipsa lor de ex¬ 
perienţă şi de îndemînare îi duce la rezultate cu 
totul diferite. Efectul va fi o viziune, o perspec¬ 
tivă, un desen şi o paletă cromatică de un farmec 
deosebit şi cu calităţi artistice evidente, dar care 
răspund altor criterii.- Pentru artistul naiv, opera 
sa constituie imaginea fidelă a realităţii şi prin 
aceasta ea răspunde intenţiei sale de adevăr, în timp 
ce pentru noi ea : este expresia poetică a realităţii 
lui interioare, care-b* absolvă de toate imperfec¬ 
ţiunile tehnice. " 

In sfîrşit, cînd ^^răscumpărată prin valoarea de 
ansamblu a operei* stîhgăeia se debarasează de oric^ 
aspect comic, dovedind mărturia unui efort patetic, 
al nevoii umane de a se exprima spiritual, indi¬ 
ferent de obstacolele dipsei de îndemînare sau a 
unei culturi grafice, în lucrările naivilor ies la 
iveală înseşi fundamentele creaţiei în forma lor 
cea mai brută şi fără; şlefuiri, într-o reprezentare 
din cele mai viguroase : şi dintre cele mai vii. 
Eliberate, astfel, de; coloratura depreciativă pe care 
ar fi putut-o dobîndi pentru un neavizat simpla 
lor enumerare, cărâcteristicile formale ale artei na¬ 
ive pot contura acum un profil estetic specific, cu 
atît mai expresiv cu cît aerul său uşor bizar şi 
totuşi bonom nu este căutat, ci involuntar. 

Să începem, aşadar, f prin ceea ce, la începutul aces¬ 
tui capitol, numeam descripţie „ostensivă". Trăsă¬ 
turile formale evocate mr vor epuiza, desigur, mo¬ 
dalităţile de expresie ale artei naive, dar prin frec- 

venţa repetării ele pot fi considerate reprezentative. 
Iată, de pildă, caracterizarea concisă, seacă aproape, 
dar exactă pe care o datorăm lui Ion Frunzetti: 
„A spune lucrurilor pe nume, pe limba sa, care 
trece în revistă întregul existenţei văzute, cu un 
vocabular redus, cu o sinteză ultrasăracă, intr-o 
manieră arhaică, ce nu se poate dispensa de fron- 
talitate, în personajele juxtapuse, ţepene, neluînd 
seama în ce planuri perspectivice se situează ele, 
puse într-o ambianţă, de asemenea, de tipul deco¬ 
rului naiv, recuzitei, narativ enumerată, povestită 
prin elemlentele ei hiai curînd decît recompusă 
conştient ca un cîmp posibil al vieţii reale; a clama 
în chip poetic, cu un lirism copilăresc, bucuriile şi 
tristeţile simple, pe care investigarea mediului ima¬ 
nent vieţii zilnice le iscă în conştiinţa oglinditoare; 
a reflecta viaţa banală a oraşului şi împrejurimi¬ 
lor lui şi a-şi mărturisi cu sinceritate nostalgiile şi 
înfrîngerile, ca şi victoriile asupra vieţii acesteia 
mărunte, printr-o evadare într-o poezie cu iz fol¬ 
cloric, sînt acţiuni care îl definesc pe artistul 
naiv". 23 

Dar, alături de trăsăturile subsumabile „stîngăci- 
ei u naive, precum absenţa simţului proporţiilor, 
a perspectivei şi a unei ierarhii a dimensiunilor, 
sau timiditatea desenului şi imobilismul figurilor 
-— trăsături înnobilate de autenticitatea şi intensi¬ 
tatea simţirii —, o serie de alte caracteristici „ne- 
tarate“ contribuie la savoarea inconfundabilă a 
expresiei naive: caracterul ei ludic, preferinţa şi 
grija pentru detaliu într-o distribuţie a figurilor 
ce nu cunoaşte personaje secundare, prezenţa si¬ 
multană a unor evenimente diferite în timp (ca în 
majoritatea reprezentărilor medievale), lumina pa- 
radisiacă, fără umbre, şi bogăţia unui colorit ca 
o vegetaţie înflorită, stilizarea formei, simţul deo- 

sebit al ritmului şi mai ales veridicitatea expresiei 
sînt tot atîtea calităţi definitorii ale acestei arte. 
Ezitarea miinii neşcolite nu diminuează impor¬ 
tanţa ce este acordată desenului, mai ales aplicat 
în contururi. Autonomia culorii, deconectată de pro¬ 
gramul narativ al desenului, ca şi picturalitatea 
pură, devenită scop în sine, nu intră în intenţiile 
şi în inventarul de mijloace ale pictorului naiv. După 
cum i-au rămas străine graba şi superficialitatea 
„lucrativă" a unei picturi gestuale, interesată doar 
de spontaneitatea aleatoare a producerii efectului, 
prin scurtcircuitarea cit mai multor faze interme¬ 
diare. Dimpotrivă, răbdarea exemplară în execu¬ 
ţie, minuţia şi migala compoziţiei plastice ne vor¬ 
besc despre plăcerea de a face , despre trăirea in¬ 
tensă a bucuriei creaţiei, niciodată resimţită de ar¬ 
tistul naiv ca un „chin". A se afla în faţa şevale¬ 
tului şi a putea da friu liber emoţiilor, nostalgii¬ 
lor şi viziunilor sale pare a fi pentru el o activitate 
ce-şi află răsplata în chiar posibilitatea de a o 
efectua. De aceea, a prelungi, uneori, luni întregi 
lucrul la un tablou este pentru pictorul naiv o 
decizie dictată nu de considerente perfecţioniste, 
ci mai ales ludice şi hedoniste. Căci pentru el im¬ 
portantă este călătoria nu ţinta. 

Malraux nota undeva, in memoriile sale, că din¬ 
colo de avantajele pe care ni le-au adus, rapidele 
mijloace moderne de comunicaţie au ucis plăcerea 
călătoriei ca atare, ca drumeţie practicată din sim¬ 
plul imbold de a descoperi noi orizonturi, înlocuin- 
d-o cu febra şi nerăbdarea ajungerii mai grabnice 
la ţintă. Călătoria s-a redus la traiectoria geome¬ 
trică, aproape abstractă, între două puncte de pe 
mapamond, parcursă în fotoliul unui avion, ce stră¬ 
bate la mare altitudine un spaţiu neutru, vid de 
imagini semnificative. Cine în afara cîtorva su- 

blimi excentrici îşi mai propune sau mai are timp 
astăzi să străbată mapamondul pe jos, sau pe bi¬ 
cicletă. Spunem mereu că datorită vitezelor mari 
de deplasare „pămîntul a devenit mai mic“. Ne e 
teamă însă, că a devenit totodată şi mai necu¬ 
noscut majorităţii dintre noi. Străbătînd distanţa 
dintre două localităţi cu avionul sau din goana ma¬ 
şinii, începem să uităm „pămîntul" de dincolo de 
oraşe sau de autostrăzi. Călător solitar, negrăbit şi 
neobosit, artistul naiv este unul dintre puţinii ce 
mai străbat astăzi, şi pentru noi, aceste „ţinuturi 
ale nimănui", restituindu-ni-le emoţional, ca şi cînd 
le-am fi descoperit noi înşine. Şi o poate face pen¬ 
tru că, în raport cu mobilurile şi procedeele artei 
profesioniste, ce recurge la tehnici şi tehnologii 
tot mai complexe, mergînd pînă la folosirea com¬ 
puterului spre a obţine rapid o mai mare perfec¬ 
ţiune, varietate sau originalitate a operei finale, 
pictorul naiv este asemenea drumeţului pasionat, 
ce străbate pe jos cărări şi drumuri ferite de febra 
traficului modern, fără să fie obsedat de întrebarea 
unde şi mai ales cînd va ajunge, mînat doar de bu¬ 
curia mişcării libere, de setea îmbogăţirii privirii şi 
sufletului cu noi chipuri ale lumii în care trăieşte. 
El întîrzie cu delicii în faţa şevaletului pentru că 
se simte bine în lumea sa mirifică şi a o picta este 
echivalent cu a o străbate. Orice pînză terminată 
înseamnă pentru el reîntoarcerea în cenuşiul co¬ 
tidian. De aceea, se va şi angaja cu nerăbdare în- 
tr-o nouă călătorie, în conceperea unei noi lucrări. 
S-a spus, adesea, despre curaj că provine din in¬ 
conştienţă. îndrăzneala imaginativă din viziunile 
naivilor provine doar din ne-cunoaştere. Fiind au¬ 
todidact, dar un autodidact ce învaţă numai de la 
sine, din proprie experienţă, instinctul său formativ 
nu este limitat şi oprimat de dogmele vreunei 

şcoli ce i-ar putea oferi reţete sigure, îndelung u- 
tilizate. De aceea, el poate recurge la soluţii crea¬ 
toare care ar cere de la un profesionist o îndrăz¬ 
neală enormă, o libertate de spirit şi o tensiune a 
forţelor spirituale proprii, în mod obişnuit, doar 
geniului. Artistul naiv poate manifesta astfel ge¬ 
nialitate fără a fi geniu. 

O problemă controversată rămîne aceea dacă spe¬ 
cificitatea expresiei formale a artei naive poate 
atinge coerenţa, regularitatea şi forţa centripetă a 
unui stil sau rămîne doar o direcţie excentrică, o 
excepţie în procesul istoric de devenire al artei. 
Unii critici, ca de pildă Ştefan Tkăc, văzînd în arta 
naivă „mai degrabă un monolog decît un dialect 
narativ",, consideră că, întrucît este expresia des¬ 
coperirilor şi originalităţii irepetabile ale fiecărui 
autor în parte, nu am avea dreptul de a vorbi des¬ 
pre „stilul" naiv. 24 De aceeaşi părere este şi Vla- 
dimir Malekovic întrucît „conştiinţa formei" fiind 
fondată la artistul naiv pe o judecată ri¬ 
guros personală, nu putem vorbi de un stil: „mai 
întîi pentru că stilul ca element exterior nu duce 
la înţelegerea «interiorului» operei de artă. Artis¬ 
tul naiv alege forma pentru semnificaţia sa, iar 
nu forma semnificantă căreia istoria artei îi acordă 
atît de mult interes". 25 

Dacă vom înţelege, însă, stilul nu numai ca un 
principiu de aliniere formală, ci de grupare a unor 
opere asemănătoare, conform unei tendinţe extra- 
estetice, de natură filosofică, morală ori socială, 
atunci vom putea vorbi cu îndreptăţire şi despre un 
stil naiv. Aşa cum goticul exprima tendinţa mis¬ 
tică a omului medieval sau rococoul rafinamentul 
mediului social de la curţile monarhice occidentale 
în veacul al XVIII-lea, arta naivă, indiferent de 
varietatea formelor în care se concretizează, dă 

glas rezervelor şi totodată setei de ingenuitate, 
simplitate, firesc şi spontaneitate ale omului con¬ 
temporan. Principiul ordonator ce subsumează a- 
ceste opere unui stil distinct şi inconfundabil, nu 
este, deci, unul estetic, ci unul exclusiv spiritual. 
Apoi, poate mai mult decît în oricare alt caz al 
artei culte, putem vorbi aici de un stil individual. 
Pentru că, fiind perfectibilă, creaţia oricărui mare 
artist, de la Giotto şi Michelangelo la Picasso sau 
Brâncuşi, parcurge faze şi etape, uneori foarte di¬ 
ferite între ele. Astfel, nu putem vorbi de un sin¬ 
gur stil global al operelor lui Picasso, ci de stilul 
perioadelor albastră, roz, cubistă ş.a.m.d. In schimb, 
opera oricărui clasic al artei naive e unitară şi o- 
mogenă, fără tranziţii, conservînd pe întreg par¬ 
cursul ei aceleaşi trăsături caracteristice, astfel că 
menţionînd „stilul" lui Rousseau, al lui Vivin, Bom- 
bois, Rabuzin sau Generalic o facem în oel mai de¬ 
plin înţeles al cuvîntului. 

2. PARADOXUL VALORII 
ÎN ARTA NAIVĂ 

Paradoxul axiologic al artei naive constă în faptul 
că atunci cînd valoarea este invocată, se ajunge 
la respingerea însăşi a obiectului asupra căruia se 
pronunţă aprecierea, iar atunci cînd acesta este 
afirmat şi elogiat, judecata de valoare pare a fi 
uitată cu totul. Persistă deci, sub acest aspect al 
interpretării valorice a artei naive, două poziţii 
teoretice diametral opuse, ambele nejustificate. 
Prima, încercînd să caracterizeze arta naivă exclu¬ 
siv prin intermediul valorii ei estetice, ajunge fie 
să o respingă total, ca o emanaţie a kitsch-ului şi 
a incompetenţei artistice, ca o „aberaţie estetică* 
(Adorno),.; fie să o ignore cu desăvîrşire. Cît este 

snobism şi cit scleroză afectivă proprie în această 
miopie estetică, e greu de spus. 

Cea de a doua poziţie adoptă un acelaşi exclu¬ 
sivism globalist, dar cu semn schimbat. In faţa 
puternicei forţe de atracţie ce emană din operele 
naivilor, cenzura critică pare a fi suspendată, iar 
judecata estetică socotită de prisos. Astfel incit 
criticul german Dietrich Mahlow, răspunzînd la 
o anchetă asupra valorilor estetice proprii artei 
naive, socoteşte că „în cazul acestei arte e vorba 
mai puţin de valori estetice cit de valori psiholo- 
gice“. Aprecierea se face în bloc, asupra întregii 
clase tipologice, neglijîndu-se disocierile necesare 
între membrii ei particulari, ca şi cum am fi pă¬ 
şit brusc pe un teritoriu imens, dar plat, fără ac¬ 
cidente de relief, fără culmi, dar şi fără depre¬ 
siuni. Fiece nouă lucrare evocată de exegeţii res¬ 
pectivi este alipită parcă, firesc şi egal, unei su¬ 
prafeţe ce nu cunoaşte decît infinitatea întinderii 
pe orizontală. Dar, nicăieri nu-ţi pierzi mai uşor 
simţul orientării ca intr-un loc plat, fără nici un 
element de relief ca punct de reper. Această a 
doua poziţie nu mi se pare, astfel, mai puţin dău¬ 
nătoare, ea subminînd aprecierea artei naive din 
interior. Ierarhizările de valoare, obligatorii pen¬ 
tru stabilitatea oricărui domeniu de creaţie, sînt 
înlocuite prin binevoitoare şi entuziaste susţineri 
în general ale artei naive, conducînd la instaura¬ 
rea unui haos al criteriilor, în care valoarea nu 
mai poate fi disociată de nonvaloare şi talentul au¬ 
tentic de simpla îndemînare rutinieră. Vorbind des¬ 
pre valoarea compensativă, în plan uman, a ar¬ 
tei naive, ei uită de regulă să amintească şi să 
analizeze tocmai valoarea ei estetică. Sînt evo¬ 
cate cu ostentaţie mereu aceleaşi calităţi, precum 
ingenuitatea viziunii, spontaneitatea, sinceritatea, 

candoarea etc., trăsături ce o caracterizează în plan 
moral şi spiritual, dar în insuficientă măsură şi în 
plan estetic. Or, dacă numai acestea ar conta, cu 
ce îndreptăţire am mai putea vorbi atunci, nu 
doar metaforic, de o artă naivă. Bunele sentimente 
spunea Gide — nu sînt de ajuns pentru a face arta. 
Din păcate, dincolo de meritele lor incontestabile 
în analiza şi explicarea istorică şi sociologică a fe¬ 
nomenului şi în descoperirea şi popularizarea unui 
impresionant număr de exponenţi ai artei naive pe 
mai toate meridianele geografice, nici unul din stu¬ 
diile, monografiile şi albumele, oricît de prestigi¬ 
oase, dedicate artei naive nu acordă importanţă pro¬ 
filului ei intrinsec estetic. Ceea ce ar părea să con¬ 
firme, implicit, atitudinea negatoare a celor ce-i re¬ 
fuză dreptul de acces în sfera artei autentice. Pen¬ 
tru că abundenţa anecdoticii biografice, a descrip¬ 
ţiei factologice sau nararea minuţioasă a tematicii şi 
chiar a conţinutului figurativ al pânzelor „analizate 4 *, 
oricît de utile şi interesante, nu se pot substitui unor 
judecăţi de valoare estetică, şi nu ne vor ajuta să 
înţelegem ce îl deosebeşte, în monotonele rînduri 
de naivi puşi să defileze înaintea noastră, pe un 
General(ic) de un caporal oarecare. 

Iată, deci, o problemă de la care, în concordanţă cu 
importanţa şi răspândirea tot mai mare a artei naive 
în peisajul artistic contemporan, orice analiză este¬ 
tică a acestei arte va trebui abia să înceapă. Fiindcă, 
deşi calităţile prin care şi-a cîştigat o largă popu¬ 
laritate nu sînt în primul rînd cele estetice, ci tră¬ 
sături morale şi spirituale, judecata de valoare este¬ 
tică nu-şi pierde nici pe teritoriul ei valabilitatea. 
Nu tot ce gravitează în cîmpul de atracţie al naivi¬ 
tăţii, oricît ar fi de autentic, este artă cu adevărat. 
Dintre două mărturisiri la fel de sincere, ne va 
convinge cea formulată mai pregnant, mai clar, mai 

emoţionant prin eleganţa şi originalitatea expresiei. 
Tot astfel, deşi ne lăsăm seduşi de arta naivă în¬ 
deosebi pentru ineditul universului pe care ni-1 
relevă, nu putem rămîne indiferenţi la mijloacele 
artistice prin intermediul cărora ni-1 dezvăluie, la 
atracţia estetică a formei ce încorporează valorile ei 
spirituale. E adevărat că pentru artistul naiv per¬ 
formanţa artistică nu este un scop, ci un mijloc, nici 
acesta conştientizat totdeauna pe de-a-ntregul. Dar 
un mijloc important, de care depinde, în cele din 
urmă, însăşi atingerea scopului. Cu cît el are o va¬ 
loare artistică mai ridicată, cu atît mai nealterată 
şi mai directă, mai emoţionantă va fi însăşi naivi¬ 
tatea mesajului. 

Iată pentru ce, asociind atributul de „naivă u unei 
opere de artă, nu emitem o judecată de valoare, ci 
doar una tipologică. Nu orice pînză recunoscută ca 
„autentic naivă u dobândeşte, prin aceasta, şi un cer¬ 
tificat de valoare artistică, după cum nu orice lu¬ 
crare căreia îi recunoaştem apartenenţa la clasa 
stilistică a romantismului, impresionismului, cubis¬ 
mului sau suprarealismului obţine prin aceasta ca¬ 
talogare şi recunoaşterea valorii ei artistice. 
Rămîne oportună, aşadar, şi în cazul artei naive, 
stabilirea unor ierarhizări valorice, chiar dacă, cum 
ani mai spus, nu întotdeauna calităţile prin care ea 
ne impresionează sînt în principal cele estetice. Căci 
este supusă şi ea, ca orice activitate umană crea¬ 
toare, alternanţei dintre izbîndă şi ratare, dintre 
reuşită şi eşec, şi abia această alternativă, acest risc 
îl readuce perpetuu pe orice creator în starea de in¬ 
certitudine a începutului absolut, prin care se de¬ 
osebeşte aventura exploratorului de monotonia căilor 
rutiniere. Şi tocmai de aceea, pe simezele ur£ui mu¬ 
zeu imaginar al artei naive, vom întîlni atît capo¬ 
dopere veritabile şi valori confirmînd o personali- 

tate, cît şi lucrări mediocre sau chiar total neizbu¬ 
tite. Şi aici talentul, sensibilitatea şi inteligenţa (sau 
instinctul) artistic îşi spun cuvîntul, ca în cazul 
oricărei alte forme de artă. Deosebirea dintre un pic¬ 
tor cu o imaginaţie mai bogată, posedind un simţ 
artistic mai dezvoltat al dispunerilor spaţiale şi cro¬ 
matice faţă de un altul, mai puţin înzestrat, ră- 
mîne evidentă chiar şi atunci cînd creaţia ambilor 
izvorăşte dintr-o spontaneitate egală şi dintr-o la 
fel de autentică naivitate a viziunii. 

Dacă, aşadar, indiferent de valoarea ei artistică, ori¬ 
ce lucrare născută dintr-o spontaneitate şi o naivi¬ 
tate reală îşi are locul ei într-un muzeu al artei 
naive, numai unele lucrări pot revendica de drept 
admiterea lor şi într-un muzeu al artei universale , 
unde orice etichetări şi diferenţieri tipologice îşi 
pierd semnificaţia, din moment ce a fost oficiat 
principalul ceremonial de investitură — omologarea 
valorii. 

Această omologare nu are loc nici în arta naivă 
altfel decît în cazul artei în general, criteriile de 
stabilire a valorii rămîn şi aici la fel de relative. 
Ceea ce nu înseamnă că nu există! Numai că virtu¬ 
ţile pur artistice ale artei naive sînt mai greu de recu¬ 
noscut, ele nu sînt aceleaşi sau măcar nu se prezintă 
în acelaşi fel cu însemnele plastice ale valorii, pe 
care ghizii marilor muzee ale artei europene şi pre¬ 
faţatorii albumelor de artă ne-au obişnuit să le 
căutăm şi să le recunoaştem în operele maeştrilor 
clasici sau moderni ai artei universale. Pătruns pe 
neaşteptate într-o sală rezervată artei naive, frec¬ 
ventatorul obişnuit al pinacotecilor se va simţi la 
fel de descumpănit ca orice european ce vine pen¬ 
tru prima oară în contact cu arta Egiptului antic 
sau cu cea, prea puţin marcată de scurgerea tim- 

pului, a Orientului extrem. Se va simţi, poate, emo¬ 
ţionat sau numai intrigat, oricum nu indiferent. Iar 
unda spontană de simpatie ce-1 va reţine mai mult 
în faţa unei pînze, şi pe care va căuta, poate, să şi-o 
reprime, suspectîndu-se de slăbiciune, nu şi-o va 
putea explica deoarece îi lipsesc criteriile după care 
să judece estetic opera respectivă. 

Dar valoarea estetică în arta plastică nu se reduce 
doar la expresiile concrete pe care i le-au conferit 
personalităţile cu valoare de reper ale artei culte. 
O perspectivă geometrică impecabilă, compoziţia sa¬ 
vantă, matematic echilibrată a formelor, linia neşo¬ 
văitoare şi expresivă a desenului, stăpînirea racur¬ 
siului şi eclerajului, tehnica adîncimilor cromatice 
şi a clar-obscurului sau sugerarea iluzionistă a rea¬ 
lului — trăsături ce lipsesc de regulă artei naive — 
nu epuizează vocabularul prin care o imagine plas¬ 
tică va putea vorbi în limbajul artei. Au dovedit-o 
marii inovatori ai artei moderne, reprezentanţii non- 
figurativismului şi suprarealismului, o dovedesc în 
continuare, şi de mult mai multă vreme, „maeştrii 
populari ai realităţii 44 — naivii. Nu numai viziunea 
originală, lumea însufleţită de poezie şi miracol sau 
tematica, iradiind o înţeleaptă şi neobosită uma¬ 
nitate, pe care ni le dezvăluie pînzele lor dau va¬ 
loare operelor reprezentative ale picturii naive, ci 
şi limbajul plastic concret în care se exprimă, chiar 
dacă el se abate de la cel al artei culte. Dar, accen¬ 
tuăm din nou, cînd spunem „opere reprezentative 44 
nu ne gîndim la orice lucrare ce poate fi asimilată, 
tipologic, unei raportări naive la realitate. 

Care ar fi, aşadar, calităţile estetice formale ce fac 
ca arta naivă să nu rămînă numai o frumoasă pro¬ 
misiune a spiritului, idealul imaterial al unor su¬ 
flete candide, ci să dobîndească concreteţea dura¬ 
bilă şi corporalitatea seducătoare a unei opere de 

artă? Fără pretenţia de a le epuiza — căci orice 
artă este un proces creator fără sfîrşit ce-şi reinven- 
tează şi înnoieşte continuu mijloacele — vom în¬ 
cerca să inventariem cîteva dintre ele, spre a ne re¬ 
zerva apoi bucuria de a le regăsi, purtînd pecetea 
inconfundabilă a personalităţii artistului, în opera 
cîtorva din cei mai autentici şi valoroşi reprezen¬ 
tanţi ai picturii naive. Pentru că aceste calităţi nu 
sînt niciodată valori abstracte, proprii artei naive 
în genere, şi astfel prezente, toate , în creaţia fiecă¬ 
ruia dintre reprezentanţii ei, ci străfulgerări ce 
iluminează, succesiv, cînd una, cînd alta din trăsă¬ 
turile, mereu individuale şi irepetabile, ale cîte 
unui artist. 

La loc de frunte, fiind cea mai frecventă şi astfel 
cu valoare definitorie, am menţiona marea capa¬ 
citate a artistului naiv de înnoire a simbolurilor , 
metaforelor sau alegoriilor sugestive prin care ne 
sînt reamintite marile şi simplele adevăruri exis¬ 
tenţiale, banale sentimente cărora în viaţa de toate 
zilele părem a le fi uitat şi numele, dar totodată şi 
formele intuitive prin care ajung la suprafaţă, de¬ 
venind astfel perceptibile, efulguraţiile cele mai se¬ 
crete ale subconştientului. Este aceasta şi calitatea 
individualizantă, comună, deşi într-o gamă variată, 
sui generis în fiece caz în parte, unor maeştri ai 
picturii naive precum Henri Rousseau — şi avem în 
vedere îndeosebi pînzele sale Ţigancă dormind (1897) 
sau Războiul (1894) —, Seraphine Louis, Albert 
Trillhase, Ivan Rabuzin, Morris Hirshfield, Ondrej 
Strebel ş.a. 

In intimă corelaţie cu trăsătura menţionată mai sus, 
şi decurgînd cumva din ea, se cuvine menţionată 
originalitatea viziunii ce caracterizează repertoriul 
imagistic al picturii naive. Ea generează mereu noi 
forme ale realismului subiectiv. Piântr-un deosebit 

instinct al formelor expresive, artiştii naivi trec din¬ 
colo de legile fizicii şi modifică proporţiile corpuri¬ 
lor sau obiectelor. Lucrurile sau detaliile cele mai 
importante sînt supradimensionate şi subliniate ex¬ 
presiv, Dintre exponenţii cei mai dotaţi ai acestui 
extrem de inventiv „realism subiectiv" amintim pe 
Louis Vivin, Natalie Schmidt, Uya Artur Villeneure, 
Neculai Popa sau Gheorghe Babeţ. 

Dar strălucirea şi magnetismul emanate de origina¬ 
litate îşi au şi în arta naivă -— ca şi în marea artă *— 
reversul lor: epigonismul şi pastişa. Cu cît perso¬ 
nalitatea artistică a unui maestru naiv este mai 
pregnantă, cu atît pecetea ei va fi mai uşor de re¬ 
cunoscut în modalităţile estetice de expresie ale 
unor pictori cu un substrat de naivitate spirituală 
poate nu mai puţin autentic, dar cu o înzestrare şi 
o inventivitate artistică mai redusă. Faptul e eviden- 
ţiabil, de la clasicii genului, pînă la reprezentanţii 
săi contemporani. 

Astfel, dintre cei cinci „maeştri ai inimii sacre“, 
Louis Vivin pare a avea cei mai mulţi imitatori. 
Poate şi pentru că, spre deosebire de geniul coloris- 
tic inegalabil al lui Rousseau-Vameşul, sau de ara¬ 
bescurile florale halucinante ale Seraphinei, origi¬ 
nala tehnică constructivă a lui Vivin este mai uşor 
de învăţat şi repetat. Aglutinarea, parcă milimetru 
cu milimetru a volumelor; faţadele catedralelor şi 
caselor, a podurilor şi străzilor sale alcătuite con¬ 
ştiincios din migăloasele cărămizi ale răbdării; hi¬ 
pertrofierea detaliului, sortat, ordonat şi înregis¬ 
trat precum scrisorile din vagonul poştal în care 
pictorul şi-a petrecut atîţia ani din viaţă — reapar, 
cu o strălucire estetică estompată, în pînze ce par 
a purta ilicit semnătura unui Vivancas, Hagoart, 
De Wilde sau Jan Hruăka. (Fig. 45, 46) 

O adevărată şcoală de epigoni a creat şi Ivan Gene- 
ralic, la Hlebine, unde s-a dezvoltat, mai ales în ul¬ 
tima vreme, o întreagă industrie de fabricare, în 
serie, a unor variaţiuni pe cîteva temb date. Ta¬ 
blouri de o calitate tehnică a execuţiei relativ ridi¬ 
cată, dar fără suflul naivităţii autentice. Acurate¬ 
ţea caligrafică a liniei şi decizia contururilor din 
compoziţiile lui Generalic, contrastele puternice din¬ 
tre suprafeţele iluminate şi cele întunecate, în lipsa 
zonelor de tranzit ale umbrei, pomii săi cu ramurile 
dramatic contorsionate, cocoşii cu penele pierdute 
în cine ştie ce aprige bătălii sîiit imitate în mai toa¬ 
te pînzele consătenilor săi care i-au preluat nu 
numai tehnica şi motivele, dar şi modul de a le 
trata plastic şi cromatic. Cu tot succesul interna¬ 
ţional şi prezenţa lor în numeroase muzee şi colec¬ 
ţii particulare de pretutindeni — căci „şcoala w de 
la Hlebine a creat modă cea mai mare parte a ta¬ 
blourilor aparţinînd lui Mijo Kovacic, Franjo Fili- 
povic, Dragan Gâzi sau Ivan Vecenaj rămîn doar 
nişte Îndemânatice pastişe. Desigur, capacitatea lor 
de a emoţiona, datorata evocării unui fond de sen¬ 
sibilitate şi naivitate autentică — cel din care s-au 
inspirat — rămîne intactă. Doar importanţa lor pen¬ 
tru accentuarea şi argumentarea valorii estetice a 
artei naive este pusă, astfel, sub semnul întrebării. 
Personalitate distinctă şi de un inedit absolut al vi¬ 
ziunii, Ivan Rabuzin, cel mai pictural dintre ar¬ 
tiştii naivi iugoslavi, nu putea, evident, să nu-şi in¬ 
fluenţeze şi el conaţionalii întru artă naivă. De 
pildă, peisajele sale alegorice aduse pînă în ime¬ 
diata vecinătate a ornamentului; procedeul său struc¬ 
tural ce vede în cerc elementul primar constitu¬ 
tiv al naturii, astfel că norii, dealurile, pomii şi flo¬ 
rile sale sînt puse să-şi asume simetria circularităţii, 
pot fi regăsite intacte — dar fără inimitabilele nu- 

anţe de roz şi albastru deschis care însufleţesc ori¬ 
ginalul — în compoziţiile semnate de compatriotul 
său Artur Bahunek. (Fig. 47, 48) 

Ne-am oprit asupra acestui fenomen al epigonismu- 
lui întrucît vedem în el demonstraţia inversă a im¬ 
portanţei pe care şi-o conservă, şi în arta naivă, di¬ 
mensiunea esteticului. Căci imitaţia se poate produce 
numai la acest nivel, trăirile şi sentimentele ce ex¬ 
primă latura spirituală a artei naive fiind totdeauna 
individuale şi irepetabile. 

O deosebită forţă de concizie şi claritate a imaginii, 
realizată printr-o sintetică economie de mijloace 
şi avînd ca rezultat simplitatea calmă şi echilibrul 
compoziţiei formale, caracterizează o altă clasă de 
naivi pe care Ştefan Tkăc îi subsumează catego¬ 
riei de „realism senzualist^. 26 Dintre ei fac parte 
cîţiva sensibili poeţi ai realului, capabili să surprin¬ 
dă realităţi comune în mod expresiv, precum Camille 
Bombois, Gyorgy Stefula, Rene Rimbert, Martin 
Poluska şi românii Robert Scripcaru, Dumitru Ciu- 
han, Viorel Cristea, Constantin Florea sau Vasile 
Filip. 

Chiar şi criticii mai reţinuţi în a recunoaşte meri¬ 
tele artistice ale artei naive nu-i pot nega fascinanta 
vitalitate cromatică, inepuizabila ei inventivitate 
combinatorie, capabilă să răscumpere, prin fericite 
gradaţii de tonuri şi de acorduri coloristice, planei- 
tatea pînzelor, lipsa perspectivei, stîngăcia desenu¬ 
lui. Geniul cromatic al unui Rousseau sau Genera¬ 
ţie; fantezia debordantă în care Seraphine Louis 
concepe dialogul culorilor din pînzele sale — un 
dialog ce te captivează în sine făcîndu-te să uiţi 
„personajele 4 *; culorile gălăgioase şi proaspete ale 
lui Andre Pierre; rafinamentul totuşi spectaculos 
al lui Mijo Kovacic; bucuria uimită a descoperirii 
faţetelor policrome ale lumii din universul tablouri- 

lor lui Savu Alexandru, ale Rodicăi Nicodin sau din 
tapiseriile Elisabetei Ştefăniţă sînt tot atitea izbînzi 
estetice care asigură oricăruia dintre aceşti creatori 
naivi dreptul şi onoarea de a trece pe sub arcul de 
triumf al artei autentice. Ca şi primitivii, naivii sînt, 
din instinct, nişte mari colorişti. 

în sfîrşit, dacă vocaţia pentru fabulos şi capacitatea 
de a converti plăsmuirile aleatorii ale visului în 
coerenţa inversă a unui univers fantastic a consti¬ 
tuit o vocaţie constantă a artei dintotdeauna, atunci, 
prin unii din reprezentanţii ei de seamă, pictura 
naivă îşi demonstrează şi pe această cale apartenen¬ 
ţa la arta. Ceea ce pare astăzi în artă drept fantastic, 
a fost la origine element constituent al unui uni¬ 
vers mitologic sau religios. Cînd credinţa se stin¬ 
ge, zeii sau demonii detronaţi devin plăsmuiri is¬ 
torice cu caracter fantastic. Rechemaţi din negura 
uitării îşi găsesc locul doar într-un spaţiu muzeal. 
Dar în sufletul artistului naiv, magia şi miracu¬ 
losul continuă să persiste şi în epoca energiei ato- 
mice şi a explorărilor cosmice. Anistoricitatea şi 
modul nemijlocit al experienţelor sale existenţiale 
suspendă în artistul naiv graniţele rigide dintre 
realitate şi miraj. Demonii şi zeităţile de o prove¬ 
nienţă misterioasă, din pînzele lui Ilija Bosilj-Basi- 
cevic, sînt iconii unei religii de el inventate. între- 
bîndu-se despre sensul şi nonsensul vieţii, Patrick 
J. Sullivan se face interpretul unui peisaj simbolic 
şi predicator al unor sisteme de gîndire alegorice 
(vezi compoziţia Cea de a patra dimensiune , Fig. 
53). După cum, imaginile groteşti ale lui Aloys Sau - 
ter, delirurile absurde ale lui Morris Hirshfield, 
oniricele grădini astrale ale Adelei Vargas, enigma¬ 
ticele intruziuni într-o geometrie a neliniştii din 
pînzele lui Friedrich Gerlach, halucinaţiile poe¬ 
tului analfabet Nikifor, sau personajele groteşti din 

reveriile lui Daniel Petraş, fac şi ele parte din a- 
celaşi capitol aL fantasticului artistic. Ele dovedesc 
că ingenuitatea e. receptivă nu numai la miracolul 
lumii vizibile, de prea puţini văzută, ci şi la pei¬ 
sajele luxuriante ss ale : interiori taţii noastre, la ca¬ 
priciile inepuizabile ale .fabulosului din subcon¬ 
ştient. • , ..... 

Omogenitatea şi unitatea viziunii constituie o altă 
calitate intrinsec estetică identificabilă în multe din 
operele naivilor..-Dacă ne gindim din nou la Rous- 
seau, Scraphine sau. Vi vin, iar mai aproape de noi 
la Generalic,. Rabuzin ; sau Ion Niţă-Nicodin, recu¬ 
noaştem în . operele lor o unitate desăvîrşită. Nici o 
întrerupere a continuităţii • omogene între viziune şi 
mijloacele tehnice., Şi chiar ; dacă aceste mijloace 
sînt împrumutate uneori .din. arta cultă, alteori din 
repertoriul folcloric,, ele suportă o metamorfoză prin 
care dobîndeşc o. expresivitate nouă ce nu trădează 
viziunea, ci, dimpotrivă, o serveşte şi, uneori, o 
iSCă. -=/. 

Deşi, de regulă, operele artei naive ne impresionează 
printr-o încărcătură emoţională atît de puternică, 
încît fac inutilă o judecată strict estetică, aceasta 
rămîne totuşi posibilă,. E, ca şi cum, seduşi de vir¬ 
tuţile psihice şi morale ale unei persoane, de since¬ 
ritatea şi voioşia ei molipsitoare, am socoti de pri¬ 
sos să ne întrebăm şi asupra calităţilor sale fizice. 
Dar/momentul de gratitudine şi emoţie o dată de¬ 
păşit, privindu-i nu doar : sufletul, ci şi faţa, vom 
avea nu o data surpriza să constatăm că ne-am gră¬ 
bit, că bogăţia interioară : se reflectă şi în expre¬ 
sivitatea şi farmeculînfăţişării. Reunite într-o o- 
peră sau într-o persoană, calităţile cele mai diver¬ 
se nu se exclud; .ele ise . sprijină şi se amplifică re¬ 
ciproc. 

3. AUTENTIC SI FALS 
ÎN ARTA NAIVĂ 


Există două moduri de a falsifica arta naivă. 
Primul este acela de a continua să o practici şi 
după ce izvoarele ei au secat în tine de mult; după 
ce candoarea interogativă a privirii s-a estompat 
în spatele ochelarilor de soare ai modei. Cînd, adică, 
naivitatea nu mai este o reacţie spontană, ci un 
procedeu tehnic deliberat, repetat în mod rutinier, 
după tipare şablonizate, cum se întîmplă în ultima 
vreme cu o serie de naivi din Iugoslavia sau Haiti 
— două zone geografice şi spirituale ce au produs 
în trecut opere de o remarcabilă originalitate şi 
autenticitate, prin care s-a îmbogăţit substanţial 
arta naivă. Transformarea lor în obiective turistice 
şi publicitare i-a împins însă pe artiştii respectivi 
într-o conjunctură socială ce le-a deturnat motiva¬ 
ţia originară a creaţiei, anulîndu-le astfel şi fascina¬ 
ţia unei umanităţi şi naivităţi autentice. 

Acesta este şi principalul pericol ce ameninţă ză¬ 
cămintele de candoare ale naivilor de astăzi, intraţi 
în focarul de interes al fenomenelor la modă. Asal¬ 
taţi de presă şi televiziune, disputaţi şi presaţi de 
negustorii şi colecţionarii de artă sau antrenaţi, în 
alte condiţii sociale, în festivaluri, expoziţii şi di¬ 
verse concursuri, ei învaţă să vadă în arta lor nu un 
scop, ci un mijloc: de cîştig material, de succes şi 
celebritate, de obţinere a unor premii. Dar, prin 
aceasta, miracolul s-a sfîrşit! Ceea ce a fost pur şi 
autentic devine simplă contrafacere, producţie seria- 
lizată de pitoresc decorativ. Rolf Italiander, rela¬ 
tează că în atelierul unui renumit naiv sîrb a pu¬ 
tut vedea stive.de pînze încă neîncepute, purtînd 
un simbol alfabetic şi o cifră ce semnificau tema 

comandată şi preţul oferit. Ni se pare îndreptăţită 
observaţia lui că, în cazul amintit, „creaţia a fost 
înlocuită printr-un proces de fabricaţie cu mijloace 
tipic capitaliste^. 27 O marfă de export, plăcută, de¬ 
sigur, şi amicală, dar la fel de îndepărtată de arta 
populară ca şi de cea naivă. 

Este foarte greu astăzi, pentru orice naiv, să nu a- 
cuze şi el efectul penetrantei iradieri a mijloacelor 
comunicării de masă. Candoarea sa existenţială ca şi 
fertila sa ignoranţă estetică devin, astfel, tot mai 
greu de conservat. El nu-şi poate astupa ochii şi 
urechile spre a nu asculta şi resimţi decît ecourile 
propriei sale inferiorităţi nealterate. Dar esenţa şi 
caracterul artei naive îşi au originea tocmai în su¬ 
portul acesta sufletesc, ameninţat de iradiere, al 
simplităţii şi sincerităţii. Cînd naivul renunţă la el, 
voluntar sau nu, pune în pericol însuşi climatul spe¬ 
cific al artei sale. In decursul unor decenii de prac¬ 
tică artistică, el ajunge să-şi desăvîrşescă tehnica şi 
să se mişte tot mai nestînjenit în spaţiul material 
circumscris de propria compoziţie. Dacă însă, cu 
timpul, resursele sale emoţionale, sensibilitatea per¬ 
ceptivă şi inventivitatea sa se diminuează, el începe 
să se repete şi să treacă la o producţie serializată, 
pierzîndu-şi, astfel, caracterul nemijlocit al inspi¬ 
raţiei. Prestaţia sa va fi tot mai îndemînatică, dar 
fascinaţia pînzelor sale tot mai redusă. Deoarece 
căutăm în arta naivă nu atît măiestria desăvîrşirii, 
cit starea de imponderabilitate în care ne aruncă, 
bucuria copilărească a descoperirii. De aceea, pro¬ 
blema autenticităţii în arta naivă este atît de im¬ 
portantă, iar operele cu adevărat valoroase tot mai 
rare. 

Situaţia e paradoxală. Nu-i putem pretinde artis¬ 
tului naiv sinceritate şi spontaneitate recomandîn- 
du-i, în acelaşi timp, să practice o robinsonadă arti- 

ficială, departe de viitoarea lumii contemporane. Ce 
putem face, totuşi, spre a proteja şi apăra de falsi¬ 
ficări universul de o luminoasă puritate al artei 
naive? In primul rînd, să nu-i deturnăm motivaţia, 
introducând în acest domeniu, în care nu are ce 
căuta, ideea de competiţie. Creaţia în vederea par¬ 
ticipării la un concurs implică o premeditare ce nu 
are nimic comun cu spontaneitatea originară a ar¬ 
tei naive. Competiţia implică riscul de a transforma 
„calde destăinuiri sau file de jurnal intim în dis¬ 
cursuri sonore, făcute spre a se auzi la mare dis- 
tanţă 4 *. 28 

în al doilea rînd, să evităm, pe cit posibil, situaţiile 
ce l-ar obliga pe naiv să-şi conştientizeze şi con¬ 
troleze intelectual, ca orice artist profesionist, in¬ 
stinctul. Naivitatea este o floare de colţ care, răsă¬ 
dită în solul lipsit de sevă şi altitudine emoţională al 
explicaţiilor şi cercetărilor teoretice îşi pierde par¬ 
fumul şi se ofileşte. Contactul nostru, în calitate 
de colecţionari, îndrumători culturali sau pedagogi 
cu artiştii naivi le zdruncină echilibrul interior, îi 
face să nu se mai simtă ca plnă atuncimembrii obiş¬ 
nuiţi ai colectivităţii (înzestraţi cel mult cu o sen¬ 
sibilitate şi o imaginaţie mai bogată), ci exemplare 
de excepţie, cu un statut şi un rol aparte, adică ar- 
tişti. Venindu-le în întîmpinare, cu cele mai bune 
intenţii, trebuie să avem permanent sentimentul 
că pătrundem într-o pădure virgină, ce-şi pierde 
însă această calitate o dată cu primele drumuri şi 
căi de acces ce ni le tăiem spre inima ei. „Dacă 
paşii noştri ar putea să nu lase urme — scrie Radu 
Ioneseu — dacă suflarea noastră ar putea să nu 
risipească mireasma florilor şi dacă mina noastră 
ar putea să se abţină de a îndrepta lujerele ce atîrnă 
în voie, vom fi dat ceva din învăţătura noastră, 
fără a strica. Admirîndu-i pe aceşti oameni, respec- 

tîndu-le cinstea, simplitatea şi curăţenia, pasiunea şi 
efortul, ne vom îmbogăţi pe noi şi vom îmbogăţi 
arta. Pentru a-i cunoaşte şi înţelege trebuie să fa¬ 
cem efortul de a nu-i lumina cu proiectoare, ci cu 
lumină sufletească — aceiaşi pe care o revarsă şi ei 
asupra noastră. 1 “ 29 Sînt gînduri de o profundă în¬ 
ţelegere şi afectuoasă grijă pentru conservarea unui 
profil necontrafăcut al artei naive. 

Cea de a doua modalitate de a falsifica arta naivă 
este imitarea ei de către profesionişti. Adică produ¬ 
cerea unui efect fără cauză. Căci urma materială 
a liniei şi culorii pe pînza unui tablou naiv, „abe- 
raţiile u ei în lumea realismului optic al artei acade¬ 
mice sînt numai ejectul naivităţii spirituale care se 
exprimă prin ele. Şi numai acesta poate fi imitat, 
fiind material, nu şi cauza lor, care este o stare, 
o clipă de trăire, absolut individuală şi irepetabilă. 
De aceea, oricît de asemănătoare în aparenţă cu 
produsele autentice ale artei naive, aceste imitaţii 
rămîn contrafaceri sub aspectul cauzei existenţiale 
care le-a generat. Nu poţi absolvi o Academie de 
artă păstrîndu-ţi totodată candoarea viziunii de co¬ 
pil asupra lumii. Şi nici stîngăcia sa tehnică, nedi¬ 
simulată. „Un fals naiv — scria Ion Frunzetti — 
e ca o intrigantă ingenuă, dacă o intrigantă poate 
juca acest rol. u3 ° Profesionistul ce mimează nai¬ 
vitatea cunoaşte foarte bine regulile picturii, dar se 
abate de la ele în mod intenţionat, spre a sugera o 
stîngăcie, care nu îi poate fi proprie. Naivitatea sa 
e inventată, nu trăită, purtînd, astfel, nu pecetea 
creaţiei autentice, ci a manierismului. Căci, naivi¬ 
tatea este a sufletului şi a ochiului, este ingenuitatea 
simţirii şi nu neîndemînarea, uneori emoţionantă, 
a mîinii — singura ce poate fi imitată din consi¬ 
derente de modă. Rezultatul va fi atunci nu numai 



■un fals artistic, dar şi o minciună în planul adevă¬ 
rului uman al operei. 

Minciuni asemănătoare au dus adesea şi la contra¬ 
faceri ale folclorului, de asemenea mimat în com¬ 
ponentele sale exterioare, pur formale. E adevă¬ 
rat că, neştiind dinainte nimic despre autorii unor 
astfel de falsuri, iar imitaţia fiind făcută cu meşte¬ 
şug, s-ar putea să resimţim în faţa lor aceeaşi emo¬ 
ţie ca şi în prezenţa unor lucrări naive autentice. 
Dar ele nu încetează prin aceasta să rămînă fal¬ 
suri. O minciună nu devine adevăr prin aceea că e 
crezută. De cîte ori în viaţă nu ni se întîmplă să 
credem în neadevărurile ce ni se spun. Dar, odată 
dezvăluită, minciuna cea mai frumoasă devine res¬ 
pingătoare. 

Un caz aparte, la limita dintre influenţa neconştien¬ 
tizată şi mimarea deliberată, îl constituie categoria 
de artişti subsumată de Bihalji-Merin noţiunii de 
„naivi-conştienţi 44 . Opera lor este într-un fel rezul¬ 
tatul puterii de seducţie şi a forţei de iradiere 
a artei naive asupra artei moderne. Ca reacţie la 
virtuozitatea tehnică, la informai şi la abstracţiune, 
s-a dezvoltat un curent de revenire la figurativism 
şi spontaneitate, la perceperea nemijlocită a realu¬ 
lui, ce are multe elemente împrumutate viziunii 
naive. Ceea ce artistul naiv, autodidact, realiza cu 
mani neîndemînatice este transformat şi simplifi¬ 
cat, în mod conştient şi cu o ascunsă virtuozitate, în 
stilul poetic-jucăuş al „naivilor conştienţi* 4 , precum 
Patrik Byrne, Jan Bolet, Gyorgy şi Dorothea Ste- 
fula, Oscar de Mejo său la noi scriitorul Petru Vin- 
tiiăv Nici ei' nu sînt pictori profesionişti, dar benefi¬ 
ciind de un nivel cultural ridicat şi de înzestrări 
native certe, au atins, ca amatori, o îndemânare 
care alături de orizontul lor intelectual nu ar jus¬ 
tifica recurgerea la modalităţile de expresie ale ar- 

tei naive. Păstrîndu-şi, totuşi, un suflet nealterat 
şi o prospeţime perceptivă de copil, ei suporta in¬ 
fluenţa artei naive in mod firesc, dintr-o afinitate 
organică asumată şi deci conştientizată şi nu din 
considerente de modă. „De ce, la urma urmei — 
consideră Bihalji-Merin — pentru Picasso şi Mo- 
digliani, faptul de a fi fost influenţaţi de primitivii 
Africii şi Oceaniei poate fi privit ca o împlinire, în 
vreme ce faptul de a fi inspirat de arta naivilor să 
fie considerat o deficienţă? Faptul că pictorii culti¬ 
vaţi şi şcoliţi se simt atraşi de concreteţea nemijlo¬ 
cită şi plasticitatea naivilor vorbeşte despre nece¬ 
sitatea ca şi în climatul hipertehnicizat al unei arte 
artificializate să ne întoarcem la izvoarele înnoirii. u31 
Dacă faptul de a te simţi trădat de mijloacele de 
expresie academice, după ce le-ai asimilat, şi de a 
găsi în formele de expresie ale altor zone spiri¬ 
tuale, de alţii descoperite, o confirmare mai deplină 
a propriei vieţi sufleteşti este şi suficient spre a 
justifica transferul din una în alta şi a conferi re¬ 
zultatelor lui creditul autenticităţii, rămîne încă de 
discutat 


4. UMORUL NAIVILOR 

Este de mirare cum arta naivilor, de regulă oameni 
umili, nerăsfăţaţi de soartă, care au cunoscut mize¬ 
ria materială şi desconsideraţia socială, emană atîta 
lumină şi optimism, atîta dragoste de viaţă şi pros¬ 
peţime a simţirii. Ei nu trăiesc într-o rezervaţie 
care să-i ocrotească de angoasele şi convulsiile lu¬ 
mii contemporane, şi totuşi nimic din lamentările 
sau revoltele, din disperarea şi pesimismul proprii 
multor artişti contemporani pare să nu răzbată în 

universul de calmă armonie al naivilor şi să nu 
umbrească cerul lor, totdeauna senin. 

O dimensiune spirituală, proprie acestei arte în mai 
mare măsură decît oricărei alteia, pare s-o răs¬ 
cumpere şi s-o absolve de consecinţele unui prezent 
contradictoriu, pe care nu îl poate, desigur, eluda, 
dar pe care îl transcende prin umor. Căci umorul 
este aici acea calitate sufletească ce funcţionează 
ca o plasă de siguranţă, veghind securitatea trape- 
zistului, ajutîndu-i să se avînte în triplul său salt 
mortal, necrispat de spaimă şi cu zîmbetul pe buze. 
Nu spunea încă venerabilul pictor şi profesor de pic¬ 
tură la Academia din Viena, Anselm von Feuer- 
bach, că „umorul conduce ocrotitor sufletul deasu¬ 
pra prăpăstiilor şi îl face să se joace cu propria lui 
durere, preschimbînd-o în zîmbet a ? 

Două curente de umor autentic străbat arta naivă: 
unul de suprafaţă, ştiut şi deliberat, şi altul invo¬ 
luntar, mai profund şi mai impersonal, dar mai ge¬ 
neralizat. 

Primul ţine de seninătatea şi împăcarea cu sine a 
artistului naiv, de „infantilitatea“ fertilă a sufle¬ 
tului său, stări care îi generează o bonomie şi o 
voioşie ce iradiază din pînzele sale inducînd privi¬ 
torului bună dispoziţie. Lumea este privită cu ochii 
unui ştrengar pus pe şotii, gata oricînd de farse. Şi 
nu pentru că această lume nu ar avea umbrele şi 
rănile ei, ci pentru că, aşa cum se remarca într-un 
eseu despre substratul moral al plînsului „inocenţa e, 
într-adevăr, singurul tărîm în care rîsul are aceeaşi 
putere purificatoare ca lacrima 4 *. 32 Pentru a-şi pu¬ 
tea păstra rîsul nevinovat, artistul naiv se izolează 
în universul său mirific, neviciat de civilizaţia care 
i-ar nimici această virtute vitală. Căci „rîsul nu e 
valabil decît ca soluţie regresivă, ca întoarcere spre 
copilărie. Soluţia vîrstelor care au pierdut candoarea 


93 


1 


nu poate fi decit lacrima." 33 Suficienţă denotă, aşa¬ 
dar, nu numai civilizaţiile sau atitudinile spirituale 
incapabile de a pricepe plînsul, ci şi acelea imune 
la rîsul de copil al unui adult. Din ele generează 
dogmatismul şi snobismul celor ce văd in arta naivă 
„aberaţiile unor conştiinţe neevoluate" sau „expresia 
atavică a unui primitivism filogenetic" (Adorno). 

Nu credem că întreaga artă naivă mondială să cu¬ 
noască o mai deplină confirmare a „lacrimei răscum¬ 
părate prin zîmbet" decit cimitirul vesel de la Să- 
pînţa, senzaţionala operă, fără egal în lume, a sculp¬ 
torului, pictorului şi versificatorului naiv Ion Stan 
Pătraş. Unde, dacă nu în faţa morţii, cea mai cum¬ 
plită nedreptate şi cel mai logic absurd din cîte îi 
pot fi impuse spiritului, s-ar cuveni ca omul să se 
lase copleşit de deznădejde şi de revoltă, de spaimă 
şi de mînie. Şi, totuşi, candoarea naivităţii găseşte 
în voioşia ei ancestrală resursele de a converti a- 
ceste stări într-o supremă înţelegere (şi înţelep¬ 
ciune) consolatoare, care îl ajuta pe naiv „să moară 
glumind". Căci dacă naivitatea înseamnă şi intuire 
a unei fiinţări originare, atunci cel puţin detaşarea 
naivului român in raport cu moartea vine dintr-o 
credinţă şi o înţelepciune străbună, dintr-o mito¬ 
logie a reintegrării în natură. O mitologie a re¬ 
aşezării fireşti într-o stare primară, capabilă să vadă 
în moarte „o glumă enormă". Sau, mai exact, nu în 
moarte, ci în drumul pînă la moarte, în viaţa şi pe¬ 
ripeţiile care au precedat-o. Fiindcă expierea nu re¬ 
prezintă decît punctele de suspensie cu care se în¬ 
cheie o frază ce a fost veselă sau tristă. Iar artis¬ 
tul naiv din Săpînţa ne abate atenţia, în mod in¬ 
tuitiv, de la moarte, tocmai asupra sinuozităţii a- 
cestui drum care a precedat-o. Un drum, povestit la 
persoana întîi, în versuri de o înduioşătoare stîn- 

găcie, dar cu hîtra înţelepciune „de pe urmă* a ro¬ 
mânului, ce nu uită, privind înapoi peste umăr, ^ să 
mai dea şi sfaturi celor rămaşi. Lumea pe care ar¬ 
tistul îşi imaginează că o întrezăreşte, privind pes¬ 
te Stix, arată ca familiarele peisaje rurale, invitîn- 
du-1 parcă să-şi continue muncile întrerupte: 

„Dorite şogor iubit, / Ungă tine am venit. / Şi-am 
venit cu coasa mea / să cosesc iarba cu ea / să 
dăm la cai de mîncat; / acuma-i timp de arat“/ 
Ironia, cel mai adesea doar amicală, e prezentă în 
mai toate cronicile-epitaf ce însoţesc încrustaţiile 
pictate de pe crucile din Săpînţa. Lauda sau dojana 
devin un act de arbitraj post-mortem, dar şi de 
caracterizare succintă. O muiere ce s-a bucurat de 
viaţă, ne-o „mărturiseşte* mandră şi nesfiicios, cum 
o fi fost şi în realitate: „ Cînd am fost în vremea 
77i e / şi-am trăit eu pe lume / plăicutu-mi-au pre 
multe: / şi a bea şi-a trăi bine, / cu om frumos 
lîngă mine.“!. O văduvă, ce pare a-şi fi savurat li¬ 
bertatea dobîndita, ni se mărturiseşte cu semeţie şi 
dispreţ: „De cînd Pista a murit / tare bine-am ho¬ 
dinit, / locurile-n parte-am dat / şi nimica n-am 
lucrat.^/ Uneori balada-bocet se distilează într-un 
surîs, devenind sprinţar ca o strigătură la horă: 
/ Foaie verde singerel / Jos îlie Petrinjel / los cel 
mai bătrîn din sat. / Joc artistic am jucat / Doi 
Pătruş nea cîntat / Mam dus şi la Bae Mare / Şam 
jucat caori şi care / Şam fost şi la Bucureşti / Tot 
cu jocuri bătrîneşti . / Să jucaţi şi voi ca mine / 
care vă uitaţi la mine / Şi vă doresc al meu trai I 
Nouăzeci şi şase de ai* 34 (Fig. 55). Desigur, agrama¬ 
tismul savuros al meşterului, păstrat intact în tran¬ 
scrierea de mai sus, adaugă şi el o notă de umor 
involuntari ansamblului. 

Pentru săpînţeni, şi nu numai pentru ei, un drum 
prin veselul lor cimitir e o cale de împăcare cu 

moartea. Pînă într-atît, încît unii îşi comandă cru¬ 
cea (de fapt sculptura si epitaful) încă din timpul 
vieţii, de parcă, prin glumele stihurilor şi veselia 
culorilor, moartea le-ar face, amicală, cu ochiul. 
Ceea ce ar îndreptăţi şi distihul inspirat poetului 
Radu Boureanu de vizitarea acestei inegalabile o- 
pere naive: 

„Lingă cruce , la Săpînţa, 

moartea şi-a pierdut sămînţa.“ 

Dacă, după această evocare a modalităţii naive de 
percepere şi interpretare a morţii, vom spune că şi 
alte teme grave ale existenţei, precum războiul sau 
calamităţile naturale (cutremure, incendii, inundaţii), 
sînt „îmblînzite" de aceeaşi voioasă detaşare a tra¬ 
tării, afirmaţia nu mai poate mira. 

Astfel, pînzele populate de uniforme, cai şi tunuri, 
ca şi aglomeratele .scene de război concepute de 
Iosef Wittlich par a ne înfăţişa mai degrabă o ar¬ 
mată de operetă înghesuită în culisele neîncăpătoare 
ale unui teatru de provincie şi nu o confruntare în 
care pier vieţi omeneşti şi se năruie imperii. Iar 
o calamitate, precum cea a unui întreg sat cuprins 
de flăcări, îi inspiră lui Generaţie o frescă întru 
totul veselă, cu un cocoş căţărat intr-un copac spre 
a trîmbiţa parcă victoria definitivă a flăcărilor şi 
cu cîţiva purcei, în prim plan, zburdînd zglobiu în 
jurul unei bătrîne care moţăie, nebănuind ce se în- 
tîmplă în vale 1 . 

Uneori, umorul deliberat al unei pînze naive emană 
direct din subiect, alteori din modul de tratare a sa 
sau din atitudinea maliţioasă , ironică ori doar amical 
şugubeaţă faţă de evenimentul narat sau faţă de 
personajul portretizat (Fig. 56). Iarmaroacele, bîl- 
ciurile, carnavalurile, serbările populare, nunţile sînt 
teme ce revin frecvent în „cartea cu poveşti" a nai- 

vil or, întrucît oferă un generos spaţiu de manifes¬ 
tare nu numai imaginaţiei şi apetitului lor epic, dar 
şi receptivităţii lor deosebite pentru amănuntul 
comic, pentru incidentul hazliu, pentru veselia ca 
stare de grup (Fig. 57, 58). Un carnaval sătesc, pri¬ 
lej cu care locuitorii satului său natal purtau măşti 
groteşti de fiare sălbatice, îndărătul cărora, ascun- 
zîndu-şi identitatea, se dedau la trăznăi caraghioase, 
i-a inspirat lui Ivan Generalic, de pildă, o compozi¬ 
ţie de o contagioasă veselie (Fig. 14). Un surîs amu¬ 
zat, uneori chiar un hohot nestăvilit ne provoacă 
întîlnirea cu omuleţii petrecăreţi din pînzele lui 
Heitar dos Prazeres; Hector Trotin, Julia Vanko-Du- 
dăs, Gheorghe Dumitrescu sau Alexandru Savu, cel 
mai savuros dintre „umoriştii^ naivi români. I se 
alătui ă muncitorul băcăuan Ion Mărie, hîtrul zu¬ 
grav de petreceri, pe care le comentează plastic cu 
o tuşă expresionistă, savuroasă, atingînd, adesea, cel 
mai profund grotesc (Fig. 58). 

Uneori, subiectul însuşi e o glumă, tratată cu conci¬ 
zia şi univocitatea unei epigrame, ca în uşor licen¬ 
ţioasa Ţărancă grasă pe scară a lui Camille Bam- 
bois sau in cazul masivului taur bătrîn ee-şi tem¬ 
perează parcă forţa făcîndu-ne amical cu ochiul 
din pînza lui Ivan Generalic (Fig. 59); ca în cele¬ 
bra Mona Lisa clin Hlebine (Fig. 61) — ţanţoşa găină 
cu propo’ ţii de struţ — sau în subtila şarjă ironică 
Vaci la Turnul Eifjel ale aceluiaşi Generalic. Ro¬ 
mânul Gheorghe Babeţ îşi punctează compoziţiile, de 
o mare originalitate şi expresivitate plastică, cu un 
umor discret, propriu fabulelor şi snoavelor popu¬ 
lare (Reacţie în lanţ [Fig. 60], Sezon de iepuri); la 
antipod ironia devine tăioasă, ca în şarjele carica¬ 
turale ale lui Friedrich Schrdder-Sonnenstern (mai 
ales în Divergenţă comică între căsătoriţi). Practic, 
toate ipostazele con icului existenţial, de la gluma 

binevoitoare şi voioşia ingenuităţii ce se bucură de 
viaţă, dezarmînd printr-un zîmbet ori o vorbă de 
duh şicanele existenţei cotidiene, şi pînă la umorul 
sancţionar al cimiliturii şi strigăturii satirice, îşi află 
corespondentul în situaţiile şi modalităţile umorului 
conştient al artei naive. 

Umorul involuntar străbate ca un curent subteran 
compoziţiile sau subiectele care în intenţia autori¬ 
lor se vor a fi dintre cele mai serioase. De aceea, el 
este şi mult mai frecvent decît cel deliberat, dar şi 
mai puţin divers ca modalitate de expresie. Unul 
din principalele resorturi ce declanşează comicul 
involuntar al multora dintre tablourile naivilor îl 
constituie imitarea, respectiv parodierea inconştien¬ 
tă a artei profesioniste, adică a procedeelor şi su¬ 
biectelor proprii unor pînze semnate de artişti cele¬ 
bri. Rezultatul, datorat de regulă inadecvării mij¬ 
loacelor la scop, introduce în aceste opere o notă 
de ironie intuitivă, ce aparţine nu intenţiei naive cit 
conştiinţei receptoare. Situaţie frecvent întâlnită mai 
ales la portretele şi autoportretele naivilor, unde 
atitudinile, „punerea în pagină 4 a chipurilor sau si¬ 
luetelor sînt inspirate din arta cultă, dar modali¬ 
tăţile de realizare — desenul, culoarea, expresia — 
sînt ale artei naive. Efectul este de un comic „mar¬ 
ţial 4 , precum acela al unui copil încorsetat în straie 
de duminică, străduindu-se să pară serios, în timp 
ce-1 pufneşte rîsul, iar inima îi dă ghes s-o şteargă 
afară, printre năzdrăvanii străzii. 

O sursă inepuizabilă de comic involuntar se află 
în contrastul aproape permanent dintre temă şi 
tratarea ei plastică, atunci cînd pictorul naiv do¬ 
reşte să ne povestească scene cotidiene cu deznodă¬ 
mânt tragic (accidente rutiere sau de muncă, due¬ 
luri, cataclisme etc.). Inapetenţa funciară a spiri¬ 
tului naiv pentru dimensiunea gravă a vieţii îl 

face sâ transforme în melodramă sau chiar în farsă 
orice subiect ce ar solicita din partea lui părăsirea 
seninătăţii şi bonomiei sale originare. Ca şi cînd ţ 
spre a putea suporta grozăviile vieţii, absurdul şi 
inechităţile ei, sufletul de copil al naivului ar tre¬ 
bui întîi să le atenueze, să le treacă printr-un filtru 
comic, ce dezamorsează focosul groazei. încă la 
Rousseau-Vameşul, teme precum războiul sau sfî- 
şierea reciprocă a fiarelor suportau un asemenea 
tratament, ce le extirpa cel puţin dimensiunea cru¬ 
zimii, transformîndu-le în amuzante scene benigne. 
La Ivan Generalic, de pildă, cea de a doua pînză, 
din 1974, în care evocă moartea în lagăr a priete¬ 
nului său, pictorul Mirko Virius, deşi izvorînd din- 
tr-un sentiment de profundă preţuire şi de pioasă 
amintire faţă de cel dispărut, emană nu atîta tris¬ 
teţe, cît o împăcare senină nu lipsită de o notă de 
amuzament, datorată viţelului oprit curios lîngă cor¬ 
pul întins în mijlocul cîmpiei, încercînd să dezlege 
parcă misterul somnului prelungit în veşnicie. Sce¬ 
na dramatică a Crucificatului, plîns de familie şi de 
cei apropiaţi, ca şi celelalte compoziţii ale sale de 
inspiraţie biblică, devin la pictorul ceh Ondrej 
Streberl secvenţe ale unei iconografii vesele, ilus- 
trînd o mitologie trăită infantil, ca un basm fru¬ 
mos. Iar românul Alexandru Savu redescoperă par¬ 
că, în Duelul său, povestind despre uciderea riva¬ 
lului în dragoste, sub arbitrajul impasibil al iubitei 
veghind scena dintr-un medalion, ipostazele melo¬ 
dramatice ale comediei mute din epoca de început 
a cinematografului (Fig. 62). Sînt aceste exemple 
tot atîtea cazuri particulare ale „conflictului între 
esenţă şi aparenţă, între fond şi formă, ca meca¬ 
nism declanşator al rîsului. 

Alt asemenea mecanism îl constituie surpriza co¬ 
mică, neaşteptatul şi insolitul ce-şi fac loc în repre- 

zentările plastice ale naivilor. Inversarea sau hiper¬ 
trofierea proporţiilor şi dimensiunilor fireşti ale 
obiectelor şi fiinţelor reprezentate, anularea stupe¬ 
fiantă a; unor proprietăţi fizice pe care le ştiam 
implacabile (gravitatea, opacitatea majorităţii ma¬ 
terialelor) sau afirmarea altora imposibile (ubicui¬ 
tatea) (Fig. 63) etc., sînt folosite, desigur, nu în sco¬ 
pul de a ne amuza, ci pentru a aduce mai aproape 
de intenţia-şi de adevărul viziunii naive transcrip¬ 
ţia ei plastică. Astfel, sînt mărite elementele sem¬ 
nificative din perspectiva motivului şi neglijate, în 
opoziţie cu ■ orice logică optică, acele aspecte ori di¬ 
mensiuni care în contextul viziunii de ansamblu de¬ 
ţin o importanţă minoră. Dar şocul produs de con¬ 
trazicerea neconflictuală a aşteptărilor şi deprin¬ 
derilor noastre şi constatarea că noua realitate ast¬ 
fel instituită rămîne totuşi credibilă şi prietenoasă, 
ba, uneori, chiar mai apropiată parcă, răscumpără 
„licenţele 4 * existenţiale ale naivilor printr-o notă ge¬ 
nerală de veselie, de amuzată revelaţie, ca atunci 
cînd, desprinzîndu-i-se brusc barba şi mustăţile 
false, moşneagul de pe scenă ni se dezvăluie a fi 
fost, în fapt, un copil deghizat. 

Iată, de pildă, Cocoşul lui Ivan Rabuzin. Deşi au¬ 
torul l-a voit probabil înfricoşător, dîndu-i propor¬ 
ţii gigantice (asemenea confratelui său din Punguţa 
cu doi bani , după ce a înghiţit cîteva cirezi de vite), 
nu reuşeşte decît să ne facă să zîmbim de fanfa¬ 
ronada lui, ţanţos-belicoasă. După cum, peştele uriaş, 
zburînd prin aer, de două ori mai mare decît pesca¬ 
rul ce l-a tras afară din apă, — pictat de Ivan Gene- 
ralic — pare parodia hîtră a exagerărilor din cele¬ 
brele poveşti pescăreşti (Fig. 64). Absolvite de peni¬ 
tenţa gravitaţiei, căruţele cu nuntaşi ale lui Ştefan 
Ştirbu plutesc în aer alături de zmeiele sărbătoreşti 
înălţate de copii într-o lume feerică şi veselă, ca 

un chiot de elev intrat în vacanţă. Dar, în reve¬ 
riile lirice ale lui Ştefan Ştirbu, nu numai gravitatea 
este suspendată, ci şi opacitatea pereţilor, indiscre¬ 
ţie optică ce ne face părtaşi la petrecerea veselă a 
unor nuntaşi sau a unei familii marcînd cu voie 
bună şi cu paharul ridicat vreo sărbătoare sau eve¬ 
niment familial. Atmosfera e destinsă,: posturile a- 
muzante, voioşia trecînd uşor şi firesc din atmo¬ 
sfera tabloului în sufletul privitorului. Iar cînd cu¬ 
lorile o iau razna, insinuîndu-se în obiecte ana¬ 
poda şi după o logică proprie, vacile devin roşii sau 
mov, caii albaştri ori verzi, pisicile portocalii, iar ra¬ 
murile desfrunzite ale pădurii par a împrumuta au¬ 
riul spicelor coapte. E o lume ireală şi totuşi fami¬ 
liară, apropiată, prinsă parcă în vîrtejul nebunesc 
al dansului dionisiac, eliberator de griji şi genera¬ 
tor de chiote ancestrale şi cîntece vesele.; O lume a 
convenţiei ce suspendă orice alte convenţii, ca.a bîl- 
ciului sau a circului, în atmosfera cărora redevenim 
copii, receptivi la glume şi giumbuşlucuri care în 
alt context ne-ar jena poate, dar care aici ne înse¬ 
ninează, făcîndu-ne să vedem în triplul- salt mor¬ 
tal chintesenţa curajului, în dansul pe sîrmă ecua¬ 
ţia echilibrului şi în performanţele focii acrobate 
atestarea inteligenţei universale. Şi. credem în ade¬ 
vărul şi justeţea acestei lumi, în pofida, şsimplităţii 
şi stîngăciilor ei evidente, cum credem în drama sau 
bucuria marionetei de lemn, deşi vedem limpede 
sforile care o animă. O lume deci, în care umorul, 
veselia, voia bună şi gluma sînt la ele acasă, pentru 
că exprimă seninătatea şi optimismul originar al spi¬ 
ritului naiv. 

Singurele forme ale comicului ce nu+şi găsesc co¬ 
respondent nici în umorul deliberat mici înt cel 
spontan, involuntar al artei naive, sînt •sarcasmul 
şi ironia satirică , deoarece ele presupun detaşarea 

critică a subiectului de obiectul reprezentat, ceea ce 
ar contrazice identitatea de esenţă dintre spiritul 
naiv şi universul de idealuri, simboluri şi forme 
prin care se exprimă. Dezvăluindu-ne lumea sa mi¬ 
raculoasă artistul naiv nu este un comentator o- 
biectiv al unei realităţi constatate în afara sa, ci se 
mărturiseşte pe sine. De unde şi comuniunea tota¬ 
lă între ideal şi real, dintre esenţă şi existenţă, comu¬ 
niune ce protejează orizontul moral al universului 
naiv de fals sau inautenticitate, făcînd veghea cri¬ 
tică de prisos. 


5. LA ANTIPODUL KITSCH-ULUI 

Una din cele mai frecvente şi nedrepte acuzaţii ce 
i se aduc artei naive este aceea de a fi o formă de 
manifestare şi de proliferare a kitsch-ului. Cum 
vom vedea însă, atît din punct de vedere motiva- 
ţional, cît şi ca structură antropologică şi formală, 
arta naivă se situează la antipodul kitsch-ului, fapt 
ce va ieşi în evidenţă de îndată ce vom analiza în 
paralel şi la toate nivelurile amintite aceste două 
modalităţi de expresie plastică. 

Confuzia dintre kitsch şi pictura naivă nu este posi¬ 
bilă decît la o privire grăbită şi superficială, şi nu¬ 
mai dintr-o perspectivă înceţoşată de snobism şi 
prejudecăţi. E drept că unele elemente formale, dar 
mai ales tematice, nu însă dintre cele mai semni¬ 
ficative, ale artei naive se situează în vecinătatea 
notelor caracteristice ale kitsch-ului. Ba chiar, în 
unele din ipostazele sale degradate, inautentice, îi 
încalcă şi teritoriul. Dar care edificiu artistic, oricît 
de respectabil, fie că e vorba de muzică simfonică, 
arhitectură sau pictură cultă nu a suportat, în sub¬ 
solurile sale, invazia igrasioasă a kitsch-ului? Faptul 

că direcţii stilistice notorii, precum barocul sau ro- 
coco-ul, au plătit uneori tribut kitsch-ului, nu ne în¬ 
dreptăţeşte să le etichetăm drept modalităţi de ex¬ 
presie ale acestuia. 

Adesea confuzia se naşte în chiar sfera receptării, 
o parte a publicului kitsch întîmpinînd cu simpatie 
lucrările naivilor în a căror simplitate şi firesc cred 
a recunoaşte lipsa de gînd şi comoditatea percep¬ 
tivă cu care i-a obişnuit frecventarea surogatului 
artistic. Dar, o atitudine perceptivă reducţionistă 
poate vulgariza opere dintre cele mai nobile. Eroare 
de adresă şi de comportament, de care mulţi con- 
j. temporani ai lui Rousseau s-au făcut vinovaţi. 

De vină pentru confuzia amintită mai sînt apoi chiar 
unii susţinători necritici ai artei naive care, orga- 
nizînd expoziţii sau alcătuind albume şi cataloage 
în baza unor criterii doar tipologice, nu şi valorice, 
includ în ele cu o dăunătoare toleranţă şi lucrări 
ce au devenit producţii de serie şi marfă de con¬ 
sum, printr-o pierdere a autenticităţii şi o lipsă de 
miză ce le transformă în dulcegării kitsch. 

Să vedem totuşi care ar fi acele cîteva elemente co¬ 
mune care permit, la prima vedere, o apropiere 
între kitsch şi arta naivă. 'în primul rînd, faptul 
că ambele sînt mesaje estetice de „cod slab u , ce 
reduc încărcătura lor semantică la semnificaţiile ex¬ 
plicite, fiind astfel de o accesibilitate imediată şi 
necondiţionată de vreo educaţie estetică anterioară. 
In al doilea rînd, faptul că tematic ocolesc amîndouă 
zonele conflictuale, grave ale existenţei, fiindu-le 
străină dimensiunea ei tragică, de unde atmosfera 
programatic idilică din lucrările lor. în sfîrşit, fap¬ 
tul că în ambele cazuri poate fi evidenţiată o anume 
imatnritate tehnică, deficienţe de meşteşug , ce le 
îndepărtează, pe fiecare în parte şi în felul său, 
de canoanele şi performanţele constitutive ale artei 

culte. Dar aici se. şi opresc posibilele analogii, nici 
ele cu totul justificate, întrucît se referă la efecte 
asemănătoare datorate unor cauze diferite. 

Să le analizăm în continuare, în paralel, spre a ve¬ 
dea ce le deosebeşte şi şă începem tocmai cu ceea 
ce părea că le apropie. în cazul kitsch-ului, senti¬ 
mentalismul dulceag exprimă nu atmosfera afec¬ 
tivă a unui univers interior, ci o concesie şi o cap¬ 
cană pentru a cîştiga sufragiile unei anumite cate¬ 
gorii de public. Vrînd să lase impresia că poetizează 
proza vieţii, kitsch-ul aplatizează şi prozaizează în 
fapt poezia ei autentică. Prin aceasta, kitsch-ul înal¬ 
ţă la rang de principiu existenţial inautenticul şi min¬ 
ciuna. In cazul său, idealul mistifică realul , îi to¬ 
ceşte conflictele, înlocuindu-le cu o stare emoţională 
plăcută, împăcîndu-ne cu o lume cu care totul ne-ar 
îndemna să ne confruntăm. Pentru arta naivă, di¬ 
simularea, inautenticul sînt din principiu excluse 
deoarece viziunea ei senină, idilică nu ne este pre¬ 
zentată drept realitate, ci ca o alternativă la ea. 
Este realitatea Zor, a naivilor şi e miraculoasă pen¬ 
tru că ei trăiesc în miracol. în cazul artistului naiv, 
realul şi idealul se suprapun. Firescul său încă mai 
hotărniceşte mitul. Născocirile sale sînt adevăratele 
lui „realităţi", tabloul său este o confirmare a rea¬ 
lului, aşa cum există îtt el, şi nu o transfigurare 
edulcorată şi deci mistificată a celui obiectiv. Iar 
starea lui, aşa cum ne-o comunică opera, este o 
stare de fericire chiar în registrul ei dramatic, de¬ 
oarece exprimă sentimentul comuniunii sale armo¬ 
nioase cu lumea, din perspectiva căreia chiar moar¬ 
tea devine un rit sacru şi necesar în alcătuirea ar¬ 
monioasă a lumii, calmă şi senină reintegrare în- 
tr-un ciclu cosinic. De aceea, voioşia pinzelor sale nu 
este o expresie de circumstanţă, şi nici zîmbetul pro¬ 
fesional al balerinului menit să ascundă încrînce 


104 



narea efortului. Pe scurt, sub aspect moral (şi mo- 
tivaţional) deosebirea dintre arta naivă şi kitsch este 
deosebirea dintre adevăr şi minciună, dintre auten¬ 
ticitate şi fals, dintre spontaneitate şi disimulare. 
Dar prăpastia ce separă spiritul naiv de patologia 
estetică a kitsch-ului ni se va înfăţişa şi mai adîncă 
dacă le vom compara din punct de vedere ontolo¬ 
gic şi axiologic. 

Sub aspect ontologic kitsch-ul este un surogat care,, 
produs în cantitate de masă, are menirea să înlo¬ 
cuiască şi să substituie creaţia artistică autentică. 
Dacă trăsătura fundamentală a artei naive este 
originalitatea, ineditul ei absolut şi individualitatea 
inconfundabilă a fiecărei opere şi a fiecărui artist; 
kitsch-ul trăieşte din pastişă şi copie, prin trans¬ 
ferarea unor teme, motive sau chiar subiecte con¬ 
crete din mediul conotativ, dens cultural, al marii 
arte în atmosfera rarefiată a filistinismului şi como- 
dităţilor subculturale. O enormă cantitate de copii 
realizate din ipsos, după diferite sculpturi celebre, 
ori prin folosirea tehnicilor cromolitografiei, după 
diverse picturi, ne sînt prezentate drept „opere de 
artă u cu pretenţia de autenticitate. Reproducerea 
sau copia ajunge, manipulată astfel, să apară la fel 
de valoroasă ca şi originalul. O adevărată tehnică a 
mistificării este utilizată în vederea convingerii pu¬ 
blicului că el nu ar mai avea nevoie de un alt sis¬ 
tem de opere decît cel al reproducerilor oferite prin 
intermediul pieţii de desfacere a kitsch-ului. Efec¬ 
tul cultural nociv al acestor copii stă în faptul că, de 
cele mai multe ori, ele trădează şi denaturează cali¬ 
tăţile originalului. Sînt reţinute, de obicei, doar as¬ 
pectele exterioare ale unei compoziţii — subiectul, 
anecdotica, precum şi efectele cromatice superfi¬ 
ciale, gesturile şi atitudinile melodramatice—- trans- 
pozabile în limbaj narativ. 

Şi pentru artistul naiv arta consacrată constituie a- 
desea model şi aspiraţie. Dar obligat să atingă a- 
ceste piscuri rîvnite pe cont propriu, el ajunge, da¬ 
torită instinctului său creator, să descopere noi căi 
de acces, care, deşi îl poartă spre alte ţeluri decît 
cele urmărite iniţial, le egalează sau chiar le depă¬ 
şesc prin intensitatea trăirii, prin sinceritate şi chiar 
prin ceea ce le deosebeşte. Astfel, arta naivă nu de¬ 
gradează şi nu denaturează, precum kitsch-ul, pro¬ 
cedee sau teme ale artei culte, ci produce, conştient 
sau nu, alternative artistice la fel de viabile, ce îm¬ 
bogăţesc şi diversifică repertoriul mijloacelor de ex¬ 
presie plastică. Deosebirea dintre ele este, în acest 
sens, deosebirea dintre creaţie şi imitaţie, dintre in¬ 
spiraţie şi mimare. 

Teritoriul operelor kitsch este un peisaj dezolant 
prin monotonie şi anonimat. El nu cunoaşte persona¬ 
lităţi distincte, identificabile stilistic şi nici perfor¬ 
manţe memorabile şi recognoscibile. Motivele mi¬ 
grează cu modificări nesemnificative de la autor la 
autor, procedeele sînt şablonizate, folosite imperso¬ 
nal şi conformist, invenţia nu e dorită iar şocul emo¬ 
ţional înlocuit prin efecte formale şi cromatice pur 
senzoriale, cît mai extravagante. Şi sub acest as¬ 
pect devine evidentă deosebirea organică dintre 
arta naivă şi kitsch: deosebirea dintre creaţie şi imi¬ 
taţie, dintre descoperire şi reproducere, dintre inspi¬ 
raţie şi mimare. 

S-a spus adesea că, asemenea subiectelor de inspira¬ 
ţie kitsch, şi arta naivă cedează uneori tentaţiilor li¬ 
cenţioase, seducţiei erotice. Intr-un masiv catalog, 
menit să prezinte şi să comenteze expoziţia mon¬ 
dială de artă a naivilor, Oto Bihalji-Merin rezervă 
chiar o secţiune întreagă Erosului naiv , 35 Nimic mai 
potrivit pentru a demonstra, şi în această privinţă, 
divorţul dintre ingenuitatea spiritului naiv şi vul- 

garitatea de principiu a kitsch-ului. Obscenitatea, 
s-a spus nu o dată, stă nu în nud, ci în ochiul care-i 
| priveşte, în proiectarea propriei vulgarităţi asupra 
| subiectului contemplat. Observaţie valabilă şi pen- 
t tru atitudinea receptorului faţă de operă. Impuri- 
| ta tea morală a unor spectatori poate pîngări, prin 
| proiecţie, o operă oricît de pură, făcînd din David- ul 
| Iui Michelangelo sau din Venus din Millo alcătuiri 
licenţioase şi transformînd orice nud într-un atac Ia 
pudoare. Pentru vechii greci, nudul reprezenta o 
formă firească de înfăţişare a naturalităţii umane fi¬ 
ind celebrat ca atare. Spiritul naiv este singurul 
care şi-a conservat această candoare contemplativă, 
văzînd în corpul omenesc o ipostază a armoniei şi 
frumuseţii naturale, integrabilă în peisaj la fel de 
firesc ca florile sau copacii. De aceea, nudul nu 
apare niciodată în contexte licenţioase, în scene de 
budoar sau în atitudini provocatoare, cum îl întîl- 
nim în kiţsch-ul erotic. El se adresează nu instinc¬ 
tului nostru sexual, ci percepţiei estetice. Cită de¬ 
osebire, de pildă, între nudurile viguroase ale lui 
Camille Bombois tratate fără pudice inhibiţii, dar 
cu o spontaneitate a firescului natural, şi lascivi¬ 
tatea convenţională, voit insinuantă, a femeilor în¬ 
făţişate de Gyorgy Stefula tolănite pe sofale somp¬ 
tuoase, într-o echivocă aşteptare. Contextul şi mo¬ 
dul de tratare trec astfel pînzele ultimului de pe 
simezele artei naive, unde le mai găsim uneori, pe 
cele ale kitsch-ului convenţional. 

Tratarea naivă a nudului se deosebeşte şi de cea ă 
artei culte care, chiar în ipostazele ei clasice (vezi 
Leda cu lebăda) a acceptat, uneori, pînă şi provo¬ 
carea pornografiei, transgresată artistic. în vreme 
ce naivii încearcă să păstreze eroticul în limitele 
reprezentărilor morale existente, arta cultă a rupt 
toate zăgazurile, dînd curs, în forme cît mai acute. 

mai provocatoare şi mai violente tuturor temelor şi 
simbolurilor sexuale pînă de curînd indezirabile şi 
interzise oricărei arte respectabile. Naivii nu posedă 
nici nemijlocirea instinctuală a primitivilor şi nici 
francheţea nevinovată a copiilor. Aparţinînd, de re¬ 
gulă, lumii săteşti sau cercurilor mic burgheze, nai¬ 
vii sînt legaţi de preceptele morale puritane, pen¬ 
tru care sexualitatea este un subiect tabu, suporta¬ 
bil doar estompat şi înceţoşat de convenţiile tradi¬ 
ţionale. 

In epoca actuală, a orientării artistice deschise spre 
sexualitate şi a formelor hiperrealiste de exprimare 
a ei, „arta erotică“ a naivilor ni se pare expresia 
unei aproape pudice şi infantile simbolistici sexuale. 
Incluse, cum am mai spus, în ordinea naturalului şi 
implantate organic în peisaj, nudurile din pînzele 
lui Rousseau-Vameşul, Matiji Skurjeni sau Ondrej 
Streberl par a aparţine mai degrabă regnului vegetal 
decît celui animal, pînă într-atît carnalitatea lor 
este estompată de o tratare aproape florală, pur de¬ 
corativă, a corpului feminin. Femei, învăluite de 
un misterios fluid erotic, apar frecvent şi în pictura 
lui Morris Hirshfield. O anume pudicitate spontană 
îl face să evite însă reprezentarea nudului altfel de¬ 
cît din spate sau din profil. O tînără fată, plasată 
cu spatele la noi, se contemplă goală într-o oglindă. 
Dar, împotriva oricărei legităţi a reflecţiei optice, 
imaginea din oglindă ne artă aceeaşi poziţie, din 
spate, a fetei (Fig. 65). Feţele personajelor sale femi¬ 
nine rămîn impasibile, nici un sentiment nu le în¬ 
călzeşte, expresia le e indiferentă, nici senzuală, 
nici provocatoare, nuditatea lor — neîntinată. Pic¬ 
tura sa ne evocă construcţia ornamentală a miniar 
turilor persane, ca şi bogăţia curbelor proprie sti¬ 
lizărilor islamice. 

Oricum, erotismul naivilor este filtrat estetic şi mo¬ 
ral, spre deosebire de cel gregar, pur instinctual al 
kitsch-ului; cistfel că orice confuzie între ele pe 
baza aşa-zisului numitor comun al senzualităţii li¬ 
cenţioase nu poate fi decît dovada unei miopii in¬ 
tenţionate. 

Şi în plan axiologic deosebirile de esenţă se men¬ 
ţin. Intr-o ierahie a valorilor, kitsch-ul se prezintă 
ca species mediocritas prin excelenţă. Prostul gust, 
mediocritatea aspiraţiilor, platitudinea rezolvărilor 
plastice, iată cîteva dintre coordonatele valorice în¬ 
tre care poate fi localizat kitsch-ul. Dimpotrivă, gus¬ 
tul estetic al naivilor a moştenit siguranţa şi puri¬ 
tatea: multiseculară proprii artei populare; aspiraţiile 
sale, chiar dacă sînt ale omului simplu, nu sînt nici¬ 
odată meschine, iar snobismul kitsch-ului cu pre¬ 
tenţii îi rămîne necunoscut. în ceea ce priveşte rea¬ 
lizarea artistică propriu-zisă, arta naivă ajunge în 
permanenţă la soluţii plastice inedite, pline de o 
forţă , de expresie proaspătă şi originală. 

Sub aspect axiologic, kitsch-ul este calificat uneori 
şi ca „valoare ratată", ca „neputinţă sau deficienţă 
de meşteşug", ca „incapacitate tehnică" şi „slăbi¬ 
ciune artistică". In multe cazuri, aceste caracteri¬ 
zări corespund produselor respective, dar ele nu 
sînt universal valabile. Pentru că, nu o dată, kitsch- 
ul face dovada unei virtuozităţi tehnice ridicate. Să 
ne gîndim la numeroasele marine sau peisaje mon¬ 
tane — teme predilecte ale kitsch-ului — produse 
în serie, în care nu desenul, tuşa sau armonizarea cu¬ 
lorilor sînt deficitare, ci concepţia de ansamblu, 
banalitatea şi idilismul ieftin al viziunii. Ceea ce 
le lipseşte este profunzimea şi autenticitatea artis¬ 
tică. Tehnica naivului în schimb, ca a oricărui auto¬ 
didact, este adesea în suferinţă, dar stîngăcia sa, 
expresie a unei insuficiente culturi plastice, nu es- 

tompează dimensiunea spirituală, ineditul viziunii 
şi profunzimea sentimentelor exprimate prin operă. 
Intre abilitatea sterilă a kitsch-ului şi emoţionan¬ 
tele ezitări ale pictorului naiv, făcînd eforturi să 
ne comunice cu cît mai puţine pierderi bogăţia ima¬ 
gistică a universului său interior, orice sensibilitate 
nepervertită de ofensiva constantă a prostului gust 
va simţi neîndoielnic dincotro bate arta. 


<5. PORTRETUL, 

IN OGLINDA NAIVITĂŢII 

Arta naivă are de înfruntat încă multe prejudecăţi. 
De altfel prejudecăţile, ca şi zvonurile, cresc pe so¬ 
lul necunoaşterii. Impresia subiectivă, interpretarea 
viciată de preconcepţie, se substituie informaţiei o- 
biective, dînd naştere unei imagini deformate a o- 
biectului sau fenomenului în cauză. Una dintre a- 
ceste denaturări de esenţă, ce atribuie artei naive vi¬ 
ciile kitsch-ului, am încercat s-o combatem în ca¬ 
pitolul anterior. 

O alta, la fel de gravă, contestă, oricît ar părea de 
paradoxal, însăşi dimensiunea umanistă a picturii 
naive ca fiind un gen frivol, mai mult decorativ şi 
exterior, incapabil să exploreze fizionomia indivi¬ 
duală şi să-i redea profunzimea spirituală. Astfel, 
după eseistul german Kurt Hiller „naivii nu sînt 
capabili să reprezinte figura umană şi cine negli¬ 
jează chipul, neglijează omul*. 36 
Lăsînd deoparte incorectitudinea de principiu a 
afirmaţiei (ar însemna că peisajul sau natura statică 
sînt genuri ce trădează vocaţia umanistă a artei), 
ea este inexactă şi în ceea ce priveşte raporturile 
picturii naive cu portretul sau autoportretul ca gen. 

Deşi nu predomină, acesta nu lipseşte din reperto¬ 
riul ei tematic, îmbogăţind chiar istoria genului cu o 
interpretare proprie a figurii umane. Există, cu alte 
cuvinte, un „portret naiv u , aşa cum există unul cla¬ 
sic, romantic, impresionist şi cubist. 

Desigur, punctele tari ale „portretului naiv“ nu sînt 
nici perfecta asemănare cu originalul (a cărui rea¬ 
lizare ţine însă mai mult de virtuozitatea artizanală 
a pictorului — fapt pentru care portretul a şi fost 
recunoscut relativ tîrziu ca un gen autonom, de egală 
importanţă cu altele, abia prin Van Dyck) şi nici 
analiza psihologică. Dar aceste atribute lipsesc cu 
desăvîrşire şi portretului cubist, de pildă, pe care 
nimeni nu-1 contestă din această cauză. Hiller şi-ar 
fi amendat probabil afirmaţia dacă ar fi răsfoit mai 
multe albume de artă naivă sau dacă ar fi vizitat 
măcar cîteva din marile expoziţii colective organi¬ 
zate tot mai des în ultimele două decenii. Secţiuni 
întregi ale acestor expoziţii au putut fi dedicate por¬ 
tretului, iar cunoscutul animator şi exeget al artei 
naive, Rolf Italiander, a reunit în 1974 şi apoi în 
1981, în cadrul expoziţiilor dedicate exclusiv pic¬ 
turii naive pe care le-a organizat la „Muzeul Rade“ 
din Hamburg, 47 şi, respectiv, 60 de autoportrete 
aparţinînd unora dintre cei mai cunoscuţi naivi con¬ 
temporani. 

Apariţia şi manifestarea portretului ca gen coincide 
nu atît cu un stadiu anume de dezvoltare şi maturi- 
evaluarea, o dată cu Renaşterea, a semnificaţiei pav- 
zare a tehnicilor de exprimare picturală, cît cu re- 
ticularului, individualului şi concretului în raport cu 
generalul, genericul şi abstractul. Noua dimensiune 
a umanismului renascentist constă în conştientiza¬ 
rea şi afirmarea individualităţii şi unicităţii fiecărui 
membru al speciei umane. Nu mai este vorba acum 
de a reprezenta divinitatea prin om, sau omul prin 



una din interpretările sale aleatoare şi : nici simbo¬ 
lul unei demnităţi sau ierarhii sociale (regalitate, 
papalitate etc.) ce absorbea şi estompa în sine par¬ 
ticularităţile întruchipării lor materiale (ca în mai 
toată pictura bizantină şi îndeosebi în portretul vo- 
tiv), ci de a celebra libertatea şi demnitatea fiinţei 
umane proclamată teoretic de către Pico della Mi- 
randola în discursul său Despre demnitatea omului. 
Şi ele nu puteau fi probate deeît prin libertatea si 
demnitatea individului, idee susţinută cel mai bine 
în artă tocmai prin portret şi autoportret. Artistul 
însuşi dobîndea, în interiorul acestui gen, o liber¬ 
tate faţă de doctrine şi canoane plastice pe care nu 
şi-o putea manifesta în alte genuri, permiţîndu-i să 
inoveze. O va face Durer, care în faţa modelului viu 
uită să mai respecte regulile. El ştie că pentru a 
descifra fondul intim al modelului nici o cheie 
standardizată nu-i va fi de folos. De aceea, tensiunea 
ce emană din portretele şi autoportretele sale este 
mult mai dramatică deeît aceea care-i însufleţeşte 
compoziţiile imaginare. Inovatori importanţi ai ar¬ 
tei portretului vor fi, în continuare, Hans Holbein, 
Lucas Cranach, Tiţian şi El Greco. Treptat, însă, 
apropiindu-se de timpurile moderne, arta portre¬ 
tului se canonizează şi ea, pictorii lăsîndu-se absor¬ 
biţi de probleme formale (ale revoluţionarii viziu¬ 
nii şi tehnicilor plastice, în general) în detrimentul 
pasiunii de a observa. O dată cu transformarea no¬ 
ţiunii de tablou — care nu mai este conceput ca c 
redare iluzionistă a unui fragment desprins din na¬ 
tură, ci ca elaborare a unui produs al sensibilităţii 
pictorului —, portretul începe să fie contestat ca 
gen, reprezentanţii săi nemaifiind consideraţi drept 
artişti adevăraţi, ci artizani ai unei „industrii a 
portretului*. Deja la un mare pictor ca Ingres co¬ 
relarea reprezentării figurative cu modelul e mai pu- 

ţin importantă clecît dispunerea semnelor pe su¬ 
port, finalitatea desenului şi a compoziţiei, calită¬ 
ţi ie plastice ale operei precumpănind asupra iden¬ 
tităţii presupuse a schiţei cu modelul viu. Este vorba, 
în fond, de primatul interpretării asupra imitaţiei, 
idee ce va genera şi domina întreaga artă modernă. 
Disoluţia genului portretistic debutează prin inva¬ 
darea sa cu scene de gen şi de subiect. Exprimarea 
psihologiei individuale nu mai reţine în suficientă 
măsură interesul artistului spre a putea exprima fi¬ 
nalitatea operei. Modelul viu e tratat ca un sim¬ 
plu manechin, ca un suport al imaginarului, în vede¬ 
rea exprimării unei activităţi care depăşeşte cu 
mult redarea unei personalităţi individuale. Astfel, 
pentru Degas, de pildă, importantă e doar punerea 
în pagină. Dar se mai poate vorbi de portret atunci 
cînd figura individului nu mai este evocată de pic¬ 
tor spre a-i reda personalitatea; ci acesta îi repro¬ 
duce fizionomia şi gesturile în vederea afirmării 
unor valori total detaşate de persoana în cauză? Ca, 
de pildă, obsesia surprinderii plastice a mişcării şi 
a calităţii mediului ambiant, ce exprimă stilul par¬ 
ticular al impresionismului. Renoir sau Manet tra¬ 
tează şi ei figura individuală a modelului doar ca 
un suport al propriei lor imaginaţii şi nu ca pe un 
obiect capabil de un transfer direct pe pînză. Chiar 
şi Van Gogh, deşi îl putem considera singurul pic¬ 
tor ce a configurat istoria unui destin printr-o se¬ 
rie de autoportrete, nu poate fi nici el considerat 
un portretist, în sensul tradiţional al cuvintului. Iar 
apoi Cezanne şi Gauguin contribuie la nimicirea de¬ 
finitivă a ideilor pe care se bazase, timp de secole, 
forma portretului. Cezanne nu-şi mai observă mode¬ 
lul spre a-i face propriu-zis portretul, ci pentru că-i 
oferă suportul fenomenologic necesar ca punct de 
plecare pentru construirea sistemului formal ce-l re- 

prezintă. Prin opera lui Cezanne, noţiunea de per¬ 
sonalitate este definitiv transferată din domeniul 
percepţiei în cel al activităţii spirituale a pictoru¬ 
lui, respectiv în efortul de a pune ordine în cîmpul 
mobil al percepţiilor. Figura omenească este, astfel, 
concepută doar ca un ansamblu de suprafeţe şi de 
linii situate în spaţiu, în profunzime, sub o anumită 
lumină, asemeni unui munte sau unui coş cu mere. 
Prin aceasta, însă, arta portretului intră într-o criză 
fatidică. Nu orice reprezentare a figurii umane este 
un portret, ca, de pildă, atunci cînd ea este folosită 
doar ca pretext al unei speculaţii plastice şi înce¬ 
tează a mai fi centrul introspecţiei şi construcţiei 
plastice. Căci, aşa cum observă Pierre Francastel, 
„nu mai avem de-a face cu un portret atunci cînd 
un artist utilizează trăsăturile feţei umane numai 
pentru a le introduce într-o compoziţie care are 
pentru el altă finalitate, ci numai atunci cînd pen¬ 
tru artist finalitatea reală a operei realizate este 
aceea de a ne face să fim interesaţi de figura mode¬ 
lului în sine. Or, niciodată un Matisse sau un Pi- 
casso nu se străduiesc să ne atragă atenţia asupra 
personalităţii modelului lor. Ei nu fac decît să-l in¬ 
sereze în reţeaua complexă a activităţii lor imagi¬ 
nare. în univers există făpturi vii, fiinţe omeneşti, 
iar artistul nu vede nici o raţiune de a le elimina 
din cîmpul observaţiei sale. Dar procedînd astfel le 
atribuie un asemenea caracter de generalitate, le 
tratează în asemenea măsură ca pe nişte episoade 
ale aventurii sale vizuale, încît nu mai este cîtuşi 
de puţin cu putinţă să mai vorbim aici de por- 
tret u . 37 

Aşadar, portretul poate rezulta doar atunci cînd, în 
mod deliberat, artistul pune între paranteze in¬ 
teresul pe care-1 resimte pentru propriile sale per^ 
cepţii, urmînd de a ne face sesizabilă aparenţa unei 

alte individualităţi decît a sa. Noţiunea de portret 
implică luarea în considerare a celuilalt. Cum, însă, 
în epoca noastră unicitatea persoanei se estompează 
prin masificare şi uniformizare, prin pierderea sa in 
ansambluri anonime şi serii concepute statistic, era 
firesc să consemnăm, nu numai în plan estetic, ci 
şi sociologic, regresul acestui gen cu îndelungată 
tradiţie în istoria artei. 

Am invocat acest succint şi fatalmente schematic 
excurs istoric asupra portretului spre a putea pune 
mai limpede în valoare originalitatea şi semnificaţia 
portretului naiv pentru arta contemporană. Situată 
în afara curentelor, fluctuaţiilor şi modelor pe care 
le-a cunoscut arta profesionistă, pictura naivă, în 
general, şi portretul ei, în special, au putut con¬ 
serva principalii invarianţi tipologici ai genului, a- 
dăugînd acestui pattern schematic dimensiuni spi¬ 
rituale şi soluţii plastice noi, capabile să manifeste 
o influenţă revigoratoare asupra artei contempo¬ 
rane. Sinceritatea viziunii ingenue face transparente 
văluri pe care alţi artişti, subminaţi de un exces 
de reflecţie, de o imagine preconcepută de propriul 
intelect, nu le pot înlătura nu numai de pe chipul 
celuilalt, dar uneori nici de pe propriul chip. Dar 
autodezvăluirea este pentru naiv un procedeu fi¬ 
resc, ce asigură autenticitatea şi profunzimea emo¬ 
ţională a întregii sale arte. 

Prin portretele şi autoportretele sale, arta naivă se 
diferenţiază încă o dată de arta primitivă şi de 
cea infantilă. Arta primitivă nu cunoaşte indivi¬ 
dul ca purtător al unor proprietăţi unice şi dis¬ 
tincte. Arta epocilor timpurii şi cea a tuturor cul¬ 
turilor primitive vizează tipul, specia, genul. Indi¬ 
vidualizarea începe să se manifeste în artă abia 
mult mai tîrziu, prin preocuparea pentru portret 
şi autoportret. 

Aceleaşi motive care în plan filogenetic fac ca 
portretai să nu poată apărea în perioada primitiva 
a omenirii explică, în plan ontogenetic, absenţa 
portretului în preocupările artistice ale vîrstei in¬ 
fantile. Ca şi primitivul, copilul nu are încă con¬ 
ştiinţa eului, a propriei individualităţi şi nici pe 
cea a celorlalţi. Autoportretul este, aşadar, un re¬ 
zultat tîrziu al evoluţiei artistice, pe de o parte, şi 
al dezvoltării psihice a individului, pe de alta. 
Deci, în ceea ce-1 priveşte pe artistul naiv, intenţia 
de portret există, ca şi atitudinea existenţială nece¬ 
sară, adică deschiderea spre ceilalţi, intenţia de a 
face din redarea personalităţii lor principala fi¬ 
nalitate a tabloului. Şi chiar dacă, de cele mai multe 
ori, o tehnică deficitară îi împiedică să confere fi¬ 
zionomiilor trăsăturile caracteristice care să le facă 
uşor recognoscibile sau să exprime plastic finele 
nuanţe de expresie ce înscriu pe chip harta inferi¬ 
orităţii, portretele lor reuşesc să definească destul 
de exact personalitatea modelului prin plasarea lui 
într-un context semnificativ. In cazul pictorilor 
naivi, se verifică pe de-a-ntregul justeţea afirma¬ 
ţiei lui Johan Georg Hamann: „în accesorii se o- 
glindeşte cel mai limpede tipul unui caracter". Ca 
şi cum, pictorul naiv ar fi reinventat, pe cont pro¬ 
priu, o variantă sui-generis a portretului de apa¬ 
rat, în care modelul nu mai este înfăţişat doar în 
exerciţiul funcţiilor sale, ci, prin dimensiunea au¬ 
xiliară a compoziţiei, în intimitatea obiectelor ce-i 
reflectă obiceiurile, pasiunile, hobby-urile şi, une¬ 
ori, profesia. Făcînd „portretul unui grădinar", An- 
dre Bauchant se înfăţişează de fapt pe sine şi pa¬ 
siunea lui pentru flori, plasîndu-şi personajul în 
mijlocul unui cîmp de flori exotice şi pe fundalul 
unui parc cu copaci şi apă curgătoare consemnînd, 
de asemenea, marea lui dragoste pentru natură. 

Sau iată-1, de pildă, pe Ivan Generalic înfăţişîndu- 
ni-se în mijlocul mediului său cotidian, pe care l-a 
intitulat Atelierul meu: hambarul, o fîntînă cu cum¬ 
pănă şi în fundal casele miniaturale, ca dintr-un 
joc de cuburi, cu turnul bisericii din Hlebine. în 
faţa şevaletului pictorul priveşte indecis în jur, că- 
utînd parcă un subiect pentru pînza neîncepută. 
Peste umăr îl chibiţează un cocoş, în vreme ce res¬ 
tul animalelor domestice îl înconjoară aşteptînd 
răbdătoare să fie şi ele portretizate: vaca roşiatică, 
porcul de culoarea grafitului, gîştele bălăcindu-se 
într-o băltoacă. Pentru cei ce-1 cunosc doar pe omul 
Generalic, poate va fi greu să-i identifice fizionomia 
în personajul pictorului; pentru cei care-i cunosc 
însă pictura, recunoaşterea e simplă, căci imagi¬ 
nile colaterale ale acestui „autoportret'‘ reţin in¬ 
ventarul esenţial, definitoriu, al fiinţelor şi tipului 
de peisaj ce revin, aproape obsedant, în majorita¬ 
tea tablourilor sale. Un exemplu tipic de caracte¬ 
rizare a personajului prin context îl constituie şi 
foarte ingeniosul autoportret pe care şi l-a compus 
tehnicianul dentar Vladimir Bedekovic. Intrucît dinţii 
constituie baza activităţii sale profesionale, el se 
imaginează plutind pe o proteză dentară în ocea¬ 
nul vieţii. (Fig. 66). Sofia Erkens din Krefeld, cas¬ 
nică şi soţie a unui negustor de antichităţi, aduce 
în tabloul său atmosfera unei odăi saturate de o- 
biecte de artă, în vreme ce ea însăşi ne priveşte din 
imaginea reflectată în oglindă. Iar juristul pensio¬ 
nar din Piteşti Ştefan Debreczeni ne mărturiseşte 
într-un expresiv Autoportret cu trofee faptul că 
hobby-ul său n-a fost numai pictura, ci şi vînătoa- 
rea. 

Destule autoportrete ale naivilor reţin însă, în ex¬ 
presia plastică a figurii, suficiente trăsături menite 
să individualizeze şi chiar să definească personali- 

tatea autorului. Nu e de mirare, deci, că în marile 
cataloage dedicate picturii naive, la secţiunile bio¬ 
grafice, rezervate prezentării fiecărui artist în parte, 
editorii au preferat, de multe ori, în locul stereoti- 
pei fotografii obişnuite, publicarea cîte unui auto¬ 
portret. Mai puţin riguroase, poate sub aspectul 
asemănării „fotografice", ele ne comunică însă cu 
mai multă căldură şi emoţie haloul indescriptibil al 
personalităţii respective. Csontvăry, Louis Debat- 
tre, Frenjs Filipovic, Houtman, John Kane, Domi- 
nique Largu, Orneore Metelli, Nikifor, Henri Rous- 
seau, Adalbert Trillhause sau Mirko Virius, ca să-i 
numesc numai pe cei mai cunoscuţi, ne sînt prezen¬ 
taţi aşa cum s-au văzut şi ni s-au înfăţişat ei în- 
şişi. 

în ce priveşte portretul propriu-zis, adică imaginea 
altuia reflectată în propria subiectivitate, apari¬ 
ţia fotografiei pare să nu fi inhibat cu nimic do¬ 
rinţa pictorului naiv de a-şi fixa impresiile şi ob¬ 
servaţiile despre ceilalţi prin harul propriei mîini. 
Oricît de stîngace, de imperfecte, sub aspectul teh¬ 
nic al execuţiei, aceste portrete ne comunică totuşi 
ceva ce nici cel mai sofisticat aparat fotografic nu 
poate surprinde şi reda: emoţia comunicării, sin¬ 
ceritatea atitudinii şi căldura omagiului implicat 
de actul portretizării. Căci, pentru naiv, a picta 
chipul cuiva nu înseamnă a reproduce, ci a cele¬ 
bra. Admiraţia pictorilor naivi contemporani pen¬ 
tru un predecesor ca Rousseau-Vameşul a generat 
numeroase portrete alegorice ce-1 înfăţişează pe 
acesta înconjurat de muze, de confraţi celebri sau, 
cum sună titlul unei asemenea pînze, semnată de 
Rene Rimbert, Vameşul liousseau în drum spre glo¬ 
rie şi spre lumea de apoi . 

într-o epocă de declin a genului portretistic, a că¬ 
rui funcţie documentară şi de efect propagandistic 

a fost preluată de fotografie, film sau televiziune, 
arta naivă circumscrie o rezervaţie ce asigură nu 
numai conservarea unora dintre trăsăturile sale 
definitorii, dar chiar şi o resurecţie şi îmbogăţire 
a artei portretului. Astfel, portretele şi autopor¬ 
tretele lui Rousseau-Vameşul au exercitat asupra 
artei culte a vremii sale o influenţă asemănătoare 
cu cea a sculptorilor primitivi din Africa şi Poli- 
nezia. Mesajul mijlocit de tablourile sale a putut 
fi receptat cu uşurinţă deoarece venea într-o pe¬ 
rioadă în care începuse să se manifeste ruptura cu 
tradiţia unei virtuozităţi sterile, golite de conţinut. 
Soluţiile plastice configurate inconştient de Rous- 
seau veneau în întîmpinarea căutărilor şi experi¬ 
mentelor artistice ale epocii. 

în pofida asemănării lor, uneori uimitoare, cu mo¬ 
delul, chipurile pictate de Rousseau înfăţişează nu 
atît persoane, cît personificări ale reprezentărilor 
sale. Nu doar dimensiunea vizibilului perceput, ci 
şi cea conceptuală, ştiută, îşi găseşte expresia în 
ele. Dacă privim mai des şi mai îndelung feţele pe 
care le-a pictat Vameşul, vom recunoaşte intuitiva 
lui forţă empatică, capabilă să confere rigidităţii şi 
imobilităţii lor o existenţă magică. Gestul, mişca¬ 
rea sînt substituite la el prin calmul atemporalită¬ 
ţii. Pietrificate parcă, dar nu neînsufleţite, buzele 
încearcă să înveţe vibraţia surîsului. Un alt „clasic", 
Louis Vivin, îşi portretizează tatăl cu o expresie 
rigidă în priviri şi cu o încremenire nefirească a 
manilor împreunate şi a corpului şezînd. Aflăm, 
dintr-o însemnare, că l-a pictat din memorie, ca 
omagiu, după moartea acestuia. Să fie acesta e- 
fectul inconştient al sentimentului morţii asociat 
cu imaginea tatălui? Oricum, spre a mai diminua 
cumva imobilitatea statuară a bătrînului, Vivin îl 
plasează pe fundalul unui paravan înflorat. Faţa 

este, ca adesea Ia naivi, supradimensionată. Poate 
şi pentru că doar prin ea mai poate reînsufleţi 
corpul abandonat parcă nefiinţei. 

Portretele naivilor sînt deosebit de edificatoare, 
deoarece prin simplitatea şi claritatea lor, prin fran¬ 
cheţea lor copilărească ne facilitează o mult mai 
densă imagine a subiectului şi o întrezărire a fe¬ 
ţei sale ascunse. Comparînd un portret de Andre 
Eauchant sau Camille Bombois cu cele datorate 
unui Nikifor (Fig. 67), Max Raffael sau Vasile Fi- 
iip se va evidenţia de îndată polaritatea persona¬ 
lităţii şi modalităţii lor artistice. 

Fără complexe şi fără inhibiţii de puritate stilis¬ 
tică, pictorul naiv recurge, succesiv sau concomi¬ 
tent, combinîndu-le, la schemele atitudinale ale 
mai tuturor formulelor tradiţionale ale portretu¬ 
lui: de la formula „modernă" a portretului în pi¬ 
cioare, ce renunţă la plasarea modelului ca axă de 
simetrie a tabloului, plasîndu-1 excentric (inova¬ 
ţie a secolului al XVlI-lea), pînă la portretul de 
aparat, nortretul din „trei sferturi" sau portretul 
„bust“. Iar tratarea bonom-amuzată a subiectului 
alternează cu reculegerea reverenţioasă sau cu aura 
solemnităţii, cînd portretul se vrea un omagiu. 
Frumuseţea fascinantă a unui chip (vezi portretul 
Sophiei I.oren de losip Generalic, Fig. 68) îi atrage 
şi îl incită pe art.stul naiv în aceeaşi măsură ca 
tragismul unei existenţe sau ravagiile vîrstei în¬ 
scrise în dramatismul figurii (Cerşetorul de Mirko 
Virius, Ţiganul de Martin Mehekek sau Bătrîn clin 
Lika de Nikola Kovacevic). Extraordinarul portret 
al unei bătrine, intitulat Toamna şi datorat lui Ion 
Gh. Grigorescu din Cîmpulung-Muscel, poate fi¬ 
gura cu cinste în orice galerie dedicată expresivi¬ 
tăţii chipului un, n. Modelul, o bătrînă profesoară, 
ne e înfăţişat cu o faţă de .compusă de trecerea 

timpului, intr-o ţinuta de duminică, de parcă picto¬ 
rul ar fi surprins-o în timpul unei vizite. Rigidita¬ 
tea ţinutei este cea pe care mulţi bătrîni o afi¬ 
şează ca un suport al demnităţii, iar ploaia de frun¬ 
ze arămii ce o învăluie are menirea de a sublinia 
metaforic ideea încheierii unui cicl i de viaţă, ve¬ 
getal ca şi uman (Fig. 69). Tînără fată în roşu, 
portret pictat în 1967 de maramureş; mii Vasile Fi- 
îip, are o fermitate a liniei şi o sim htate clasică 
ce conferă chipului o expresie de nobleţe calmă si 
siguranţă de sine, precum liniştea de pe suprafaţa 
apelor adinei (Fig. 70). 

Ar putea servi toate aceste portrete şi autoportrete 
ale naivilor drept surse de identificare sau drept 
mărturii documentare despre anume persoane a că¬ 
ror fizionomie, memoria unei familii, a unei naţiuni 
sau a unei culturi doreşte să o imortalizeze? în prea 
puţină măsură şi numai accidental. Căci finalita¬ 
tea şi funcţia cognitivă a reprezentării chipului uman 
în pictura naivă este alta decît cea a portretului tra¬ 
diţional din arta cultă. 

în dorinţa de a se înţelege pe sine, ca individuali¬ 
tate, dar şi ca fiinţă generică, artistului i se oferă 
două posibilităţi: de a explora ceea ce este unic în 
fiece individ — subiectivitatea sa, sau de a încer¬ 
ca să pună în lumină ceea ce este comun tuturor 
indivizilor — umanitatea lor. Mărturia pictorului 
naiv pare să slujească mai ales celei de a doua 
alternative. De aceea, adevărul portretelor sale nu 
decurge din corespondenţa cu expresia fizionomică 
(tranzitorie şi aleatoare) a modelului, ci din certifi¬ 
carea apartenenţei sale generice. Ne simţim apro¬ 
piaţi şi legaţi sufleteşte de personajele ce defilează 
în faţa noastră, ca pe un ecran infinit, în portretis¬ 
tica naivilor. Pentru că umanitatea lor este în ex¬ 
presia ei plastică, oricît de stîngace şi şovăitoare, 

credibilă şi autentică. Credem, sîntem convinşi că 
aceşti oameni există sau au existat şi ne simţim 
cofraterni cu ei, deşi nu i-am întîlnit niciodată. Şi 
ne emoţionează pentru că vedem în ei expresia in¬ 
tuitivă a infinităţii umane, acea cascadă perma¬ 
nentă din care facem şi noi parte şi care în curge¬ 
rea ei neîncetată transformă clipa unicităţii noas¬ 
tre în eternitate. O revelaţie ce presupune victoria 
modestiei ingenue asupra orgoliului individualist. 



Motivaţia 


Nici o manifestare artistică durabilă, vădind con¬ 
stanţă stilistică şi continuitate nu poate fi un fe¬ 
nomen aleatoriu, accidental. Ea îşi are motivaţia 
fie în dinamica internă a artei, fie în climatul so- 
cio-cultural de ansamblu şi în „orizontul de aştep- 
tare“ al publicului. Sau în ambele. Şi chiar dacă 
interesul şi preocuparea pentru ea devin la un 
moment dat modă, nu înseamnă că fenomenul în¬ 
suşi este la rîndul său emanaţia unei mode. Ar în¬ 
semna să confundăm reverberaţia ecoului cu emi¬ 
sia sonoră ce l-a provocat. 

Nici arta naivă nu este efulguraţia trecătoare a 
unei mode. Ea răspunde unor trebuinţe spirituale 
perene, unei atitudini estetice specifice şi unor for¬ 
me de exteriorizare prin artă, ce o motivează total, 
conferind apariţiei şi mai ales dăinuirii ei un carac¬ 
ter de necesitate. Este ceea ce vom încerca să de¬ 
monstrăm urmărind motivaţia ei în sfera creaţiei . 
Dar nici marele ei succes de public sau atenţia din 
ce în ce mai largă de care se bucură în ultima vre¬ 
me din partea esteticienilor, istoricilor şi sociolo¬ 
gilor artei nu este expresia unui interes efemer, 
răspunsul mimetic dat unor preocupări mondene 
pentru un fenomen „exotic“, formă a unui snobism 


123 



pe dos. Aşa cum existenţa artistului naiv şi a crea¬ 
ţiei sale sînt emanaţia unor dimensiuni şi trebu¬ 
inţe afective ale omului contemporan, şi interesul 
publicului pentru această artă izvorăşte din aceleaşi 
străfunduri, prea îndelung ignorate, ale sensibili¬ 
tăţii ingenue. O cauzalitate ce va fi pusă în evi¬ 
denţă urmărind motivaţiile clin sfera receptării . 


1. MOTIVAJIA ÎN SFERA CREAŢIEI 

Viziunea artistică naivă şi mijloacele de expresie 
corespunzătoare ei au o vechime ce îngreunează 
stabilirea cu exactitate a momentului cînd s-a des¬ 
prins din sincretismul atitudinii estetice globale a 
omului faţă de realitate, individualizîndu-se şi difc- 
renţiindu-se de alte tipuri de manifestare a crea¬ 
tivităţii în artă. Căci motivaţia ei originară este, 
cum am mai arătat, de sorginte spirituală şi cores¬ 
punde unuia din principalii invarianţi ai naturii 
umane: ingenuitatea. 

Cu toate acestea ea este considerată de mulţi cer¬ 
cetători ca o invenţie a secolului XX. O „inven¬ 
ţie u , hotărît nu e, căci exista demult! O re-cles - 
coperire da, şi nu întîmplător. Deoarece atît sta¬ 
tutul socio-cultural al artei moderne, cit şi o anu¬ 
mită criză manifestă la nivelul conştiinţei estetice 
reprezentau condiţii favorabile pentru sesizarea 
şi recunoaşterea semnificaţiei benefice, nevigora- 
toare a breşei deschise de primitivitatea arhaică şi 
spontaneitatea naivă în arta modernă. Ele aduceau 
un suflu de autenticitate şi simplitate primordială 
ca reacţie la o artă dominată de virtuozitatea teh¬ 
nică, de disoluţia formei şi de abstracţionism. Per¬ 
turbarea unităţii culturale şi stilistice în cadrul so¬ 
cietăţii moderne, ce corespundea sciziunii din con- 

ştiinţă, a dus la agitaţia, disoluţia şi dezmembrarea 
normelor fundamentale, mijlocite prin tradiţie. Do¬ 
minaţia din ce în ce mai cuprinzătoare a omului 
asupra forţelor naturii în condiţiile scoaterii „pro¬ 
gresului" ştiinţific de sub controlul imperativelor 
morale şi a utilizării lui în scopuri adesea subu¬ 
mane, mutarea centrului de interese şi preocupări 
aproape exclusiv în domeniul pragmatismului teh¬ 
nologic şi sărăcirea corespunzătoare a potenţialu¬ 
lui psihic de cunoaştere şi dominare a sinelui au 
orientat din nou atenţia artei spre formele 
timpurii ale prelogicului şi intuitivului şi spre for¬ 
mele tîrzii ale neoprimitivilor. într-o epocă de în¬ 
străinare a individualităţii omului şi lucrurilor, vi¬ 
ziunea naivilor refăcea dialogul şi comuniunea din¬ 
tre om şi obiect, dintre eu şi lume. 

Plasată în afara convulsiilor şi tranziţiilor stilistice 
ale artei moderne, arta naivă se dezvoltă sub im¬ 
pulsul unor legi proprii. Ea nu este o artă opusă 
celei moderne, ci, în ipostaza ei actuală, o parte de 
mult ignorată a acesteia. 

Din ce în ce mai mulţi oameni încearcă să se re¬ 
găsească şi să-şi conserve individualitatea într-o 
lume dominată de tehnologii şi modalităţi de pro¬ 
ducţie anonimizate, refugiindu-se în universul com- 
pensativ şi consolator al artei naive, la lărgirea şi 
îmbogăţirea căruia contribuie punîndu-şi în va¬ 
loare propria sensibilitate şi imaginaţie, rămase de 
regulă nesolicitate şi nefructificate în activitatea 
lor profesională ori socială de zi cu zi. 

Aşa cum aburul auriu al toamnei coboară de la 
munte spre dealuri, învăluind apoi întreg cuprin¬ 
sul aşezărilor de la şes, lumina mirifică din su¬ 
fletul şi pînzele naivilor coboară dinspre sate cu- 
prinzînd oraşele şi pe tot mai numeroşi dintre lo¬ 
cuitorii lor, meseriaşi, funcţionari, gospodine sau 

pensionari, înnobilîndu-le duminicile şi clipele de 
răgaz cu o pasiune şi o îndeletnicire ce-i fac să 
se simtă liberi şi importanţi. „Pictura de dumini¬ 
că" începe astfel tot mai mult să devină o mişcare 
de masă, iar dincolo de valoarea ei estetică, sem¬ 
nificaţia sa socială, psihologică şi terapeutică nu 
trebuie subapreciată. 

Dacă în trecut, în izolarea şi anonimatul lor, pic¬ 
torii naivi descopereau drumul spre artă şi moda¬ 
litatea de ^expresie ce-i caracterizează în mod 
spontan şi pe cont propriu, astăzi proliferarea ar¬ 
tei naive are loc, mai ales, prin contaminare. 
Cînd, în condiţiile amintite, la începutul acestui 
secol, prin intermediul artei africane şi a celei 
din Oceania au fost căutate şi descoperite posibi¬ 
lităţi plastice noi, o interpretare a realităţii din 
care fac parte visul şi idolul, arta naivă intra în 
atenţia şi conştiinţa criticilor şi negustorilor de 
artă. Expoziţiile, tot mai numeroase, care au ur¬ 
mat, întîi din opera „clasicilor" genului, apoi din 
reprezentanţi ai artei naive de pe toate meridianele, 
cataloagele, albumele, reportajele şi articolele din 
revistele de mare tiraj în care era prezentată şi 
popularizată această artă au făcut ca din ce în ce 
mai mulţi oameni să conştientizeze posibila lor afi¬ 
nitate cu o modalitate de exteriorizare artistică pe 
care pînă atunci nu o bănuiau şi să-şi recunoască 
apartenenţa la tipologia spirituală şi afectivă a 
ingenuităţii naive. 

O mare parte a artei naive contemporane s-a năs¬ 
cut, astfel, direct sub influenţa artei naive existen¬ 
te, inspirată de ea, ca o prelungire şi o diversifi¬ 
care a ei. Venind pentru prima dată în contact 
direct cu arta naivă, prin intermediul expoziţiilor 
sau albumelor, mulţi îşi vor fi spus: „aşa simt şi 
eu, în felul acesta aş putea încerca să pictez şi 

eu‘\ Şi astfel fostul sătean de ieri, devenit între 
timp orăşean şi exclusiv „consumator 44 de artă, va 
fi întrezărit în „pictura de duminică 44 posibilita¬ 
tea reactivării şi reorientării sensibilităţii şi creati¬ 
vităţii sale artistice, manifeste altădată în contex¬ 
tul artei populare şi a folclorului, dar intrată în 
reflux şi conservată doar ca o stare potenţială în 
condiţiile asimilării prin intermediul mass-mediei 
a culturii citadine şi ale lipsei sale de orientare 
într-un sistem de criterii şi de valori noi pentru el. 
Ajungem astfel la una din principalele motivaţii 
socio-culturale ale proliferării fără pecedent a 
creaţiei artistice naive în zilele noastre: reorienta- 
rea şi absorbirea disponibilităţilor creatoare ale 
unei mari părţi a populaţiei, intrate în criză prin 
restrîngerea ariei de manifestare şi influenţă a 
folclorului. 

Creativitatea maselor între folclor şi arta naivă. 

Relativa restrîngere a expresiei folclorice, ca formă 
specifică a creaţiei populare prezente, este un fe¬ 
nomen observat şi consemnat astăzi în toată lumea. 
Etnografii, folcloriştii şi sociologii sînt unanimei 
în constatarea că în toate ţările dezvoltate şi în 
măsură din ce în ce mai mare şi în cele în curs de 
dezvoltare, unde ponderea populaţiei rurale des¬ 
creşte în favoarea celei urbane, aria creaţiei folclo¬ 
rice se restrînge ireversibil. Dispariţia treptată a 
artei populare în ţările industrializate nu este nu¬ 
mai rezultatul ultim al unui proces de dezvoltare 
tehnică, ci şi scena finală a unui complex proces 
social-istoric. Deşi mai puţin evident încă, feno¬ 
menul este propriu şi climatului spiritual-cultural 
al ţării noastre. Mai puţin evident — deoarece în 
contextul multiplelor forme ale stimulării mişcării 
artistice de masă, spectacolul folcloric, sub formă 
expoziţională (ceramică, port, ţesături etc.) sau de 

reprezentaţie (cîntec şi dans) este, paradoxal, mai 
prezent şi mai numeros pe scene şi în muzee decît 
oricînd înainte. Acest aspect maschează faptul că, 
în marea lor majoritate, toate manifestările res¬ 
pective nu sînt decît forme de preluare şi interpre¬ 
tare contemporană a unor creaţii clin trecut. Adap¬ 
tarea unor forme şi conţinuturi tradiţionale la i- 
dealuri şi experienţe sociale noi, dar mai cu seamă 
pastişele, degenerînd în serializare şi contrafacere 
artizanală, sînt astăzi ipostazele cele mai întîlnite 
ale folclorului. De aici şi ades semnalatele cazuri de 
poluare şi vulgarizare a unui univers stilistic, ca¬ 
racterizat la origine prin armonie, simplitate şi un 
desăvîrşit bun gust. 

Arta populară este produsul unei continuităţi is¬ 
torice moştenite iar nu emanaţia unui gust indi¬ 
vidual şi al unei inventivităţi libere de orice con¬ 
strângeri. Ea se bazează pe omogenitatea valorică 
a datinilor, convenţiilor şi tradiţiilor. Şi persistă 
atît cît dăinuie comunitatea sătească unitară sub 
aspect social şi psihic, de unde şi caracterul anonim 
şi colectiv (ca expresie a unui simţămînt unanim 
împărtăşit) al producţiei sale artistice. In condiţiile 
civilizaţiei moderne vechile structuri sociale săteşti 
se dizolvă. Arta populară şi folclorul îşi pierd con¬ 
ţinutul specific, originar şi se transformă în coaja 
decorativă a unui miez pierdut, în producţia se- 
rializată a unor obiecte de masă pentru consumul 
turistic. 

Concluzia ce se impune este aceea că, sub aspectul 
creaţiei originale i ^actuale, folclorul încetează de 
regulă să mai fie expresia nevoilor şi sensibilită¬ 
ţii estetice a maselor. Constatăm prin aceasta un 
fenomen istoriceşte condiţionat, ale cărui cauze 
complexe de ordin psihic, cultural şi socio-econo- 
mic nu ne propunem să le analizăm aici. Vom men- 

ţiona doar că ele ţin de ritmul rapid al urbaniză¬ 
rii şi modernizării universului rural, de mecaniza¬ 
rea şi industrializarea agriculturii, de modelele cul¬ 
turale noi ce se impun cu acest prilej prin inter¬ 
mediul mijloacelor moderne ale comunicării de 
masă. 

Ştergerea diferenţei dintre sat şi oraş nu se limi¬ 
tează numai la sistematizarea localităţilor şi creş¬ 
terea confortului locuinţelor, nici la progresiva 
mecanizare şi industrializare a muncii agricole, ci 
vizează în aceeaşi măsură asimilarea unor moduri de 
existenţă spirituală şi a unor necesităţi culturale, 
proprii civilizaţiei urbane moderne ce duc la dizol¬ 
varea vechiului stil de viaţă patriarhal-contempla- 
tiv. E firesc ca în aceste condiţii creaţia folclorică, 
anonimă , şi dînd expresie unui stil prin excelenţă 
colectiv — ca să amintim doar cîteva dintre carac¬ 
teristicile tipologiei sale estetice — să nu mai satis¬ 
facă necesităţile de individualizare şi autoexprimare 
prin artă ale unor personalităţi în plin proces de 
afirmare şi dezvoltare multilaterală. Iar prezenţa 
susţinută a folclorului pe scene şi în expoziţii, în 
emisiunile de radio şi televiziune, nu mai are în 
primul rînd semnificaţia unei creaţii actuale şi au¬ 
tentice a maselor, ci se înscrie mai mult în activi¬ 
tatea de conservare şi valorificare a tezaurului tra¬ 
diţional de simţire şi frumos al spiritualităţii româ¬ 
neşti. 

Diferenţa aceasta, mutarea accentului de pe creaţia 
originală pe interpretarea şi tezaurizarea folcloru¬ 
lui, se cere bine înţeleasă deoarece ea permite sesi¬ 
zarea şi explicarea motivelor psiho-sociale, compensa - 
tive, ale proliferării fără precedent a creaţiei artis¬ 
tice naive în lumea contemporană, în genere, şi în 
ţara noastră în mod special. Pentru că un cadru or¬ 
ganizatoric stimulativ precum cel asigurat de Festi- 


129 


valul Naţional „Cîntarea României" reprezintă nu 
cauza amintitei proliferări — cum se mai afirmă a- 
desea — ci consecinţa acestei stări de fapt, răspun¬ 
sul organizatoric al unei politici culturale sensibile 
şi receptive la mutaţiile din sfera manifestărilor şi 
nevoilor estetice ale maselor, cărora caută să le 
asigure condiţii optime de exprimare. 

In ultimele decenii am asistat la transmutarea unei 
mari părţi a populaţiei din mediul rural în cel ur¬ 
ban, fenomen cu ample consecinţe în planul muta¬ 
ţiilor culturale spirituale. Ţăranul de ieri devine 
muncitor industrial, apoi inginer, ceea ce nu înseam¬ 
nă însă că disponibilitatea sa artistică ce-şi găsea 
expresie în doina ivită din fluier, în măiastră încrus- 
tare a blidului, căucului sau lingurii de lemn ori în 
inventivitatea neîngrădită a motivelor de pe ii, fote 
şi pieptare se stinge. Numai că ia alte forme , co¬ 
respunzătoare noii pregătiri culturale a individului 
şi noilor sale necesităţi de autoafirmare: pictura „de 
duminică", muzica, literatura, teatrul etc. Forţa spr 
rituală anonimă, ce se manifestă prin intermediul 
artei populare, trăieşte mai departe în subteran şi, 
în condiţiile în care colectivitatea originară se des¬ 
tramă, năzuieşte la o reîntrupare individuală. Arta 
populară pe cale de disoluţie se revarsă în apele 
tot mai cuprinzătoare ale creaţiei de amatori. Ulti¬ 
mele iradiaţii ale unei expresii colective şi origi¬ 
nare se asociază cu instinctul ludic atemporal şi cu 
ingenua vocaţie formativă ce dăinuie dintotdeauna 
în om, îmbogăţind tipologia estetică a artei naive cu 
noi forme sui generis. 

Fondul constant de sensibilitate estetică, de dispo¬ 
nibilitate creatoare a poporului nostru este un dat 
psiho-social, istoriceşte condiţionat şi nu rezultatul 
unor măsuri organizatorice exterioare, oricît de sti¬ 
mulative. El există ca atare, chiar dacă-şi caută -— 

cum am văzut — forme de expresie noi, corespun¬ 
zătoare schimbărilor consemnate în viaţa spiritual- 
culturală şi artistică a societăţii. Clarviziunea şi jus¬ 
teţea indicaţiilor ce au dus la organizarea Festiva¬ 
lului Naţional „Cîntarea României" constau tocmai 
în sesizarea acestor mutaţii, în sesizarea marii şi 
permanentei disponibilităţi creatoare a maselor, ce 
nu mai încăpea doar în formele tradiţionale ale fol¬ 
clorului şi care se cerea canalizată spre modalităţi 
contemporane, de o sporită eficienţă creatoare şi 
audienţă de public. 

Aşadar, teza pe care am dorit s-o argumentăm prin 
consideraţiile de mai sus este aceea că bogata ac¬ 
tivitate a artiştilor amatori , şi în paralel cu ei a 
artiştilor naivi , de la oraşe şi sate, a preluat astăzi 
în cea mai mare parte funcţia estetică pe care fol¬ 
clorul o îndeplinea în raport cu sensibilitatea artis¬ 
tică, imaginaţia şi disponibilitatea creatoare a ma¬ 
selor . De aici importanţa deosebită pe care acest tip 
de activitate creatoare o deţine ca factor stimula¬ 
tiv deosebit de eficient în procesul dezvoltării mul¬ 
tilaterale a personalităţii. 

Alt impuls existenţial, ce a adus de astă dată largi 
pături ale populaţiei citadine (mici funcţionari, 
muncitori, casnice, pensionari) în zona de atracţie 
a creaţiei naive, este din ce în ce mai accentuata 
nevoie de participare şi de individualizare, impera¬ 
tiv în mult prea mică măsură satisfăcut prin activi¬ 
tăţile de producţie ori de viaţă cotidiană ale omu¬ 
lui contemporan. Şi totodată de manifestare ple¬ 
nară a disponibilităţilor sale afective, ameninţate, 
de asemenea, cu anchilozarea prin nesolicitare con¬ 
stantă. 

De la contemplare la creaţie. Componenta emoţio¬ 
nală joacă un rol deosebit de important în dezvol¬ 
tarea armonioasă a personalităţii. Exersarea afectivi- 

tăţii prin intermediul contactului susţinut cu arta 
deţine o funcţie vitală, indispensabilă menţinerii 
echilibrului spiritual al omului contemporan pentru 
că, parafrazînd lucidul avertisment adresat de Goya 
contemporanilor săi, putem spune azi că nu numai 
somnul raţiunii ci şi letargia afectivităţii naşte mon¬ 
ştri. Monştri ai omuciderii cu sînge rece, ai supu¬ 
nerii oarbe faţă de orice destin, ai dogmatismului 
scientist sau ai nepăsării faţă de agonia naturii. 
Acest „somn al afectivităţii" este pericolul princi¬ 
pal ce-1 pîndeşte pe omul secolului XX, căruia acti¬ 
vitatea profesională îi solicită — datorită gradului 
din ce în ce mai înalt de tehnicizare, automatizare 
şi abstractizare a mai tuturor sferelor de activita¬ 
te productivă — aproape exclusiv raţiunea, şi aceas¬ 
ta într-un mod neutru, anonim. Dar această exer¬ 
citare exclusivă a laturii raţional-logice a fiinţei 
umane constituie una din principalele surse de uni- 
dimensionalizare şi, deci, de sărăcire a personalităţii. 
Pentru că omul nu este numai raţionalitate ci şi 
afectivitate, el este bidimensional, iar funcţia for- 
mativ-compensativă a artei, în contextul civiliza¬ 
ţiei contemporane constă tocmai în aceea că repre¬ 
zintă una din principalele modalităţi de conservare 
a acestei bidimensionalităţi. 

în acest sens ni se pare de un optimism absoluti- 
zant opinia celor ce consideră exclusiv drept un 
cîştig faptul că, atît ţăranii, deveniţi orăşeni, cit şi 
locuitorii actuali ai satelor se transformă din ce în 
ce mai mult în public constant al artei, în cei ce 
contemplă şi se bucură neîngrădit de tezaurul ar¬ 
tei universale şi naţionale. 

Desigur, această creştere a publicului real al artei 
este un fenomen sociologic şi cultural pozitiv în 
orice condiţii. Nu trebuie neglijată totuşi conse¬ 
cinţa, în alt plan, a acestei situaţii, şi anume faptul 

că un contact al majorităţii oamenilor cu arta doar 
în calitate de public, de contemplator al operei, în 
cadrul procesului de receptare estetică, pare insu¬ 
ficient pentru ca arta să-şi poată îndeplini integral 
rolul de a-1 ajuta pe om să-şi conserve capacitatea 
de reacţie emoţională proprie, individuală, în faţa 
realităţii. 

în primul rînd pentru că întîlnirea publicului cu 
arta are (sau ar trebui să aibă) un caracter de eve¬ 
niment sărbătoresc, deci de excepţie, în şirul preo¬ 
cupărilor sale cotidiene. Nimeni nu merge zilnic la 
teatru sau la concert, nu-şi petrece viaţa în sălile 
de expoziţie. Trăirea estetică prilejuită de recepta¬ 
rea artei profesionale are, deci pentru cei mai mulţi, 
un caracter sporadic. Dimpotrivă, fiind prelungirea 
unei pasiuni născute în ei înşişi, şi răspunzînd ela¬ 
nului de dezvăluire şi autoexprimare a propriei lor 
personalităţi, arta naivă — ca şi creaţia folclorică 
în trecut — permite oricărui diletant un permanent 
dialog intim cu muzele, putînd deveni principala 
preocupare constantă a timpului său liber, dobîn- 
dind astfel un caracter de continuitate a activităţii, 
în al doilea rînd, deoarece gradul de participare a- 
fectivă, de trăire artistică este întotdeauna, din prin¬ 
cipiu, mai mic în condiţiile receptării decît în cele 
ale creaţiei directe. Creatorul dispune, indiferent de 
valoarea estetică a rezultatului, de o infinit mai mare 
libertate de alegere şi manifestare a gamei sale de 
sentimente decît receptorul, constrîns de operă să re¬ 
zoneze doar pe o anumită frecvenţă a senzorialităţii 
şi afectivităţii, stabilită de altul. 

întotdeauna, însă, accesul la creaţie în sfera artei 
culte a fost condiţionat de însuşirea de timpuriu a 
unor deprinderi tehnice printr-un îndelung proces 
de şcolarizare, ce transforma creaţia într-o zonă 
elitară cu accesul rezervat exclusiv celor ce au avut 

•şansa socială şi materială de a beneficia din vreme 
de o educaţie corespunzătoare. Ceilalţi, indiferent 
de înzestrarea lor nativă, „pierzînd trenul" instru¬ 
irii la vreme, trebuiau să se mulţumească pentru tot¬ 
deauna cu rolul de „public talentat" pentru crea¬ 
ţia altora. Cu lipsa ei de reguli, convenţii şi tehnici 
prestabilite, arta naivă permite însă, oricui şi la 
orice vîrstă, atunci cînd dispune de o sensibilitate 
estetică şi de o imaginaţie artistică autentice, să 
încerce pe cont propriu marea aventură şi bucurie 
existenţială a creaţiei. Iar semnificaţia socială, for¬ 
mativă şi compensativă, a unei asemenea partici¬ 
pări spontane la creaţie este de căutat nu în primul 
rînd în valoarea estetică intrinsecă a operei reali¬ 
zate (deşi, de cele mai multe ori, această valoare 
există), cit mai ales în efectul de dezmărginire şi 
eliberare a potenţialului creator exercitat asupra in¬ 
dividului însuşi. 

Dispunînd de atari virtuţi formative, „practicarea" 
artei naive are menirea de a trezi şi dezvolta înzes¬ 
trarea artistică a cit mai mulţi oameni, respectiv 
în a le asigura posibilitatea participării directe la 
creaţia estetică şi în a face ca această participare să 
devină o trebuinţă internă a individului. 


2. MOTIVAŢIA 
ÎN SFERA RECEPTĂRII 

Mai mult decît în cazul oricărui alt gen, stil sau 
direcţie artistică, atracţia şi pasiunea publicului 
pentru arta naivă este scutită de orice fel de dis¬ 
criminări: sociale, profesionale, culturale, educaţio¬ 
nale sau de vîrstă. Cu alte cuvinte, în cercul co¬ 
lecţionarilor său numai în cel al admiratorilor ei 
poate fi întîlnită cea mai eterogenă comuniune re- 

ceptivă: şefi de state, miniştri şi diplomaţi, ală¬ 
turi de simpli cetăţeni anonimi; medici, ingineri sau 
profesori universitari, alături de muncitori, stu¬ 
denţi sau gospodine; scriitori şi actori celebri, ală¬ 
turi de pictori şi critici de artă dintre cei mai ele¬ 
vaţi; copii şi tineri, alături de bătrîni. Nici o barieră 
artificială ţinînd de educaţie, nivel cultural sau 
formaţie estetică nu pare a se interpune între ge¬ 
nerosul ei mesaj şi spiritualitatea însetată de fran¬ 
cheţea simplităţii şi trăirilor spontane a celor, tot 
mai numeroşi, ce se simt confirmaţi şi răscumpă¬ 
raţi prin ea. Pentru că sursa de emanaţie a undei 
sale de simpatie se află, undeva, în sfera general 
umanului, în fondul comun de generozitate, încre¬ 
dere, bucurie împărtăşită şi tristeţe com-pătimită, 
ce a făcut ca fiece individ să se simtă, indiferent 
de particularităţile şi contradicţiile ce-1 despart de 
ceilalţi, membru al comunităţii umane şi co-răspun- 
zător de destinul ei. în lipsa acestui sentiment, nici 
o speranţă într-o viitoare pace universală şi comu¬ 
niune socială nu ar fi fost posibile, şi astfel nici 
utopiile, ideologiile sau proiectele ce au încercat, 
fiecare în felul lor, s-o transforme în realitate. O 
realitate, nu doar intuită şi presimţită, ci concretă, 
palpabilă, .cum, iată, o regăsim oglindită, cu forţa 
de convingere a marilor şi mult năzuitelor adevă¬ 
ruri, în „ideologia", respectiv în atmosfera socială 
şi morală ce predomină universul artei naive. 
Şi, de asemenea, tot spre deosebire de alte genuri sau 
stiluri tradiţionale, puterea de seducţie a artei naive 
nu se întemeiază în primul rînd pe calităţile ei es¬ 
tetice (care rămîn, fără îndoială, importante), hotă- 
rîtoare fiind semnificaţia ei morală şi intensitatea 
afectivă a expresiei sale. De aici şi marea democra¬ 
ţie ce anulează orice ierarhie a motivaţiilor, posi¬ 
bilităţilor si căilor de acces spre intimitatea ei. 

Oricît de mare ar fi azi popularitatea şi răspîndirea 
artei naive, nu trebuie să uităm că ele nu repre¬ 
zintă un fenomen exploziv, ci rezultatul unei evo¬ 
luţii lente, cu o dezvoltare progresiv accelerată ce 
a început să fie evidentă abia în anii de după cel 
de-al doilea război mondial. 

Succesul lui Rousseau şi al celorlalţi clasici ai ge¬ 
nului, în condiţiile amintite ale descoperirii lor de 
către avangarda artistică pariziană din anii treizeci, 
nu a însemnat automat şi înlăturarea suspiciunii, a 
obstrucţiilor administrative şi chiar a dispreţului, 
întreţinute de snobism, de scleroza sensibilităţii şi 
a gustului artistic şi de miopia unor critici ce nu 
puteau găsi nicicum ochelarii cu dioptriile necesare 
spre a distinge noutatea şi autenticitatea acestui 
limbaj plastic neconvenţional şi, după normele a- 
cademice, agramat. Necunoaştere, intrigi şi nesin- 
ceritate contribuiau la această stagnare nefirească. 
Oricum, mentalitatea epocii interbelice nu ajunsese 
suficient de matură — estetic şi spiritual — spre a 
realiza că acest fenomen naiv constituia în fond 
unul din polii, din capetele cumpănei dialectice a 
istoriei, care, cu arta abstractă în celălalt talger, 
întruchipa legătura de intercondiţionare (cu valoare 
compensativă reciprocă) dintre teză şi antiteză, po¬ 
zitiv şi negativ, faţa şi reversul aceleiaşi drame 
umane, a aceleiaşi probleme a vizualului. Sau, cum 
scria Anatole Jakovsky, „Bomba şi oglinda! Desi¬ 
gur, nu oglinda unor reprezentări de un figurat ivism 
inept, demult depăşite, aflate de voie de nevoie in¬ 
tr-un continuu proces de decădere, după ce explozia 
abstracţionismului le-a dezagregat definitiv în o mie 
de cioburi, ci celălalt figurativism, autentic, acea 
viziune originară în formă brută, nucleul, izvo¬ 
rul întăritor şi fertilizator al modului nostru, occi¬ 
dental, de percepere vizuală a realităţii. Acest lu- 

cru explică de ce naivii noştri de azi, atît de ase¬ 
mănători şi de distanţaţi totodată de primitivii de 
ieri, sînt de fapt primitivii de astăzi, fie că o vrem 
sau nu“. 38 

De aceea, în ciuda tuturor opreliştilor, blamărilor 
şi refuzurilor unei reţele expoziţionale subordonată 
intereselor de un cu totul alt ordin, ale negustori¬ 
lor de artă, tot mai numeroase fire de apă proas¬ 
pătă, din izvorul acesta nesecat al ingenuităţii per¬ 
cepţiei, îşi făceau loc infiltrîndu-se în solul însetat şi 
arid al unei sensibilităţi secătuite de cultivarea uni¬ 
laterală a unei „monoculturi“. Căci ea avea un har 
căruia nimic nu i se putea opune prea îndelungă 
vreme: aceZa de a plăcea oamenilor de cea mai di¬ 
versă formaţie, pregătire şi structură. Şi acela de 
a înveseli , calitate pe care şi-a păstrat-o intactă şi 
astăzi. Desigur, orice artă de valoare exercită asupra 
publicului său o evidentă putere de seducţie, bazată 
pe o motivaţie estetică, istorică, de ordin cultural, 
de colecţie sau doar de natură comercială. Un anu¬ 
mit gen de artă atrage pentru sobrietatea şi pro¬ 
funzimea expresiei, altul pentru concizia abstractă 
a mijloacelor plastice. In sfîrşit, altul, pentru gran¬ 
doarea reverberaţiilor şi invenţiilor cromatice, etc. 
Dar parcă nici unul nu posedă, precum arta naivă, 
calitatea de a plăcea în mod universal, dincolo de 
orice autoexplicaţii şi interogări asupra motivelor 
sau naturii atracţiei pe care o exercită. Nu spunem 
prin aceasta că arta naivă ar fi reprezentat sau că 
ar constitui în prezent cea mai valoroasă direcţie 
de manifestare a expresivităţii plastice. Constatăm 
doar fenomenul largii ei audienţe, fapt ce nu ex¬ 
plică şi nici nu demonstrează însă valoarea ei es¬ 
tetică intrinsecă. Aceasta nu e niciodată o valoare 
exponenţială, în funcţie de numărul celor ce o re¬ 
cunosc ca atare la un moment dat. 

In sfîrşit, încă din primii ani de după cel de al 
doilea război mondial pînzele naivilor au început 
să fie cumpărate fără inhibiţia ori stinghereala a- 
ceea a achiziţionării unui lucru în secret, spre a 
nu-ţi atrage batjocura sau oprobiul celorlalţi colec¬ 
ţionari . Şi anume, au început să fie cumpărate din 
acelaşi motiv din care au fost pictate; din dragos¬ 
te. Nu ca valori de bursă sau ca investiţii de capi¬ 
tal, precum în atîtea cazuri ale artei moderne, ci 
întrucît aduceau un suflu cu adevărat proaspăt, ceva 
ce lipsea şi pe care numai arta aceasta îl putea 
oferi. Pentru prima dată în istoria artei moderne 
cumpărarea unor tablouri a încetat să mai fie o 
speculaţie. 

Arta naivilor plăcea, încîntînd numai sau copleşind 
de-a dreptul cu ezitări încă sau din toată inima. 
Ea plăcea deopotrivă simplului amator de tablouri 
„drăguţe", ca şi cunoscătorului sau colecţionarului 
versat. Şi îndeosebi pictorilor avangardişti, cubiş¬ 
tilor ca şi abstracţioniştilor, deoarece ei se numărau 
printre primii artişti liberi de orice tiranie a prin¬ 
cipiilor şi convenţiilor academice, dar şi suficient 
de generoşi şi de deschişi spre nou pentru a putea 
aprecia o artă, atît de deosebită, cel puţin formal, 
de cea pe care o practicau ei înşişi. 

Generalizînd, dar simplificînd totodată, putem con¬ 
sidera că motivaţia succesului de public al artei 
naive are o dublă natură, manifestă alternativ sau 
şi concomitent: psihică (ţinînd de un anume tip de 
reacţie spirituală, de atitudine cognitivă faţă de 
realitate) şi socială (exprimînd o reacţie faţă de 
societatea şi arta modernă). 

în plan psihologic , prima instanţă ce răspunde ia 
apel în prezenţa impulsurilor artei naive este cea 
a copilăriei , vîrstă depăşită fiziologic, niciodată 
însă total şi psihologic. încă din 1930, cunoscutul is- 

toric al artei abstracte Michel Seuphor, alcătuind 
un catalog pentru o expoziţie cu desenele şi pic¬ 
turile unor copii, scria în cuvîntul introductiv: 
„Unul din meritele epocii noastre — o epocă a cer¬ 
cetării ştiinţifice, a voinţei de precizie, a strădaniilor 
pentru o conştiinţă a ordinii — va consta în aceea 
de a fi readus în centrul atenţiei noastre acest al 
doilea pol al omului. Copilul devine pentru noi o 
mare valoare re-educativă, orientată împotriva scle¬ 
rozei noastre afective şi perceptive: el ne reîn¬ 
toarce la natură şi la izvoarele vieţii sufleteşti, exact 
acolo unde mecanismul vieţii moderne ne face să 
uităm fundamentele echilibrului nostru vital. Ca tot 
ceea ce exprimă şi epuizează trecutul nostru, supra¬ 
vieţuieşte şi copilul în fiecare din noi; dar este im¬ 
portant să conştientizăm favoarea acestei persis¬ 
tenţe, spre a nu fi siliţi să o suportăm împotriva 
voinţei noastre ca pe o forţă ostilă. Vreau să sper 
că, într-un viitor nu prea depărtat, o artă a acestui 
spaţiu spiritual al copilăriei va lua locul uzurpat 
încă astăzi de numeroasele manifestări ale unui ro¬ 
mantism, tarat cronic de un infantilism bolnăvicios, 
ca de pildă cele ale expresionismului şi suprarea- 
lismului". Tocmai acest „spaţiu spiritual al copilă- 
riei u , persistînd în fiecare din noi, ca o amintire 
sau ca o nostalgie, ştiut sau neştiut, este cel în care 
se insinuează astăzi, găsind condiţii prielnice de 
dezvoltare, arta naivă, paralizîndu-ne parcă orice 
voinţă de împotrivire, orice impuls de cenzură ra¬ 
ţională. 

In plan social, dezvoltarea şi stabilizarea succesu¬ 
lui artei naive în ultimele decenii — decurs în care 
numeroase alte direcţii stilistice s-au succedat pe 
podiumul fenomenelor la modă, iutrînd apoi ra¬ 
pid şi definitiv în uitare — vorbeşte despre posibili¬ 
tatea anulării distanţei dintre artă şi societate. Pen- 

tru mulţi dintre cei care-i caută tovărăşia, arta naivă 
constituie o nesperată revanşă a sensibilităţii uma¬ 
ne ultragiate de rigorile pragmatice, indiferente şi 
dispreţuitoare faţă de individ, ale civilizaţiei noastre 
tehnologice. Ea ne smulge din lumea motoarelor 
şi maşinilor, din cea a zgomotelor şi vitezelor ex¬ 
cesive, pentru a ne reda unui spaţiu şi unui ritm 
de basm. După munca obositoare, de zi cu zi, în- 
tr-un context mohorît şi impersonal, ea ne poartă 
uşor şi firesc într-o lume simplă şi calmă, inteligi¬ 
bilă in parte ca şi în întreg, pură şi viu colorată în 
care totul este aşa cum ar trebui să fie. 

Cît de puternic s-a accentuat influenţa şi forţa de 
seducţie a artei naive în zilele noastre se poate ob¬ 
serva în grafica şi pictura publicitară şi în cea a 
ilustraţiilor, ambele atît de intim legate de gustul 
predominant al vremii, genuri ce preiau tot mai 
mult modalităţi ale eficienţei formative din pictura 
naivă. Ceea ce pictorii autodidacţi din mijlocul po¬ 
porului au descoperit şi structurat cu mîinile lor 
stîngace, neinstruite, este preluat şi sintetizat (res¬ 
pectiv simplificat) în mod conştient şi cu o virtuo¬ 
zitate ascunsă sub forma unui stil poetico-jucăuş» 
Arta naivă face şcoală! 

Ritmului contemporan şi pulsului său afectiv îi apar¬ 
ţin nu numai muzica rock sau folk şi nici doar elanul 
cognitiv al explorării spaţiului cosmic, ci şi dorul 
după ipostazele originare ale unei perceperi afective 
a realului. Pictori, graficieni, dar şi publicul căruia 
aceştia îi vorbesc privesc cu nostalgie la inventivita¬ 
tea copilărească a naivilor. Uccello le e mai aproa¬ 
pe decît Veronese, iar Rousseau îi emoţionează mai 
direct decît Rafael. Şi nu întîmplător! Căci impu¬ 
nerea treptată a artei naive nu reprezintă decît re¬ 
versul, mai bine-zis reacţia loviturii mortale, date 
de curentele artistice moderne precum cubismul, ab- 

stracţionismul şi suprarealismul artei academice. In 
raport cu acţiunile dinamitarde ale acestora, pictorii 
naivi au început, în mod inconştient şi dintr-un reflex 
de autoapărare, să „secrete" în plan vizual un fel de 
„contraotravă tt , de antidot, în scopul de a conserva, 
după puteri, partea cea mai valoroasă a ambientu¬ 
lui nostru senzorial, de a păstra ceea ce mai era de 
salvat, de recuperat. Ei şi-au transpus aceste „vesti¬ 
gii u într-o lume proprie, existînd prin şi pentru ei, 
alături şi independent de prefacerile, adesea resim¬ 
ţite ca insuportabile, ale lumii reale. însă pentru ca 
nu numai ei, ci şi un public tot mai numeros să 
caute cu asiduitate drumul spre aceste rezervaţii ale 
naturii şi naturaleţii, ale omenescului şi firescului, 
trebuiau să se mai întîmple cîteva mutaţii şocante 
în sfera inovaţiilor şi permutărilor artistice. Trebuia, 
înainte de toate, să se resimtă urmările unei pre¬ 
lungite crize a tuturor valorilor plastice, accentuată 
de excese bizare de tot felul: pictură cu pistolul 
sau cu aruncătorul de flăcări, sculptură cu pikha- 
merul, sudarea haotică laolaltă a unor obiecte me¬ 
talice adunate prin explorarea lăzilor de gunoi, 
„sculptura absentă" prin săpare de gropi şi astu¬ 
parea lor, motociclete înfoliate în nylon şi urcate pe 
soclu spre a ne fi propuse ca opere de artă; mai¬ 
muţe înarmate cu pensulă şi şevalet, sau maşinile de 
pictat ale lui Triguely, pe scurt tot ceea ce avea să 
capoteze mai devreme sau mai tîrziu în pop-artă. 
Pop-arta avea să dinamiteze nu numai punţile de 
legătură cu ceea ce, de cîteva mii de ani, în ciuda 
tuturor înnoirilor şi variaţiilor, ne-am deprins să 
considerăm a fi arta, dar şi orice legături cu publi¬ 
cul contemporan. O legătură reînnodată astăzi, cu 
naturaleţe şi fără nimic ostentativ, de către arta 
naivă. • 

Nu altfel descrie situaţia artei moderne şi a divor¬ 
ţului dintre ea şi un public tot mai derutat eseistul 
francez, laureat al premiului Goneourt pe anul 
1961, Jean Cau; „Cine contemplă scena culturală a 
anilor ’70, poate constata pretutindeni dezorientare 
şi convulsii. Totul lasă impresia că omul de azi a 
suferit o pană sau că i s-a terminat benzina şi nu 
mai ştie încotro şi cu ce să înainteze. Pe toate un¬ 
dele şi prin toate mijloacele de comunicare ale lumii 
occidentale se bîlbîie profeţi ce par a-şi fi pierdut 
graiul: se lamentează, scot sunete nearticulate şi bat 
darabana pe vasele de bucătărie . . . Arta devine uni¬ 
formă, căci e aici o panică, ce paralizează totul şi 
face să vibreze o singură lungime de undă. Nu mai 
există astăzi nici o deosebire între un abstract ja¬ 
ponez sau unul francez, între un pictor «concret» 
din Germania sau unul din Argentina. Arta impro¬ 
vizează un mare şi ininteligibil cîntec de înmormîn- 
tare. Nu văd nicăieri vreo perspectivă de viitor pen¬ 
tru cultura noastră occidentală ... ea seamănă cu o 
mare licitaţie de lichidare sau cu vînzările cu preţ 
redus de la sfîrşit de sezon. Incapabilă să-creeze noi 
mituri, ea se limitează să demoleze. Incapabilă să 
vadă, ea ne orbeşte 44 . 39 Rînduri penibile, desigur, 
pentru mulţi artişti şi critici contemporani. Dar e 
poate bine că au fost, în sfîrşit, rostite. Snobii se 
vor face cu siguranţă că nu le aud. Căci ce să facă 
altfel cu „supranormativul 44 lor de aberaţii plastice 
pe care artişti, critici şi negustori cinici şi lipsiţi de 
scrupule i-au convins să le achiziţioneze la preţuri 
exorbitante? Celălalt public, cel numeros şi de obi¬ 
cei fără mijloace de a cumpăra arta, dar care o iu¬ 
beşte şi o contemplă dezinteresat, are din fericire 
un instinct mult mai sănătos. El nu se lasă atras ori 
abătut de toate adierile modei. Preferinţele sale nu 
creează modă şi nici celebritate, iar cărările prin 

care se apropie de artă se intersectează arareori cu 
marile drumuri oficiale. Şi, pe una din aceste căi 
lăturalnice, umbrită încă de copaci şi străjuită de 
fîntîni, departe de larma marilor autostrăzi, îl în- 
tîmpină şi-l călăuzesc, ca pe unul de-ai lor, artiştii 
naivi. 

O lungă perioadă aproape toate formele artistice de 
avangardă practicau mai mult o formă sui generis 
de „spălare a sufletului 44 decît de îmbogăţire a lui, 
iar efectul lor era o ultragiere a impresiilor şi trăi¬ 
rilor, o explozie a imaginii, o viteză accelerată a 
percepţiei, răsturnarea perspectivelor şi unităţilor 
de măsură, alternarea sălbatică de obiecte, figuri şi 
forme, totul fără nici o legătură logică între ele sau 
vreun fel de justificare decît o „conştiinţă ieşită 
din ţîţîni 44 , goală de idei, de sentimente şi ceea ce 
e mai grav, de viaţă interioară. După o asemenea 
perioadă, deci, descurajantă pentru oricine căuta în 
artă confirmarea propriilor sale resurse de armo¬ 
nie şi echilibru, arta naivă, (desigur, nu doar ea, dar 
parcă mai manifest şi mai direct) vine să ne asi¬ 
gure că în artă nu poate fi vorba numai de forme, 
ci şi de un mesaj şi de o armonie umană, de o emo¬ 
ţie de dinainte şi de dincolo de forme, stiluri, epoci 
şi noţiuni. Şi în baza acestei emoţii şi armonii gene¬ 
ral umane, pe care o exprimă în mod nedeliberat, 
arta naivă conţine „in nuce 44 universalitatea for¬ 
melor de creaţie care depăşesc limitele vocabula¬ 
rului formal al codurilor estetice tradiţionale. Ea 
întruchipează astăzi, în contextul civilizaţiei ima¬ 
ginii, un fel de „pre-imagine 44 , un tablou „primitiv 44 
echivalent cu un presentiment al unei anumite uni¬ 
versalităţi creatoare, în care (din nou) culoarea de¬ 
scrie şi exprimă, forma informează, dar este în ace¬ 
laşi timp şi frumoasă (fără a-şi propune aceasta), 
emoţionantă, în care spaţiul dă iluzia universului 

dar, simultan, îşi dezvăluie statutul de iluzie şi ne 
lasă doar experienţa pură a picturii. O aventură 
vizuală şi spirituală ce răsplăteşte aşteptările şi spe¬ 
ranţele cu care publicul contemporan vine în întîm- 
pinarea artei naive. 



II 

ARTA NAIVĂ 
ÎN ROMÂNIA 



Specificul 


Arta naivă, s-a spus, este atemporală şi anaţională. 
Ea ar aparţine unui domeniu spiritual plasat din¬ 
colo de orice coordonate spaţio-temporale concrete. 
Ingenuitatea este aceeaşi peste tot; ea este de nică- 
ierea şi de pretutindeni! 

Asupra acestei din urmă afirmaţii merită să dis¬ 
cutăm. La fel ca celelalte forme de manifestare ale 
copilăriei, modul ei de exteriorizare diferă şi el în 
funcţie de profilul psihic al individului, de tipul de 
valori morale şi spirituale pe care le-a asimilat şi 
care l-au format. Astfel, chiar dacă determinantele 
bio-psihice sînt predominante în motivarea compor¬ 
tamentului infantil, condiţiile specifice de educaţie, 
context socio-cultural şi climat fizic îşi spun şi ele 
cuvîntul, făcînd ca tipul de reactivitate afectivă şi 
de adaptare la mediu al unui copil de la sat să di¬ 
fere în cele din urmă de cel al unuia de la oraş; 
iar al unuia crescut la tropice, în comuniune liberă 
cu natura, de cel al unui nordic, pentru care spa¬ 
ţiul locuinţei, ocrotindu-1 de frigul de afară, con¬ 
stituie ambianţa cea mai familiară. Nostalgiile, vi¬ 
sele şi fabulaţiile lor compensatorii vor diferi în 
mod corespunzător. 

Cu atît mai mult arta naivă, care este emanaţia ce¬ 
lor mai nedisimulate vise şi năzuinţe ale unor oa¬ 
meni, prin profesie şi obîrşie mult mai apropiaţi de 
natura şi tradiţiile locului, va iradia lumina aparte a 
unui specific naţional. Ba, în mai mare măsură 
chiar decît oricare alt tip de artă, creaţia naivă 
poartă pecetea sensibilităţii, moralităţii şi capaci¬ 
tăţilor psihice (intelective şi imaginative) ale po¬ 
porului respectiv. Şi aceasta, deoarece ea e cel mai 
puţin mediată (deci retuşată şi reorientată) de con¬ 
venţii, reguli şi principii abstracte, universal vala¬ 
bile, precum cele estetice. Iar această reticenţă faţă 
de reguli face ca arta naivă să fie cu atît mai de¬ 
votată simţirii unei comunităţi. Specificul naţional 
nu este un dat premeditat, căutat anume de artistul 
naiv. El se strecoară în textura operei în mod spon¬ 
tan, cel mai adesea neconştientizat, şi pe mai multe 
căi. 

In primul rînd pe cea tematică ; peisajele, portul, da¬ 
tinile şi obiceiurile despre care povestesc în pînzele 
lor pictorii naivi sînt cele în mijlocul cărora au 
trăit, cele care le sînt sau le-au fost familiare şi pe 
care le evocă cu nostalgie. Chiar şi atunci cînd su¬ 
biectul este imaginar, simbolic ori metaforic, el preia 
ceva din miraculosul şi feeria basmelor, fabulelor 
sau snoavelor populare ale folclorului şi literaturii 
ţării respective. Şi cum n-ar fi aşa cînd pictura naivă 
este reacţia directă a ingenuităţii la evenimentele şi 
imaginile zilnice de care oamenii au fost impresio¬ 
naţi cel mai puternic. Altfel vor arăta, deci, cerul, 
munţii şi pădurile unui pictor român din Brusturi, 
în munţii Apuseni, şi altfel peisajul unui artist din 
ţările nordice, din Anzii Cordilieri sau de pe pla¬ 
jele haitiene. Dar nu numai fauna şi flora, care sînt 
obiectiv variabile (în pînzele nici unui naiv român 
sau iugoslav nu apar, de pildă, lei, tigri şi plamieri), 

ci şi modul de tratare a temei, felul dialogului dintre 
pictor şi tema sa contribuie la atmosfera specifică 
ce emană din diferitele „stiluri“ naţionale. Astfel, 
în pictura naivă românească natura, cînd este evo¬ 
cată plastic, nu e mai niciodată simplu decor, ci 
participă, însufleţită, la pulsaţia narativă a întregii 
pînze, cum se -întâmpla cu lucrările lui Ion Niţă-Ni- 
codin (Fig. 74), Petru Mihuţ (Fig. 75), Ghiţă Mitră- 
chiţă, Alexandru Savu (Fig. 78), Gheorghe Cio¬ 
banii sau Viorel Cristea. Iar dacă factorul tematic 
e mai puţin delimitativ în cazul pictorilor de pro¬ 
venienţă şi inspiraţie citadină, precum Robert Scrip- 
caru, Gheorghe S tur za, Constantin Florea, Con¬ 
stantin Enăchescu sau Emil Pavelescu, alte elemente, 
ţinînd de subiectivitatea artistului, precum opţiunile 
stilistice, criteriile decupajului din real, obsesiile 
cromatice şi formele inspirate de o tradiţie plas¬ 
tică proprie urbanităţii (accentuînd funcţia mime¬ 
tică a imaginii), pe care se străduiesc s-o imite în 
condiţiile unei imaturităţi tehnice evidente, le con¬ 
servă o individualitate ce-i face totuşi recognoscibili 
în contextul oricărei expoziţii internaţionale. 
Expresia plastică polarizează şi ea, alături de con¬ 
ţinutul tematic, liniile de forţă ale unui profil na¬ 
ţional în arta naivă. Deşi diferită ca structură, ca 
expresie şi finalitate de arta populară şi de fol¬ 
clor, plastica naivă îşi află resursele de sensibili¬ 
tate şi apetenţă pentru'frumos în acelaşi substrat psi¬ 
hic şi afectiv care le-a generat pe toate. Ea nu se 
dezvoltă izolat, în condiţii de seră, ci intr-un acelaşi 
areal geografic, etnografic şi etnologic, de care se 
lasă în mod fertil contaminată. Arta populară, atît 
de pregnant şi organic naţională, constituie funda¬ 
lul pe care se distinge, individualizîndu-se, arta 
naivă, dar în raport cu care putem identifica şi a- 
pumite influenţe şi filiaţii, permutări şi transfigu- 

rări ale unor tehniei sau matrice stilistice tradiţio¬ 
nale. Relevante corespondenţe organice s-ar putea 
stabili, de pildă, între valenţele expresive ale tradi 
ţiilor de artă populară din Muscel si pictura practi¬ 
cată de un naiv citadin, Ion Gh. Grigorescu din 
Cîmpulung. Cu toată pecetea personală a expresiei, 
putem identifica la el o sensibilitate anume pentru 
transparenţe de ton, pentru modulaţii delicate ce 
ne poartă cu gîndul la maramele şi fotele muscelene. 
Chiar şi în organizarea imaginii se resimte o oa¬ 
recare bidimensionalitate, ecou prelungit al simţu¬ 
lui ornamental ce a structurat spaţiul imagistic tra-: 
diţional. Foarte „românească 44 ni se dezvăluie a fk 
şi anecdotica pitorească transpusă pe pînză cu acul 
de Elisabeta Şefăniţă, tot din Cîmpulung-Muscel. 
Locul repertoriului ornamental tradiţional e luat de 
trama, împrumutată de obicei legendelor sau isto¬ 
riei, dar metoda de abordare a imaginii e în mod 
frapant tributară tradiţiilor plastice ale locului. Ea 
nu compune mental o imagine, pe care apoi o trans¬ 
pune pe pînză, ci o dezvoltă succesiv şi spontan, 
întocmai ca în procesul de realizare a ţesăturilor 
de casă ţărăneşti. Inspiraţia ei se lasă fertilizată, 
inconştient, de izvoarele secrete ce-i alimentează 
simţul raporturilor şi rafinamentul acordurilor cro¬ 
matice. Mulţi dintre pictorii noştri naivi de astăzi 
trădează atracţia pe care au exercitat-o asupra lor 
meşterii icoanelor pe sticlă, ca în cazul clujenilor 
Alexandru Cherecheş şi Mircea Corpodean sau al lui 
Nicolae Suciu, din judeţul Braşov. 

Subiectele s-au laicizat, ele sînt inspirate din 
legende (Meşterul Manole) sau din datini şi aspi¬ 
raţii actuale [Primirea miresei (Fig. 77), Mamă cu 
copil (Fig. 76), Cîntec pentru pace], dar rigiditatea 
figurilor, planeitatea şi concizia compoziţiei, dis¬ 
tribuţia volumelor, coloritul, ca şi modul de încă- 

drare a imaginii ţin indubitabil de tehnica tradi¬ 
ţională a pictării icoanelor pe sticlă. în legendele 
şi scenele sale de inspiraţie istorică, braşoveanul 
Traian Ciucurescu dă expresie unei imaginaţii plas¬ 
tice fecundate neîndoielnic de contactul cu arta, 
unică în lume, a meşterilor ce au zugrăvit asemenea 
scene (de pildă, Cucerirea Constantinopolului) în con¬ 
textul frescelor de pe pereţii exteriori ai mînăstirilor 
din nordul Moldovei. Motivele formale întîlnite în 
zugrăvirea pereţilor, în ornamentarea ceramicii sau 
a scoarţelor din diferite zone etnografice ale ţarii 
noastre îşi află, de asemenea, prelungirea, ca motive 
florale sau geometrice cu o funcţie estetică auto¬ 
nomă, în pînzele multora dintre naivii români, pre¬ 
cum Alexandru Savu, Petre Gheţu, Maria Trifu, 
Nicolae Suciu şi alţii. Creaţia naivă, această plantă 
miraculoasă, ivită între florile de cîmp ale tradi¬ 
ţiei populare, soră cu ele, dar aparţinînd unui 
alt regn estetic, îşi trage seva din meşteşuguri şi 
practici artistice a căror origine se pierde în ne¬ 
gura vremurilor precum şi din gustul pentru fru¬ 
mos al românului, din instinctul său ancestral pen¬ 
tru echilibru şi măsură, din atracţia lui permanentă 
pentru culoarea şi forma expresivă. Aşa cum seva ce 
urcă filtrată de celulele specifice unui anumit co¬ 
pac determină structura recognoscibilă a frunzelor 
sale, dincolo de mărimea, culoarea sau celelalte ac¬ 
cidente formale ce le deosebesc, şi seva spiritualităţii 
şi sensibilităţii proprii poporului nostru poate fi 
regăsită în marca inconfundabilă pe care o imprimă 
oricărui produs al creaţiei populare şi, în aceeaşi 
măsură, şi artei naive, ce-i moşteneşte astăzi nu nu¬ 
mai funcţiile, dar şi zestrea genetică, 
în perimetrul spiritualităţii populare româneşti, arta 
naivă se dezvoltă, mai ales, o dată cu emanciparea 
expresiei plastice din sfera canonică oficială, elibe- 

rare ce permitea sensibilităţii stilistice a omului sim¬ 
plu să-şi manifeste ingenuitatea fără oprelişti. Din- 
tr-o asemenea detaşare faţă de canon a evoluat prac¬ 
tica iconăritului pe sticlă în satele Transilvaniei. Şi 
ne gîndim, îndeosebi, la acea direcţie (localizată mai 
ales pe versantul nordic al Carpaţilor Meridionali) 
care nu a tins atît spre o exacerbare a decorativu¬ 
lui, influenţată de repertoriul formal al ceramicii şi 
ţesăturilor de casă (ca în Maramureş sau în zona 
Gherlei) cît spre supralicitarea anecdoticului, ce im¬ 
plica instanţe morale şi chiar atitudini sociale ca¬ 
racteristice. Opera iconarilor din Arpaş, Cîrţişoara, 
Făgăraş, alături de aceea unică a lui Picu Pătruţ din 
Sălişte, producător manual de cărţi ilustrate, confi¬ 
gurează nu numai în plan istoric ci şi în cel sti¬ 
listic cristalizarea unui profil specific incipient al 
artei naive româneşti. 

Cum sublinia unul din cei mai avizaţi exegeţi ai ex¬ 
presiei naive în plastica românească — Tudor Oc- 
tavian — „puterea şi originalitatea acestei picturi 
vine din adine, din tradiţiile artei ţărăneşti. El, ţă¬ 
ranul, n-are nevoie de dascăl de pictură, fiindcă 
are în jur exemplul imaginilor lăsate in pictura 
laică şi de aceea de prin biserici, de strămoşi, îm¬ 
bogăţit de imaginile naraţiunii popularei 40 
O a treia cale prin care specificul naţional se insi¬ 
nuează în fizionomia artei naive este cea a profi- 
lului psihic şi moral propriu unui popor. Dezvol¬ 
tatul simţ al realului, legat de o mare capacitate şi 
acuitate a observării amănuntului concret (fapt ce 
face ca pictura naivilor români să conţină, spre deo¬ 
sebire de cea a altor meridiane, foarte puţină nara¬ 
ţiune şi imagistică de tip fantastic); inventivitatea 
şi mobilitatea intelectuală; creativitatea accentuată; 
firea lui deschisă şi comunicativă, apetenţa nativă 
pentru umor — iată doar cîteva din trăsăturile ca- 

racteristice prin care se individualizează profilul 
moral şi spiritual al românului — trăsături ce con¬ 
feră un conţinut şi o expresie specifice şi artei naive 
din ţara noastră. Am amintit deja, în capitolul de¬ 
dicat „umorului naivilor", despre unda de veselie 
şi voie bună ce străbate majoritatea pînzelor naive 
româneşti, de amănuntul hîtru şi poanta savuroasă 
care le înrudeşte cu gluma şi snoava populară. Spi¬ 
ritul mucalit al lui Păcală pare să se fi insinuat în 
multe din compoziţiile lui Gheorghe Babeţ sau Ale¬ 
xandru Savu. Seninătatea şi ospitalitatea oameni¬ 
lor de la noi, ce se simt exponenţii unei naturi la fel 
de senine şi primitoare, cu care au trăit în comu¬ 
niune şi de care s-au simţit mereu ocrotiţi, trans¬ 
pare în mai toate peisajele naivilor, ce par tot atîtea 
seducătoare invitaţii la apropiere şi cunoaştere. Pen¬ 
tru că deschiderea voioasă şi comunicativă spre cei¬ 
lalţi, toleranţa şi îngăduinţa românului pentru stră¬ 
inul căutînd refugiu pe locurile sale şi alături de 
el, pe scurt omenia lui înţeleaptă au fost întot¬ 
deauna semnele siguranţei de sine, ale forţei calme 
emanînd din durată şi dăinuire, din certitudinea 
rădăcinilor adine împlîntate într-un sol mănos şi 
ocrotitor. Numai nesiguranţa şi slăbiciunea nasc 
suspiciune şi agresivitate defensivă. Un mediu na¬ 
tural neprieten, nesigur şi capricios, sugerînd o a- 
lertă continuă, va genera oameni cu firi închise, pru¬ 
denţi şi rezervaţi, trăsături ce-şi vor afla prelungi¬ 
rea şi în tonalitatea şi atmosfera creaţiei lor artis¬ 
tice, cu atît mai pronunţat cu cît aceasta este ex¬ 
presia nemijlocită a universului lor sufletesc. 
Iată pentru ce universul artei naive româneşti nu 
este convulsionat niciodată de semnele unor spaime 
ancestrale sau apăsat de angoasa unor presimţiri 
stresante, precum atmosfera din pînzele, altfel de 
o mare expresivitate, ale vest-germanului Friedrich 

Gerlach şi nici tarat de stranietatea expresionistă a 
personajelor şi atitudinilor, transpunînd plastic un 
scenariu al damnaţiunii, din pînzele aparţinînd aus¬ 
triacului de origine cehă, Karl Sirovy. Lumea în 
intimitatea căreia ne invită imaginaţia naivilor ro¬ 
mâni este o lume armonioasă şi paşnică, cu o climă 
ce a eliminat parcă furtunile şi mohoreala cerului 
înnourat şi cu o comunitate umană ce pare a nu fi 
învăţat coregrafia vrajbei, încrîncenarea răfuielii. 
Mai puţin spectaculoasă, poate, decît aceea a altor 
meridiane geografice, infuzate de un exotism şi o 
luxurianţă spectaculoase în sine, universul artei naive 
româneşti este însă mai reconfortant tocmai prin 
firescul său necăutat, prin familiaritatea gesturilor, 
ipostazelor şi locurilor, încă vii în fiecare din noi, 
chiar dacă, acaparaţi de alte dimensiuni şi impera¬ 
tive ale existenţei noastre cotidiene, păream a le fi 
uitat. Arta naivă românească este astfel pentru pu¬ 
blicul ei nu atît un prilej de evadare din real, de 
explorări imaginare ale unor orizonturi visate, dar 
niciodată văzute — ca în cazul unei mari părţi a 
artei naive universale —, cît un prilej de regăsire, 
de reîntoarcere în noi şi la noi, la universul de ima¬ 
gini, atitudini şi simţiri ce ne-au dăltuit, de-a lungul 
secolelor, fiinţa specifică, dar pe care avem din ce 
în ce mai rar prilejul de a le regăsi în contextul lu¬ 
mii de azi. De aceea, în faţa lor avem impresia nu 
atît a unei descoperiri, cît a unei reamintiri , ca în 
cazul acelor figuri umane ce ni se par cunoscute, 
deşi ştim sigur că nu le-am mai văzut niciodată. Pen¬ 
tru că, ceea ce ne-a reţinut atenţia la ele nu erau 
însemnele unei individualităţi, cît expresia generică 
a unui pattern tipologic cu care ne puteam identi¬ 
fica. 

Desigur, amprenta unui specific naţional nu poate 
fi detectată şi nici nu trebuie căutată în fiecare. 

respectiv în oricare dintre pînzele aparţinînd pic¬ 
turii naive româneşti. Ea se conturează inconfun- 
dabil abia din imaginea ei de ansamblu, dincolo, 
uneori, de orice amănunt concret ce ar putea fi 
izolat din context şi analizat ca atare. In acelaşi fel, 
unii copii îşi trădează filiaţia, sugerînd asemănarea 
cu părinţii, nu neapărat printr-o trăsătură fiziono- 
mică anume, cît prin întregul comportament, prin- 
tr-un „aer de familie", recognoscibil în zîmbet, gest, 
rostire etc. 

Prezentă din ce în ce mai des la marile expoziţii 
internaţionale, prin secţiuni sau chiar pavilioane 
ce-i sînt rezervate în exclusivitate, arta naivă ro¬ 
mânească îşi demonstrează tot mai evident indivi¬ 
dualitatea şi originalitatea. Mai puţin susţinută pînă 
acum de o exegeză pe măsură sau de albume cu¬ 
prinzătoare şi spectaculoase, care s-o impună pe 
plan internaţional, neinteresată şi dispensîndu-se de 
reclama gălăgioasă prin care arta naivă a altor me¬ 
ridiane caută să se afirme pe piaţa mondială a ar¬ 
tei şi in arena tranzacţiilor comerciale, dependente 
mai mult de capriciile modei decît de valoarea in¬ 
trinsecă a operelor respective, creaţia naivă româ¬ 
nească rezervă descoperitorilor ei din alte ţări sur¬ 
priza unei prospeţimi şi unei autenticităţi ce nu a 
avut de suportat consecinţele mutilante ale lucru¬ 
lui „la comandă" şi nici indiscreţia unei publicităţi 
cu substrat turistic, capabile să-i destrame orice aură 
de inefabil. 



Istoricul; 

Protagoniştii şi animatorii 


Perioada afirmării publice a picturii naive în ţara 
noastră e lesne de stabilit; poate fi precizat chiar 
anul primei expoziţii personale a unui artist naiv, 
recunoscut şi denumit ca atare: 1969 — Ion Niţă- 
Nicodin, la „Casa Scriitorilor" din Bucureşti. Mult 
mai greu, probabil chiar imposibil de datat sînt în¬ 
ceputurile practicării acestei arte, în formele ei in¬ 
cipiente, ce începeau să se cristalizeze ca o modali¬ 
tate aparte. Lucrînd izolaţi în vreun cătun oarecare, 
doar pentru bucuria lor şi alor lor, poate chiar ru- 
şinîndu-se de nepotrivirea acelor alcătuiri cu ca¬ 
noanele şi formele ştiute din tradiţiile unei arte 
populare ajunsă demult la perfecţiunea expresiei, 
cine ştie cîţi meşteri naivi nu s-au trecut din viaţă 
neştiuţi de nimeni sau de prea puţini, ducînd cu ei 
în anonimat lucrări al căror specific şi valoare apar¬ 
te, desigur, nici nu le conştientizau şi cu care s-ar 
făli, poate, astăzi orice muzeu al artei naive româ¬ 
neşti. 

Oricum, începuturile picturii naive în ţara noastră 
nu coincid cu momentul conştientizării şi susţinerii 
ei teoretice prin cei cîţiva oameni de cultură, scrii¬ 
tori şi critici ce i-au ocrotit efortul de afirmare. Şi 
nici măcar primii naivi, catalogaţi ca atare, nu tre- 

buie confundaţi cu cei dinţii artişti ai acestor me¬ 
leaguri ce se vor fi simţit atraşi şi confirmaţi de 
modalitatea plastică a expresiei naive. Ei vor ră- 
mîne, probabil, pentru totdeauna anonimi, pierduţi 
în masa indistinctă a iconarilor şi zugravilor ce au 
impulsionat puternic întreaga producţie artistică a 
satelor româneşti în secolele XVIII—XIX. Este e-. 
poca în care — cum remarca regretatul Vasile Drăguţ 
în prefaţa la un album dedicat Picturii murale ma¬ 
ramureşene — „vechea societate feudală se afla 
într-un accelerat proces de destrămare, iar apetitul 
cultural al fostelor vîrfuri sociale intrase în declin, 
dar asistăm la o semnificativă explozie de energie 
şi iniţiativă creatoare în rîndul breslelor de la oraş, 
dar mai ales în mediul sătesc, întreaga ţară acope- 
rindu-se de frumuseţea proaspătă a ctitoriilor ţă¬ 
răneşti. Este epoca în care din Crişana pînă în Mol¬ 
dova, din Oltenia pînă în Maramureş, pretutindeni se 
constituie numeroase echipe de meşteri dulgheri, de 
meşteri zidari, pretutindeni se pictează icoane şi bi¬ 
serici prin rîvna zugravilor care străbat ţara". 41 Iar 
cei care nu erau prin „profesie 41 zugravi şi iconari, 
dar asimilaseră acelaşi univers stilistic, transpuneau 
această gramatică formală, emancipată de canoane¬ 
le bizantine, în naraţiuni laice menite să înfrumuse¬ 
ţeze feţele unor componente de mobilier, sau în 
compoziţii cu o funcţie decorativă autonomă, precum 
a peretarelor. Inventarul lor imagistic asimila şi 
transfigura motivele de largă circulaţie în epocă, in¬ 
spirate din ilustraţiile cărţilor populare, din icoanele 
pe sticlă şi xilogravurile populare, cărora le confe¬ 
reau, printr-un plus de savoare şi de ingenuitate, 
o expresie nouă. 

Desigur, interesul şi preocuparea unor specialişti şi 
oameni de cultură pentru identificarea, şi în peri¬ 
metrul românesc, a unor creatori de artă naivă nu 

poate fi separat de ecoul internaţional pe care, 
debutînd cu anii '60, începuse să-l aibă pictura 
naivă, în general, şi cea din Iugoslavia vecină, în 
special. Numeroasele expoziţii, la care au fost in¬ 
vitaţi şi critici din ţara noastră, cataloagele şi al¬ 
bumele, pe care le-au adus la întoarcere şi care au 
început să circule printre specialiştii şi iubitorii de 
artă, au contribuit la conştientizarea şi popularizarea 
acestei inedite forme de manifestare a sensibilităţii 
artistice populare. Şi întrucît motivaţia artei naive 
s-a vădit a avea un caracter universal, s-a presu¬ 
pus pe drept cuvînt că ea trebuie să-şi aibă un co¬ 
respondent şi la noi. Cutare şi-a amintit că a vă¬ 
zut undeva, pe pereţii unor odăi ţărăneşti, pînze 
asemănătoare, altul a scos din depozitele unor mai 
vechi expoziţii de folclor sau de artă amatoare ta¬ 
blouri care pînă atunci trecuseră neobservate, căci nu 
se subsumau nici unora din categoriile stilistice ofi¬ 
cializate, fiind ignorate ca simple bizarerii sau cu- 
rozităţi accidentale. Oameni inimoşi, activişti ai cen¬ 
trelor judeţene de îndrumare a creaţiei populare şi 
mişcării artistice de masă, au început să colinde sa¬ 
tele, să iscodească şi să adune mărturii ale unei 
creativităţi mult mai vechi şi mai răspîndite decît 
s-a putut bănui la început. O creativitate care, spre, 
deosebire de recunoaşterea ei oficială şi conştienti¬ 
zarea ei teoretică, nu avusese nevoie de impulsuri 
din afară pentru a se manifesta şi nici nu era con¬ 
secinţa imitării unor forme de expresie plastică vă¬ 
zute întîi la alţii. Ca pretutindeni unde s-a afirmat 
cu deplină autenticitate, şi în ţara noastră arta na¬ 
ivă este expresia spontană şi necondiţionată a unei 
sensibilităţi şi inventivităţi creatoare ce-şi află re¬ 
sursele şi cauza formală în sine însăşi. 

Păstrînd proporţiile, am putea spune că descoperi¬ 
rea şi afirmarea creaţiei de excepţie a lui Ion Niţă 

Nicodin a jucat pentru pictura naivă românească 
acelaşi rol stimulator şi dezinhibant pe care recu¬ 
noaşterea valorii pînzelor lui Rousseau-Vameşul a 
avut-o, la vremea sa, pentru impunerea artei naive 
pe plan mondial. Analogia poate continua, întru- 
cît şi în cazul nostru, nu atît artistul însuşi, cît 
prietenii şi susţinătorii săi, oameni de gust şi de 
inimă, care i-au intuit talentul, se află la originea 
interesului manifestat, din acel moment, pentru pic¬ 
tura naivă din ţara noastră, atît de către forurile 
culturale de resort, cît şi de critică sau publicul 
larg. 

Integrat la început indistinct picturii de amatori şi 
prezent, în 1967 şi 1969, la expoziţiile republicane 
ale acesteia, unde obţine premiul întîi, Ion Niţă- 
Nicodin începe să fie identificat ca pictor naiv abia 
în 1969, în urma intuiţiei şi activităţii pasionate a 
unor metodişti de la Centrul de îndrumare a crea¬ 
ţiei populare din judeţul Arad, şi îndeosebi de că¬ 
tre directorul său de atunci, Ovidiu Cornea: I se or¬ 
ganizează, în acelaşi an, o mică expoziţie la Muzeul 
Satului din Bucureşti, unde este descoperit de Petru 
Comarneseu şi de George Macovescu, ultimul luînd 
iniţiativa de a-i organiza o expoziţie mai cuprinză¬ 
toare Ia Casa scriitorilor „Mihail Sadoveanu". La 
vernisaj au fost prezente numeroase personalităţi 
ale criticii literare şi de artă, artişti plastici, precum 
şi o serie de scriitori reputaţi. Ecoul acestei expo¬ 
ziţii în presa cotidiană şi culturală, la radio şi la 
televiziune a făcut din ea un eveniment cu rezo¬ 
nanţă naţională, ceea ce îi conferă primordialitate 
în contextul iniţiativelor deschizătoare de drum şi 
creatoare de opinie. Căci mai avusese loc, tot în 
acelaşi an, 1969, un alt eveniment semnificativ 
pentru istoria artei naive din ţară noastră: deschi¬ 
derea, la Piteşti, sub auspiciile revistei „Argeş “ a 

primei expoziţii naţionale, colective, de pictură naivă. 
Ecoul ei a fost însă, atunci, mai mult local. 

Şi alţi artişti naivi, ce încep în general să picteze 
după 1960, produseseră deja la acea dată lucrări 
importante: Ion Stan Pătraş din Săpînţa (Mara¬ 
mureş), Neculai Popa din Tîrpeşti (Neamţ), Ghiţă 
Mitrăchiţă din Dolj, Robert Scripcarul din Capitală 
sau Vasile Filip din Baia Sprie, dar în lipsa con¬ 
ştientizării şi conceptualizării genului proxim că¬ 
ruia i se subscria creaţia atît de personală a fie¬ 
căruia — arta naivă —, ei erau subsumaţi încă 
meşterilor populari sau artiştilor amatori.* Un fru¬ 
mos album, publicat în 1972 de Editura pentru Tu¬ 
rism, şi beneficiind de textul inspirat al lui Pop 
Simion, prezenta opera monumentală a lui Ion Stan 
Pătraş — Cimitirul vesel -— fără a menţiona nici o 
analogie sau apropiere a ei de arta naivă. Nici măş¬ 
tile groteşti ale Iui Neculai Popa, închipuite din 
materiale insolite, de la blană şi fuiorul de cînepă 
la tablă şi de la ştiuletele de porumb la bobul de 
fasole, formă ingenuă de restituire a unor obiceiuri 
mitice, coborînd pînă la nucleele păgîne ale tra¬ 
diţiilor noastre, nu-şi aflaseră încă termene de re¬ 
ferinţă în plastica naivă ce se năştea, autentică, vi¬ 
guroasă, seducătoare — dar anonimă şi încă neiden¬ 
tificată ca atare. Unul din primele articole de 
substanţă despre arta naivă — fără referiri însă la 
creaţia autohtonă —, publicat în 1966 de Ion Frun- 
zetti, într-o revistă cu tiraj restrîns, dedicată spe¬ 
cialiştilor, trecuse fără ecou. Importantul album 
despre Pictura naivă iugoslavă , cu sintetica şi clari- 
ficatoarea introducere teoretică a lui Modest Mo- 
rariu* editat de Editura Meridiane, apărea abia în 


Lin album editat în 1971 de Centrul de îndrumare a 
creaţiei populare şi mişcării artistice de masa îi sub¬ 
sumează încă, indistinct, artei plastice de amatori. 

1977 — moment important pentru istoriografia şi 
exegeza critică a artei naive din ţara noastră. Ea 
„despica apele 44 , dînd un nou impuls încurajator 
atît creatorilor, cît şi susţinătorilor acestei arte. Im 
puls amplificat şi de instituirea, în acelaşi an, a 
unor premii speciale rezervate artei naive în cadrul 
Festivalului Naţional „Cîntarea României 44 . O im¬ 
portantă funcţie euristică o va îndeplini şi excelen¬ 
tul album din 1979 despre opera clasicului naiv 
Henri Rousseau, alcătuit şi comentat tot de Modest 
Morariu printr-un studiu teoretic dens ce a în¬ 
semnat, la acea dată, şi mult după aceea, cea mai 
importantă contribuţie românească la elucidarea sur¬ 
selor, specificului şi modalităţilor de expresie ale 
artei naive. 

Dar deocamdată sîntem încă în 1969, la vernisa¬ 
jul bucureştean al picturilor bădiei Nicodin, luat 
nu întîmplător sub oblăduire de un grup de scrii¬ 
tori. Căci deschiderea lor spre frumosul autentic 
nu era handicapată de nici un fel de preconcepţii 
plastice academiste sau de snobismul estetic al unor 
critici şi colecţionari „avizaţi". Intervenţiile din 
presă ale lui George Macovescu, Petru Comarnescu, 
Ion Frunzetti, Radu Ionescu, precum şi ale altora 
au instaurat şi consolidat un climat de receptivita¬ 
te şi interes pentru creaţia naivă românească, în 
genere. La Piteşti se deschide, cum am mai amin¬ 
tit, prima expoziţie colectivă ce reunea, pe plan 
naţional, creaţia cea mai valoroasă a naivilor depis¬ 
taţi pînă atunci.* Principalii ei iniţiatori — Vasile 


* Pentru exactitate istorică precizăm că, prima oară în 
România, termenul de „artă naivă* a figurat tot la Pi¬ 
teşti pe afişul şi în catalogul unei expoziţii mai modeste, 
organizate în 1977 la nivel regional sub auspiciile Mu¬ 
zeului Judeţean Argeş. Dintre critici, evenimentul a fost 
comentat atunci doar de Petru Comarnescu. 

Savonea, Mihail Diaconescu şi medicul Roland An- 
ceanu, primul şi cel mai consecvent colecţionar de 
artă naivă din ţara noastră, a cărui zestre de pînze 
naive a stat la baza a numeroase alte expoziţii iti- 
nerate în ţară sau în străinătate, — puneau astfel 
bazele a ceea ce avea să devină prima Galerie (per¬ 
manentă) de artă naivă din ţara noastră. Expuneau 
14 pictori din toată ţara, printre numele ce aveau 
să se impună în continuare figurînd Constantin Stâ¬ 
rnea şi Robert Scripcaru, portretist al unor străzi 
umile şi singuratice amintind, prin atmosferă şi 
subtilitate cromatică, de Utrillo. Dar marea reve¬ 
laţie a expoziţiei avea să fie Ion Gh. Grigorescu, 
medic pensionar din Cîmpulung, despre care Tudor 
Octavian scria în 1973, dedicîndu-i o tabletă în 
„Flacăra", că „dintre pictorii noştri numiţi naivi, 
el are cel mai clar vocaţia marilor compoziţii cu 
gust parabolic.. . Lucrările sale (precum Suzana la 
baie , Sfoara vremii , Fiul risipitor şi Flaşnetarul) 
pot sta alături de piesele notorii ale unor artişti de 
pretutindeni . . . Intre cei cîţiva mici maeştri ro¬ 
mâni ai artei naive, el pare cel mai îndreptăţit să 
facă şcoală şi manieră". Şcoală nu a făcut, modes¬ 
tia sa îi refuza o asemenea vocaţie, dar excepţio¬ 
nalul său Portret de bătrînă , despre care am avut 
prilejul să vorbim, expus în expoziţia menţionată, 
în 1967, la Piteşti, a stat la baza colecţiei Roland 
Anceanu, fiind primul tablou naiv pe care acesta 
l-a cumpărat şi care l-a cîştigat definitiv pentru 
arta naivă. „Şcoală" au făcut însă alţii (Vasile Filip, 
Ion Niţă-Nicodin), susţinuţi acum de activiştii şi 
forurile culturale de resort, de critici şi reviste, 
căci arta naivă fusese de acum omologată ca o di¬ 
mensiune specifică şi legitimă a creativităţii plas¬ 
tice din ţara noastră. Au contribuit la aceasta, în 
afară de evenimentele expoziţionale amintite şi de 

ecoul lor, sensibilitatea estetică nepervertită, entu¬ 
ziasmul şi buna credinţă a unor oameni de cultură 
— scriitori, gazetari, critici şi artişti plastici, acti¬ 
vişti culturali — conştienţi de originalitatea şi bogă¬ 
ţia filonului de spiritualitate şi simţire românească 
pe care îl reprezenta această artă. Spre cinstea lor 
o seamă de profesionişti ai artelor plastice — cri¬ 
tici şi creatori — au susţinut de la început, cu co¬ 
legialitate şi competenţă, paşii spre afirmare a unei 
arte ce aducea pe simezele, pînă atunci destul de 
monotone, rezervate creaţiei neprofesioniste, lu¬ 
mina unei imaginaţii cromatice explozive, candoa¬ 
rea şi umorul izvorîte din resursele perene ale bu¬ 
nului simţ popular. Prezenţi în juriile de selecţie sau 
la vernisaje, la întîlnirile cu pictorii naivi, prilejuite 
de manifestările cu caracter republican, Ion Vlasiu, 
Ion Frunzetti, Octavian Angheluţă, Nicolae Argintes- 
cu-Amza, Ion Pacea, Ion Sălişteanu, Dan Grigorescu 
ş.a. au contribuit la sporul de prestigiu al acestor ma¬ 
nifestări, la clarificarea unor tendinţe şi la auten¬ 
tificarea valorii unor nume noi, la impunerea lor 
în conştiinţa publicului. Nici presa, îndeosebi cea 
culturală, nu a rămas mai prejos. Alături de iniţia¬ 
tivele de pionierat ale revistei „Argeş* 4 , care a pa¬ 
tronat primele expoziţii de artă naivă şi a consa¬ 
crat comentării lor pagini întregi, susţinînd afir¬ 
marea acestei direcţii artistice încă de la primul ei 
număr, „România literară", „Tribuna**, „Ramuri**, 
„Îndrumătorul cultural** şi „Tribuna României**, prin 
cronici şi comentarii pertinente, au lărgit ecoul public 
al creaţiei naive româneşti. Beneficiind de posibili¬ 
tatea de a oferi şi reproduceri în culori, revista „Fla- 
căra“ publică în perioada 1973—1974, sub semnăturile 
lui Cornel Bozbici şi Tudor Octavian, aproape in 
fiecare număr, sub genericul Civilizaţia ochiului, pre- 

zentarea principalilor creatori şi grupări din sfera 
artei naive.* 

în urma acestor demersuri, practice şi teoretice, 
începînd cu anii 70 arta naivă dobândeşte şi în 
ţara noastră un statut omologat atît din punct de 
vedere estetic, cît şi administrativ, intrând în aten¬ 
ţia organizatorilor de expoziţii din ţară şi de peste 
hotare. Centrul de Îndrumare a Creaţiei Populare, 
prin sectorul de artă plastică condus de Vasile 
Savonea —, ia cîteva iniţiative importante, între 
care deschiderea în 1971 la Bucureşti a unei expo¬ 
ziţii demonstrative, Pictori şi sculptori ţărani, me¬ 
nită a ilustra legătura dintre arta naivă şi izvoarele 
ei, îngemănate cu cele ale creaţiei populare, pre¬ 
cum şi organizarea unor expoziţii de grup dedicate 
celor mai dotaţi pictori naivi ai mediului urban: Ma¬ 
rin Văduva, Robert Scripcaru, Constantin Stănică, 
Ştefan Predoiaşi ş.a. Dar nu numai Capitala, ci şi 
alte centre culturale ale ţării în zona căror fusese¬ 
ră detectate grupe de creatori naivi, precum Arad, 
Bacău, Baia Mare, Botoşani, Iaşi, Piteşti, Tg. Mu¬ 
reş, încep să organizeze astfel de expoziţii persona¬ 
le şi de grup. Se cuvine să revenim asupra Piteş- 
tiului, atît pentru prioritatea sa absolută în iniţierea 
unor astfel de manifestări, cît şi pentru consec¬ 
venţa şi constanţa acestor iniţiative care au dus la 
permanentizarea primei şi pînă acum, singurei Ga¬ 
lerii (permanente) ele artă naivă din ţara noastră, 


* Este analizată astfel opera lui Ion Niţă-Nicoclixn, Ştefan 
Ştirbii, Ion Mărie, Alexandru Savu, Elisabeta Ştefăniţu, 
Viorel Gris tea, Robert Scripcaru, Alexandrina şi Ştefan 
Debreczeny, Ion Gh. Grigorescu, Gheorghe Sturza, Eu¬ 
genia Stănescu, Ghiţă Mitrăchiţă, Emil Pavelescu, Hu- 
ralambie Simionescu, Gheorghe Negru, Şcoala ţăranilor 
din Valea Largă (Mureş) — deci aproape toate numele 
afirmate pînă la acea dată. 

cu clădire proprie şi cu o activitate expoziţională 
permanentă. Botoşani găzduise în 1975 primul sa¬ 
lon de artă naivă al Moldovei. Aradul, în schimb, 
are meritul de a găzdui anual, începînd cu 1976, 
Salonul naţional de artă naivă , expoziţie tempo¬ 
rară ce reuneşte lucrările cele mai recente ale pic¬ 
torilor naivi din întreaga ţară. Ajuns în 1988 la cea 
de a 12-a ediţie, şi organizat în cadrul programului 
dens cultural al „Primăverii arădene“, Salonul este 
la această oră cea mai complexă şi importantă ma¬ 
nifestare dedicată artei naive. El îmbină latura ex¬ 
poziţională cu veghea teoretică asupra destinului, 
purităţii şi căilor de dezvoltare ale acestei arte prin 
organizarea la fiecare ediţie a unui simpozion teo¬ 
retic la care participă critici şi plasticieni de pres¬ 
tigiu, gazetari şi alţi oameni de cultură ataşaţi 
acestei arte. Ediţia, din 1988 a propus, de pildă, 
dezbaterii o problemă extrem de actuală: Au¬ 
tenticitate şi fals în arta naivă . Dacă toate ideile, 
tezele, experienţele împărtăşite de-a lungul anilor 
de participanţii la aceste simpozioane ar fi fost în¬ 
registrate şi publicate de organizatori, arta naivă 
românească ar dispune, fără îndoială, de una din 
cele mai solide şi profunde baze teoretice, capabilă 
să ofere şi acestui domeniu criteriile unei judicioase 
selecţii şi ierarhizări estetice. 

Sprijinului presei şi televiziunii i s-a adăugat con¬ 
tribuţia cineaştilor. Inteligenţei artistice şi subti¬ 
lităţii imaginative a unui regizor ca Titus Mesaroş 
nu putea: să-i scape şansa fructificării unui subiect 
atît de copios ca evidenţierea umorului involuntar 
al creaţiei naive. Pînze realizate de Ion Mărie, Ghi- 
ţă Mitrăchiţă şi Ion Niţă-Nicodin, pe o temă dată, 
la cererea regizorului (ilustrarea unui cîntec „de voie 
bună“) au oferit materia vizuală din care a luat 
naştere o peliculă fermecătoare în pădurea cea stu- 

joasă, ce a entuziasmat nu numai spectatorii, ci 
şi juriile mai multor festivaluri naţionale sau in¬ 
ternaţionale ce au încununat-o cu numeroase 
premii. 

Un semn al autenticităţii şi spontaneităţii artei na¬ 
ive româneşti este şi conservarea caracterului ei 
originar de creaţie individuală, singularizată, im¬ 
previzibilă şi aleatoare, refuzîndu-se oricărei ali¬ 
nieri la un acelaşi numitor. De aceea, în contextul 
artei naive din ţara noastră, nici nu sînt identifi¬ 
cabile grupe sau şcoli propriu-zise de pictură naivă, 
de felul „Şcolii de la Hlebine", a grupului de pic¬ 
tori din „Cercul de la Zagreb“ sau a celui de picto¬ 
riţe din satul Uzdin —* din Iugoslavia. Nu întîm- 
plător în toate aceste grupări, după o perioadă de 
început, legată de apariţia unor personalităţi cu o 
mare prospeţime şi originalitate de expresie (Ivan 
Generalic, Mirko Virius, Dragan Gâzi, Ivan Rabuzin, 
Janko Brasic sau Anuica Măran), au început să se in¬ 
staleze curînd pastişa, stereotipia artizanală şi manie¬ 
rismul, susţinute de o acurateţe tehnică tot mai evi¬ 
dentă la generaţiile actuale, „calităţi" ce i-au asi¬ 
gurat un răsunător succes de piaţă, dar şi o purita¬ 
te şi autenticitate mult diminuate, cum observa, în 
catalogul ultimei expoziţii de artă naivă de la Za¬ 
greb, însuşi criticul sîrb, Nada Krizic, prefaţînd sec¬ 
ţiunea rezervată naivilor din ţara gazdă. 42 
S-a vorbit şi la noi de „Şcoala de la Brusturi" în 
Munţii Apuseni, sau de cea din comuna Valea Largă, 
de lîngă Tg. Mureş, dar mai mult metaforic sau 
prin abuz lingvistic. Căci, din fericire, nici una din 
ele nu este propriu-zis o „şcoală" în sensul celor 
amintite mai sus. Cea mai cunoscută dintre ele, 
cea din satul Brusturi, avîndu-1 ca fondator şi ani¬ 
mator pe Ion Niţă-Nicodin, este mai mult o reuni¬ 
une de familie decît o grupare al cărui liant l-ar 

constitui un program şi o concepţie estetică proprie 
şi, mai mult, un stil comun. Majoritatea compo¬ 
nenţilor grupului sînt rude: Rodica Nicodin este 
nora lui Ion Niţă-Nicodin, iar Petru Mihuţ este 
tatăl Rodicăi Nicodin şi, deci, cuscrul aceluiaşi Ion 
Niţă-Nicodin. In ultima vreme au început să pic¬ 
teze şi soţia şi fiul lui Petru Mihuţ. Este de înţeles 
că pictura rezultată în urma unei asemenea conta¬ 
minări mimetice nu se mai diferenţiază adesea decît 
prin. . . semnătură. De la tematică, tuşă şi colorit 
pînă la desen şi compoziţie asistăm în fapt la vâ¬ 
ri aţiuni pe o aceeaşi temă şi nu la expresia unor 
personalităţi artistice cu profil distinct, fapt ce a 
pus în dificultate şi juriile diverselor expoziţii la 
care s-au prezentat în grup şi care, neavînd criterii 
după care să-i distingă, s-au văzut puşi în situa¬ 
ţia neobişnuită de a le acorda tuturor un „premiu 
colectiv" (!?) (Arad 1978 şi 1980). De fapt, din grupul 
pictorilor naivi din Brusturi doar Ion Niţă-Nicodin, 
Petru Mihuţ şi Rodica Nicodin se impun şi în planul 
valorii estetice prin originalitate şi soluţii plastice 
personale, ce nu permit vreo altă legătură între ei 
decit aceea de a fi fost consăteni. 

Singura grupare şi totodată departajare legitimă o- 
perabilă în perimetrul artei naive româneşti ni 
se pare cea efectuată de Vasile Savonea în exhausti¬ 
vul său album Arta naivă din România (Ed. Meri¬ 
diane, 1980) şi anume cea dintre pictorii naivi de 
provenienţă rurală şi cei de sorginte urbană. Orice 
altă încercare de subsumare a lor unor şcoli, pre¬ 
supuse sau reale, vădeşte fie o înţelegere eronată 
a statutului estetic şi existenţial al artei naive, fie 
o evoluţie degenerativă a fenomenului naiv de care 
e vorba. Pentru că arta naivă nu poate fi expresia a 
ceea ce s-ar putea numi îndreptăţit o „şcoală artis¬ 
tică" şi nici nu „face şcoală". Caracterul ei anis- 

toric şi neprogresiv face ca arta naivă să se re¬ 
găsească la începuturile ei cu fiece personalitate 
autentic ingenuă, pe cale de afirmare. Ea nu însu¬ 
mează experienţă de la epocă la epocă şi de la au¬ 
tor la autor, ci se dezvoltă, în urma influenţelor şi 
contactelor inevitabile cu arta profesionistă, exclu¬ 
siv de-a lungul procesului de cristalizare a unei o- 
pere personale, prin căutările, revelaţiile şi adaptă¬ 
rile proprii ale autorului. 

Condiţia artistului naiv este, aşadar, prin definiţie, 
„singurătatea alergătorului de cursă lungă". Menţi¬ 
nerea „în pluton", participarea la grupări sau şcoli 
colective, cu un program estetic şi tehnici de lucru 
comune, transmisibile prin rutină, vin în contra¬ 
dicţie cu fundamentele existenţiale ale artei naive, 
care este o descoperire continuă a artei pe cont pro¬ 
priu. Reunirea naivilor în jurul unui „îndrumător" 
generează pastişă, creaţia din vocaţie fiind înlocuită, 
ca impuls, cu acţiunea din imitaţie. Persoanele sau 
instituţiile îndrumătoare nu trebuie, în acest caz, 
să-şi asume mai mult decît rolul organizatoric de 
a le facilita procurarea bazei materiale a creaţiei 
(pînze, pensule, culori) şi de a le organiza un ca¬ 
dru expoziţional. Orice altă intruzie, teoretică sau 
practică, în procesul lor de creaţie sub formă de 
cursuri, clarificări şi dezbateri teoretice cu prezen¬ 
ţa artiştilor, duce la pierderea ingenuităţii lor crea¬ 
toare prin ridicarea (?) pictorilor respectivi la ni¬ 
velul conştiinţei estetice de sine. Dar, cum observa 
cu justeţe Octavian Barbosa, „rămîne de văzut dacă, 
ajunsă la conştiinţa de sine, arta naivă va fi în 
stare să-şi supravieţuiască. întrucît, după cum se 
ştie, greutatea nu este de a fi naiv, ci de a rămîne 
astfel după ce te-ai descoperit ca atare". 43 
Dar dacă relieful artei naive româneşti nu cunoaşte 
masivele unor şcoli şi grupări emblematice, piscu- 

rile sale singuratice ni se înfăţişează cu atît mai se¬ 
meţe şi mai atrăgătoare. Configurate clin roca dură 
a autenticităţii, ele îşi conservă profilul caracteris¬ 
tic, opunîndu-se eroziunilor modei, succesului şi 
popularităţii. Şi, ceea ce este mai important, apar 
mereu altele noi, printr-o tectonică secretă a sen¬ 
sibilităţii artistice populare, semn că în străfunduri 
clocoteşte vie şi la fel de activă magma originară 
a unei spiritualităţi cu vechime milenară. Fără să 
ne propunem enumerarea lor exhaustivă, ne vom 
opri la cele mai semnificative, spre a evidenţia, şi 
pe această cale, altitudinea şi profilul specific al ar¬ 
tei naive româneşti. 

La Ion Stan Pătraş, hîtrul inventator al unui sin¬ 
gular loc de „clacă“ a spiritelor, sculptor, pictor şi 
poet, ne-am referit într-un capitol anterior, cu oca¬ 
zia prezentării Cimitirului vesel din Săpînţa. Iar 
Neculai Popa este încă, după opinia noastră, mai 
aproape, în măştile şi sculpturile sale, de tradiţia 
şi spiritul creaţiei folclorice, subiectele lui fiind ar¬ 
hetipale, forma arhaică, iar finalitatea lor adecvată 
matricei stilistice şi existenţiale a satului. Poate că 
statutul estetic al acestui deosebit de înzestrat ar¬ 
tist e simptomatic pentru faza de trecere a acelor 
creatori, îndeosebi din mediul sătesc, aflaţi încă 
cu un picior pe continentul solid, de seculare sedi¬ 
mentări şi contribuţii colective al artei populare, iar 
cu celălalt căutîndu-şi sprijin pe una din numeroa¬ 
sele insule izolate şi individualizate ale artei naive. 
Dintre amintitele piscuri, cel reprezentat de opera 
lui Ion Niţă-Nicodin a avut, fără îndoială, impor¬ 
tanţa practică a unui reper orientativ şi forţa mag¬ 
netică de atracţie a unui far, ajutîndu-i pe mulţi 
dintre cei care cu două decenii în urmă îşi căutau 
încă, dezorientaţi, matca unei modalităţi de expresie 
proprie, să-şi afle drum spre ţărmurile primitoare 

ale artei naive. In primul rînd, deoarece în pînzele 
lui se cristalizase cu deosebită limpezime acea ma¬ 
trice estetică şi acele valori plastice care, dincolo 
de subiect, definesc prin simplitate, autenticitate, 
narativitate, stîngăcie şi prospeţime modalitatea de 
expresie naivă. Şi în al doilea rînd, deoarece prin 
şansa şi destinul social al operei sale, ajunsă în con¬ 
diţiile amintite la o rapidă popularitate, ea a în¬ 
deplinit o funcţie de model pentru mulţi dintre cei 
ce l-au urmat pe calea artei naive. Şi nu numai pen¬ 
tru consătenii săi din Brusturi, rude şi prieteni, pe 
care i-a influenţat uneori direct, prin îndemn si 
îndrumare, dar şi de către cei de pe alte meleaguri, 
ce se vor fi simţit încurajaţi, prin exemplul său, 
să-şi dea şi ei curs elanului de comentatori în ima¬ 
gini ai realităţii. Căci de la bădia Nicodin şi Ghiţă 
Mitrăchiţă, pînă la Petru Mihuţ, Petru Roman, -Ana 
Kiss sau Maria Trifu pictura naivă românească este, 
în cea mai mare parte a ei, precumpănitor o carte 
cu poveşti în care sînt evocate cu nostalgie frumu¬ 
seţea aparte a naturii din locurile natale, datinile 
şi obiceiurile tradiţionale sau evenimentele memo¬ 
rabile din viaţa satului. Istoria patriei, îndeosebi 
prin eroii ei legendari, constituie, de asemenea, un 
izvor nesecat pentru inspiraţia narativă a naivi¬ 
lor noştri. „Primele mele tablouri — mărturisea 
Ion Niţă-Nicodin în 1979, într-o convorbire cu 
gazetarul arădean Emil Şimăndan — redau ceea 
ce se petrece în natură. încă de la început am do¬ 
rit să fiu cît mai aproape de adevăr, tablourile mele 
să reflecte cît mai bine, cît mai autentic natura 
din această minunată vale a Munţilor Apuseni... 
In unul dintre tablouri am vrut să arăt că-i pri¬ 
măvară, cireşul la vale a înflorit, iar sus în deal 
încă nu e frunză. De asemenea, se văd căşile în 
cătunu Nicodineşti, iar mai încolo căruţele cum 

vin ai noştri de la ţară" 44 . Am reprodus această 
destăinuire întrucît ni se pare simptomatică pentru 
accepţia pe care pictorii naivi, în general, o acor¬ 
dă noţiunii de adevăr în artă. Năzuind spre un a- 
semenea adevăr, „al ochiului", era firesc ca şi 
naivii români, descinzxnd din aceeaşi familie spi¬ 
rituală cu Ion Niţă-Nicodin să se lase conduşi de 
imperativele formale ale unui realism descriptiv, 
de tipul naraţiunii lineare. Poate de aceea şi întîl- 
nim atît de rar în pînzele naivilor români imagini 
de manieră fantastică, simbolică sau alegorică. Mo¬ 
dul lor de a „reflecta" realitatea este direct, rod al 
unor „impresii de contact u , necondus de vreo idee 
abstractă, chiar dacă selectiv şi părtinitor, luînd 
parte adică feţei luminoase a vieţii, laturii ei ve¬ 
sele, ipostazelor ei senine, corespunzător viziunii 
lor idilice, în care se conservă, ca într-o rezervaţie 
a sufletului, zonele pure, nepervertite şi nedege * 
nerate ale naturii şi stilului de viaţă tradiţional. 
„Realistă" este, astfel, adesea doar modalitatea re¬ 
dării plastice a viziunii, nu şi corespondenţa aces¬ 
teia cu o realitate dată dincolo şi independent de 
sensibilitatea interpretului ei naiv. De pildă, Lu¬ 
mea clin copaci — motiv în jurul căruia oscilează 
în ultimii ani imaginaţia figurativă a lui Alexandrii 
Savu, ţăranul zugrav din Poenari (Ilfov) — nu e- 
xistă nicăieri ca atare, deşi elementele anecdotice, 
clădirile, personajele sau animalele ce o populează 
sînt cele ale mediului şi vieţii cotidiene. Artistul 
este prin tipul fabulatoriu, inedit şi spontan al ima¬ 
ginaţiei sale un naiv de structură şi prin aceasta 
poate cel mai original, autentic şi interesant din¬ 
tre naivii români. în vreme ce la mulţi artişti naivi 
sursa de inspiraţie şi idealul de performanţă apar¬ 
ţin inventarului tematic şi tehnic al picturii tra¬ 
diţionale, profesioniste (portret, peisaj, natură sta- 

tică etc.), coloratura naivă a pînzelor fiindu-le con¬ 
ferită mai ales de stîngăcia mijloacelor şi de sim¬ 
plificarea pe care tema o suportă printr-o interpre¬ 
tare ingenuă, Savu nu-şi împrumută motivele de 
nicăieri, ci şi le inventează , le construieşte de la 
bun început într-o manieră naivă, adică în alt sis¬ 
tem de convenţii decit cel al artei culte . A imagina 
o anatomie vegetală a peisajului, în care copacii 
devin inimi, pulsînd culoare şi vis în arterele reali¬ 
tăţii, sau a întruchipa o lume germinhid între ra¬ 
murile ocrotitoare ale unui copac, precum nişte aşe¬ 
zări ascunse în delta dintre ramificaţiile unui flu¬ 
viu (Fig. 78), înseamnă a gîndi şi a resimţi de la 
bun început în chip naiv realitatea, într-o logică 
a miraculosului, şi nu a transpune doar, cu mij¬ 
loace plastice naive, o realitate percepută ca poe¬ 
tică prin frumuseţea ei obiectivă. Abia această in¬ 
genuitate de structură, impregnînd totul, de la per¬ 
cepţie pînă la redare, ni se pare a face din naivi¬ 
tate o stare de spirit şi nu doar o modalitate de 
expresie. Ea nu acoperă, fiind la fel de rară ca şi 
genialitatea, întreaga sferă de manifestare a ar¬ 
tei naive, dar constituie nucleul ei indestructibil şi 
inconfundabil, rezerva ei de inefabil, ce nu poate 
fi contrafăcută şi imitată. Cea care poate fi mi¬ 
mată, devenind, la pictorii şcoliţi, manieră, este 
doar naivitatea formală, de suprafaţă, născută 
exclusiv în plan estetic, din fuziunea unei ingenui¬ 
tăţi plastice cu o stîngăcie tehnică, şi o sensibilitate 
pură, negrevată de convenţii şi rutină. Vrem să 
spunem că, în alte condiţii, de educaţie intelectuală 
şi estetică normală, aceşti oameni cu o sensibili¬ 
tate şi o imaginaţie artistică accentuate ar fi ajuns, 
probabil, nişte buni profesionişti ai picturii culte. 
Pentru naivii de structură însă, o asemenea detur¬ 
nare a naturii lor spirituale, prin şcolire şi edu- 

caţie, ar fi echivalent cu o anihilare. „Reîncarna¬ 
rea" în alt regn spiritual i-ar fi anulat total ca 
personalităţi creatoare. 

De aceea, Alexandru Savu este unul dintre foarte 
rarii (nu numai în context naţional, ci şi pe plan 
mondial) naivi de esenţă (şi nu doar de expresie), 
din aceeaşi categorie cu Louis Seraphine, Shalom 
din Safed, Ilija Bosilj-Bosicevic sau Ivan Rabuzin. 
Precizăm că această distincţie este una doar tipo¬ 
logică, nu şi valorică, şi că ea nu contestă sinceri¬ 
tatea ori autenticitatea celorlalte modalităţi de ex¬ 
presie plastică izvorînd dintr-o sursă naivă prima¬ 
ră, reflexă, nedeliberată. 

„Punerea în pagină", plasarea în spaţiu a perso¬ 
najelor şi figurilor în pînzele lui Savu părăseşte 
linearitatea naraţiei, pentru o secvenţialitate şi suc- 
cesivitate concentrică, prin care „materia" realu¬ 
lui este restructurată într-un univers spaţio-tem- 
poral propriu, ce conferă pînzelor sale o savoare 
inconfundabilă şi o identitate uşor recognoscibilâ. 
Originalitatea concepţiei sale naive, inventivitatea 
formală şi cromatica explozivă, dar totdeauna ar¬ 
monioasă, a pînzelor sale, i-a asigurat un mare suc¬ 
ces de public, în ţară şi străinătate (unde a fost 
invitat cu expoziţii personale sau solicitat să par¬ 
ticipe la expoziţii colective — ultima oară la ma¬ 
rea expoziţie internaţională Naivi ’87 , de la Za¬ 
greb). Deţinător al Premiului I şi al medaliei de 
aur la Expoziţia republicană din 1974, rezervată a- 
matorilor; distins cu premiul „Ştefan Luchian" al 
Uniunii Artiştilor Plastici în 1975 şi colecţionînd 
încă numeroase premii la ediţiile finale ale Festi¬ 
valului Naţional „Cîntarea României" sau la diver¬ 
se reuniuni internaţionale de profil, Alexandru Sa¬ 
vu nu şi-a pierdut candoarea şi modestia celui ce 
pictează dintr-o nevoie vitală şi nu se lasă detur- 

nat din drumul său de tentaţiile popularităţii sau de 
fluctuaţiile modei. Tablourile sale înveselesc astăzi 
pereţii multor case, aducînd in ele lumina unui uni¬ 
vers feeric, odihnitor şi stimulator de visare. In a- 
far a colecţiilor particulare, lucrările lui înnobilează 
simezele Muzeului de artă din Piteşti şi ale altora 
din R. F. Germania, Austria, Franţa sau Iugoslavia. 
Iar filonul imaginaţiei şi inventivităţii sale neobiş¬ 
nuite se arată departe de a fi secat. 

Uşor de identificat în orice context, îndeosebi da¬ 
torită calităţilor ei plastice deosebite, este şi pic¬ 
tura timişoreanului Glieorghe Babeţ, de mai multe 
ori laureat al Festivalului Naţional „Cîntarea Ro¬ 
mâniei" şi deţinător a numeroase premii I la expo¬ 
ziţiile judeţene sau republicane de artă naivă, ul¬ 
timul fiind obţinut în 1988 la Arad. O incontesta¬ 
bilă virtuozitate tehnică, privind tuşa catifelată, 
coloritul rafinat estompat şi expresivitatea desenu¬ 
lui, e dublată de conturarea unui univers artifi¬ 
cial, în care oameni, animale şi plante par a inter¬ 
preta roluri dintr-o aceeaşi piesă cu semnificaţie 
de fabulă. In pînzele mai recente, aspectul împă¬ 
iat al fiinţelor este înlocuit de imobilismul unor 
figurine parcă sculptate în lemn. Pînă şi păsările 
în zbor sînt bibelouri agăţate printr-un fir nevă¬ 
zut de un cer şi el imobil. Privitorului îi este re¬ 
zervat aici rolul prinţului din povestea Frumoasa 
clin pădurea adormită, însufleţind cu privirea sa 
iscoditoare şi cu căldura emoţiei sale un univers, 
pîndind, în nemişcare, o sensibilitate care să-şi o- 
glindească în el visele, căutările şi aşteptările. Ori¬ 
cum, impresia este de stop-cadru dintr-un film cu 
jucării animate. Clinii, pisicile sau iepurii săi par 
din pîslă împăiată, copacii par de carton, cu frun¬ 
zele decupate din postav, pînă şi iarba sau florile 
par decupate din hîrtie colorată. Impresia generală 

e însă feerică, amuzantă si de tot originală (Fig. 
7.9, 80). 

Despre alţi protagonişti de valoare ai artei naive 
am mai amintit în capitolele anterioare, exempli- 
ficînd prin lucrările lor fie arta naivă a portretu¬ 
lui, fie umorul şi valoarea estetică ridicată a unor 
pînze naive. Acum ne vom opri doar la Petru Mi- 
huţ , cel mai interesant urmaş al lui Ion Niţă-Ni- 
codin. din întreg grupul actual al pictorilor naivi 
de la Brusturi. 

Pictura ţăranului-miner, intrat de acum în anii 
de pensie, restructurează în mai mică măsură de- 
cit cea a lui Alexandru Savu sau Gheorghe Babeţ 
realitatea, el nu o absolvă de lanţurile gravitaţiei, 
nici nu conferă personjelor sale harul ubicuităţii 
şi nici nu suflă asupra pereţilor, făcîndu-i străve¬ 
zii. Lumea sa e aşezată cuminte în normalitate şi 
calm, tabloul se citeşte linear, ca o povestire de 
Creangă, succesivitatea imaginilor e cea a întîm- 
plărilor narate. Dar naraţia însăşi, felul cum ne 
sînt spuse toate acestea, limbajul formei şi al cu¬ 
lorii este şi la el de structură autentic naivă. Pen¬ 
tru că transferul din realitate în tablou se face di¬ 
rect, nemediat de nici o regulă şi convenţie de 
transfigurare plastică, văzute şi imitate după ope¬ 
re consacrate ale artei culte. Credinţa naivă că „vă¬ 
zut înseamnă cunoscut" şi „redat înseamnă reîn¬ 
viat sînt pentru pictor raţiuni suficiente de a tre¬ 
ce pe pînză o lume frumoasă în sine, dar al cărei 
farmec pictorul doreşte să-l împărtăşească tuturor. 
Verdele şi albastrul dobîndesc în pînzele lui o pu¬ 
ritate şi prospeţime de pădure după ploaie, se- 
meţindu-se către cerul redevenit senin. Motivele 
sale sînt întîmplările cotidiene ale satului (Cules de 
mere, Pregătirea magiunului, Cu vitele la munte 
ş.a.) sau cele cu valoare de eveniment sărbătoresc 

(Nuntă la Brusturi, Petrecere primăvara, Tirg la 
Găina etc.). Uneori, din asemenea întîmplări pic¬ 
torul abstrage pilde, pe care le fabulează cu tîlc. 
Rai şi iaci se intitulează, de pildă, o asemenea pînză 
în care armonia unei familii numeroase, petrecînd 
in ograda din faţa casei, este alăturată unei colibe 
sărăcăcioase, în care doi bătrîni îşi sting bătrîneţile 
însinguraţi, lipsiţi de gălăgia luminoasă a nepoţilor 
în jur. Bineînţeles că între cele două părţi cu mo¬ 
rală diferită ale tabloului, curge un pîrîu învolbu¬ 
rat peste care o punte îngustă nu reuşeşte să u~ 
nească nimic din ceea ce el desparte atît de tran¬ 
şant. Tezismul de o înduioşătoare simplitate al 
întregii conceperi a tabloului, fundalul idilic cu 
mioare albe păscînd pe pajişti de un verde crud 
nu se putea naşte decît într-o sensibilitate structu¬ 
ral ingenuă şi nu putea fi inspirată, ca atare, de 
nici un model exterior, furat cu ochiul de pe sime- 
zele sau albumele profesioniştilor. Expoziţia sa din 
1987 de la Teatrul Foarte Mic, ca şi piesele expuse 
în primăvara anului 1988 la cel de al XlI-lea Sa¬ 
lon naţional de artă naivă de la Arad sau în februa¬ 
rie 1989 la Muzeul Salului vădesc o sporită francheţe 
şi acurateţe a culorii, dar şi un uşor început de ma- 
nierizare, rod al producerii de tablouri peste puterile, 
în mod firesc limitate, ale imaginaţiei sale creatoare. 
Artiştii naivi din ţara noastră sînt, evident, mult mai 
numeroşi decît cei pe care am avut prilejul să-i 
evoc. Mulţi aşteaptă încă să fie descoperiţi. Alţii 
s-au pierdut din păcate pe drum, fie pentru ca 
sensibilitatea lor ingenuă nu a rezistat examenului 
autoconştientizării, fie pentru că s-au depărtat ei 
înşişi, deliberat, de resursele naivităţii, alegînd ca¬ 
lea instruirii academice şi devenind, astfel, profesio¬ 
nişti. Este, între altele, cazul lui Ştefan Ştirbu care 
se afirmase, la începutul anilor ’70, ca o personalitate 

de excepţie a picturii noastre naive, cu o ingeniozi¬ 
tate cromatică debordantă şi o imaginaţie impre¬ 
vizibilă. Iar unii, ca Ion Gh. Grigorescu, s-au re¬ 
fugiat în tăcere, derutaţi şi răniţi în sensibilitatea 
lor de comercializarea şi manevrarea picturii naive, 
proces care a produs nu numai falşi naivi, ci şi multă 
derută şi confuzie valorică, precum şi o oarecare 
inflaţie de gen. Dar cum remarca, încă cu ani în 
urmă, Tudor Octavian, într-un portret făcut în „Fla¬ 
căra 44 aceluiaşi Ion Gh. Grigorescu:. . . „Naivitatea, 
indiferent de nuanţă, nu e folositoare în mare can¬ 
titate. Cînd furia comercială se va linişti, cînd se 
vor trezi după festin, naivii cei adevăraţi se vor în¬ 
toarce senini şi curaţi la plăcuta lor neodihnă, la 
pictura fără nici un fel de obligaţii 44 . Pînă atunci 
însă, apar, din fericire, şi multe nume noi, semn că 
izvorul comun de spiritualitate, sensibilitate şi ome¬ 
nie, ce a generat timp de secole un folclor care a 
uimit şi continuă să uimească lumea, nu a secat, ci 
îşi găseşte noi forme de expresie, nu mai puţin pro¬ 
funde în simţire şi bogate în gînd. 

Ultimul deceniu a impus pe simezele expoziţiilor de 
pictură naivă şi în conştiinţa iubitorilor acestei arte 
numele cîtorva noi artişti de certă valoare şi auten¬ 
ticitate. Astfel, Maria Trifu din Bistriţa-Năsăud, deşi 
a început să picteze de relativ puţină vreme şi la 
vîrstă înaintată, a acumulat deja cinci titluri de 
laureată a Festivalului Naţional „Cîntarea României 44 , 
etapa republicană, pînzele ei fiind bine apreciate şi 
la numeroasele expoziţii internaţionale la care a fost 
invitată să participe. Tablourile sale îmbogăţesc deja 
colecţiile a numeroşi iubitori de artă naivă. Lor li 
se adaugă, afirmîndu-se îndeosebi în ultimul dece¬ 
niu, pînzele de o mare expresivitate şi originali¬ 
tate ale bucureştenilor Emil Pcivelescu , loan Pencea 
şi Gheorghe Agachi; cele ale ploieşteanului Gheor- 




ghe Ciobanu, ale timişoreanului Nicoară Pantelimon 
sau ale lui Daniel Petraş, din Pucioasa, marea re¬ 
velaţie a celei de a XX-a ediţii, jubiliare, a Expo¬ 
ziţiei naţionale de artă naivă de la Piteşti (1988 ? 
Fig. 81). Ei, şi alţii încă, asigură în continuare sub¬ 
stanţa de calitate şi diversitatea filonului de artă 
naivă românească. 

O artă care nu putea, tocmai în virtutea autenticităţii 
şi prospeţimii ei — calităţi devenite astăzi tot mai 
rare şi în sfera creaţiei naive —, să nu reţină a- 
tenţia criticilor, exegeţilor şi iubitorilor săi din stră¬ 
inătate. La puţin timp după ce la Piteşti, se 
deschisese, în aprilie 1969, întîia expoziţie de 
artă naivă românească, în septembrie al aceluiaşi 
an au fost itinerate peste hotare primele pînze ce 
aveau să aducă suflul proaspăt şi original al inge¬ 
nuităţii româneşti pe simezele Trienalei de artă 
naivă de la Bratislava. Figurau în acest adevărat 
„lot naţional 4 * majoritatea numelor ce expuseseră 
în acelaşi an la Arad. Întîia confruntare a naivilor 
români cu rudele lor spirituale din toate colţurile 
lumii s-a soldat cu premii speciale ale juriului pen-r 
tril Neculai Popa şi Ion Stan Pătraş. Debutul inter¬ 
naţional odată realizat, arta noastră naivă se afirmă 
cu hotărîre la următoarele confruntări de .la Za¬ 
greb, în 1972, şi de la Lugano, în 1973, unde Ion 
Niţă-Nicodin este distins cu premiul municipalităţii, 
precum şi în cadrul unor expoziţii din Italia, la Mi¬ 
lano, 1974 şi Viareggi, 1976, unde Gheorghe Sturza, 
Alexandru Savu, Pavel Biro, Marin Văduva, Ion 
Mărie obţin medalii şi menţiuni. Nu putem înşira 
aici puzderia de expoziţii internaţionale la care au 
fost invitaţi să participe naivii români. Vom spune 
doar că, fără excepţie, toate numele de rezonanţă 
din ţara noastră ale acestei arte au adus. parfumul 
şi timbrul specific al sensibilităţii populare româneşti 

pe toate cele cinci continente, din Statele Unite 
pînă în Canada, din R. F. Germania, Elveţia, Dane¬ 
marca sau Norvegia pînă în India si din Mexic pînă 
în Egipt, Maroc, Tunisia, Algeria şi alte ţări afro- 
asiătice. Cea mai recentă prezenţă românească de 
răsunet a fost cea de la importanta manifestare in¬ 
ternaţională Naivi 9 87 , unde cel mai cuprinzător 
salon a fost rezervat României şi Poloniei. Catalo- 
gul-album al acestei expoziţii, editat în excelente 
condiţii grafice, include o amplă prezentare, cu date 
biografice şi despre opera expozanţilor (Gheorghe 
Babeţ, Gheorghe Ciobanu, Traian Ciucurescu, Mir- 
cea Corpodean, Viorel Cristea, Marin Par pală, Ioaii 
Pencea, Ilie Plăcintă, Alexandru Savu, Nicolae Su- 
ciu, Maria Trifu, Mihai Vintilă, Petru Vintilă). Al¬ 
bumul mai conţine peste 20 de reproduceri după ta¬ 
blourile expozanţilor amintiţi, precum şi o succintă, 
dar exactă, caracterizare a artei naive româneşti de 
astăzi, semnată de Vasile Savonea. 

Ecourile internaţionale ale acestor participări româ¬ 
neşti de elevata ţinută nu s-au lăsat nici ele aştep¬ 
tate. Istorici şi exegeţi de notorietate ai artei naive, 
precum Giancarlo Vigoreli, Oto Bihalji-Merin, Ana- 
tole Jakovsky, Rolf Italinander, Dino Menozzi, Schel- 
dan Wiliams ş.a. se referă cu preţuire la creaţia 
naivilor noştri. De asemenea, specialiştii români 
(Tudor Octavian, Vasile Savonea ş.a.) încep tot 
mai des să fie cooptaţi în juriile manifestărilor şi 
expoziţiilor internaţionale de artă naivă, şi să pre¬ 
zinte în cadrul albumelor şi revistelor de profil 
apărute peste hotare creaţia naivă românească. Re¬ 
vista de prestigiu care este „L’arte naive 14 şi care 
apare la Milano, publică în numărul 28/1982 o 
cuprinzătoare recenzie a albumului Ai'ta naivă în 
România de Vasile Savonea, sub semnătura direc¬ 
torului publicaţiei — Dino Menozzi —, prilej de a 

evidenţia o serie de caracteristici ale profilului şi 
evoluţiei artei naive în ţara noastră şi de a repro¬ 
duce cîteva lucrări reprezentative ale acesteia. Şi, 
desigur, cariera internaţională a artei naive româ¬ 
neşti nu se va opri aici, dar ea depinde de conser¬ 
varea şi fortificarea resurselor sale interne de 
autentică ingenuitate, de elaborarea în acest sens 
a unei lucide şi responsabile strategii a „interven¬ 
ţiei limitate" în intimitatea procesului ei de ge¬ 
neză şi de protejare a caracterului inefabil. 

In acest capitol nu ne-am propus o prezentare ex¬ 
haustivă a personalităţilor şi diversităţii creaţiei 
naive din ţara noastră. El nu se substituie, astfel, 
albumului Arta naivă în România , realizat de Vasile 
Savonea, pe a cărui bogată informaţie ne-am spri¬ 
jinit şi noi nu o dată, şi nici relatărilor periodice ale 
celor care, prin vocaţie şi profesie, au şansa de a 
se afla în contact permanent şi direct cu fenomenul 
viu al artei populare, şi, prin aceasta, şi cu cel al 
artei naive autohtone. Întîrzierea noastră asupra 
cîtorva dintre individualităţile proeminente ale 
acestei arte la noi n-a voit decît să sublinieze ve¬ 
chimea şi originalitatea prezenţei româneşti, sem¬ 
nul ei inconfundabil în imaginea mozaicală, de an¬ 
samblu, ce recompune, prin operele naivilor de 
pretutindeni, chipul ingenuităţii umane. 

Celor pe care am omis, deci, a-i cita, pe care n-am 
ajuns a-i cunoaşte, sau cărora nu le-am mai aflat 
locul în contextul de faţă — structurat după ne¬ 
cesităţile demonstraţiei teoretice şi nu ale exhaus¬ 
tivităţii enumerative — le cerem, aşadar, iertare, a- 
sigurîndu-i de tot respectul şi preţuirea noastră. 
Dar lăudînd pădurea, adîncimea şi semeţia ei, te 
gîndeşti, desigur, şi la fiecare dintre copacii ei, 
chiar dacă nu ţi-i poţi reprezenta, individual, pe 
toţi. Căci cine iubeşte pădurea ştie că vuietul ei nu 


devine posibil decît prin foşnetul aparte al fiecă¬ 
rui ram, şi că numai toate împreună îi conferă re¬ 
zonanţa de catedrală şi zbuciumul unui ocean vege¬ 
tal răscolit de furtună. 

De asemenea, cititorul avizat va fi remarcat, fără 
îndoială, ezitarea noastră de a lua în discuţie aşa- 
zisa „sculptură naivă", denumire care se referă la 
numeroase lucrări de o incontestabilă expresivi¬ 
tate artistică. Ezitarea noastră are la bază o îndoială 
teoretică. Şi anume privind legitimitatea subsu¬ 
mării acestui mod de creaţie plastică genului pro¬ 
xim al artei naive. Pentru că arta naivă nu în¬ 
seamnă numai spirit ingenuu şi lipsă de cultură 
plastică generatoare de stîngăcii tehnice. Motiva¬ 
ţia psihică de tipul spiritului naiv, neşcolit, repre¬ 
zintă doar condiţia necesară, nu însă şi suficientă 
pentru naşterea, universului de simţire, vis şi nos¬ 
talgie, obiectivat în imagine, pe care îl receptăm 
drept artă naivă. Ea conturează o lume şi o atmo¬ 
sferă a cărei bogăţie de nuanţe, de sugestii şi de 
impulsuri spontane nu poate fi evocată, din prin¬ 
cipiu, de limbajul static, monocord, al sculpturii. Cî- 
teva din notele caracteristice definitorii ale artei 
naive se refuză transpunerii lor schematice, redu¬ 
cerii lor la expresivitatea (adesea subliniat comică) 
a chipului şi corpului uman, pe care ni le propune 
sculptura naivă. Să amintim cîteva dintre aceste 
caracteristici: 

*— spontaneitatea , faptul că demersul pictorului 
naiv este cel mai adesea un gest reflex, nede¬ 
liberat şi nedirijat de principii şi canoane con¬ 
structiv preexistente. Elaborarea mult mai difi¬ 
cilă şi îndelungată presupusă de cioplirea lem^ 
nului sau a pietrei, obligativitatea subordonării 
fată de imperativele dictate de natura şi acci^- 

dentele constitutive ale materialului folosit de¬ 
termină o spontaneitate mult redusă; 

*— caracterul narativ , plăcerea naivului de a ne 
povesti în imagini şi de a face descrieri deta¬ 
liate, fapt pe care, de asemenea, limbajul sculp¬ 
tural nu îl permite în aceeaşi măsură; ■ 

— aspectul feeric generat de exuberanţa şi inven¬ 
tivitatea cromatică infinită a picturii naive pe 
care colorarea, uneori stridentă, a figurinelor 
sculptate nu o poate egala. 

Abstrăgînd unei opere de artă vizuală toăte aceste 
elemente, ea va rămîne, poate, expresia unui spi¬ 
rit ingenuu, dar nu ne va putea purta în lumea de 
basm, de vise obiectivate, de fericită comuniune 
cu o natură virgină, în care ne introduce pictura 
naivă. 

încă o dată, menţionăm că şi aici această departa¬ 
jare este pur tipologică şi nu implică riici uri fel 
de desconsiderare sau descalificare a lucrărilor de 
sculptură la care ne referim. Numai c(î nu le consi¬ 
derăm a fi artă naivă . Aceste figurine arhetipale, 
aceste totemuri sau jucării din lemn, piatră sau 
metal, uneori comice, alteori groteşti, în care in¬ 
geniozitatea şi răbdarea răscumpără adesea dificul¬ 
tăţile unei tehnici deficitare sînt nu atît artă na¬ 
ivă cit artă arhaică. Din punct de vedere tehnic eă 
se plasează alături de lucrările din epocile de în¬ 
ceput ale sculpturii, de dinainte de izbînzile clasi¬ 
cismului grec, de avîntul iluminat al Renaşterii şi 
de tot ceea ce le-a urmat în istoria culturii şi artei 
universale. Nu întîmplător, criticul de artă polo¬ 
nez Halina Oledzka, comentînd grupul de sculpturi 
ce a reprezentat această ţară la marea expoziţie 
internaţională Naivi ’87 de la Zagreb, îl reuneşte 
sub genericul de „primitivi moderni 4 . Este, într- 
adevăr, o artă primitivă, cu tot ceea ce implică, ti- 



pologic, acest termen, adică o sculptură de dinain¬ 
tea sculpturii propriu-zise, ca „membru fondator" 
al artei culte. Iar dacă în unele expoziţii şi albume 
o mai întîlnim încă plasată şi comentată indistinct, 
alături şi împreună cu pictura naivă, acest lucru 
exprimă numai deruta conceptuală a specialiştilor, 
care au conştientizat faptul că această artă s-a des¬ 
prins de plastica populară, individualizîndu-se, eli- 
berîndu-se de canoane şi dobîndind o funcţie nouă, 
atît în viaţa artistului, cît şi în cea a societăţii. Se- 
sizînd totodată înrudirea motivaţiei sale spirituale 
cu cea a artei naive, au găsit mai comod s-o aso¬ 
cieze acesteia. A nu le departaja înseamnă însă a 
le prejudicia pe ambele. In ipostaza ei sculpturală, 
arta naivă s-ar vedea supusă unei reducţii păgu¬ 
bitoare, iar sculptura primitivă s-ar vedea în pos¬ 
tură de rudă săracă a unei familii din care nu face 
parte, în loc să şi-o întemeieze pe a sa proprie. 
Dar cum nu etichetarea conferă valoare unei opere 
de artă, ci forţa spirituală pe care o exprimă cu 
talent şi originalitate, nu vom sărăci, credem, pei¬ 
sajul creaţiei artistice româneşti, socotind sculptura 
ingenioasă a unui Constantin Vasilescu, cea asce¬ 
tică a lui Toader Popa, cea migăloasă a lui llie Plă¬ 
cintă, sau basoreliefurile în lemn ale lui Iosif Că¬ 
pitan, Anton Slijevschi sau Petre Silon, altceva 
decît artă naivă. Despre natura acestui „altceva" 
se poate discuta, dar ne-am afla de-acum pe teri¬ 
toriul altei cărţi. 



III 

ARTA NAIVĂ 
ÎN LUME 



Puncte de reper 

dintr-o geografie a ingenuităţii* 


A întreba ce zonă geografică, ce ţară sau etnie şi-ar 
putea revendica dreptul de a se conside'ra patria 
artei naive ar fi echivalent cu a încerca să stabileşti 
unde pe lume s-a ivit întîi sinceritatea, uimirea şi 
candoarea: în ochii unui copil european, în pupile¬ 
le dilatate de soarele orbitor ale unui copil afri¬ 
can sau sub mătasea genelor unor ochi migdalaţi, 
de micuţ prinţ japonez? întrebarea nu-şi are o- 
biect pentru că, în vreme ce toate curentele şi sti¬ 
lurile artei culte îşi au obîrşia în climatul cultu- 
ral-artistic şi social propriu unei anumite ţări sau 
măcar unei anume zone geografice, generalizîndu- 
se şi răspîndindu-se abia apoi în lumea întreagă, 
arta naivă îşi poate revendica drept patrie orice 
ţară sau continent, şi pe toate deodată. Ea nu a în¬ 
ceput undeva anume, într-un loc şi moment iden¬ 
tificabile prin coordonate geografice şi temporale 
precise, ci îşi are originea în spiritualitatea umană, 
în sensibilitatea ingenuă, indiferent de unde şi cînd 


* Acest capitol se bazează în principal pe date consem¬ 
nate de Oto Bihalji-Merin în lucrarea Die Naiven der 
Welt f Stuttgart, 1973 şi Anatole Jakovsky, Peintres nwţs 
—Lexique des peintres naijs du monde entier, Basel, 1967. 

s-ar fi manifestat. Apoi, spre deosebire de toate 
celelalte stiluri şi curente artistice, ea nu cunoaşte 
un unic moment al naşterii, urmat de un proces de 
dezvoltare şi maturizare, ci se naşte continuu , a- 
flîndu-se, în permanenţă, mereu la început , la fel 
de neajutorată tehnic, de încrezătoare în supre¬ 
maţia elanurilor ce o apimă şi a valorilor pe care le 
exprimă, la fel de spontană şi de ingenuă. Orice 
altă formă de „artă naivă" este rezultatul unui pro¬ 
ces degenerativ, al imitaţiei şi modei, al contrafa¬ 
cerii ei deliberate sau al unui mimetism inconştient, 
dar la fel de inautentic în rezultatele sale. 

Nu ne propunem aici, cum ar putea să sugereze titlul 
capitolului, o trecere în revistă a modalităţilor şi 
ipostazelor artei naive produse astăzi în lume. Nici 
spaţiul şi nici informaţia, fatalmente incompletă, 
nu ne-ar permite aceasta. Ne vom opri doar asupra 
cîtorva zone de iradiere, în care concentraţia şi 
valoarea obiectivă a acestei arte este azi mai puter¬ 
nică şi unde ea şi-a conservat în mai mare măsură 
autenticitatea. Dar, mai cu seamă, dorim să schi¬ 
ţăm o imagine de ansamblu a răspîndirii ei în lume 
şi a amplorii ecoului ei, precum şi a vastei reţele 
internaţionale de expoziţii, bienale şi manifestări 
teoretice, dedicate permanent acestei arte, fenomene 
pe' care majoritatea publicului neavizat, ce consi¬ 
deră încă artă naivă un fenomen secundar, nici nu 
le bănuieşte. 

Vom începe cu EUROPA, nu pentru că arta naivă 
ar îi apărut întîi aici, o ierarhie în acest sens e 
imposibil de stabilit, ci deoarece ea deţine, prin 
Franţa, la început de secol, apoi în anii noştri prin 
Iugoslavia, Cehoslovacia, Italia sau R.F. Germania 
prioritatea în conştientizarea si omologarea estetică 
a acestei arte. • r .-e 

Ţara care a contribuit cel mai mult în ultimele de¬ 
cenii la popularitatea şi impunerea artei naive con¬ 
temporane în atenţia criticilor şi organizatorilor 
de expoziţii este neîndoielnic Iugoslavia , care a be¬ 
neficiat de apariţia simultană a unor personalităţi 
artistice excepţional înzestrate. Ea atinge punctul 
culminant al evoluţiei sale în anii ’50 reprezentînd, 
la acea dată, un fenomen unic pe plan mondial. 
Nu numai legendara de-acum „Şcoală de la Hle- 
bine“, creatoarea unei arte naive cu caracteristici 
morfologice proprii, ce disting si individualizează 
întregul grup, făcîndu-1 inconfundabil şi recognos- 
cibil, dar şi pictura din afara Croaţiei, opera unor 
artişti individuali ce-şi alimentau şi ei elanul crea¬ 
tor din izvorul comun al moştenirii şi tradiţiilor ar¬ 
tei populare. Majoritatea dintre ei sînt pictori-ţă- 
rani; un fond aperceptiv format din amintirea da¬ 
tinilor, obiceiurilor şi formelor vieţii rurale le ali¬ 
mentează fantezia. Alături de ei, trădînd influenţa 
civilizaţiei citadine, pictează azi şi numeroşi mese¬ 
riaşi şi muncitori. 

Ţăranii Ivan Generalic şi Franjo Mraz au constituit 
nucleul unei grupe de pictori căreia i s-au alăturat 
Mirko Virius şi mai tîrziu Dalenec, Dragan Gâzi, 
Franjo Filipovic, Ivan Vecenai, Mijo Kovacic, iar 
în deceniul din urmă Iosip Generaţie (fiul lui Ivan) 
şi Branca Lovak. A luat naştere, astfel, o ciudată 
comunitate ţărănească ce credea că nu numai fruc¬ 
tele reale ale vieţii, ci şi cele rodite de visul ar¬ 
tistului ţin de hrana zilnică a sufletului. Hlebine 
— satul care pictează — a devenit locul de pele¬ 
rinaj al naivităţii şi încrederii în artă, ajungînd, 
curînt, Mecca picturii naive mondiale. 

Ce a determinat însă, tocmai în Iugoslavia, înce- 
pînd cu anii ’30 şi continuînd, ca fenomen autentic 
pînă la începutul anilor ’60 un asemenea avînt al 



creaţiei naive, neomiţînd faptul că şi în Serbia sau 
în satele bănăţene aveau să se afirme curînd alţi 
pictori naivi înzestraţi? Nebojsa Tomasevic, cel mai 
cunoscut exeget al artei naive iugoslave, consideră 
că spre deosebire de situaţia din ţările industriale 
dezvoltate, aici tradiţia creaţiei folclorice nu secase 
încă. „Producţia industrială nu precumpăneşte încă 
în toate domeniile vieţii. Mecanizarea agriculturii 
nu a luat încă o asemenea amploare încît să-l des¬ 
prindă cu totul pe ţăran de natură. Săteanul mai 
dispune de lunile de iarnă, cu serile lor lungi, cînd 
poate să cugete asupra vieţii lui, asupra tinereţii, 
copilăriei, asupra vechilor datini, care la ţară se 
mai păstrează în oarecare măsură, în pofida mari¬ 
lor mutaţii în mediul rural după război." 45 Nu în- 
tîmplător celelalte cîteva centre de iradiere a mi¬ 
rajului naivităţii, la care ne vom referi, se află 
în ţări cu climate socio-economice asemănătoare, din 
Africa sau America Latină. 

Independent de influenţa exercitată de pictura lui 
Ivan Generalic şi de „Şcoala din Hlebine", peisa¬ 
jul artei naive iugoslave mai cunoaşte cîteva cote 
ridicate, reprezentate de Ilija Basilj-Basicevic, Ivan 
Rabuzin, Matija Skurjeni sau Emerik Fejes. Com¬ 
poziţiile bătrînului ţăran Ilija cu creaturile lui, în¬ 
gemănare de om şi animal, amintesc de imaginile 
magice ale preistoriei. în culori luminoase şi ade¬ 
sea pe un fundal auriu, ireal, el pictează simbo¬ 
luri apocaliptice de un fantastic infantil ce repre¬ 
zintă iconii naivităţii sale. Ivan Rabuzin, după o- 
pinia noastră cel mai dotat şi original, dar şi con¬ 
stant totodată, dintre pictorii naivi iugoslavi, reu¬ 
neşte în arta sa exactitatea meşteşugarului cu dez¬ 
voltarea organică a naturii. Viziunea lui trădează o 
natură contemplativă, ce atinge graniţele abstrac¬ 
ţiunii fără a părăsi natura. Prin concepţia sa struc- 

turală ce vede în cerc forma constructivă elementară 
a naturii, Fabuzin ajunge la imaginarea unui pa¬ 
radis ornamental. Peisajele, compuse din cercuri 
şi curburi, redau o realitate transpusă în limbaj 
naiv-poetic. Spre deosebire de maniera naivă a 
grupului de la Hlebine, compoziţiile lui Rabuzin 
nu sînt rezultate din acumularea perseverentă a 
unor amănunte pictate cu minuţiozitate, ci con¬ 
stituie o unitate între ritm şi poezie, concretizînd 
o viziune interioară în care tot ce există, trăitul 
şi văzutul, se reunesc, conform unui cod secret, în- 
tr-o ordine cosmică. Cu totul singulară este şi mi¬ 
tologia personală incifrată în picturile lui Maţija 
Skurjeni. Absurdul şi misteriosul sînt redate cu o 
luciditate obiectivă. Viziuni apocaliptice, frînturi de 
vis, dorinţe erotice conturează repertoriul de mo¬ 
tive al pînzelor sale. Farmecul expresivităţii sale 
formale stă în caracterul ei enigmatic. Obiectele nu 
sînt identice cu semnificaţia lor comună. Propor¬ 
ţiile şi valorile cromatice aparţin unei legităţi se¬ 
crete a fanteziei. 

Cazul pictorilor fondatori ai „Şcolii de la Hlebi- 
ne“, ca şi al celorlalţi pictori ţărani iugoslavi ajunşi 
la celebritate mondială, confirmă prin diversitatea 
formală şi tematică a operei lor că pictura naivă 
nu poate fi supusă nici unei reguli, nici unei anali¬ 
ze abstracte, conform unor criterii exclusiv formale. 
Ele iau naştere spontan, independent de altele, si 
fără nici o legătură cu educaţia artistică. Creaţia 
naivă e rezultatul unei porniri individuale foarte 
diferite de la individ la individ, ambiţiile artistice 
neavînd aici nici un rol. Ea se manifestă mai mult 
sau mai puţin inconştient, autorii tablourilor fiind 
adesea surprinşi ei înşişi de ceea ce au fost în sta¬ 
re să creeze. Cea mai evidentă trăsătură a artei na¬ 
ive rămîne, aşadar, faptul că artistul nu are nici 

I un fel de educaţie artistică, nu este adică profesio¬ 
nist, înclinaţiile sale nu au fost dirijate spre o ca¬ 
rieră artistică, astfel incit operele pe care le produce 
rămîn rudimentare şi primitive în ceea ce priveşte 
cunoaşterea artistică. Cel puţin acesta a fost statu¬ 
tul originar al operei pictorilor iugoslavi amintiţi 
şi al tuturor naivilor autentici. 

în practică, însă, artistul naiv nu poate crea, mai 
ales în epoca expansiunii covârşitoare a mass-me- 
diei, izolat de influenţa modelelor culturale şi ar¬ 
tistice de „cod tare". El are contacte cu alţi artişti 
naivi şi profesionişti, dornici, ultimii, să-l „sfătu¬ 
iască 66 şi să-l „îndrume 66 , cu teoreticieni şi critici, 
vizitează expoziţii cu capodopere ale artei culte, 
ceea ce nu poate rămîne fără efect asupra evoluţiei 
modului său de creaţie. înşişi anii de practică în¬ 
delungată contribuie la acumularea unei experienţe 
ce face să crească simţitor posibilităţile sale de ex¬ 
primare, pentru depăşirea unor erori şi stîngăcii 
tehnice. Este, prin excelenţă, cazul destinului este¬ 
tic ai operei lui Ivan Generalic. Opera sa a dobîn- 
dit progresiv nu numai o măiestrie tehnică impresio¬ 
nantă; dar a suferit şi hotărîtoare mutaţii de men¬ 
talitate. Saltul de la cultivarea miraculosului pînă 
la subtila surprindere şi sugerare a realităţii mor¬ 
ţii, deci distanţa cognitivă între neuitata „nuntă a 
cerbilor" din 1959 şi compoziţia monumentală, pe 
pînză, evocînd moartea în lagăr a prietenului său, 
pictorul ţăran Mirco Virius, terminat în 1974, cu¬ 
prinde drumul şi totodată distanţa de la imaginaţia 
naivă spontană la reflecţia matură asupra sensuri^ 
lor morţii şi a absolutei noastre însingurări în faţa 
.ei. Generalic mai pictase o dată acelaşi motiv, în 
1959, dar într-o modalitate mult mai aproape de 
repertoriul imagistic şi compoziţional al viziunii 
naive. Reluând subiectul, revenirea la propriul stil 

al perioadei sale timpurii nu l-a mai satisfăcut. Intre 
reprezentare şi realitate se înterpuneau în trecut 
doar inerentele deficienţe tehnice. Măiestria de- 
săvîrşită la care a ajuns între timp i-a uşurat pro¬ 
cesul creaţiei, dar i-a pus în faţă, totodată, noi di¬ 
ficultăţi. Aura ingenuităţii nu mai pluteşte peste 
imaginea perfectă, transfigurînd nu o realitate vă¬ 
zută, cunoscută direct, ci una mediată prin reflec¬ 
ţie şi analiză. Este un zid în faţa căruia arta naivă 
se opreşte neputincioasă, dar şi neinteresată. Un 
om care a ajuns în stare să picteze astfel renunţă 
la pavăza prin care naivitatea îl ferea de un 
contact prea dur cu realitatea şi întoarce spa¬ 
tele visului despre caracterul amical şi conciliant 
al lumii, ce stă la originea oricărei arte naive. 
La încrucişarea dintre naivitate şi experienţă, după 
ani de nesiguranţă şi căutări, Generalic s-a găsit 
prins în capcanele perfecţiunii depline. Tablourile 
sale din ultima prioadă, elaborate intr-un ritm 
dictat mai mult de cerinţele numeroaselor comenzi 
decît de vreun impuls interior, pot trezi îndoieli 
justificate asupra autenticităţii caracterului lor naiv 
şi pun totodată în evidenţă consecinţele bivalente 
ale continuităţii pentru experienţa artistică şi evo¬ 
luţia unui artist naiv. Priceperea şi experienţa au 
anulat aici graniţele dintre naivitate şi profesiona¬ 
lism. Dar indiferent cum vom eticheta pictura sa, 
o forţă legendară rămîne inerentă vocaţiei narative 
a pensulei sale. 

In cazul pesonalităţilor cu o forţă de creaţie mai 
redusă, acest proces are însă un efect degenerativ. 
Naivitatea pierdută prin manierism şi stereotipie nu 
este răscumpărată de dobîndirea unei profesiona- 
lităţi, fundată nu numai într-o tehnică superioară, 
ci şi în asimilarea unui alt nivel al motivaţiei şi 
finalităţii creaţiei. Şocul perturbator ni se pare a 

fi venit din două direcţii, ambele oarecum de neo¬ 
colit. 

în primul rînd, confruntarea artei naive cu arta mo¬ 
dernă, inevitabilă odată cu „ieşirea ei în lume" şi 
pătrunderea în expoziţii şi pe piaţa artistică. Pentru 
că zestrea originară a artei naive constă în 
lipsa balastului teoretic şi în faptul că geneza ei 
nu este stînjenită de educaţia academică şi de 
tendinţele artei contemporane, fluctuante şi con¬ 
tradictorii. Sub influenţa artei moderne, modul de 
expresie personal şi nedeliberat al unor pictori naivi 
începe să includă teme, obsesii şi rezolvări care nu 
mai sînt emanaţia şi descoperirea sensibilităţii lor, 
ci împrumuturi şi transplanturi din regnuri spiri¬ 
tuale şi artistice străine. Naivitatea lor rămîne astfel 
cel mult a mlinii care pictează, nu însă şi a viziunii 
pe care încearcă să o transpună pe pînză. ,Mai mult, 
naivitatea lor devine premeditată, iar compoziţia 
sofisticată, marcată de preţiozitate şi incifrare sim¬ 
bolică, ce nu mai pot fi emanaţia unei conştiinţe 
ingenue. Astfel, printr-un fel de proces de ne¬ 
gare a negaţiei, Mijo Kovacic ajunge la un ma¬ 
nierism perfecţionist, Iosip Generalic trădează 
tot mai mult asimilarea unor influenţe supra¬ 
realiste, în vreme ce alt artist dotat, Ivica Pro- 
padolo, cotează în compoziţiile sale elemente ce 
par a proveni din repertoriul unui bestiar medie¬ 
val. In funcţie şi de cerinţele pieţei sau ale coman- 
ditorilor direcţi, industria de artă „naivă" iugoslavă 
face apel pînă şi la citate din iconografia creştină 
medievală (M. Kovacic). Toate aceste modalităţi de 
a „îmbogăţi" şi „diversifica 14 tematica artei naive, 
în condiţiile „concurenţei de piaţă 44 nu mai sînt, 
evident, produsele spontane ale unei imaginaţii şi 
sensibilităţi ingenue, ci ale unui manierism şi mi¬ 
metism alimentat de vizitarea marilor muzee ale 

lumii sau ale consultării albumelor de artă clasică 
şi modernă. Filonul naivităţii nu mai este la artiştii 
amintiţi suficient de dens, de autentic, pentru a pu¬ 
tea transfigura în manieră proprie toate aceste in¬ 
fluenţe, cum se mai întîmpla cu clasicii genului, de 
la începutul secolului. 

Şi totuşi, creaţia naivă autentică şi valoroasă con¬ 
tinuă să apară şi în Iugoslavia. Ea aparţine însă „în¬ 
cepătorilor", celor ce nu au ajuns la maturitate 
tehnică, celor ce nu şi-au conştientizat încă statu¬ 
tul de „artişti** şi nu urmăresc să se „perfecţione- 
ze“ dialogînd cu arta cultă din trecut sau din pre¬ 
zent. Este cazul lui Branko Vidovici, Ante Vukici, 
Bruno Paladin, Frano Antonyevici. 

In al doilea rînd, un efect perturbator l-a avut în¬ 
săşi expansiunea şi popularitatea uimitoare a artei 
naive iugoslave, după cel de al doilea război mon¬ 
dial. Turismul şi industriile adiacente au început 
să folosească pictura naivă pentru a face reclamă 
unui paradis însorit. A luat naştere o modă, cea 
care a determinat la rîndul ei o mare cerere de artă 
naivă în general. Mulţi pictori şcoliţi au socotit ast¬ 
fel că i-ar avantaja să pozeze în naivi şi să picteze 
în consecinţă pentru a fi siguri că-şi vînd lucrările. 
Popularitatea acestei arte s-a dovedit deci dăună¬ 
toare în principal datorită numărului mare de imi¬ 
tatori pe care i-a generat, şi a presiunii pieţei care 
i-a determinat pe naivi să producă mărfuri de se¬ 
rie, uşor vandabile. Şi efectul acesta degenerativ s-a 
manifestat în toate ţările, din Haiti pînă în R. F. 
Germania, în care turismul şi reclama au făcut din 
arta naivă o curiozitate ce „trebuia" văzută, iar din 
pînzele lor o sursă de suveniruri mai elevate. 
Trienalele de artă naivă de la Bratislava, manifes¬ 
tări de amploare mondială susţinute între 1971 şi 
1973 de editarea unei publicaţii proprii „INSITA" 


192 



— primul buletin teoretic găzduind dezbateri teo¬ 
retice şi prezentări ale artei naive din toată lumea — 
au atras atenţia asupra amploarei pe care arta na¬ 
ivă a căpătat-o şi în alte ţări precum Cehoslova¬ 
cia, Polonia, România, Ungaria şi U.R.S.S. Spre deo¬ 
sebire de ţările occidentale, unde procesul de in¬ 
dustrializare a început mai de timpuriu, în ţările 
amintite persistă o artă „ţărănesc-naivă“, influ¬ 
enţată de tradiţia folclorică din care se desprinde 
şi ale cărei funcţii le preia şi le exercită în mod 
propriu. Naivii aceştia de provenienţă rurală percep 
natura nu ca pe un Eden pierdut şi permanent nă¬ 
zuit, ci ca pe un dat al propriei realităţi, ca „mij¬ 
loc şi loc de producţie" al existenţei lor. Ceea ce 
pictează le aparţine, este ambianţa lor cotidiană, 
sînt datinile şi ceremoniile familiare. Ei pictează na¬ 
tura nu ca nişte oameni ce o admiră cu exaltare, 
ci precum aceia ce o cunosc şi îşi cîştigă pîinea din 
confruntarea permanentă cu ea. Legătura concretă 
a acestor artişti ţărani cu semenii lor, cu anima¬ 
lele, plantele şi peisajul, efortul zilnic depus în 
mijlocul lor spre a-şi asigura existenţa îi fereşte de 
idealizarea vieţii la ţară. Această perspectivă roman¬ 
tică aparţine mai ales perceperii contemplative a 
naturii de către orăşeni, şi e proprie pictorilor mun¬ 
citori sau meseriaşi ce lucrează în uzine şi ateliere, 
într-un mediu tern şi apăsător, ce-i face să viseze 
la contopirea cu natura ca la un ideal irealizabil. 
Sfera anonimă a patriarhalităţii a fost deja depăşi¬ 
tă de această artă, dar mina încă ezitantă a pictoru¬ 
lui ţăran nu e însoţită de conştiinţa de sine a crea¬ 
torului. 

Cea mai proeminentă figură a picturii naive din 
Cehoslovacia, Ondrej Steberel, obiectivează în pîn- 
zele sale o viziune proprie, autistică, orientată spre 
interior. Fostul feroviar a început să picteze abia 

în anii de pensie, la vîrsta de 66 de ani. Tematica 
sa se inspiră adesea din parabolele biblice sau ne 
oferă interpretări subiective ale lumii sale interioa¬ 
re, cînd iluminată de calmul unei simplităţi senine, 
prietenoase, cînd învăluită în aburul unui mister 
ancestral. El pictează exclusiv bidimensional, com- 
pensînd lipsa de perspectivă printr-o ritmizare cro¬ 
matică, şi nu se sinchiseşte de imperativele gravita¬ 
ţiei. în ordinea plană a compoziţiilor, inventivitatea 
sa ieşită din comun, face ca oameni, animale, case, 
păduri sau cimitire să apară reunite într-o egală sim¬ 
plificare sau/şi esenţializare şi să deţină o forţă de 
semnificaţie emblematică, în care se oglindeşte o 
mitologie aparţinînd parcă unei fantezii infantile. 
Din generaţia vîrstnică de naivi cehoslovaci, se mai 
cuvin amintiţi, pentru autenticitatea viziunii naive 
şi expresivitatea compoziţiei plastice, Vaclav Bera- 
nek, deţinătorul a cinci premii întîi obţinute la Lu- 
gano, Robert Gutman, Natalia Schimidtova şi Lud- 
mila Prochâzkova. Din generaţia de mijloc, un nume 
de rezonanţă este Petr Halâk care obţinea, în 1972, 
la numai 24 de ani, marele premiu Doucinier Rous - 
seau la cea de a IlI-a Trienală de artă naivă de la 
Bratislava. Caracterul autentic naiv al artei sale, 
altfel neîndoielnic valoroasă, ridică, după opinia 
noastră, numeroase semne de întrebare. Ea ţine mai 
degrabă de o poetică suprarealistă, decît de o vi¬ 
ziune naivă în sensul propriu al cuvîntului. 

Am întîrziat ceva mai mult în preajma artei naive 
cehoslovace nu numai datorită valorii ei intrinseci, 
ci şi spre a aminti şi cinsti cum se cuvine iniţiati¬ 
vele organizatorice de sprijinire, răspîndire şi popu¬ 
larizare a artei naive, ce au făcut din Bratislava a- 
nilor ’60—*70 capitala mondială a artei naive. Nu 
numai seria Trienalelor, inaugurate aici în 1966 şi 
continuate pînă în 1975 — cea mai cuprinzătoare şi 

prestigioasă manifestare internaţională cu caracter 
expoziţional a momentului — a contribuit la aceas¬ 
ta, dar şi simpozioanele , teoretice desfăşurate cu 
acest prilej, precum şi cele şase numere, riguros do¬ 
cumentate şi deschise colaborării tuturor celor inte¬ 
resaţi, ale revistei trilingve „INSITA U , concepută i- 
niţial ca un buletin însoţitor al Trienalei, dar deve¬ 
nită ulterior independentă. Recunoscută oficial încă 
din 1964, prin organizarea la Praga, sub auspiciile 
Galeriei Naţionale, a unei cuprinzătoare expoziţii 
de artă naivă şi prin editarea unui catalog ce in¬ 
troducea publicul în atmosfera şi specificul acestei 
arte şi oferea informaţii precise despre geneza, evo¬ 
luţia şi statutul ei actual în lume, arta naivă din 
această ţară a beneficiat de asistenţa calificată a 
unor prestigioşi teoreticieni şi critici de artă, care 
s-au dedicat cu exclusivitate studierii şi susţinerii 
artei naive. Principalii protagonişti sînt Ştefan Tkăc 
şi Arsen Pohribny, care an pregătit terenul pentru 
prima mare expoziţie de artă naivă în Cehoslova¬ 
cia, organizată la Brno, în 1963. Lui Tkăc i se da- 
toresc şi primele lucrări teoretice publicate în aceas¬ 
tă ţară {VArt insitic slovaque , 1966; Vouvrage re - 
presentatif VArt Na/f en Tchec.oslovaquie, 1967; 
Vart insitic mondial , 1969). Ei au fost secondaţi de 
istoricii şi criticii de artă Miroslav Micko şi Vladi- 
slav Stanovsky. In orice sferă a artei profesioniste, 
o asemenea susţinere teoretică şi-ar fi aflat ecoul 
într-o evoluţie şi dezvoltare corespunzătoare în pla¬ 
nul practic al creaţiei. Arta naivă are însă resursele 
ei secrete şi capricioase care depind prea puţin de 
ce şi cît se scrie despre ea, ba proliferează mai de¬ 
grabă pe terenuri virgine, nedefrişate şi ignorate de 
teoreticieni. Aşa se face că, în afara celor cîteva per¬ 
sonalităţi menţionate, Cehoslovacia se impune a- 
tenţiei iubitorilor artei naive în primul rînd dato- 

rită cadrului organizatoric expoziţional şi apoi prin 
confuntări teoretice de prim rang şi de largă des¬ 
chidere internaţională • care au dat un impuls ho- 
tărîtor dezvoltării şi stătu tării oficiale a artei naive 
contemporanei a*;-. 

Creaţia artiştilor naivi din Ungaria se alimentează 
şi ea, chiar dacă inconştient, din izvoarele subtera¬ 
ne ale unei arte populare pe cale de a se stinge. Ast¬ 
fel Elek Gyory surprinde, prin ctonica sa în ima¬ 
gini, etapele tranzitorii ale ştergerii deosebirii din¬ 
tre sat şi oraş. Voind parcă să le conserve nu nu¬ 
mai în memoria şa afectivă; el fixează pe pînză 
strălucirea unor vechi datini şi ceremonii săteşti 
precum nunta, înmormmtarea, culesul viilor, caru¬ 
selul uman şi cromatic ăl iarmaroacelor, horele, la 
care, alături de săteni cu costumele lor pitoreşti, 
au început să participe ţineri în haine orăşeneşti, 
soldaţi şi lăutari. Ândrâs Siili, ţăran din Algya, şi-a 
conceput pictura ca uţi imn de slavă dedicat na¬ 
turii, ale cărei ipostaze inepuizabile încearcă să le 
surprindă în imagini succesive, concepute ca un 
serial. Fiecare dih yaHăţiunile sale pe aceeaşi temă 
îşi păstrează noutatea, şt exprimă dispoziţii diferite. 
O formă primitivă de credinţă, liberă totuşi de dog¬ 
mele artei religioase, ; străbate ca un filon spiritual 
unificator arta naivă din Polonia. Dimensiunea ca¬ 
racteristică â acestei picturi —’ cea care o indivi¬ 
dualizează — este ceă psihică, interioară. Naivii 
polonezi evocă precumpănitor stări şi sentimente 
izvorî te din reculegere; predam Mari a Jenczewska si 
Franciszek Janeczkb; său reflexii ale unei tensiuni 
interioare ce atinge graniţele perturbării psihice, pre¬ 
cum la Fdmund Monsiel; cb se simte iscodit de mii 
de ochi divihi. Fanteziile teozofice ale lui Teofii 
Ociepka, populate de 'itionştri satUrnieni, par obiecti¬ 
varea unei viziuni de coşmar. Prin atmosfera lor 

apăsătoare, pînzele sale ne previn de faptul că, 
deşi mult mai rar întîlnită, groaza nu este un sen¬ 
timent total necunoscut naivilor. Cea mai impor¬ 
tantă şi originală personalitate a; artei naive polo¬ 
neze rămîne însă Nikifor, ţăranul surdo-mut din 
satul de munte Krynica. Din materia cea mai să¬ 
racă şi din obiectele cele mai banale,- dispunînd de 
un intens potenţial creator, el concretizează în ima¬ 
gini de o sinceritate zguduitoare,, prin simplitatea 
lor, speranţele şi idealurile unui suflet chinuit. Îm¬ 
piedicat să comunice pe .căile obişnuite, aproape a- 
nalfabet, el reface contactul cu semenii săi prin mi¬ 
gala pensulei şi sonoritatea culorii. Semnele scrie¬ 
rii sale în imagini sînt poduri şi semafoare, străzi 
care se intersectează ca nişte întretăieri de destine. 
Folosind acuarele ieftine, de uz şcolar, şi utilizînd 
drept „pînze“ cartonul unor cutii de ţigări sau chiar 
file dintr-un caiet de matematică,- el notează din- 
tr-un impuls spontan impresiile melancolice ale va¬ 
gabondărilor sale prin sate, caligrafiate pe fundalul 
albastru sau verde cenuşiu al unui univers oniric. 
Recursul la artă era pentru el un gest vital, singurul 
prin care putea interveni corectiv într-o lume care-1 
lezase şi ultragiase continuu şi pe care numai ast¬ 
fel şi-o putea imagina acceptabilă. Depresiunile su¬ 
ferite în timpul celui de al doilea război mondial şi 
al ocupaţiei sînt răscumpărate în pînzele sale prin 
proiecţia directă a unor speranţe şi năzuinţe înde¬ 
lung înăbuşite. Autoportretizîndu-se ca judecător sau 
savant, ca sfînt sau episcop, el încearcă să compen¬ 
seze, astfel, lipsa lui de instrucţie şi derizoria pozi¬ 
ţie socială, conferindu-şi, pe pămînt, rangul unui în¬ 
ţelept şi în cer un loc între sfinţi. Cu o sete de fabu- 
lare proprie spiritului naiv, el suspendă raportu¬ 
rile raţionale, transfigurînd lumea pe care ne-o zu¬ 
grăveşte în conformitate cu visurile sale. 

In ţările occidentale industrializate, amintirile unei 
comunităţi rurale sînt prea vechi şi estompate spre 
a mai constitui un impuls creator, pictorii naivi a- 
firmaţi în ultimele decenii sînt aproape exclusiv 
orăşeni, mici meseriaşi, muncitori, funcţionari, cas¬ 
nice şi pensionari. Practicarea artei naive în mediul 
urban este condiţionată direct de dimensiunea loi- 
sir-ului. Pentru naiv pictura este un hobby care-i 
îngăduie să se relaxeze după o zi de muncă grea şi 
adesea neplăcută. Iar aceasta activitate creatoare, 
complementară celei profesionale, zilnice — dar a- 
desea singura în care se regăseşte şi se exprimă ca 
individualitate — s-a dezvoltat în ultimul timp şi 
datorită creşterii timpului liber. Aceasta face ca 
pensionarii să nu mai reprezinte, azi, o categorie 
preponderentă în cadrul artei naive. Tot mai mulţi 
tineri se simt atraşi de zona neelitară şi neexclusi- 
vistă a creaţiei naive. Fiind autodidacţi, sub aspec¬ 
tul instrucţiunii plastice, ei au, fireşte, probleme de 
tehnică, cu atît mai mult cu cît, fiind orăşeni, nu 
beneficiază de influenţa călăuzitoare a . unei arte 
populare, al cărui rafinament cromatic şi formal să-l 
fi asimilat inconştient ca model şi element de re¬ 
ferinţă. De aceea, unele inadvertenţe de echilibru 
şi coerenţă formală sînt mai evidente în cazul lor. 
Dar învingînd rezistenţa materialului, ajung curînd 
la o îndemînare proprie, la o modalitate de expresie 
adecvata intenţiei lor creatoare. Şi oricît ar fi de 
primitivă ori neacademică, ea dă operei lor o notă 
personală şi farmecul ineditului. 

Şi tematic, pictura naivilor citadini reflectă mediul 
diferit în care trăiesc, influenţele dinspre partea ar¬ 
tei culte fiind aici mai frecvente şi mai asimilate. 
Portretul individual sau de grup, scenele de inte¬ 
rior, natura statică, alegoria sau compoziţia simbo¬ 
lică devin preponderente în dauna peisajului şi a 

transcripţiei directe după natură. Şi nostalgiile lor 
sînt altele, evocînd nu atît paradisul pierdut al fra¬ 
ternizării cu o natură prietenă şi ocrotitoare, cît fe¬ 
ericul, sărbătorescul, armonia umană şi calmul în 
marile aglomerări umane din oraşe. Şi tipologic na¬ 
ivitatea lor este nu mai puţin autentică, dar mai 
puţin profundă şi cuprinzătoare. Ea nu este atît a 
structurii întregii lor personalităţi (mulţi dintre ei 
au profesii ce presupun cel puţin trecerea prin şcoli 
medii, dacă nu şi prin universităţi), cît una de ex¬ 
presie plastică. Şi aceasta amendată, uneori, prin 
citate din pictura expresionistă şi suprarealistă, mai 
uşor de mimat în condiţiile unei tehnici deficitare 
decît perfecţionismul artei clasice (spre a cărei per¬ 
formanţe naivii dintotdeauna au năzuit mereu)./: 

Dintre zonele de iradiere ale ţărilor occidentale ne 
vom opri în primul rînd la Republica Federală Ger¬ 
mania,, întrucît aici se concentrează la ora actuală 
numele cele mai semnificative ale picturii naive ci¬ 
tadine, ea oferind, totodată, cea mai largă reţea de 
galerii de artă şi expoziţii permanente rezervate artei 
naive, precum, şi numărul cel mai cuprinzător de pu¬ 
blicaţii (cărţi, albume, cataloage, reviste) tratînd oca¬ 
zional sau în exclusivitate acest subiect. 

Arta de amatori, gen din care s-a desprins şi indivi¬ 
dualizat apoi arta naivă, are o veche tradiţie în Ger¬ 
mania. „Naivitatea" prin tehnică a unor amatori 
decurgea însă nu dintr-o viziune autentic naivă asu¬ 
pra lumii, singura care contează cu adevărat în con¬ 
servarea specificităţii ei. în vreme ce pictorul naiv 
încearcă să reconstituie trăsăturile esenţiale ale lu¬ 
crurilor şi fenomenelor din propria experienţă, fără 
a-şi putea recunoaşte limita cunoştinţelor şi a posi¬ 
bilităţilor, abordînd astfel subiecte care adesea îi 
depăşesc puterile, pictorul amator încearcă să preia 

procedeele tradiţionale sau chiar şi modalităţi sti¬ 
listice mai noi şi prin împrumuturi din aceste modele 
să-şi însuşească ceva din desăvîrşirea lor tehnică. 
Pictorul naiv, animat de chipurile şi reprezentările 
ce-i bîntuie imaginaţia, îndrăzneşte să atace temele 
cele mai dificile şi ajunge, prin tensiunea dintre ig¬ 
noranţa tehnică şi adevărul imaginii pe care doreşte 
s-o exprime, dintre simplitatea ideatică şi reprezen¬ 
tarea vizuală, la acel specific al expresiei sale crea¬ 
toare care îl deosebeşte de alţi artişti. Deformări şi 
transformări ale realităţii pe care doreşte să le ex¬ 
prime în imagini nu sînt, în cazul său, intenţionate, 
ci proiecţia adevărului său intern. Căci dorinţa lui 
cea mai sfîntă este adevărul, reproducerea exactă a 
realităţii, dar incultura plastică îl face să neglijeze 
perspectiva, umbrele şi proporţiile exacte. 

Nu este întîmplător faptul că în cazul pictorului 
naiv-muncitor, prins în fluxul producţiei industriale, 
influenţa proceselor sociale, istorice şi estetice să fie 
mai puternic resimţită decît în celelalte straturi de 
naivi. Cînd o izolare deplină nu mai este nicăieri 
posibilă, cînd artistul naiv nu se mai poate apăra 
niciunde de presiunea forţei atotcuprinzătoare a mij¬ 
loacelor moderne de comunicare optică, există totuşi 
o anumită limită de toleranţă, prin a cărei depăşire 
sînt încălcate totodată şi graniţele naivităţii. 

Este ceea ce se intîmplă cu Josef Wittlich, una din fi¬ 
gurile proeminente ale naivilor germani. El nu des¬ 
coperă şi nu redă o lume naturală, firească. Viaţa 
sa se desfăşoară în cadrul a-natural al unui me¬ 
diu înstrăinat şi, astfel, arta sa oglindeşte culisele 
artificiale ale unei vieţi hipertehnicizate şi apăsă¬ 
toare, dar nu şi trăite. Muncitorul din Ruhr, Josef 
Wittlich, şi-a abstras ritmurile sale lineare şi planei* 
tatea absolută a suprafeţei pictate din repertoriul 
formal al tipăriturilor în culori, al presei cotidiene, 

al afişelor de film, al comic-strip-ului şi din imagi¬ 
nile ecranului de televizor. In forme desenate în 
contururi accentuate, net diferenţiate, Wittlich sur¬ 
prinde imagini ale contemporaneităţii, redate în cu¬ 
lori vii şi surprinse în ipostaze de stop-cadru. 

O stranie atmosferă de nefiresc, de nelinişte şi apă¬ 
sare caracterizează compoziţiile fostului minier Frie- 
drich Gerlach. Imagini îndelung visate în anii pe¬ 
trecuţi în galerie devin realitate în desene pedant 
accentuate, de o cromatică discretă. Putem recu¬ 
noaşte în tablourile sale influenţa neconştientizată 
a unui realism magic de coloratură romantică, ce-1 
aduce, însă, prea aproape de graniţele suprarealis- 
mului, spre a nu-i periclita esenţa naivă a viziunii. 

îndeosebi strădaniile istoricului şi criticului de artă 
Thomas Grachowiak, sprijinite de Uniunea Germană 
a Sindicatelor, au dus din anii *60 încoace la orga¬ 
nizarea unei serii de expoziţii de artă naivă, pri¬ 
lej cu care s-au afirmat numeroşi pictori naivi din 
rîndurile muncitorilor şi meseriaşilor. 

O recentă selecţie de artişti naivi germani, prezen¬ 
taţi în cadrul expoziţiei internaţionale Naivi ’87 de 
la Zagreb, evidenţia, alături de pictorii amintiţi, 
numeroase alte personalităţi, demonstrînd bogăţia 
şi varietatea filonului naiv în această ţară. Henry 
Dieckmann, Minna Ennulat, Franz Iosef Grimmel- 
sen, Maja Kunert, Rosemarie Landsiedee-Eicken, 
Dorothea Lobel-Bock, Eduard Odenthal, Paps (Wal- 
demar Rusche), Max Raffler sau Manfred Sohl sînt 
numai cîţiva dintre foarte dotaţii pictori naivi ai 
R. F. Germania ce ne restituie, trecute prin fil¬ 
trul naivităţii lor, imagini vesele ale unei lumi po¬ 
licrome şi prietenoase, ce nu a suportat umbra po¬ 
luării ecologice sau sociale. 

O evoluţie similară a cunoscut în ultimele două de- 

cenii şi arta naivă din Austria. Sub conducerea cri¬ 
ticului Robert Schmidt, a fost organizat un ciclu de 
expoziţii sub genericul Talente descoperite — talen¬ 
te incitate , ce a impus publicului numele unor naivi 
autentici, precum cele ale tâmplarului Hans Strygel 
din Viena, ale şlefuitorului Franz A. Spielbichler 
din Furthof, ale arămarului şi lăcătuşului Rudolf 
Geyer din Linz. Ei, şi alţii ca ei, pictează construc¬ 
ţii industriale, oraşe şi străzi văzute din perspec¬ 
tivă aeriană, portrete sau arhitecturi fanteziste, 
în Elveţia vecină se practica încă din secolul XVIII 
o pictură popular-naivă, ce-şi avea rădăcinile în¬ 
fipte solid în tradiţia folclorică. O dată cu ornamen¬ 
tarea în stil ţărănesc-decorativ a obiectelor de uz 
cotidian, a dulapurilor şi uşilor, s-a dezvoltat o ten¬ 
dinţă de configurare a imaginilor într-un tablou, 
care se emancipa din anonimitatea folclorică. Au 
fost pictate numeroase peisaje, cîmpii şi păşuni 
presărate cu flori şi turme de vite, ţărani şi păs¬ 
tori în atitudini caracteristice şi, desigur, elemen¬ 
tul natural omniprezent al acestei ţări, munţii. 
Bartholomâus Laemmler a fost cel mai apreciat în 
cercul acestor pictori amatori. Pînzele sale, povestind 
despre viaţa păstorilor sau a trăietorilor de pădure, 
dezvăluie un pronunţat simţ pentru ritm, culoare 
şi formă. Dar puternica artă populară a pictorilor 
din pitorescul canton Appenzell s-a transformat cu 
timpul într-o pictură pseudo-naivă de suveniruri 
agreabile. Un destin pe care arta populară pe cale 
de disoluţie l-a cunoscut pretutindeni în lume, unde 
a venit în contact cu o industrie turistică atotulaca- 
paratoare. Abia la începutul acestui secol a renăscut 
interesul pentru simplitatea originară a artei naive. 
Adolf Dietrich, pădurar şi apoi lucrător la căile 
ferate, a fost prima figură proeminentă a acestei 
renaşteri. El a ştiut să caute şi să găsească armo- 

nia şi frumosul pretutindeni în natură şi îndeosebi 
în detalii aparent nesemnificative. Fiind, de aseme¬ 
nea, un prieten al animalelor, a trăit în mijlocul lor 
şi le-a pictat destinele, portretizîndu-le cu devota¬ 
mentul şi minuţia cu care portretiza şi oamenii. 
Grădini şi fructe, păsări şi jderi, şoareci şi oameni 
apar în pînzele sale consemnaţi cu intensitatea plas¬ 
tică a unui pictor quatrocentist şi cu sinceritatea 
nemijlocită a viziunii naive. Fără a oferi ea însăşi 
un număr semnificativ de artişti naivi contemporani, 
Elveţia a învăţat însă să preţuiască şi să sprijine 
această artă, de oriunde ar veni ea. Din 1975 se or¬ 
ganizează la Zurich, anual, o expoziţie internaţio¬ 
nală de artă naivă, ce decernează şi rîvnitul Prix 
Suisse de peintare naive internaţionale . 
în vreme ce în Statele Unite arta de amatori s-a 
dezvoltat alături şi independent de tradiţie şi de 
academie, în Anglia ea constituie un fenomen în¬ 
soţitor al artei culte. Tinere doamne din aristocra¬ 
ţie, membre ale înaltei burghezii, deci în nici un caz 
nişte oropsite ale soartei, ca în Franţa, ci amatoare 
cultivate, pictau, adesea cu un gust delicat şi cu in¬ 
tuiţie a formei acuarele poetice, peisaje romantice, 
aranjamente florale şi ocazional naturi statice cu 
animale sau portrete. Cînd dotorită lor, ochii iubito¬ 
rilor de artă din Marea Britanie au început să se 
deschidă şi pentru o pictură fără tradiţie şi fără 
instrucţie de specialitate, s-a putut vedea că şi aici 
sensibilitatea populară generase pictori naivi din 
instinct. Printre ei puteau fi găsiţi pescari, agricul¬ 
tori sau simpli muncitori, precum Alfred Walis, Ja¬ 
mes Lloyd sau A. W. Ghesher. în special fermierul 
şi şoferul de autobuz James Lloyd, descoperit de 
Herbert Read, s-a impus atenţiei internaţionale, par- 
ticipînd la principalele expoziţii organizate în lume 
şi obţinînd numeroase premii. Tematica sa prefe- 

rată pune în lumină legăturile esenţiale dintre om 
şi animal, îndeosebi dintre copil şi animal (Fig. 30). 
El pictează cu linii ferme; desenul său conferă su¬ 
biectului o obiectivitate naturală, chiar dacă limi¬ 
tată de necunoaşterea anatomiei şi a tehnicii aca¬ 
demice a proporţiilor. Dar poate tocmai de aceea 
ochiul său vede şi pensula sa redă mai mult decît 
se poate desluşi la suprafaţa naturalistă a lucru¬ 
rilor. 

Atmosfera Italiei e saturată de parfumul şi strălu¬ 
cirea trecutului. Patosul antichităţii şi armonia cla¬ 
sicilor pot lăsa locul primiţi vizării numai pentru 
scurtă vreme şi numai prin provincializare. E greu 
să rămîi un ignorant în materie de imagine plas¬ 
tică şi să-ţi păstrezi ingenuitatea ochiului cînd ori¬ 
unde întorci privirea te mtîmpină vestigiile unei 
culturi plastice de înaltă performanţă. Şi totuşi prin¬ 
tre meseriaşii Italiei, cu deosebire în micile oraşe 
provinciale din sud, au existat oameni care fără o 
instruire specială, dar cu pasiune, concepeau mici 
compoziţii idealizante ale mediului şi propriei lor 
existenţe. In muzeele din aceste mici oraşe pot fi 
găsite embleme şi firme ale diverselor ateliere meş¬ 
teşugăreşti sau ale unor cîrciumi şi hanuri a căror 
poezie banală dau seamă de forţa narativă, de ex¬ 
presia sugestivă şi de talentul artiştilor din popor. 
Cel mai important şi mai original pictor naiv al 
Italiei a fost meşterul cizmar din Terni — Orneore 
Metelli. El ne poartă prin arhitectura îngheţată a 
oraşului său natal şi îl celebrează cu o retorică fes¬ 
tivă. Spaţiul şi timpul par a fi fost încremenite în 
pînzele sale de o baghetă magică. Tablourile lui (din 
care s-au păstrat peste 250), pictate pînă tîrziu 
în noapte sau dis-de-dimineaţă, înainte de a-şi în¬ 
cepe activitatea profesională, susţin caligrafia rafi¬ 
nată şi fină a formelor printr-o generoasă paletă 

cromatică. Compoziţiile sale naive aparţin astăzi, 
la 50 de ani de la moartea autorului lor, galeriei 
clasice a picturii naive. Tehnicianul farmacist Ber- 
nardo Passoti, din Milano, compune adesea secven¬ 
ţe a-le unor povestiri în serial (Fig. 43), înrudite cu 
scenele maeştrilor gotici care povesteau în imagini, 
în scene succesive, viaţa şi patimile sfinţilor după 
Sfînta Scriptură. Oraşele, interioarele şi persona¬ 
jele sint învăluite într-o blîndeţe cucernică. Vocaţia 
lui constă în trezirea la viaţă a lucrurilor moar¬ 
te. Prin calmul şi intensitatea artei sale el trans¬ 
figurează străzile mizere sau pieţele reci şi pom¬ 
poase ale oraşelor de provincie. In penumbra me¬ 
lancoliei ele dobîndesc patină şi o lumină interioară 
ce ni le fac familiare. 

In anii *60 şi ’70 s-au impus noi nume de artişti 
naivi în toate zonele Italiei, justificînd înfiinţarea 
cîtorva galerii permanente, precum şi apariţia unei 
reviste periodice de prezentare şi comentare teo¬ 
retică a artei naive din această ţară şi din întreaga 
lume. Dintre ei se cuvin menţionaţi în primul rînd 
Antonio Libague, Enrico Benassi, Irene Innrea, Noi-. 
Io Ponzi, Bruno Rovesti, Udo Toniato şi alţii. 
Desigur, naivii Europei sînt cu mult mai numeroşi 
decît cei pe care i-am putut aminti în puţinele rîn- 
duri de mai sus. în ţările în care, din prejudecăţi 
estetice sau ideologice, arta naivă nu a ajuns încă 
la o recunoaştere oficială nu înseamnă că ea nu se 
manifestă în mod concret, anonimă şi însingurată, 
dar pentru aceasta cu atît mai viguroasă şi auten¬ 
tică. Aceste pete albe pe harta artei naive nu sînt 
zone nepopulate şi cîndva ele vor îmbogăţi cu ope¬ 
rele produse în toţi aceşti ani, de aparenta tăcere, 
patrimoniul mondial al artei naive. 

Părăsind Europa să poposim puţin şi în ASIA 
spre a prezenta cîteva personalităţi de excepţie ce 

au adus în arta naivă caracterul enigmatic şi spe¬ 
cificul spiritual al acestei lumi. 

într-o localitate străveche şi totodată actuală din 
Asia de vest, în Israel , pe colinele Galileii — Sa- 
fed — a trăit şi a lucrat ceasornicarul Shalom Mos- 
kovitsch, care sub numele de Shalom din Shafed a 
devenit cunoscut în întreaga lume drept unul din¬ 
tre cei mai interesanţi şi personali artişti naivi ai 
perioadei moderne. El depăşise vîrsta de 60 de ani 
cînd a început să picteze, la început jucării pen¬ 
tru copiii din localitate. Un pictor profesionist i-a 
văzut lucrările şi l-a îndrumat spre pictura propriu - 
zisă. Tablourile sale ilustrează cel mai adesea isto¬ 
ria poporului evreu. în benzi paralele, precum în 
compoziţiile din Caldeea, Asiria sau în Egiptul an¬ 
tic el îşi ordonează, structurate ritmic, persona¬ 
jele naraţiunilor sale pictate: oameni, animale şi plan¬ 
te (Fig. 88). Precizia inscripţiei formale şi poezia 
repetării monotone a siluetelor sale hieroglifice se 
aseamănă cu inscripţiile din „Camera secretă 4 * a 
mormîntului lui Amenophis al II-lea, în Valea Re¬ 
gilor din Luxor. Rămîne unică în arta acestui as¬ 
cet cu suflet de copil şi rigoare de matematician în¬ 
gemănarea proprie dintre fantezia şi ordinea siste- 
matizantă. El pictează miraculosul din legende, de 
pildă fuga evreilor din Egipt, pe lungi fresce ce 
fac ca acţiunea redată să pară fără început si fără 
sfîrşit (Fig. 87). 

Pe teritoriul asiatic al U.R.S.S., în Georgia, s-a cris¬ 
talizat pictura naivă a lui Niko Pirosmanaşvili (1860 
—1917), funcţionarul autodidact, ce a surprins în 
imagini naive viaţa poporului său, cu sărbătorile 
şi ceremoniile lui caracteristice, pline de un fast 
şi un pitoresc oriental. în arta sa, datinile şi obice¬ 
iurile tradiţionale sînt înfăţişate în corelaţie cu exis¬ 
tenţa reală a omului şi a mediului înconjurător. Ca 

şi rapsozii antichităţii, invitaţi să ia parte la festi¬ 
nurile princiare spre a cînta isprăvile zeilor şi ale 
eroilor legendari, Pirosmanaşvili a celebrat cu for¬ 
ţa evocatoare a pensulei sale, pentru hrană şi găz¬ 
duire, prin hanurile oraşului Tbilisi şi a localităţilor 
înconjurătoare, întîmplări legendare şi adevarate 
din viaţa poporului. O trăsătură popular-romantica 
l-a apropiat de epopeile literaturii georgiene şi de 
suflul lor eroico-poetic, pe care a încercat să-l tran¬ 
spună şi în pînzele sale. Specificul paletei lui îl 
constituie culorile caracteristice ale folclorului lo¬ 
cal. Cînd nu zugrăvea legende şi epopei, îi plăcea 
să surprindă scene din petrecerile populare, mese 
încărcate de mîncare şi băutură, atitudini comentate 
cu un deosebit spirit de observaţie şi cu un umor 
discret (Fig. 84). Pictura lui s-a impus atenţiei spe¬ 
cialiştilor abia în 1916, cu numai un an înaintea 
morţii sale. Devenite patrimoniu al Muzeului de 
Stat din Tbilisi, tablourile sale au început să fie 
cunoscute publicului larg abia în urma retrospec¬ 
tivei din 1961 de la Tbilisi şi a celei din 1963 de 
la Moscova. Interesant de menţionat este faptul că 
în 1930 Ştefan Zweig vorbea de el cu entuziasm, 
fără să avem însă informaţii pe ce cale luase cu¬ 
noştinţă de opera lui. 

De regulă, creatorii individuali ai artei naive au 
fost recunoscuţi şi apreciaţi ca atare abia în opozi¬ 
ţie cu stilul de viaţă al societăţii industriale mo¬ 
derne. Acesta este, poate, motivul pentru care în 
marele spaţiu asiatic numai statul industrial mo¬ 
dern care este Japonia a generat dezvoltarea unei 
arte naive bogat reprezentate. In India , China , Bali 
există, ce-i drept, importante tradiţii de artă popu¬ 
lară primitivă, dar personalităţile creatoare, acţio- 
nînd din propriu impuls, par să nu se fi putut des¬ 
prinde încă din legăturile unui stil colectiv şi ano- 

nim. Japonia este, astfel, singura ţară din Asia în 
care imperativele absolutizante ale revoluţiei indus¬ 
triale ating acel grad de ameninţare existenţială, ce 
face actuală şi compensativ-valoroasă imaginea o- 
pusă interpretării scientist-tehniciste a lumii, şi a- 
nume cea proprie artei naive. 

Naivii japonezi Kiyoshi Yamashita şi Sumi Maruki 
amintesc, priii peripeţiile vieţii lor, de polonezul 
Nildfor. Ca vagabonzi şi cerşetori ei au trecut peste 
mizeriile unei asemenea existenţe, peste jigniri şi 
suferinţe, transpunîndu-şi sentimentele şi sensibili¬ 
tatea lezată în imagini. Lucrările lor se numără 
printre cele mai valoroase ale artei naive. 

Cu aproximativ trei secole în urmă a început să se 
dezvolte în AMERICA DE NORD o artă de amatori ce 
răspundea nevoilor oamenilor simpli din popor şi 
care se exprima cu mijloacele vizuale ce stăteau la 
îndemîna autodidacţilor. Această artă nu era pro¬ 
dusă de indivizi izolaţi, plasaţi la periferia curen¬ 
tului artistic principal, ca mai tîrziu' în Franţa, 
unde naivii reprezentau insule neînsemnate pier¬ 
dute în vastitatea activităţii artistice cultivate. Pic¬ 
torii naivi ai Americii de Nord nu îşi formulau vi¬ 
ziunea lor plastică asupra lumii în opoziţie faţă de 
curentul evoluţiei generale; ei înşişi aparţineau cer¬ 
cului şi modului de viaţă al pionierilor, pe care îi 
portretizau, ale căror case le împodobeau şi ale că¬ 
ror gusturi le împărtăşeau. 

Arta fermierilor, predicatorilor, meseriaşilor şi gos¬ 
podinelor din America era cu atît mai apropiată 
spiritului propriu al tinerei naţiuni în devenire cu 
cît asimila şi prelucra mai puţină tradiţie artistică 
cultă. După ce Statele Unite ale Americii s-au eli¬ 
berat din legăturile sistemului colonial european, 
au fost distruse şi punţile spirituale ce le legau de 
trecutul vechiului continent. Năzuinţa crescîndă spre 

I o activitate şi expresie artistică proprie îşi afla, ast¬ 
fel, o formă adecvată în pictura amatorilor sau a 
naivilor. Arta se năştea spontan din nevoia de a 
relata, de a comunica şi de a te distra. 

In majoritatea ţărilor europene arta amatorilor şi 
s a naivilor s-a aflat, conştient sau nu, sub influenţa 
* stilurilor oficiale. Cei ce o practicau se numeau „di- 
letanţi^ şi pictau cu mijloace tehnice deficitare şi 
cunoştinţe restrînse aceleaşi teme şi motive ca şi 
pictorii profesionişti, dar cu mijloace mai rudimen¬ 
tare, imperfecte. Adevăraţii naivi ai Europei se pla- 
I sau însă în afara dezvoltării istorice şi culturaţ e , ei 
nu imitau, ci pictau lumea aşa cum o vedeau şi o 
simţeau în mod spontan. 

La început, în America, diferenţa dintre diletantism 
| şi arta naivă era mai puţin accentuată. Mulţi pictau 
I f spre a-şi înfrumuseţa pur şi simplu ambianţa, spre 
a imortaliza imaginea celor apropiaţi sau spre a 

( consemna pentru posteritate evenimente excepţio¬ 
nale ale existenţei colective. Portrete, peisaje şi na¬ 
turi statice, tablouri de gen şi alegorii compun ga¬ 
leria acestor pictori populari. Pentru cei mai mulţi 
arta lor nu era un hobby, ci o sursă de venituri, 
cu o tematică impusă de comanditari. încă nu exis¬ 
ta o separaţie netă între artă şi meşteşugul meseria¬ 
şilor. Pînă la jumătatea secolului al XVIII-lea, por¬ 
tretistica a dominat, în cadrul acestei arte, celelal¬ 
te genuri. Timp de două secole ea a premers foto- 
. grafiei încă neinventată. Subiectele au în pînzele 
lor rigiditatea şi ascetismul unor statuete din lemn. 
Cu toată înclinarea pentru un desen caracterizant 
şi cu tot simţul instinctiv pentru compoziţie, le lip¬ 
sea eleganţa şi senzorialitatea discret subliniată cro¬ 
matic a portretului clasic. Autodidacţi talentaţi, ei 
, încercau, fără a stăpîni în suficientă măsură lim- 

bajul pictural, să surprindă totuşi esenţa lucruri¬ 
lor şi spiritul epocii lor. 

Arta naivă contemporană a Americii de Nord nu¬ 
mără în rândurile ei mai cu seamă muncitori, mici 
fermieri, gospodine şi pensionari. Primul pictor naiv, 
recunoscut ca atare, a fost minerul şi apoi oţelarul 
John Kane. Arta sa, deşi căutată de public, i-a adus 
puţine avantaje materiale. A murit în sărăcie, în 
1934, bolnav de tuberculoză. El picta interioare, 
festivităţi şi, înainte de toate, imagini ale oraşului 
în care trăia, Pittsburg. Fabricile înnegrite de fum, 
„lagăre ale muncii u — cum le-a calificat artistul, 
în care şi-a petrecut ani îndelungaţi, apar în pîn- 
zele lui fără nici un efort de înfrumuseţare. Doar 
simţul compoziţional al pictorului şi acurateţea cro¬ 
matică fac aceste sumbre siluete să transleze din 
realitate în domeniul artei. 

Una din apariţiile cele mai ciudate ale artei naive 
americane este Morris Hirshfield, care a început să 
picteze la 65 de ani, îndeosebi animale (tigri şi pi¬ 
sici) şi nuduri ale unor tinere fete privindu-se in 
oglindă. Contururile sînt trasate cu decizia unor de¬ 
cupaje din carton, dar dincolo de această formă vi¬ 
brează ceva iritant, un absurd provocator, un su¬ 
flet apăsat de vise, ce se concretizează în materiali¬ 
tatea culorii şi în atracţia hipnotică a formei liniilor. 
Cota maximă a popularităţii printre naivii ameri¬ 
cani o atinge însă Anna Mary Robertson Moses, numită 
de toţi „Grandma Moses“. Ea reconstituie din me¬ 
morie, şi cu o accentuată tentă idealizantă, micul 
univers al unei existenţe de fermier, cu necazurile 
şi bucuriile ce-i unesc pe oameni, dar şi imagini ce 
reînvie parfumul romantic al caselor şi străzilor din 
inicile localităţi de ieri. Succesul enorm de care s-a 
bucurat pictura acestei bunicuţe ce a depăşit vîrsta 
de 100 de ani s-a datorat în mare parte celui de al 

doilea război mondial. Americanii, ce îndrăgesc mult 
arta naivă, s-au văzut nevoiţi deodată să renunţe 
la naivii francezi pentru care dezvoltaseră o adevă¬ 
rată pasiune şi să se mulţumească cu: cei autohtoni. 
Şi, iată, o bătrînă senzaţională care, la vîrsta de 
80 de ani, pictează cu prospeţimea şi candoarea 
unei adolescente. Ce noroc, ce sursă de pitoresc 
pentru reclamă şi negustorii de tablouri.. Şi astfel, 
în scurtă vreme, anonima bătrînică devine o per¬ 
sonalitate, aproape o eroină naţională. în 1949 ob¬ 
ţine diploma de Doctor honoris causa a Colegiului 
Kussel Sage din Troy (statul New York), investitură 
repetată în 1951 de către prestigiosul: Mo ore Insti¬ 
tute of Art din Philadelphia. Iar ziua în care, în 
1960, împlineşte 100 de ani, e declarată de guver¬ 
natorul New York-ulyi ca „Grandma Moses Day u . 
Această, pictură plăcuta, dar nimic mai mult, nici 
mai bună nici mai rea decîţ atâtea alte pînze pro¬ 
duse de-a lungul secolului — adevărată epocă de 
aur a picturii naive americane — devine deodată 
un glorios articol de export. 

Dar să ne întoarcem în 1938, an în care Muzeul 
de artă modernă din New York organizează prima 
mare expoziţie de pictură populară europeană şi 
americană. De atunci încoace, un impresionant nu¬ 
măr de expoziţii, deschise şi participării internaţio¬ 
nale, au făcut tot mai cunoscute numele artiştilor 
naivi. în multe localităţi, micile muzee de istorie 
locală au scos din depozite şi au transferat galeriilor 
de artă pînze de mult uitate ale naivilor de ieri. 
Dintre cei ai secolului nostru, reprezentativi ni se 
par însă Joseph Pickett, John Karie şi Morris Hirsh- 
field. Sau, cum observă Bihalji-Merin, e poate încă 
prea devreme să abstragem, din abundenţa unei 
creaţii în continuă împrospătare, acele cîteva nume 
ce vor dăinui cu nealterată strălucire în viitor? 

Cealaltă Americă cea LATINĂ este, sub aspectul ar¬ 
tei naive, în mare parte tributară expresivităţii plas¬ 
tice a artei africane tradiţionale, pentru că pictorii 
ei naivi de astăzi sxnt urmaşii direcţi şi continua¬ 
torii spirituali ai populaţiilor băştinaşe din Daho- 
mey, Ife regatul Yoruba (astăzi stat în federaţia Ni¬ 
geriei) sau Congo, ce au fost aduşi în America La¬ 
tină să înlocuiască împuţinata populaţie preco- 
lumbiană şi să ofere o mină de lucru ieftină. Din¬ 
tre urmaşii lor, fac parte astăzi acei pictori naivi 
ce se creează pe sine şi creează pentru sine, con¬ 
centraţi îndeosebi în Insulele Antile, mai exact în 
Haiti, San Domingo si Cuba. In multe din ţările mari 
ale Americii Latine, zguduite astăzi de puternice 
convulsii sociale şi economice, ca de pildă Argenti¬ 
na, arta naivă nu şi-a regăsit acea rezervaţie de 
calm şi certitudine care să favorizeze o sensibilita¬ 
te ingenuă. In Brazilia arta naivă se prezintă 
încă drept un domeniu rezervat aproape exclusiv 
femeilor, în vreme ce o altă ţară, Peru, a produs 
un singur artist naiv de rang înalt, indianul Ur- 
tega. In Guatemala reţine atenţia, de asemenea, o- 
pera unui pictor indian -— Andres Curuchic, în Hon¬ 
duras — Velasquez şi în Chile — Herera Guevara, 
pictorul vizionar al unor oraşe imaginare. In Uru- 
guay pictorii Horatio Espondabura, Itilario Ferar 
Aruffe şi Carlos Gonzales tind mai degrabă spre o 
formă înnoită, actualizată de folclor, la fel ca ecua- 
dorianul Diogenes Paredes. Acest folclor este foar¬ 
te asemănător celui practicat de mai mulţi pictori 
europeni, ca de pildă iugoslavul Brasic, căci această 
reîntoarcere la pămînt şi la forţele vii ale poporului 
caracterizează şi creaţia de după primul război mon¬ 
dial a sîrbului Krsto Hegedusici, un pictor nicidecum 
naiv, pe care însă anumiţi critici, puţin familiar i- 

zaţi cu specificul artei naive, îl includ fără ezitare 
printre naivi. 

Peisajul sărăcăcios al artei naive latino-americane 
se schimbă ca prin farmec de îndată ce ne apropiem 
de zona Mării Caraibilor. Aceste insule ne întîm- 
pină cu aroma înviorătoare a unei vegetaţii naive de 
o mare abundenţă. Cînd, în 1947, a fost organizată 
la Paris, sub auspiciile UNESCO, o selecţie de pic¬ 
tori mai mult sau mai puţin naivi din Ecuador, 
Peru şi Haiti, superioritatea ultimilor a fost evi¬ 
dentă. 

Stadiul de dezvoltare al artei naive haitiene con¬ 
firmă încă o dată faptul că, geneza şi înflorirea a- 
cestei arte nu este un fenomen .întâmplător, ci ur¬ 
mează o legitate precisă şi presupune un anumit 
stadiu economic. Ţara respectivă poate să-şi fi ma¬ 
turizat de mult disponibilităţile în acest sens, sal¬ 
tul decisiv din posibilitate în realitate va avea loc 
însă numai cu ajutorul unui catalizator intern sau 
extern: revoluţia socială (în Iugoslavia sau Cuba) 
sau influenţa stimulantă, directă, a unor persoane 
interesate în dezvoltarea acestei arte. Pentru Haiti, 
acest catalizator s-a numit De Witt Petters, un pro¬ 
fesor olandez venit aici, în 1943, din însărcinarea 
Departamentului American al Educaţiei de pe a- 
ceastă insulă, să predea limba engleză. El a sesi¬ 
zat forţa şi expresivitatea pictorilor naivi ce ex¬ 
primau prin intermediul unei arte însufleţite de 
cultul Wodu o realitate magică, dominată însă de 
spiritele şi zeii tradiţionali ai Africii. Credinţa ana¬ 
cronică în spiritele wodu a reprezentat pentru a- 
ceşti oameni prilejul izolării inconştiente de o 
lume străină şi duşmănoasă şi a fortificat, totodată, 
sentimentul comunităţii negrilor aduşi ca sclavi 
în această ţară. Prin înzestrarea lor naturală pri¬ 
mară pentru limbajul in imagini, comunitatea nea- 

gră a putut genera o artă proprie. De Witt Petters 
a sesizat bogatul filon popular ce ieşea la lumină 
în pictura acestor ■ analfabeţi, dominaţi de super¬ 
stiţie, şi a instituit în ! Port-au-Prince un Centru 
artistic ce procura negrilor'- nu numai mijloacele 
materiale necesare practicării artei lor, dar şi mij¬ 
loace de existenţă, ; IntrucîG asigura prezentarea şi 
desfacerea lucrărilor lor în S.U.A,, unde începuseră 
să aibă mare căutare. Rezultatele nu s-au lăsat 
mult timp aşteptate şl au' fost de-a dreptul stupe¬ 
fiante. Alături de Hector Hyppolite, fostul preot 
wodu ale cărui, pînze extraordinare (Fig. 85) i-au 
atras prima dată atenţia lui De Witt asupra înzes¬ 
trării haitienilor. pentru arta naivă, s-a cristalizat 
la Port-au-Prince o .întreagă grupă de tineri pic¬ 
tori care se întreceau; ; în inventivitate şi talent. Da¬ 
torită iniţiativei: şi devotamentului unei singure 
persoane, Haiti' ' reedita miracolul iugoslav. Din¬ 
tre mai tinerii artişti ce. au continuat creaţia lui H. 
Hippolyte, în cadrul grupei amintite, se cuvin men¬ 
ţionaţi Philome Obin, And re Pierre, Castera Bazile 
şi îndeosebi Gerard Valcin, care a surprins pe pîn- 
za în compoziţii de un ritm aproape muzical scene 
de muncă şi de ritual (Fig. • 82, 86). Există astăzi 
aproximativ 500 de pictori naivi în Haiti. Din toate 
provinciile ţării ei se îndreaptă către capitala Port- 
au-Prince, unde îi aşteaptă Centrul artistic şi gale¬ 
riile de artă. în nici o altă ţară arta naivă nu a be¬ 
neficiat de o asemenea largă bază. Această pro¬ 
ducţie în masă ameninţă, totuşi, în ultimele două 
decenii să se transforme într-o industrie casnică 
de tablouri, situată între amatorism şi folclor. 

O înflorire asemănătoare ă cunoscut şi arta naivă 
cubaneză în anii ufnifători revoluţiei populare. Da¬ 
torită noilor condiţii socio-economice şi a democra¬ 
tizării instituţiilor de arta, înflorirea talentelor nu 

s-a lăsat mult timp aşteptată. Tineri şi tinere au 
început să picteze şi să se exprime liber cu natura¬ 
leţea, prospeţimea şi simţul cromatic ce caracteri¬ 
zează acest popor: Isabel Castellanos, Alberto Anido, 
Angel Fernandez, Armado Blanco, Benjamin şi An- 
gel Duarte, Alfonso Reyes — este imposibil să-i 
amintim pe toţi. Contabili şi mcicheteros , ţărani şi 
dactilografe, şoferi de autobuze şi muncitoare în 
fabricile de ţigarete, iată mediile şi profesiile din 
care provin viguroşii pictori naivi ai Cubei. Şi cîte 
mii de alţi necunoscuţi nu-şi vor fi aşteptînd desco¬ 
peritorul în vreun cătun sau cartier mărginaş din 
ţările amintite şi din cele la care n-am ajuns - să ne 
referim. 

Desigur, nu tot ceea ce ne este prezentat în lume 
ca pictură naivă are autenticitatea şi valoarea unei 
arte adevărate. 

Problema autenticităţii constituie piatra de încer¬ 
care a oricărei judecăţi de valoare asupra artei nai¬ 
ve. Prin ce se deosebesc falşii naivi de cei auten¬ 
tici? Unde se sfîrşeşte naivitatea şi unde începe 
tehnica? Două categorii de artişti ilustrează situaţiile 
limită ale statutului de artişti naivi, şi numeroşi 
critici îi înglobează picturii naive fără să-şi facă 
probleme. Dar problema există. Căci dincolo de sin¬ 
ceritatea ataşamentului lor pentru universul artei 
naive, unde îi situăm pe cei care în urma cunoştin¬ 
ţelor acumulate în anii de experienţă şi a unui per- 
fecţionism tehnic, dobîndit, de asemenea, în urma 
unei practici îndelungate, au lăsat în urmă graniţa 
naivităţii? Ignoranţa plastică şi stîngăcia tehnică nu-i 
mai caracterizează. Şi cum să-i considerăm pe acei 
pictori profesionişti, ce lucrează deliberat „în moda¬ 
litatea naivă“? Ei nu ni se par autentici deoarece 
ar fi putut picta şi altfel dacă ar fi vrut. Dar naivii 

adevăraţi nu pot face declt ceea ce fac! Restul nu 
e decît imitaţie şi manierism. 

De asemenea, nu tot ceea ce ni se prezintă în expo¬ 
ziţiile din lume drept pictură naivă este şi artă cu 
adevărat. Chiar dacă această „pictură de timp liber“ 
izvorăşte dintr-un impuls sincer şi îi face pe cei 
ce o practică mai liberi şi mai fericiţi. Singură în¬ 
clinaţia creativă nu este suficienta pentru a naşte 
artă, şi acest lucru îl putem vedea adesea în ex¬ 
poziţiile de pictură naivă. Mulţi dintre cei ce caută 
în creaţia lor o eliberare compensativă din monoto¬ 
nia epuizantă a activităţii profesionale sau o îmbo¬ 
găţire a conţinutului lor de viaţă realizează prin 
caracterul direct al povestirilor lor în imagini o 
contribuţie la diversificarea modurilor de a privi 
şi înţelege viaţa. Actul lor are o semnificaţie spiri¬ 
tuală şi morală, nu întotdeauna însă şi una es¬ 
tetică. Nu e prin aceasta mai puţin stimabil şi util. 
Cu ajutorul metamorfozelor copilăriei ei reuşesc să 
străpungă uneori cercul înstrăinării şi al lipsei de 
contact între oameni. Ca în toate domeniile creaţiei, 
nici în cel al artei naive numărul talentelor şi al 
personalităţilor cu adevăi’at importante nu este prea 
mare. Dar prin intermediul lor, atitudinea şi viziu¬ 
nea naivă îşi îmbogăţeşte statutul existenţial cu ex¬ 
perienţa valorii estetice. Ele capătă, astfel, drept 
de încetăţenire pe teritoriul artei. Restul nu tre¬ 
buie nici el dispreţuit. Acele compoziţii stîngace, 
greoaie, nerăscumpărate de harul nici unei inven¬ 
tivităţi cromatice sau compoziţionale, au fost pen¬ 
tru cei ce l-au realizat suficient de valoroase spre 
a fi create. Ele au reprezentat pentru autorii lor 
satisfacerea unui impuls creator şi a unei nevoi de 
destăinuire şi comunicare. Şi acesta este, în cel din 
urmă, sensul cel mai profund şi mai important al 
oricărei creaţii de amatori, şi deci şi al celei naive. 

Căci abia cînd nici un gînd ambiţios vizînd suc¬ 
cesul exterior nu umbreşte şi nu perturbă activi¬ 
tatea creatoare a naivului, ea va atinge poate acea 
intensitate capabilă sa rodească fructul rar al ar¬ 
tei. 


Epilog 


CASTELUL DE NISIP 

Un simplu, castel de nisip. împrejur trecători curioşi, 
adulţi la fel de numeroşi ca şi copii. Şi o plajă tris¬ 
tă, cu un soare incert, abia bănuit prin pătura imo¬ 
bilă a norilor. Stop cadru din filmul unei întîmplări 
cu semnificaţie de concluzie privind justificarea 
prezentă şi viitoare a artei naive. Să-l derulăm mai 
departe. Din alt unghi, şi înfăţişat în prim plan, cu 
marea în fundal, alcătuirea lui fragilă se conturează 
zveltă, cu o acuitate riguroasă a detaliilor şi cu o 
inventivă inserţie în întreg a unor blocuri de piatră 
menite a sugera relieful stîncos în care se insinuase 
castelul. O imagine decupată parcă din lumea de 
basme a Disney-landului. Şi iarăşi schimbare de 
unghi: un mozaic de chipuri contemplînd ivirea lui 
surprinzătoare, compensativă parcă, pe plaja vădu¬ 
vită de soare. Priviri nostalgice sau curioase, feţe 
iluminate de unda unei bune dispoziţii revenite spon¬ 
tan, zîmbete amuzate, aprobatoare. De pe toate 
feţele dispăruse brusc acea mohoreală ce reflecta, 
precum apa mării, neprietenia cerului. Privitorii fă¬ 
cuseră parcă un pas ce-i plasase brusc într-o altă di¬ 
mensiune existenţială ce reînvia, în fiecare, resur- 

seie demult estompate de uimire şi imaginaţie parti¬ 
cipativă, prin care se simţeau implicaţi în cîmpul ten¬ 
sionat de aventuri, mistere şi elanuri adolescentine, 
pe care li-1 evoca inedita plăsmuire de nisip. Ală¬ 
turi; surprinşi ei înşişi de succesul de public al în¬ 
treprinderii lor, „arhitecţii' 4 acestei provocări efe¬ 
mere: un bărbat şi o fetiţă la vîrsta cînd Alice des¬ 
coperea Ţara Minunilor. Nimeni nu scotea un cu- 
vînt, nici un copil nu simţea nevoia să-i atingă pe¬ 
reţii, să se joace în sau cu el. O comuniune contem¬ 
plativă îi reunea pe toţi, parai izîndu-le orice por¬ 
niri şi preocupări pragmatice spre a le elibera vi¬ 
sul, spre a lăsa loc liber reveriei. După un timp, 
feţele se succedau, oamenii plecau să-şi vadă de 
treburi, dar toţi păstrau pe chip o undă de bună 
dispoziţie, de amuzament pe care nici măcar vîntul 
arţăgos ce începuse să bată nu reuşea să li-1 ştear¬ 
gă. 

Cîteva seri mai tîrziu, aveam să retrăiesc o expe¬ 
rienţă- asemănătoare cu prilejul spectacolului Clovnii , 
prezentat la teatrul de vară din Costineşti. Pe fe¬ 
ţele spectatorilor, tineri de toate profesiile, stu¬ 
denţi în varii discipline, precum şi destui adulţi, 
am regăsit aceeaşi expresie de surpriză, de aban¬ 
don într-o stare de receptivitate ce a abolit severi¬ 
tatea cenzurii critice, iar în privirea lor aceeaşi ne¬ 
răbdare entuziastă din ochii unui copil primind in 
dar prima sa bicicletă. Pentru că, pe ogorul cenuşiu 
al vieţii, clovnii seamănă stelei, iar peste noaptea bla¬ 
zării, naivitatea lor şugubeaţă aprinde felinare ve¬ 
sele, reamintindu-ne că zîmbetele oamenilor nu pot 
fi niciodată şi de nimic stinse definitiv. 

Ca şi exteriorizarea spontană a ingenuităţii din noi, 
în gesturi, construcţii efemere sau mascarade co¬ 
mice, şi arta naivă reprezintă o biruinţă: a seninu¬ 
lui conservat în noi, a iubirii de oameni şi nevoii 

de comunicare, a credinţei în firescul vieţii. Nu în- 
tîmplător, două dintre spiritele cele mai profunde 
ale artei moderne, Flaubert şi Joyce, mărturiseau 
că fondul naturii lor este acela al unui clovn. Şi 
tocmai această dedublare, ce reuneşte, conştient sau 
nu, în cei mai mulţi dintre noi pe omul serios şi pe 
saltimbanc, care-1 ajută pe hazliu să-l învingă pe 
pedant, iar pe artist să-l anihileze pe burghezul din 
el, este cea care, dincolo de criteriile şi principiile 
estetice tradiţionale ce ne-au orientat paşii şi ne-au 
călăuzit gustul în peregrinările prin istoria artei 
universale, ne ajută să rămînem deschişi şi recep¬ 
tivi în mod nedisimulat faţă de universul artei nai¬ 
ve. Căci, regăsim în el şi veselia optimistă a clov¬ 
nului, cu înclinarea lui pentru spectaculosul gra¬ 
tuit, pentru carnavalesc, dar şi lacrima de nostal¬ 
gie romantică tăindu-şi drum prin fardul gros al 
obrazului spre floarea ruptă din mină. Şi, desigur, 
surpriza acelui castel răsărit pe neaşteptate în toată 
zvelteţea unui elan neobosit, spre a ne reaminti şi 
celor ce păream a o fi uitat definitiv Arcadia veş¬ 
nic vie a copilăriei. 

Şi mai există între aceste două întîmplări o legă¬ 
tură esenţială, care m-a făcut să le evoc împreună 
în acest context. In ambele cazuri, expresia celor ce 
contemplau ineditul spectacol de pe plajă sau de pe 
scenă, feţele acestor oameni eliberaţi pentru un 
timp de sub presiunea grijilor, indispoziţiilor sau 
doar a plictisului mi-au reamintit pîriă în amănunt 
portretul colectiv al unui grup de turişti, de toate 
vârstele şi naţionalităţile, descoperind cu uimire şi 
încântare, tot mai seduşi şi tot mai abandonaţi ei, 
lumea mirifică a picturii naive pe şimezele unei 
mari galerii din Bratislava, specializată în acest gen 
de artă. 

Satisfacţia compensaţi vă, bucuria mai durabilă sau 
mai efemeră trăită de toate aceste categorii de oa¬ 
meni aveau lă urma urmei un izvor şi o motiva¬ 
ţie comună: aceeaşi nevoie universală a omului 
de a-şi configura sau de a accepta ca refugiu tempo¬ 
rar şi regenerator de forţe spirituale un univers al 
bucuriilor simple şi trăirilor emoţionale nedisimu¬ 
late, în şi prin care să-şi reconfirme resursele de 
ingenuitate tot mai rar solicitate de existenţa coti¬ 
diană. 

Cită vreme vor mai exista însă oameni care să se 
dedice, cu aparent gratuită seriozitate, înălţării unui 
castel de nisip, indiferenţi la faptul că valurile de 
a doua zi îl vor întoarce în nefiinţă, şi mai ales atîta 
vreme cit imaginea clovnului, contrazicînd orice 
logică a cotidianului, de o veselie la fel de efemeră 
şi de ireală ca şi semeţia castelului de nisip vor 
reuşi să descreţească frunţile şi să umezească ochii 
atîtor oameni de toate vîrstele, preocupările şi. .. 
dispoziţiile, arta naivă va avea un public ce va şti 
s-o întîmpine cu dragoste şi recunoştinţă. Recunoş¬ 
tinţa pentru strunele dezmorţite ale copilăriei, pen¬ 
tru vibraţia reînsufleţind aripile moleşite ale visu¬ 
lui. Prin forţele afective pe care le induce acelora 
cu care vine în contact, arta naivă iese din rîndul 
unor simple curiozităţi estetice, spre a se aşeza 
firesc printre forţele regeneratoare şi stimulatoare 
ale spiritului. 

Desigur, nu toţi care au urechi şi aud cu adevărat, 
după cum nu toţi cei ce privesc ştiu să şi vadă. O 
floare încîntînd privirile a 99 de trecători poate fi 
strivită brutal de călcîiul nesimţitor al celui de-al 
o sutălea. Cine rămîne insensibil, mohorît şi acru 
la provocarea unui clovn sau la nimbul de basm al 
unui castel de nisip, va trece nesimţitor şi orb şi pe 
lîngă ferestrele ce le deschid spre noi şi spre alte 

suflete fraterne pînzele naivilor. Nu e din picate 
ceva chiar atit de neobişnuit. Orice formă de arta, 
ba chiar orice formă de creaţie spirituală îşi are ra¬ 
taţii săi în rîndurile celor cărora se adresează. Dar, 
adesea, în artă, o sensibilitate receptivă mai puţin 
înseamnă o obtuzitate critică în plus. 

Să nu uităm, apoi, că autenticitatea şi omniprezen¬ 
ţa unei necesităţi spirituale un este totdeauna şi 
suficientă pentru a asigura persistenţa condiţiilor 
şi modalităţilor de a o satisface. Cu alte cuvinte re¬ 
cunoscând apetenţa spontană a majorităţii oamenilor 
contemporani pentru formele naturale sau artistice 
de manifestare ale ingenuităţii, simplităţii şi purităţii 
afective în raportarea la realitate şi la ceilalţi nu de¬ 
monstrăm, prin aceasta, automat, şi capacitatea de dăi¬ 
nuire a acestor forme de reacţie sufletească şi mai 
ales artistică în condiţii socio-culturale ce fac tot 
mai improbabilă conservarea resurselor şi motivaţii¬ 
lor ei originare în, sfera creaţiei. 

Ce viitor are deci arta naivă? Va fi posibilă conser¬ 
varea unei arte, considerată a fi o relicvă a natu- 
ralităţii şi ingenuităţii originare în această lume 
dominată de tehnicile comunicaţiei de masă şi de 
presiunea masificantă a mass-mediei, şi ocrotirea 
purităţii ei morale şi estetice? Oricum izvoarele ei 
fireşti ■—ignoranţa, sinceritatea, spontaneitatea, se¬ 
ninătatea şi caracterul direct şi deschis al comuniu¬ 
nii cu lumea şi cu ceilalţi — sînt ameninţate. Ame¬ 
ninţate de hiperraţionalitatea metodelor de explo¬ 
rare şi explicare a oricăror forme de manifestare 
umană, practică sau spirituală; de indiscreţia şi cu¬ 
riozitatea mijloacelor de comunicare şi informare, 
insensibile la orice aură de mister, de firesc şi mo¬ 
destie; ameninţată de tentaţiile perfide ale comer¬ 
ţului artistic, ce împinge reacţia aperceptivă 
pe o traiectorie trasată de reclamă şi modă; în sfîr- 

şit, ameninţată, în mod paradoxal, de însuşi pro¬ 
cesul continuu de autocunoaştere şi autoconştienti- 
zare a atitudinii naive în artă, ca atare. Orice în¬ 
cercare binevoitoare de a „moşi 44 procesul de naş¬ 
tere a unor noi opere şi creatori de artă naivă nu 
va face clecît să obtureze capilarele fragile prin 
care suie din adîncuri în sufletul naivului seva au¬ 
tenticităţii. Includerea naivilor, alături de alţi ama¬ 
tori, în forme organizate de învăţămînt academic 
va duce încet, dar sigur, la sufocarea artei lor, care 
este un limbaj plastic esenţialmente antiacademie 
şi pur. Un artist naiv care nu-şi urmează doar 
căile proprii, descoperite de el şi aparţinînd numai 
lui, încetează să mai fie un explorator şi descoperi¬ 
tor autentic al Insulei Naivilor. 

Esenţa şi caracterul artei naive se dezvoltă numai 
în peisajul sufletesc al autenticităţii şi simplităţii. 
Dacă naivul părăseşte sau este „ajutat 44 să iasă din 
acest climat, el pune în pericol timbrul specific al 
artei sale. In decursul anilor de practică, mai ales 
ca urmare a unor constante solicitări şi interven¬ 
ţii exterioare, el îşi va desăvîrşi tehnica de execu¬ 
ţie, orientîndu-se mai liber în alegerea temelor, dar 
totodată sensibilitatea şi spontaneitatea sa vor di¬ 
minua, repetiţia îşi va spune tot mai mult cuvîn- 
tul luînd treptat caracterul unei producţii de serie, 
lipsite de nimbul originalităţii şi al sincerităţii. 
Mulţi pictori naivi se transformă, astfel, fără măcar 
să-şi dea seama, în alcătuitori stereotipi de pei¬ 
saje de gen şi de scene pitoreşti pentru o indus¬ 
trie folclorică. Ei părăsesc sfera descoperirilor şi 
trăirilor autentice, îşi dezvoltă precumpănitor o 
măiestrie tehnică şi încep să producă în serie pen¬ 
tru cerinţele pieţei. Resursele lor creatoare nu sînt 
suficiente spre a-şi păstra identitatea în contact cu 
„piaţa 44 artistică şi cu imperativele gustului public. 

Imaginile lor banal familiare, pseudonaive aparţin 
de acum unei arte de consum, accesibile şi popu¬ 
lare, dar previzibile şi fără aura aceea de surpriză 
in faţa reîntîlnirii uneia din modalităţile originare 
de manifestare ale sensibilităţii, ale bucuriei infan¬ 
tile de a trăi şi a descoperi lumea pe cont pro¬ 
priu. 

Este, oare, această cale obligatorie pentru orice ar¬ 
tist naiv autentic, trăind în condiţiile de civilizaţie 
amintite? Desigur, nu, dar oricum foarte probabilă. 
Cum probabilă este estomparea treptată a semna¬ 
lelor luminoase ce ne vin de la orice sursă de emi¬ 
sie, aparţinînd originar unui alt timp şi spaţiu cul¬ 
tural. Dar aceasta este numai una din ipoteze: cea 
a primitivismului naiv ca „atavism* artistic. O alta, 
mai optimistă, ar fi aceea că arta naivă exprimă 
germenele unei noi sensibilităţi şi spiritualităţi răs¬ 
cumpărătoare, venită să reîmprospăteze şi să acti¬ 
vizeze resursele epuizate de reactivitate sufletească 
ale omului contemporan şi să înlocuiască formele 
ei tradiţionale, tocite de o milenară utilizare. Atunci, 
poate că unele semne înviorătoare detectabile şi în 
arta cultă, de reîntoarcere la un realism expresiv, 
la simplitate şi firesc, pe care le-am socotit simple 
accidente sau curiozităţi, influenţele contactului cu 
primitivismul cronologic al artei popoarelor natu¬ 
rale sau al unor perioade îndepărtate ale istoriei 
artei să fie, alături de impulsurile caracteristice ar-' 
tei naive, vestitorii, încă minoritari, ai unei noi 
primăveri a simţirii, scăpate de chingile raţionalis¬ 
mului absolutizant şi ale eficienţei pragmatice. Ele 
ar putea fi interpretate atunci, după formularea lui 
Umberto Boccioni, drept semne caracteristice „apar¬ 
ţinînd primitivilor unei noi sensibilităţi^. Arta naivă 
ar putea fi definită astfel nu numai prin raportarea 
la un tip de sensibilitate şi de creativitate origi- 

nară, astăzi în genere pierdută, ci şi prin raportare 
la evoluţia viitoare a sensibilităţii şi respectiv a 
artelor, în î'aport cu care formele de manifestare 
amintite reprezintă încă, în condiţia actuală, o stare 
„primitivă", incipientă. In acest sens ar putea fi 
înţeleasă atunci şi autocaracterizarea lui Rousseau, 
care i-a amuzat atît de copios pe contemporani, 
cum că el ar fi „cel mai mare artist al artei «m> 
derne»", iar Picasso, „al artei «egiptene»". Căci a- 
firmaţia Vameşului închidea în ea o intuiţie pro¬ 
fundă: Picasso, cu tot geniul său, era profund ata¬ 
şat de trecut, iar „spiritul modern", de care vorbea 
Rousseau, era acea libertate de a-şi trata fără in¬ 
hibiţie ori idei estetice preconcepute subiectele, în¬ 
deosebi cele de evocare a fabulosului şi a panicii, 
ca expresie latentă a „spaimei ancestrale" — atît de 
specific umană şi despre care filosofii şi psihologii 
moderni au scris atît de mult (Kierkegaard, Freud, 
Jung, Adler, Sartre, Camus). O spaimă căreia imagi¬ 
naţia liberă a lui Rousseau i-a găsit măştile colorate 
ale Ţigăncii dormind , ale Leului înfometat sfîşiind o 
antilopă, ale angoasei inexplicabile ce tulbură Som¬ 
nul Yadwighăi. Ca şi cînd un copil ar dobîndi de¬ 
odată harul de a-şi putea exprima plastic teama de 
întuneric, de foşnetele „misterioase" ale pădurii cu¬ 
prinse de umbra înserării sau de tumultul furtunii 
care se apropie. Va fi fost acesta sentimentul de 
premergător al unei obsesii moderne, cel pe care 
şi-l revendica, drept unic în epocă, Rousseau-Va- 
meşul? Şi nu este, oare, acea capacitate şi dorinţă 
de comuniune universală, ce însoţeşte ca o aură ma¬ 
joritatea pînzelor naive, un sentiment profund mo¬ 
dern? Această implicare a fiecăruia în destinul tu¬ 
turor şi împărtăşire, de către fiecare, a grijii fiecă¬ 
ruia, atît de emoţionant rostuită în cuvinte de pic¬ 
torul naiv german Franz Gerlach — „ceea ce mă in- 

teresează este ca prin intermediul picturii mele să 
contribui cît de puţin la progresul destinului ome¬ 
nirii şi al planetei sale u . Nu e acesta un program 
la care orice artist modern ar trebui să se simtă 
onorat să subscrie? 

O frumoasă metaforă a lui Anatole Jakovsky ne 
ispiteşte să o reproducem aici, spre a încheia cu 
viziunea lui generoasă privind răspîndirea şi vigoa¬ 
rea acestei arte în lumea de azi: „Din nord pînă la 
sud şi din est la vest, de la ocean pînă la pustiu si 
de la munte pînă la cîmpie, de la ogoare pînă în fa¬ 
brici şi de la colibele de paie pînă la noile oraşe ră¬ 
sărind din pămînt ca ciupercile — pretutindeni ini¬ 
mile suferă, sîngerează, visează şi se răzvrătesc cu 
atîta forţă şi ardoare încît devin inimi sacre. Dea¬ 
supra lor, din căldura şi bătaia lor, se înalţă silue¬ 
tele ademenitoare ale unor Fata Morgana. Sticle cu 
mesaje de supravieţuire sînt aruncate în mare. Ele 
se mai rotesc o clipă în jurul locului de unde au 
fost aruncate, precum centurile de salvare deasupra 
locului în care a naufragiat un vapor“. Cine le va 
găsi, cine le va citi, cîţi le vor înţelege? 

O grafologă, A. M. Angeli, a avut buna inspiraţie 
să-şi aleagă drept temă de doctorat analiza unor 
mostre din scrisul a 60 de pictori naivi. Fiecare 
dintre aceste grafii s-a dovedit a dezvălui existenţa 
unei răni ascunse, unei jigniri sau unei neîmpli- 
niri, nimănui mărturisită. Toate sînt expresia unor 
oameni introvertiţi, a unor oameni care s-au răz¬ 
vrătit împotriva vieţii. Toţi poartă urmele de ne¬ 
şters ale unui paradis pierdut şi regăsit numai gra¬ 
ţie artei lor. Cine, cunoscînd rezultatele acestei in¬ 
vestigaţii ştiinţifice, dovezi ale semnificaţiei existen¬ 
ţiale pe care naivii o acordă creaţiei lor, va îndrăzni 
să le considere arta ca neangajată, ca neimplicată? 
Cine o va mai putea considera ca un fenomen negii ja- 

bil? Şi cine va mai îndrăzni să vadă în mesajul lor, 
plutind plin de speranţă spre visurile şi conştiinţele 
noastre, o simplă pierdere de vreme a unor oameni 
care nu au ceva mai bun de făcut? Mai bun şi mai 
trainic decît un . . . castel de nisip. 

Die naive Kunst 


Die theoretische Grundhaltung des Autors, die Richtung 
und Methoden bei der Untersuehung der naiven Kunst 
bestimmt haben, geht von der Uberzeugung aus, da fi der 
Ursprung der naiven Kunst nicht in der Geschichte der 
Gattungen und Kunststromungen zu suchen ist, sondern 
im Geistigen. Denn Naivităt ist nicht so sehr eine âsthe- 
tische Moglichkeit, als vielmehr eine existentielle Haltung , 
eine Dimension des Geistes moralischer Natur, die nicht 
nur in der Kunst, sondern auch im allgemeinen menschlichen 
Verhalten zu finden ist. 

Die Naivitat wird demnach als ein Geisteszustand auf- 
gel'afit und der Autor greift auf einen Gedanken Fried- 
rich Schillers im Zusammenhang mit der edlen Einfalt 
in der Kunst zuriick, der forderte, dafî die Natur uber die 
Kunst (das Kunstliche) siege, sei es ohne Wissen und Wil- 
len des Kiinstlers, sei es mit voller Absicht. Mit diesem 
Sieg der Natur /uber die Kunst meinte Schiller, da8 in 
einem echt naiven Bild der sinnliche und gefuhlsmăBige 
Eindruck der Wirklichkeit auf den Kunstler im Werlc 
direkt erfaftbar sein miisse. Dieser Eindruck darf nicht von 
den Regeln und Prinzipien des optischen Realismus zen- 
sui’iert sein, der in der Kunst nach der Renaissance zur 
Tradition geworden war, er darf nicht der „Kunst* als 
HandwerJk, als Routine im konventionellen Bildaufbau 

unterord'not werden. Daher auch die faszinierende Kraft 
der uberraschenden Assoziationen in den Bildem der Nai- 
ven. der Einclruck, da fi die Welt neu entdeckt wird, die 
Unbefangenheit des Blicks, der Wille, alles wiederzugeben, 
nichts wegzulassen, was ihn erfreut hat, ohne auf Gesetze 
und die Logik des Bildaufbaus zu achten. Ger&de deshalb 
ist die eehte Naivităt nur den Kindern oder jenen vorbe- 
halten, die in kiinstlerischer Hinsicht ungeschult und in 
der Handhabung ublicher Formen ungelibt sind. : 

Das erste Kapitei aus dem den URSPRUNGEN der naiven 
Kunst gewidmeten Teii, in dem Naivităt als Geisteshaltung 
cler Wirklîchkeit gegeniiber aufgefaBt wird und der sich 
auf Betrachtungen von Kant, Schiller oder Volkelt stutzt, 
gelangt zu der SchluBfolgerung, dafi es sich bei der Nai¬ 
vităt nicht um Mangel an Geist handelt, nicht um eine 
Forin der Zuruckgebliebenheit oder verzogerten Entwick- 
lung, sondern um eine Gabe und eine Berufung, um einen 
«Atavismus 44 , der in den Bereich unserer der kunstlichen 
Konventionen und Normen oft miiden Zivilisation etwas 
von der urspriinglichen Spontaneităt und der Direktheit 
huxuberrettet, die der Einheit des Menschen mit der Welt 
und seinen Mitmenschen zugrundelag. 

Aber die Naivităt als Geisteszustand ist noch nicht jene 
sich ăsthetisch au Cern de Ursprunglichkeit, die wir «naive 
Kunst 44 nennen. Um von einer allgemeinen Făhigkeit zu 
einem ăsthetischen Wesenszug zu werden, mufi sie einen 
tiefgreifenden KlărungsprozeB, Wandlungen und Neuord- 
nungen miterleben. Das folgende Kapitei beschăftigt sich eben 
mit diesen Klărungs- und Kristallisationsprozessen, die in den 
Kunsterzeugnissen der ăltesten Zeiten erkennbar sind: in 
der băuerlichen Kunst, in der Bildwelt der Jahrznărkte, auf 
Firmenzeichen oder Mobelteilen, in den Bildem der Volks- 
bucher. den Glasikonen oder den Wandgemâlden einiger 
Kloster. Die wahre Geschichte, die allmahliche Entwick- 
lung der naiven Kunst setzt also viei friiher ein, als der 
Augenblick der Offenbarung ahnen lăfit, der- am Anfang 

dieses Jahrhunderts in Frankreich clie Anerkennung des 
glănzendsten modernen Vertreters der naiven Kunst, Henri 
Kousseau der Zollner, brachte. Der Ursprung der naiven 
Kunst d’arf demnach nicht mit ihrer offentlichen und theo- 
retischen Anerkennung gleichgesetzt werden. 

Der Weg zur Behauptung der naiven Kunst bedeutete 
jedoch auch einen stândigen Klârungsprozefi der spezifi- 
schen Ausdrucksmdglichkeiten, der praktischen und theore- 
tischen Abgrenzung von den anderen Arten der kunstleri- 
schen spontanen AuBerung, die mit ihr verwandt sind, 
doch sich nicht mit ihr identifizieren: die primitive Kunst, die 
Kinderkunst, die Kunst der Psychopathen, die Volks- 
und die Daienkunst. Diese Begriffsbestimmungen bilden 
den Gegenstand des letzten Kapitels, das den IJrspriingen 
der naiven Kunst gewidmet ist. 

Der zweite Teii, der den spezifischen ăsthetischen Aus- 
drucksweisen der naiven Kunst vorbehalten ist, beginnt mit 
einer typoîogischen Charalcterisierung des Phănomens. Und 
weil die Kenntnis des Menschentyps, der naive Kunst 
schafft, der erste Schritt zu ihrer Identifizierung und 
ihrem Verstăndnis ist, skizziert der Autor ein gesellschafts- 
psychologisches und kulturelles Portrăt des naiven Malers. 
Die Thematik dieser Kunst ist ein zweites bestimmendes 
Element der naiven Typologie f die als solche in einem 
eigenen Absatz untersucht vvird, wăhrend die Bestimmung 
des konkreten plastischen Ausdrucks , durch den sich die 
Ursprunglichkeit in den Bildern der Naiven niederschlăgt, 
die Umreifiung des spezifischen Profils dieser Kunst 
jabschlieBt, 

Ein wichtiges Problem der naiven Ausdrucksweise, das in 
der Mehrheit der Studien, Alben oder Monographien ver- 
nachlăftigt wird, die sich mit dieser Kunst beschăftigen, 
ist das ihres kunstlerischen Wertes f ihrer innewohnenden 
ăsthetischen Qualitâten. Die Beurteilung der naiven Kunst 
geschieht iiblicherweise en bloc , auf die ganze typolo- 
gische Gattung bezogen, wobei nicht auf einzelne Ver- 

treter eingegangen wird, als befânden wir uns plotzlich 
auf einer riesigen Ebene ohne Bodengestalt, ohne Spitzen 
und ohne Tiefen. Jede neue von den jeweiligen. Exegeten 
behandelte Arbeit wird scheinbar selbstverstăndlich und 
ohne Bruch einer Flache angefiiigt, die nur die unendliche 
Ausdehnung auf der Horizontalen kennt. Doch nicht alles 
aus dem Bereich der Naivităt ist, so authentisch diese 
auch sein mag, echte Kunst. Wenn wir ein Kunstwerk als 
„naiv“ bezeichnen, ist das kein Werturteil, sondern eine 
typologische Einordnung. Ein als „authentisch naiv 14 aner- 
kanntes Gemâlde erlangt durch diese Einstufung kein 
kunstlerisches Gfitesiegel. Deshalb wird in dem Kapitel 
Dar Wertparadox der naiven Kunst die Festlegung einiger 
Kriterien zur wertmâBigen Einordnung versucht, selbst 
wenn der Autor sich dessen bewuBt ist, dafi die Anzie- 
hungskraft der naiven Kunst nicht nur und oft nicht in 
erster Linie von ihren asthetischen Qualitâten ausgeht. 
Das heifit jedoeh nicht, dafi sie nicht wie jede andere 
schopferische Tătigkeit den Wechsel von Gelingen und 
Mifilingen, von Erfolg und Mifierfolg kennt. Gerade cles- 
halb werden wir in einem imaginăren Museum der nai¬ 
ven Kunst sowohl echte Meisterwerke, Werte antreffen, 
die eine Personlichkeit bestatigen, als auch mittelmâfiige 
und total miBlungene Arbeiten. 

Die Bestimmung des Werts in der naiven Kunst geschieht 
wie in der Kunst im allgemeinen, die Kriterien sind auch 
da genauso relativ. Das heiftt aber , nicht, daB es sie 
nicht gibt. Allein die rein kunstlerischen Qualitâten der 
naiven Kunst sind schwerer erkennbar, es sind nicht die 
gleichen oder sie treten nicht in gleicher Weise in Erschei- 
nung wie die Anzeichen des Werts in der hohen, in der 
professionellen Kunst. Aber der ăsthetische Wert in der 
bildenden Kunst beschrănkt sich nicht nur auf den kon- 
kreten Ausdruck, den ilim die Personlichkeiten verliehen 
haben, die in der klassischen Kunst als Bezugspunkte gel- 
ten. Eine untadelige geometrische Perspektive, der gekonnte 

Aufbau, die mathematische Ausgeglichenheit der Formen, 
die sichere und' expressive Linie der Zeichnung, die Be- 
herrschung der Verkurzungen und des Lichteinfalis, die 
Technik der raumschaffenden Farbgebung und des Hell- 
dunkels oder das illusionistische Suggerieren der Wirklich- 
keit — diese Wesensziige fehlen im allgemeinen der nai- 
ven Kunst, d'och erschopfen sie die Mittel nicht, die ein 
Bild zur Kunst erheben. Nicht allein die originelle Sicht, 
das von Poesie und Zauber beseelte Licht oder die The- 
matik, die eine weise und bestăndige Menschlichkeit aus- 
strahlt, nicht nm’ diese Grundziige in den Gemălden der 
Nai ven verleihen den reprăsentativen Werken der nai ven 
Kunst ihren Wert, sondern auch die konkrete Bildsprache, 
deren sie sich bedient, selbst wenn diese sich nicht nach 
den Regeln der hohen Kunst richtet. 

Von den formalen ăsthetischen Qualitaten, die dazu ftihren, 
daB die naive Kunst nicht nur ein schones Versprechen 
des Geistes ist, sondern die clauerhafte Konkretheit und 
verfuhrerische Korperhaftigkeit eines Kunstwerks erlangt, 
werden folgende untersucht: die gr o pe Făhigkeit des nai- 
ven KiLnstlers, suggestive Symbole, Metaphern und Alle - 
g or ie n zu erneuern, die an die groSen existenţi ellen Wahrhei- 
ten ruhren; Originalităi und Neuheit der Sicht; Deutlich - 
keit und Klarheit des Bildes f aus der die ruhige Einfach- 
heit und das Gleichgewicht der formalen Komposition her- 
vorgehen; farbîiche Lebendigkeit; der epische , betont er- 
zăhlerische Charakter; der Hang zum Phantastischen; Ein - 
heitlichkeit und Einheit der Sicht . Diese Qualitaten sind 
niemals abstrakte Werte, die der nai ven Kunst im allge¬ 
meinen eigen sind und alle im Schaffen jedes ihrer Ver- 
treter anwesend sein miissen, sondern es sind Ziige, die ah- 
wechselnd das stets individuelle Wesen des einen oder 
anderen Kitnstlers definieren. Einzeln betrachtet, konnen 
diese Wesensziige auch in manchen stilistischen Richtun^ 
gen der hohen Kunst entdeckt werden. Keine andere Kunst 
auBer der naiven stutzt sich jedoch auf alle und vor 

aliem nicht auf die Verbindung zwischen ihnen und ihre 
wechselseitige Bedingung. 

Der Autor stellt sodann die Frage nach dem Verhăltnis 
zwischen Echtheit und Unechtheit in der naiven Kunst 
und er zeigt zwei Moglichkeiten der Fălschung auf. Die 
erste tritt ein, wenn der Maler die naive Kunst weiter 
pflegt, obwohl ihre Quellen in ihm schon lange versiegt 
sind, wenn also die Naivităt nicht mehr eine spontane 
Reaktion ist, sondern ein beabsichtigtes technisches Vec- 
fahren, das routinemăBig, nach Mustern wieclerholt wird, 
die zur Schablone geworden sind. Es ist die Hauptgefahr 
fiir die unberiihrte Sicht der heutigen Naiven, die in das 
Kreuzfeuer der Modeerscheinungen geraten sind. Von Presse 
und Fernsehen besturmt, von Hăndlern und Sammlern 
umworben und unter Druck gesetzt, lernen sie, in ihrer 
Kunst nicht einen Zweck zu sehen, sondern ein Mittel, 
das materiellen Gewinn, Erfolg, ja Beruhmtheit, aucli 
Preise einbringt. Aber dann ist das Wunder vorbei! Was 
rein und authentisch war, wird simple Mache, Serien- 
produktion von Dekorativ-Malerischem. 

Die zweite Moglichkeit, naive Kunst zu verfîilschen, liegt 
in der Nachahmung durch Berufskjiinstler. Also im Her- 
vorrufen eines Effekts ohne Ursache. Denn so ahnlich sie 
scheinbar den Werken der naiven Kunst auch sind, 
bleiben die Nachahmungen Fălschungen beziiglich der exis- 
tentiellen Ursache , die sie hervorgebracht hat. Der Berufs- 
kiinstler, der Naivităt vorspiegeit, kennt die Regeln der 
Mal erei genau, aber er miftachtet sie absichtlich und tăuscht 
eine Ungeschickiichkeit, vor, die ihm nicht eigen ist. Seine 
Naivităt ist erfunden , nicht erlebt, die Arbeiten tragen 
dem nach nicht den Stempel echten Schopfertums, sondern 
jenen des Manierismus. Sie sind also nicht naiv, jene 
Kunstler, die mit ihrer kunstlerischen Bildung und techni- 
schen Fertigkeit auch anderes als naiv malen konnten, 
wenn sie wollten. Die echten Naiven konnen nicht anders 
und nur so malen. Naivităt vorzutâuschen, ist nicht nur 

kiinstlerische Fălschung, sondern auch Luge, was den 
menschliehen Gehalt des Werkes anbelangt. 

Andere Kapitel dieses Teils tragen dazu bei, die spezi- 
fischen Moglichkeiten der naivem Kunst dureh die Qffen- 
barung anderer Wesensziige dieser Kunst zu umreifien, die 
sich auf ihren Humor oder auf ihre Auffassung vom 
Portrăt und dem Autoportrăt beziehen, 

Der dritte Teii beschăftigt sich mit der MOTIVATION der 
naiven Kunst und geht dabei von der Uberzeugung aus, 
dafi keine kunstlerische Erscheinung, die Dauer, stili- 
stische Bestandigkeit und Kontinuităt aufweist, willkur- 
lich, zufăllig sein kann, sondern dafi sie ihre Motivation 
entweder in der inneren Entwicklung der Kunst oder im 
allgemeinen sozial-kulturellen Klima, in dem Erwartungs- 
horizont des Publikums findet. So ist auch die naive 
Kunst nicht der vorubergehend'e Ausdruck einer Mode. 
Sie entspricht einem steten geistigen Bedurfnis einer be- 
stimmten ăsthetischen Einstellung und Ausdrucksformen 
der Kunst, die sie total motivieren, ihrem Erscheinen und 
vor aliem ihrer Fortdauer den Charakter der Notwendigkeit 
verleihen. Das beweist das Kapitel Die Motivation im 
Bereich des Kunstschaffens. 

Doch auch der groBe Publikumserfolg oder die immer 
starkere Beachtung, die sie in letzter Zeit bei Asthetikern, 
Kunsthistorikern und -soziologen findet, ist nicht Aus¬ 
druck eines vergănglichen Interesses, Ergebnis einer mon- 
dănen Beschăftigung. Die Aufmerksamkeit des Publikums 
fur diese Kunst entspringt der gleichen tiefen, unbe- 
riihrten Sensibilităt, aus der auch der naive Kunstler her- 
aus schafft. Diese Ursăchlichkeit zeigt das Kapitel Mo- 
tivationen im Bereich der Rezeption auf. 

Die Arbeit schlieBt mit zwei weniger analytischen und eher 
vorstellenden Teilen. Der erste bezieht sich auf die Ge- 
schichte, die naţionale Eigenart und den gegenwărtigen 
Stand der naiven Kunst in Rumănien, der zweite fiihrt 
die wichtigsten Ausstrahlungszentren des zeitgenossischen 

naiven Schaffens in der Welt an und bietet dem Leser 
einige konkrete Beispiele fur die Behauptungen, Frage- 
steUungen und Hypothesen aus den ersten drei theore- 
tischen Teilen der Arbeit. 

Aus dem Rumânischen von 
ROHTRAUT WITTSTOCK 

